
Prologas 


— Aš nevažiuosiu, — tarė Fiona šaltai šypsodamasi. O pas- 
kui nutilo ir įbedė akis prieš save į vyrą. Toks jos žvilgsnis kar- 
tais išmušdavo žmones iš vėžių. Aukštakulniais apsiavusi Fiona 
siekė šešias pėdas, o prireikus ji pasinaudodavo kiekvienu savo 
ūgio coliu. 

Džeimsui Garetui iki jos gal trūko kelių colių, bet jis — kom- 
panijos savininkas. 

— Aš nepasakiau “jei norėsi vykti", — ramiai ištarė bosas. 
Jo juodų akių žvilgsnis buvo toks pat aštrus, kaip ir mineralas 
obsidianas, kurį jos priminė. — Aš pasakiau, kad tu vyksti. Tavo 
bilietai — pas mano sekretorę, — tai taręs jis nudelbė akis į savo 
rašomąjį stalą, tarsi tema jau būtų išsemta ir jai derėtų išeiti iš jo 
kabineto. 

Bet Fiona nepasidavė: 

— Manęs reikia Kimberlei, — pareiškė ji tiesiai ir taip su- 
spaudė lūpas, kad iš jų liko tik brūkšniukas panosėje. Pakėlusi 
smakrą Fiona žvelgė Garetui į viršugalvį. Ji pagalvojo, ar tik jo 
plaukai neįsodinti. 

— Kimberlė gali... — Džeimsas Garetas riktelėjo, bet tuoj 
nusiramino. Jis neketino paprašyti jos, kad atsisėstų. Neketino 
jai ar kam kitam prisipažinti, kad turi Napoleono kompleksą ir 
kad aukštos moterys jį verčia jaustis... — Sėskis! — įsakė jis. 

Bet Fiona tebestovėjo. 

— Man reikia grįžti į darbą. Turiu šį tą paaiškinti dėl Kim- 
berlės. Ir dar privalau pasikalbėti su Arturu apie ateinančio se- 
zono projektus. 

Džeimsas suskaičiavo iki keturių, paskui atsuko Fionai nu- 
garą, atsigręžė į langą ir žvelgė į dvidešimt dviem aukštais že- 
miau esančias tamsias gatves. Jis pamanė, kad Niujorkas vasario 
mėnesį šaltas, vėjų gairinamas ir atšiaurus. Taigi jis siūlo savo 
vyriausiajai administratorei kelionę į Floridą, o toji purkštauja. 

Jis vėl atsigręžė į Fioną ir prisimerkė. 

— Leisk man pasakyti štai ką. Tu vyksti į tą Žvejybos eks- 
kursiją su tuo Žmogumi arba aš amžiams išskirsiu tave su Kim- 
berle. Supratai? 

Valandėlę Fiona žiūrėjo į jį apstulbusi. 

— Bet aš esu Kimberlė, — ištarė negalėdama patikėti. — 
Mudviejų negalima išskirti. 

Džeimsas patrynė veidą ranka. 

— Trys dienos, Fiona! Aš prašau tavęs tik trijų dienų. Trys 
menkos dienelės su tuo vyriškiu, ir tau daugiau niekada nereikės 
palikti Niujorko gatvių. Dėl manęs galėsi sau net vidury Sakso 
įkurti namų ūkį. O dabar eik! Susidėk daiktus! Lėktuvas išskren- 
da anksti rytą. 

Fiona norėjo pasakyti jam tūkstančius žodžių, bet vis dėlto 
šis vyras — jos bosas. Grasinimas atimti Kimberlę jai buvo nepa- 
keliamas. Kimberlė su savo šeima Fionai gyvenime buvo viskas. 
Ji turi draugių, įvairių užsiėmimų, bet Kimberlė atstoja viską. Kim- 
berlė yra... 

Fionos mintys nutrūko: ji ėjo pro Džeimso Gareto sekreto- 
rę. Ši atstumianti moteris šypsojosi, sulenktoje rankoje laikyda- 
ma Fionos bilietą. 

— Bon voyage, — nusišaipė moteriškė. Kaip visada, ji gir- 
dėjo kiekvieną žodį, sklidusį iš savo viršininko kabineto. — Mes 
visi pasirūpinsime kas vakarą apkamšyti Kimberlę. Neabejoju, 
kad ji labai tavęs ilgėsis. 

Fiona praeidama pro moterį kaukšėjo kulniukais ir saldžiai 
šypsojosi. 

— Pasikėlei, Barbe? 

Džeimso Gareto įstaiga garsėjo kandžiais liežuviais. 

Sekretorė norėjo atitraukti bilietus, bet Fiona buvo greites- 
nė: ji pasičiupo juos ir nuėjo nesustojusi. 

Ilgomis kojomis kirsdama patalpą iki savo kabineto, Fiona 
galvojo apie tas tris dienas. Trys dienos vidury pelkių, krokodi- 
lai ir... ir kažkoks vyras, pareikalavęs jos dalyvavimo. 

— Kas jis, po velnių, manosi esąs? — paklausė Džeraldas 
dėdamas ant jos stalo naujus Kimberlės eskizus. 

Fiona tvardėsi, kad nepažvelgtų į juos. Džeimsas Garetas 
gali galvoti, kad tai — tik trys dienos, bet jai tai... 

— Siaubas! — ištarė ji, pažvelgusi į rankinį laikrodį. Jau 
beveik šešios, o vakare — Dianos gimtadienis. 

Žiūrėdama iš viršaus į savo asistentą Džeraldą Fiona jau ren- 
gėsi prašnekti, bet jis užbėgo jai už akių: 

— Nereikia sakyti nė žodžio. Įstaigoje visi girdėjo. Ar tu 
žinai, ko tas vyras nori iš tavęs? Turiu omeny ne tai, ko vyrai 
paprastai nori iš moters... — patikslino jis. 

— Ašjo visai nepažįstu. Nieko nežinau. Bet blogiausia, kad 
neturiu laiko... 

— Nupirkti Dianai dovanos? — paklausė Džeraldas. Jo akys 
spindėjo, kai iš už nugaros ištraukė gražiai įvyniotą dovaną. — 
“Ferragano" bateliai. Šeštas su puse dydis. Tikiuosi tu nieko prieš, 
kad aš dirstelėjau į tavo kompiuterio asmenišką laukelį. Tik pa- 
sitikslinti dydžio. 

Fiona nežinojo, ar turėtų padėkoti jam, ar skelti antausį, ar 
paprasčiausiai atleisti iš darbo. Savo kompiuteryje ji laikė duo- 
menis apie viską, netgi apie draugų ir verslo kolegų mėgstamus, 
dėvimus ar kolekcionuojamus dalykus. Džeraldas, įkišęs nosį į 
jos asmenišką bylą, be abejonės, persistengė vykdydamas savo, 
kaip jos asistento, pareigą. 

— O tu nesijaudink dėl to, — pasakė Džeraldas, laikydamas 
jos kirptų bebrų kailių kailinukus. — Aš pasirūpinsiu Kimberle, Šonu 
ir Vorenu ir pasistengsiu, kad būtų laikomasi verslo planų. Tiesą 
sakant, kodėl tu nepasiimi atostogų, kad pabūtum ten ilgiau? Gir- 
dėjau, kad šituo metų laiku Floridoje nuostabu. 

Neskubėdama Fiona apsivilko kailinukus. Prie durų atsigręžė 
ir nusišypsojo Džeraldui. Jis jau stovėjo už jos stalo, žiūrėjo į 
jos eskizus. 

— Pakeisk nors vieną Kimberlės plaukelį, ir aš atsigaben- 
siu krokodilą, kad užrakinčiau tualete su tavimi, — pasakė mei- 
liai šypsodamasi, paskui pasisuko ir išėjo. 


Sd 


— Gerai. Papasakok man dar kartą, — pasakė Diana, o pas- 
kui atlošė galvą ir susipylė į gerklę dar vieną grynos tekilos tau- 
relę. Tai buvo mažiausiai ketvirta, o gal ir penkta jos išgerta tau- 
relė. — Kur, kada ir ko tu turi vykti? 

— Nežinau, — atsakė Fiona vangiai ir, pakėlusi ranką, davė 
ženklą padavėjui atnešti dar išgerti. Žinojo, kad rytą dėl to gai- 
lėsis, bet ši diena — blogiausia gyvenime. Ir štai dabar ketvertas 
geriausių jos draugių, norinčių pasidalyti jos rūpesčiais, greta... 
Fiona meiliai žiūrėjo joms į veidus. Jos visos drauge nuo vai- 
kystės ir... 

— Ei! Atsibusk! — tarė Ešlė. — Nerodyk čia mums įsimy- 
lėjusio žvilgsnio. Dėl ko visa ta kelionė? Ar tas vyras myli tave? 

— Kurgi ne. Akyse jo nemačiau, — atsakė Fiona. — Kiek gir- 
dėjau, jam daugiau nei šešiasdešimt, o figūra kaip Kalėdų Senio. 

— Bet jis turbūt turtingas? — paklausė Džina, ištuštinusi 
savo stiklą. Islandiška degtinė — tai tarsi vodkos, džino ir romo 
kokteilis. 

— Jei jis nėra turtingas dabar, tai greitai praturtės, kai jo 
pasirodymas suduos smūgį rinkai. Tada jis... 

— Atsiprašau, — nutraukė Fioną Siuzana, pakėlusi briau- 
notą taurę su martiniu. Iš tikrųjų Siuzana nemėgo martinio, bet 
jai patiko laikyti rankoje būtent tokią taurę. — Ne visi mes gy- 
vename šiame pasakiškame mieste ir ne visi mes... 

— Taip, taip, taip, — juokdamasi tarė Džina. — Tik nepra- 
dėk savo maldelės: “Esu vargšė mergaitė iš Indianos". 

— Iš Los Andželo, — patikslino Siuzana. Jos veido mina 
buvo bereikšmė. Tai buvo jųdviejų, gyvenančių Manhetene, į va- 
karus nuo Hudzono, juokelis. 

— Gerai jau, nusiraminkite, — tarė Fiona ir iškėlė rankas, 
tarsi pasiduotų. — Pasakysiu jums viską, ką žinau. Bet Žinau la- 
bai mažai. Žmogus iš Teksaso, vardu Rojus Hadsonas, sukūrė 
vaikišką vaidinimą “Rafaelis". Nežinau apie tai nieko, išskyrus 
viena: vaidinimas sukėlė tiesiog furorą tarp vietinės televizijos 
žiūrovų, ir jį nusipirko nacionalinis kanalas. 

— Kuris? — paklausė Džina. 

— Ką tai reiškia? — paklausė Ešlė. Ji vakar parskrido iš 
Sietlo — savo gimtinės. 

— PBS ar NBC? 

— Suprantu, — tarė Ešlė. — Pinigai. 2 

— Žinoma. Ar ne apie juos visada viskas sukasi? 

— Ar jūs leisite kalbėti Fionai, ar ne? — paklausė Siuzana. 

— Kad daugiau nėra ką pasakyti, — atsakė Fiona, gurkšte- 

lėjusi dar gurkšnelį džino su toniku. — Kaip visada tokiais atve- 
jais būna, atsiranda interesų, ir Deividsonas nori sutarties, lei- 
džiančios gaminti žaislus — to vaidinimo personažus. Paprasta. 

— Mmmm, — ištarė Džina. — Vis dėlto ką bendro tu ir Kim- 
berlė turite su tuo televizijos vaidinimu? Kaip jis ten vadinasi? 
Ir apie ką yra? | 

— Nemačiau vaizdajuostės ir neturiu supratimo, apie ką. Pa- 
vadintas “Rafaeliu", todėl galiu įsivaizduoti... Nors ne, iš tikrų- 
jų nežinau, apie ką jis. Šiandien pirmą kartą išgirdau apie visa 
tai, — Fiona nugėrė didelį gurkšnį džino su toniku. 

— Tai kodėl..? 

— Kodėl jis parduos teises “Deividsono žaislams" tik tokiu 
atveju, jei aš asmeniškai vyksiu su juo į Floridą? — paprastai 
nepriekaištingų manierų Fiona neleisdavo sau kelti balso viešo- 
je vietoje, bet jos susidūrimas su Garetu išvedė ją iš pusiausvy- 
ros. — Aš nežinau! — pusiau rėkte išrėkė ji, paskui nusiramino, 
kai Ešlės pirštai raudonu laku nulakuotais nagais suspaudė jos 
riešą. — Žinau tik tiek, kad tas senis iš Teksaso prašo vykti su 
juo... — ji nurijo seiles prieš ištardama, — į trijų dienų kelionę 
su žūkle. Su juo ir gidu, pravardžiuojamu Asu, — tą pasakiusi ji 
išgėrė savo gėrimą iki dugno ir pamojo padavėjui atnešti dar. 

Pirmoji susijuokė Siuzana. Juokas išsprūdo pro jos lūpų kam- 
pučius — šis įprotis buvo pažįstamas keturioms draugėms. Jos 
dažnai sakydavo, kad Siuzanos humoro jausmas tausoja jų svei- 
katą. 

— Asas? — pasitikslino Siuzana. Jos lūpų kampučiai tebe- 
virpėjo. — Ar tik jis ne iš tų vyrų, kurie savo piniginėse nešioja- 
si pirmos, antros ir dar kažkelintos Žmonos nuotraukas? Ir visų 
vaikų iš kiekvienos santuokos atvaizdus? 

— Ir jie mažiausiai dvidešimties metų senumo? — juokda- 
masi pridūrė Džina. 

— Ir jo mažylis jau sėdi už automobilio vagystę. 

Dabar jos juokėsi visos. Diana užsakė kaloringą sūrio pada- 
žą su bulvių traškučiais. Merginos paprastai neužsisakydavo va- 
karienės. 

— Ne. Asas per Antrąjį pasaulinį karą skraidė lėktuvu, — 
tarė Džina. — Jis parodys Fionai katŲ gautus medalius. 

— Mergaitės, — tarė Ešlė, — ten Florida. Jo oda — šiurkš- 

tesnė nei krokodilų, su kuriais jis galynėjasi. Ir visas moteris jis 
vadina “pupyte" ir “mažyte". 

— O jo tatuiruotės padarytos anksčiau, negu tapo madin- 
gos, — pridūrė Diana. 

Fiona palinko į priekį. 

— Kaip visada jūs nusikalbate. Asas puikus: aukštas, tam- 
siaplaukis ir gražuolis. Jam netrūksta nieko, išskyrus vieną da- 
lyką, kuris yra trumpas. 

Tai išgirdusios moterys sutartinai nusijuokė. 

— Jei jis trumpas, aš nenorėčiau jo... 

— Ak, ne tai, — nutraukė Fiona. — Tas dalykas tokio dy- 
džio, kad... O štai ir maistas! — pasakė ji šypsodamasi, o akys 
spindėjo. 

Džina nusijuokė. 

— Jo turėtų būti... — ji nutilo ir nužvelgė visas užstalėje. — 
O dabar, damos, visos kartu choru. Viens, du, trys! — ji pakėlė 
ranką lyg choro dirigentė. 

— Trumpas protas, — sutartinai atsakė visos. 

— Žinai, Fi, — tarė Ešlė pilna burna traškučių ir sūrio mir- 
kalo, — aš sutikčiau išbūti tris dienas su tuo įdegusiu Adoniu, 
vadinamu Asu. 

— Pasileidėle, — tarė Fiona, — aš norėčiau, kad vyras tu- 
rėtų šį tą daugiau nei raumeningą krūtinę. 

— O aš ne, — atsakė pilna burna Siuzana. — Man niekada 
nerūpi, ar vyrai turi smegenų, ar ne. 

— Parūps, kai nublanks pirmas įspūdis, taip sakant, — rim- 
tai tarė Fiona. — Bet tada jau liksi be nieko. Jis pabėgs su kokia 
paika blondine, palikęs tave... 

— Leiskite pasakyti man! — nutraukė Diana. — Juk gimta- 
dienis mano. 

— Tu teisi, — pasakė atsiprašomu balsu Fiona, — gimta- 
dienis tavo, o mes tedarome viena: visą laiką kalbame apie mano 
bėdas. | 

— Anokia čia bėda, — tarė Ešlė.— Trys dienos saulėtoje 
Floridoje su gražiu besmegeniu vyru ir... 

— Su geruoju seniu Rojumi ir dar vienu vaikinu, skutančiu 
žuvį, — tarė kikendama Fiona, — o tuo metu Kimberlė... 

— A-a-ai, — pasigirdo kolektyvinė aimana. 

— Gerai, gerai. Žinau. Jokių kalbų apie Kimberlę. 

— Taip, — tarė Siuzana, — geriau visos pakalbėkime apie 
ką nors kita. 

— Sutinku, — pritarė Džina. 

Kurį laiką moterys tylėjo. 

— Tai kuo vardu ir pavarde tas Asas? Ar jis tik Asas? — 
paklausė Ešlė braukydama pirštu taurės kraštelį. 

Atsidususi ir nenoromis Fiona pasilenkė prie savo portfe- 
lio, ištraukė popieriaus lapą ir balsu perskaitė: 

— Montgomeris. Jis yra Polas Montgomeris Asas. 


1 skyrius 


— Tokiomis sąlygomis atsisakau tai priimti, — pareiškė Asas 
piktai žiūrėdamas į žmogų, laikantį dėžę ir laukiantį, kol jis pa- 
sirašys priėmimo dokumentus. 

— Klausykite, pone, aš esu tik išvežiotojas, ir niekas man 
nė kiek nepriekaištaudavo dėl pakavimo dėžių. Todėl pasirašy- 
kite, kad galėčiau važiuoti sau. 

Asas stovėjo, prispaudęs rankas prie šonų. 

— Gal jūs nemokate skaityti, bet aš moku, — pasakė jis. — 
Šiuo puikiu šriftu sutartyje parašyta, kad priėmęs krovinį už jį 
atsakysiu aš. Tai reiškia, kad jeigu jis pažeistas, tai jau mano 
bėdos. Bet jei aš pastebėsiu pažeidimą prieš pasirašydamas, bė- 
dos bus jūsų. Supratote? 

Valandėlę žmogus stovėjo žŽiopčiodamas, paskui paklausė: 

— Ar jūs žinote, kas čia viduje? 

— Kuo puikiausiai, kadangi pats ir užsisakiau. Ir pats su- 
mokėjau, galėčiau pridurti. 

Vis dar neatrodė, kad žmogus supranta. 

— Tai priimkite, kad aš galėčiau... 

— Ne, — atsakė Asas. — Mes atidengsime dėžę čia ir dabar. 

Tai išgirdęs, žmogus reikšmingai pažvelgė į Asą, tarsi tas 
nesuprastų, kur jie yra. O jie buvo Fort Lauderdeilo oro uosto 
bagažo paėmimo vietoje. Tada čia sukosi vos keli nešikai, nuo 
transporterio nuimantys nepasiimtą bagažą, tačiau bet kurią mi- 
nutę galėjo pasipilti lėktuvu atskridę žmonės. 

— Jūs norite, kad atidaryčiau dėžę čia? Dabar? — ramiai 
paklausė žmogus. 

— Dabar, — tvirtai atsakė Asas. — Kai įdėsite į mano sunk- 
vežimį, krovinys bus mano. Sugadinto priimti negaliu. Per daug 
už jį sumokėjau, kad... 

— Taip, taip, — atsakė žmogus, nes jam nusibodo klausy- 
tis. Paskui atsigręžė į liesą vaikinuką, stovintį greta Aso. Vai- 

kinukas vilkėjo tokią pačią pilką uniformą, kaip ir įsakinėjanty- 
sis jo “bosas". — Ar jis visada toks? 

— Ne, kartais jis būna tikras galvos skausmas. 

— Tikiuosi, kad tau gerai moka. 

— Tiesą sakant... — pradėjo jis, bet jį nutraukė Aso balsas. 

— Timai! Nenusišalink nuo dėžės! Ir neleisiu tau prisilies- 
ti, kol pats nepamatysiu, kaip veikia. | 

Išvežiotojas, atsukęs nugarą Asui, susiraukė. Jis buvo pa- 
vargęs, alkanas ir, kas dar blogiau, vienas. Jis turi atidaryti tą 
nelemtą dėžę tik dėl to, kad kampe ji truputį įdaužta. Naudoda- 
masis laužtuvu jis atlupo vieną penkiolikos pėdų ilgio dėžės šo- 
ną. Ten drožlių patale gulėjo nuotolinio valdymo pultelis. Piktai 
šyptelėjęs, ko niekas nepastebėjo, jis įsidėjo į kišenę pultelį ir 
toliau lupo dėžę. Kai jis ėmėsi kito galo, Asas susirūpinęs žiūrė- 
jo į dėžės vidų per jau atplėštą galą. 

— Ššš, — ištarė išvežiotojas uniformuotam vaikinukui. Ant 


šio kišenės prisegtoje kortelėje buvo parašyta: “Timas". — Ken- 
driko parkas, Timai, — tarė ir padavė jam pultelį. 

— Ar su šituo... 

— Tyliau, — įsakė vyriškis. — Nerodyk jam. 

— Taip, žinoma, — atsakė Timas. Jo akys buvo išplėstos 


lyg vaiko, gavusio į rankas patį didžiausią pasaulyje “Nintendo" 
žaidimą. 

— Tik nespaudinėk mygtukų, — tarė išvežiotojas, — nes 
tas daiktas pradės judėti ir visus mirtinai išgąsdins. 

— Taip? — Timas kažkaip sugebėjo dar labiau išplėsti akis. 
Bet vaikinas ne ilgiau už Adomą susilaikė nuo pagundos. Vos tik 
dėžė buvo atplėšta, jis paspaudė mygtuką ir liko didžiai paten- 
kintas, kai už jo suspigo moteris. 

— Nieko tokio, — nuramino Asas ją, matyt, pirmą iš lėktu- 
vo atėjusią atsiimti bagažo. — Jis netikras. Šis iš Kalifornijos 
atsiųstas krokodilas yra dirbtinis. Mes tikriname, ar nėra 
apgadintas. 

Po šių Žodžių baimė iš Žmonių veidų išgaravo, bet nė vienas 
nesiartino prie transporterio. Tai, ką visi matė, atrodė kaip di- 
džiulė aligatoriaus galva, kyšanti iš medinės dėžės ir tykanti iš- 
žioti nasrus vyrui, be baimės naršančiam rankomis po dėžę. 

Kai niekas nė per colį neprisiartino, kad pasiimtų savo bagažą, 
Asas papurtė galvą susierzinęs, paskui pastvėrė pultelį iš Timo. 

— Gal padėsi, užuot žaidęs. 

— Atsiprašau, viršininke, — tarė Timas, bet neatrodė ap- 
gailestaująs. — Negalėjau atsispirti: jis tikrai atrodo kaip gyvas. 

— Todėl ir kainavo man viską iki paskutinio cento, — su- 
murmėjo Asas. — O dabar eik į aną kraštą ir patikrink jo uode- 
gą. Pažiūrėk, ar nėra įbrėžimų. 

Kol Timas su Asu apžiūrinėjo, išvežiotojas, atsišliejęs į sie- 
ną, kišeniniu peiliuku krapštėsi panages. 

— Tai kaip čia atsitiko, kad neturite tikro aligatoriaus? — 
paklausė jis ir nusijuokė iš savo paties sąmojo. 

Asas turėjo beveik stumte atstumti moterį, persisvėrusią per 
jį, kad pamatytų, kas dėžėje. 

— Kendriko parkas yra paukščių draustinis, — atsakė jis, 
tarsi tuo viską paaiškintų. 

Išvežiotojas atrodė susimąstęs, ir Timas tyliai paaiškino: 

— Jis nemėgsta kišti tokių daiktų į dėžes, bet aligatorius 
būtų išgąsdinęs žmones. 

Žmogus dar kurį laiką galvojo. 

— Suprantu. Vadinasi, pamanėte, kad netikru krokodilu pri- 
trauksite turistų, ir Šis nelies krokodilo ašarų iš vienatvės. Tie- 
sa? — jis vėl nusišypsojo iš savo sąmojingos pastabos. 

Kadangi Asas nesivargino atsakyti, už jį atsakė Timas: 

— Būtent. 

— Ar jau baigėte savo apžiūrą, pone paukštininke? — pa- 
klausė išvežiotojas. 

— Dėžės dugnas įdaužtas. Teks jį ištraukti iš dėžės ir apžiū- 
rėti pilvą. 

— Tą patį kas vakarą man sako Žmona, — tarė išvežiotojas 
Timui, kuris staiga paraudo ir užspringo juoku. Tačiau jo virši- 
ninkas neatrodė nusiteikęs juokauti. 

— Gerai, Timai. Stverk už uodegos. Atsargiai. Nenoriu su- 
laužyti. Gerai, — kick vėliau pasakė Asas, pažvelgęs į didžiulę 
krokodilo kopiją, visu ilgiu išsitiesusią ant grindinio. — Atrodo 
sveikas. 

— Tai gal dabar jau pasirašysite, kad galėčiau nueiti ką nors 
užvalgyti? 

— Gerai, — atsakė Asas ir ištiesė ranką. Paskui giliai atsi- 
duso ir pasirašė dokumentus. Pasakė, kad už šį brangų muliažą 
dabar atsakingas jis pats. Valandėlę Asas žvelgė į juos apspitu- 
sius lėktuvo keleivius. Jie buvo pavargę ir tylūs po skrydžio iš 
Niujorko, o gal tiesiog pagarbiai baisėdamiesi žiūrėjo į tai, ką ir 
tikėjosi pamatyti Floridoje. Šiaip ar taip, jie stovėjo žiūrėdami į 
tą nemokamą cirko numerį, o jų bagažai suko ir suko karuselę 
transporteriu vis dar neatsiimti. 

— Gerai, kiškime jį atgal į dėžę, — tarė Asas. — Timai, tu 
imk už uodegos, o aš paimsiu už galvos. 

Akimirksnį Asas pagalvojo, kaip geriau tą gyvūną apkabin- 
ti, o kitą jau sukišo ranką iki alkūnės į aligatoriaus nasrus. Kai 
nuaidėjo kolektyvinis “ak!"", jis nusišypsojo. Asas pagalvojo apie 
tai, kad jo sumanymas duos rezultatą. Ten, Disnėjuje, kitame vals- 
tybės krašte, kažkas iš netikrų gyvūnų kala pinigus, o čia, Fort 
Lauderdeilo fermose, vos galima išmaitinti 450 pūdų sverian- 
čius aligatorius. Ir bergždžias darbas pritraukti tėvelį, mamytę ir 
vaikučius pasižiūrėti flamingų pulko. Tą liudija tuščia banko są- 
skaita. 

Asas su Timu dėjo milžinišką krokodilo muliažą atgal į dė- 
žę ir nė vienas nepamatė, kaip smalsus vos pradedantis vaikščio- 
ti kūdikis prasibrovė pro krepšius ir pasiėmė nuotolinio valdy- 
mo pultelį, Aso nerūpestingai padėtą ant įrankių dėžės. Aštuo- 
niolikos mėnesių mažyliui tiesiog patiko spaudyti mygtukus. 


SRL 


— Velniava, — sumurmėjo Fiona, išlipusi iš lėktuvo. Gyve- 
nime ji porą kartų kentėjo pagirias, tai buvo nutikę dar koledže, 
bet jos buvo ne tokios kaip dabar. Skaudėjo ne tik galvą. Ji jautė 
skausmą net mažiausiame kulkšnies kaulelyje. Lėktuve Fiona už- 
migo. Stiuardesė turėjo ją prižadinti, tad iš lėktuvo ji išlipo pas- 
kutinė. 

Nuo kuprinės pavidalo rankinės, permestos per petį, skau- 
dėjo dar labiau. Ji ir kitos merginos iš jų penketuko, kaip jos 
save vadino nuo vaikystės, vakar užsisėdėjo iki dviejų nakties ir 
garsiai kvatojo iš visko jų gyvenime, o ypač iš to, kad Fionai 
reikia vykti į žvejybos ekskursiją. 

— Tu? — pasakė Džina. — Negaliu įsivaizduoti tavęs, nu- 
keliavusios toliau kaip dvi mylias nuo manikiūrininkės, — Dži- 
nos, skulptorės, rankos visada atrodė nudirbtos ir subraižytos. 
Bet visos draugės žinojo — Džinai nereikia dirbti, kad užsidirb- 
tų pragyvenimui: ji turi kapitalo. 

Kai Fiona įėjo į oro uostą, ryški šviesa, besiskverbianti pro 
didelius langus, vertė ją merktis, kol! ji, pasiraususi rankinėje, 
išsitraukė ir užsidėjo juodus akinius, nusipirktus La Gvardijos 
oro uoste. Niujorke jie atrodė labai tamsūs: pro juos beveik nie- 
ko nesimatė, bet čia buvo matyti kaip pro skaidrų stiklą. 

Oro uoste atrodė tuščia. Ji kūprino pirmyn. Skaudančioje 
galvoje sukosi blogos mintys. Kaip ji išgyvens čia trejetą dienų? 
Ar tas vyras nepaprašys jos skusti ir valyti žuvų? 

Kai Fiona atsistojo ant eskalatoriaus, nusileidžiančio iki ba- 
gažo transporterio, jos vos nesupykino. Ji skubiai paieškojo sa- 
vo rankinėje nosinės ir prispaudė ją prie burnos. Ir ko ji čia, ir 
ko tas Rojus Hadsonas nori iš jos? Ir kodėl Florida? Ir jeigu Flo- 
rida, tai kodėl ne koks nors gražus privatus paplūdimys? Ir ko jis 
užsispyrė keliauti kažin kur į pelkynus ieškoti... 

Kadangi Fiona leidosi žemyn užsimerkusi, prie burnos prispau- 
dusi nosinę, ji nematė apačioje susispietusios tylios žmonių minios, 
o kai nusileido, vos neužgriuvo ant pilvoto praplikusio vyro. 

— Prašau atleisti, — ištarė ji perdžiūvusiu kaip ir jos sme- 
genys balsu. 

Vyras pažiūrėjo į ją, ir jo veidas sušvelnėjo. 

— Nieko tokio, — atsakė jis ir pasitraukė į šalį, kad ir ji 
pamatytų tai, į ką spokso žmonės. 

Vėliau Fiona pasakys, kad ji negalvojo, o tik veikė. Vaiz- 
duodamasi Floridos pelkynus bei aligatorius, po juodais akiniais 
mirksinčiomis akimis ji pamatė tokį vaizdą: didžiulis krokodilas 
nasrais stveria vyrui už rankos, tas padaras plaka uodega, purto į 
šonus galvą; vyras rėkia kažką nesuprantamo, matyt, bandyda- 
mas išsivaduoti nuo jį užpuolusio roplio. 

Dar mokykloje Fiona iš visų mergaičių išsiskyrė reakcija — 
ir Žaisdama amerikietišką futbolą, ir dalyvaudama estafetėse, to- 
dėl ir dabar negaišo laiko. Greta stovėjo moteris su oro uosto 
bagažo vežimėliu, į kurį buvo pasidėjusi rožinės spalvos kėglių 
kamuoliukų krepšį. Ant jo buvo išsiuvinėtas užrašas: “Discie". 

Nieko negalvodama Fiona griebė krepšį ir iš visų jėgų svie- 
dė jį į aligatorių. Pataikė į patį jo vidurį. 

Ji nesitikėjo to, kas atsitiko paskui. Aligatorius sprogo! Bet 
nasrų nepravėrė ir nepaleido savo aukos. Pasigirdo baisus gar- 
sas, paskui tūkstančiai to žalio bjaurybės gabaliukų išlakstė po 
visą oro uostą. 

Fiona stovėjo apstulbusi, o visi kiti oro uoste, atrodė, pami- 
šo. Girdėjosi riksmai: 

— Bomba! Bomba! 

Paskui pasigirdo sirenos, ir žmonės puolė bėgti. 

Nejudėdama, vis dar nesuprasdama, kas atsitiko, Fiona nu- 
siėmė juodus akinius ir pažvelgė į tai, ką ji buvo palaikiusi gyvu 
aligatoriumi. Prie jos ėjo vyras, o į jo dilbį buvo įsikandusios 
dvi eilės dantų. Jos akys nukrypo į tuos keistus dantis. Kai ji 
pažvelgė į vyrą norėdama paklausti, kam jis nešioja ant rankos 
dantis, pamatė, kad jis įsiutęs — ir būtent ant jos. 

Fiona instinktyviai Žengė atgal ir atsitrenkė į vežimėlį, ku- 
riame gulėjo kėglių kamuolių krepšys. Moteris turbūt prisidėjo prie 
kitų išgąstingai rėkiančių ir bėgančių Žmonių. 

— Ledi, aš jus užmušiu, — tarė vyras, o jo rankos siekė 
suklupusios Fionos kaklo. 

Aligatoriaus dantys ir kažkas panašaus į akių obuolius nusly- 
do nuo dilbio iki vyriškio plaštakų ir drauge su jo rankomis kėsi- 
nosi į jos kaklą. Fiona išsižiojo rėkti, bet neišleido jokio garso. 

Nespėjus tam vyrui jos paliesti, du apsaugininkai ir rau- 
donplaukis vaikinukas sučiupo jį ir kartu su tais dantimis nu- 
tempė į šalį. 

— Labai jums ačiū, — padėkojo Fiona dar dviem apsaugi- 
ninkams, padėjusiems jai atsikelti. — Tą vyrą reikia uždaryti! 
Jis kelia grėsmę visuomenei, ir jeigu jo ne... Palaukite! Ką sau 
manote?! Ką darote?! 

Apsaugininkas užlaužė Fionai rankas už nugaros ir rakino 
jas antrankiais. 

— Mes sulaikome jus ir perduosime policijai. Štai ką mes 
darome. Tas vyras sako, kad bombą numetėte jūs. 

Ji vos girdėjo, ką sakė apsaugininkas per visą tą lakstančių, 
rėkiančių, šaukiančių savuosius Žmonių triukšmą. 

— Kokią dar bombą?! — šaukė ji. — Aš mečiau kėglių ka- 
muolių krepšį į aligatorių, įsikirtusį tam vyrui į ranką! 

— Taip, kaipgi, — tarė vienas apsaugininkas, — čia, Fort 
Lauderdeilo oro uoste tik ir šliaužioja aligatoriai. Ir linksmina 
turistus. 

— Bet galite pasiklausti... 

— Pasiūlykite tai policijai, — tarė antras apsaugininkas, ir 
jie abu nutempė ją prie išėjimo. 

— O mano lagaminas? Turite paskambinti mano viršininkui 
į Niujorką. Jis gali... 

— A! Niujorkas, — pasakė pirmasis, tarsi viską tuo paaiš- 
kindamas. 

Fiona nespėjo ištarti daugiau nė žodžio. Abu vyriškiai tem- 
pė ją prie automobilio su užrašu: “Oro uosto apsauga". Visai kaip 
rodoma per televizorių, vienas iš jų palenkė jos galvą, kad nesu- 
muštų į durelių rėmą, ir jėga įsodino ją į automobilį. 


DS ASRT 


Virpėdama iš nuovargio Fiona atsisėdo ant nešvarios lovatie- 
sės. Ji sužiuro į telefoną, stovintį ant pigios apdaužytos spintelės 
šalia lovos. Vieta, užsakyta gražiame viešbutyje, atiteko kitam 
žmogui, nes ji nepasirodė iki šešių. Iš pradžių ji mėgino manda- 
giai paaiškinti, kad pastarąsias šešias valandas išbuvo kalėjime, 
bet kai pamatė, kad jauna tarnautoja žiūri į ją kaip į nusikaltėlę, 
ėmė grasinti. Tačiau ir tai nepadėjo — atėjęs vadybininkas papra- 
šė ją išeiti. Taigi ji atsidūrė turbūt labiausiai visoje Floridoje ap- 
šnerkštame motelyje. Buvo ketvirta valanda ryto. Po dviejų va- 
landų ji turi susitikti su Rojum Hadsonu. 

Apsivyniojusi ranką popierine nosinaite (nes kas žino, koks 
tipas skambino telefonu prieš ją), ji suspaudė Džeremio telefono 
numerio mygtukus. 

Kai jis užsimiegojęs atsiliepė, Fiona pravirko balsu. 

— Kas čia? Ar kas erzinasi? Prašau kalbėti! — garsiai sušu- 
ko jis, kol Fiona tvardėsi. | 

— Tai aš, — įstengė sušnibždėti ji. — ak, Džeremi, aš ką tik... 

— Fiona, ar žinai, kiek dabar laiko? Po trijų valandų man 
reikės keltis ir eiti į darbą. 

— O aš taip pat nebuvau atsigulusi. Džeremi, aš buvau ka- 
lėjime. 

Jis sukluso. Ji įsivaizdavo, kaip jis sėdasi ir siekia cigare- 
tės. Palaukusi ji išgirdo žiebtuvėlio spragtelėjimą, paskui — įtrau- 
kiamo dūmo garsą. 

— Taip. Aš klausau, — tarė jis advokato balsu. 

Gal jam ir nepatiktų, jei dar gerokai prieš aušrą skambintų 
draugė, bet į bėdą patekusi klientė — visai kitas reikalas. Kokią 
dešimt minučių pasiklausęs isteriško Fionos pasakojimo apie 
keistą nuotykį, Džeremis ją nutraukė. 

— Ir tave paleido? Nenubaudė? 

— Kodėl turėjo nubausti? — Fiona pakėlė balsą. — Aš ma- 
niau, kad gelbsčiu to vyro gyvybę. Ne todėl, kad ji būtų labai 
vertinga. Ar sakiau, kad tas nedėkingasis bandė mane nužudyti? 
Turėčiau iškelti jam bylą. 

— Aha. Tai jau šis tas. Ar jis ketina iškelti bylą? O ką gali 
pasakyti apie Žmones oro uoste? Ar dėl tavo sukeltos panikos 
niekas nenukentėjo? Nieko neištiko infarktas? Ar nebuvo iškvies- 
ta greitoji? 

— Džeremi! Kieno tu pusėje? 

— Žinoma, tavo, — atsakė jis atlaidžiai, — bet pinigai yra 
pinigai. Ar tas vyras nesakė iškelsiąs tau bylą dėl to, kad sunai- 
kinai jo aligatorių? 

— Nežinau. Neprisimenu. Nuvežę į policijos nuovadą, jie 
laikė mus atskirai. Ak, Džeremi, ten taip siaubinga. Norėjau, kad 
tu būtum šalia ir palaikytum mane. Tas vyras... 

Džeremis ir vėl ją nutraukė: 

— Ar kas ką nors tau sakė, kad pažeidei įstatymus? Gal oro 
uosto personalas? Tu sukėlei masinę paniką, todėl abejoju, ar į 
tai bus pažiūrėta pro pirštus. 

Fiona perbraukė ranka per veidą. Tikriausiai makiažo neli- 
ko nė ženklo. 

— Džeremi, skambinu tau kaip draugui, o ne kaip advokatui. 

— Ko gero, tau reikia ir vieno, ir kito. Gal malonėsi atsaky- 
ti į mano klausimus? 

Iš dalies Fiona norėjo, kad ją ramintų kaip vaiką, guostų, 
kiek tai įmanoma, telefonu, vis dėlto ji buvo sveikos nuovokos. 
Ji giliai įkvėpė. 

— Į nuovadą buvo atėjusi moteris, kurios kėglių kamuolių 
krepšiu pasinaudojau, ir pareikalavo, kad atpirkčiau krepšį. Ir tą 
kamuolį, nes jis įlinko. 

— Tu įlenkei jos kamuolį? 

— Neužsipulk manęs, — atkirto Fiona. — Jau girdėjau tą kal- 
tinimą iš tų baisių policininkų. Turbūt sviesdama sukaupiau visą 
savo pyktį, nes tas daiktas... į tą daiktą... dėjau labai stipriai. 

— Užteko įlenkti kėglių kamuolį, — pasakė stebėdamasis 
Džeremis. — Ir nėra ko pykti ant manęs. Beje, kaip ten išspren- 
dei tos moters krepšio ir kamuolio klausimą? Ir kodėl nepaskam- 
binai man tiesiai iš nuovados? 

— Jie pasakė, kad aš neareštuota, nes esu jų viešnia, kol 
visas tas reikalas paaiškės. Todėl man nereikią jokio, kaip jie 
pasakė, pasipūtusio advokato iš Niujorko. 

— Tau reikėjo visa tai įforminti dokumentais. Galėtum iš- 
kelti jiems bylą. 

— Niekada nenoriu jų daugiau matyti. Daviau tai moteriai 
trijų šimtų dolerių čekį ir... 

— Ką?! 

— Sumokėjau už įlenktą kamuolį! — beveik rėkė į telefono 
ragelį Fiona. — Ar ne to ką tik klausei manęs? 

Valandėlę Džeremis tylėjo. 

— Nenori nusiraminti? 

— Kaip aš galiu nusiraminti? Visų pirma aš nenorėjau pa- 
likti Kimberlės. Garetas privertė mane. Va, jam norėčiau iškelti 
bylą. Jis grasino man, kad atskirs mane nuo Kimberlės amžiams, 
jei nevyksiu į tą kelionę. Ar jis gali taip elgtis? 

— Jis yra tavo viršininkas, — atsakė Džeremis maigydamas 
cigaretę. Pats sau pagalvojo, kad jam būtų didelis palengvini- 
mas, jei iš Fionos atimtų Kimberlę. — Paklausyk, Fi. Man reikia 
dar pamiegoti. Neatrodo, kad turėtum didelių nemalonumų, bet 
rytą paskambinsiu savo draugui ten, o jis paskambins tau. Pa- 
prašysiu pasirūpinti, kad tau nenutiktų nieko blogo, — jo balsas 
suminkštėjo: — O dabar noriu, kad ilgai pagulėtum karštoje vo- 
nioje, o paskui gultum į lovą ir sapnuotum mane. 

Pagaliau Fiona nusišypsojo. Atrodė, kad ji nesišypsojo die- 
nų dienas, o gal ir metus. 

— Norėčiau, — atsakė tyliai remdamasi į lovos kraštą. Bet 
pigi lova ėmė girgždėti, ir Fiona tuoj atsisėdo tiesiai, kad lova 
nesugriūtų. Garsas išvaikė pagundą pailsėti. — Negaliu, — tarė 
ji verkšlenančiu mažos mergytės balsu. — Jau po valandos turiu 
susitikti su tuo senu turtuoliu, tuo Rojum Hadsonu. 

— Ar negali jam paskambinti ir atidėti susitikimą? 

— Viskas per... — ji nutilo, — per tą žvejybą. Žvejoti reikia 
išplaukti valtimi labai anksti. Gal žuvys paskui miega pietų mie- 
gą. Aš to nežinau. Žinau, kad netrukus turiu būti ten. 

— Gerai. Nusiramink. Tas Hadsonas turtingas, todėl turės 
pagalbininkų. Ir greičiausiai — jachtą. Pagalvok — galėsi pa- 
plaukioti jachta. Galėsi išgerti. Galėsi pagulėti prieš saulutę. 

“ — Gėrimas pirmiausia ir sukėlė visą sumaištį, o saulėje ne- 
ketinu gulėti: nenoriu, kad atrodyčiau kaip šešiasdešimtmetė, kai 
sueis keturiasdešimt, ir... 

— Gerai. Daryk, kaip išmanai. Vark, jei to nori. Tik pasa- 
kyk man, kur būsi, kad mano draugas galėtų tau paskambinti. 

— Kendriko parke, kol dar nesėsiu į tą laivą. Atrodo, ten 
paukščių draustinis. Ir dar žinai ką? Lyg ir taip neturėčiau rūpes- 
čių: ten bus ir vyras, vadinamas Asu. 

Džeremis nieko neatsakė, tad Fiona paklausė: 

— Tau neatrodo juokinga? 

— Visiškai ne. Kuo tau nepatinka tai, kaip jį vadina? 

Ji ketino papasakoti, kaip jų penketukas įvertino tą vyrą, 
bet Džeremiui penketukas patiko tiek pat, kiek ir Kimberlė. 

— Manau, tai susiję su moterimis. Klausyk, brangioji... 

— Taip, suprantu. Tau reikia pamiegoti, kad gražiai atrody- 
tum. Ar nesakiau tau, kad mano lagaminą, kai laiku jo neatsiė- 
miau, konfiskavo, kad sunaikintų? Viena bomba juos jau išgąs- 
dino, todėl nerizikuoja dėl galimos kitos. Turiu tik tuos drabu- 
žius, kuriuos vilkiu, ir šį tą maišelyje. 

Džeremis nusižiovavo. 

— Kiek pažįstu moteris, tai to “šio to" užteks savaitei laiko 
negyvenamoje saloje. 

Sučiaupusi lūpas, Fiona žiūrėjo į telefoną. Tokio šovinisti- 
nio pasakymo atleisti negalima. Ir iš viso jam terūpi teisės reika- 
lai. Jis nė Žodeliu neužjautė jos po viso to, ką ji iškentėjo. Kur 
tas petys, ant kurio galima išsiverkti? 

— Tavo nuotrauka buvo tame lagamine, kurį sudegino, — 
pasakė ji ir padėjo ragelį. Bet nuo to nepasijuto nė kiek geriau. 
Jai liko pusantros valandos pasiruošti susitikimui su Rojumi Had- 
sonu. 

Šeštą valandą ryto buvo pakankamai šviesu, nors buvo žie- 
ma. Fionai prireikė akinių nuo saulės. Žinoma, naktis, praleista 
policijos nuovadoje, o dar ir pagirios, galėjusios palaužti silpnes- 
nę būtybę, ją gerokai išvargino. 

Pasirodė, kad Džeimso Gareto sekretorė “pamiršo" pasakyti, 
kaip vadinasi tarnyba, kurios automobilis turėjo nuvežti į Kendri- 
ko parką, todėl Fiona turėjo išsikviesti taksi. Ji pagalvojo, kad tai 
dar vienas visos pažeminimo jūros lašas šioje kelionėje į pragarą. 

Taksi atvežė ją, kaip jai pasirodė, į neįžengiamas džiungles. 

— Manau, įvyko nesusipratimas. Čia turėtų būti parkas. 

Taksi vairuotojas gūžtelėjo pečiais. 

— Adresas toks, — atsakė jis rodydamas į mažą saulės iš- 
blukintą iškabėlę netoli džiunglių masyvo properšos. 

Neskubėdama Fiona sumokėjo jam ir išlipo iš automobilio. 

Atidžiai įsižiūrėjusi pamatė keturių pėdų pločio smėlio ta- 
kelį, vingiuojantį tarp krūmų. 

— Kaipgi kitaip, — sumurmėjo ji. — Ir ko aš tikėjausi? Iš- 
kloto šaligatvio? Ak, Fiona, tu turi neblogą humoro jausmą. 

Ji vilkėjo Niujorko tarnybos drabužius: juodos vilnos švarką, 
balto šilko palaidinukę, trumpą juodą sijonėlį. Mūvėjo juodomis 
kojinėmis ir avėjo juodais aukštakulniais bateliais. Lagamine tu- 
rėjo gražių drabužių, skirtų vilkėti laive, bet dabar jie virtę pele- 
nais. Ji susiraukė pagalvojusi apie tai. Bet gal čia kur nors bus 
parduotuvė, ir ji galės nusipirkti bent sportinius batelius? 

Bet kuo toliau ėjo, tuo labiau apleista atrodė vietovė. Ji pa- 
manė, kad čia tikrai ne Disneilendas. Paskui išvydo mažą kios- 
kelį. Pasirodo, jame pardavinėjami bilietai, bet tokią ankstyvą 
valandą nebuvo nė vieno Žmogaus. Tolėliau buvo matyti dar vie- 
nas pastatas, kurį stipresnis vėjas, rodos, galėtų nunešti. 

“Kokia niūri vieta", — pamanė Fiona toliau kulniuodama 
per smėlį. Ji pažvelgė pro langą į didesnio pastato vidų. Prie vie- 

nos sienos buvo senamadiškas sulčių baras ir raudonu apiblukusiu 
plastiku padengtos kėdutės. Kitoje pusėje glaudėsi kažkas pana- 
šaus į parduotuvę. | 

Fiona nušluostė nuo stiklo dulkes ir įsižiūrėjo atidžiau, — 
visi daiktai susiję su paukščiais: paukščių nuotraukos, paukščių 
pavidalo skraidyklės, plastmasiniai paukščiai, akmeniniai paukš- 
čiai, plakatai, kuriuose pavaizduoti paukščiai. Net ant kasos bu- 
vo nupiešti paukščiai. 

Ji nusigręžė, atsišliejo į sieną, nusiavė batelį ir išpylė iš jo 
porą svarų smėlio. Ši vieta tinkama tik paukščio kojoms. 

Dirstelėjusi į rankinį laikrodį, pamatė, kad jau beveik pusė 
septynių. Kurgi visi? Ji vos neapsiverkė pagalvojusi, kad jie tur- 
būt dar lovose. Miega. 

Staiga kažkas sukrutėjo po žalia lapija. 

— Jeigu ten aligatorius, pati įšoksiu jam į nasrus, — balsu 
pasakė ji, paskui atsargiai ėmė artintis, nes, kaip jai pasirodė, 
išvydo tik drabužius. Taip. Prie kažko pasilenkęs stovi vyras. Ji 
matė tik jo nugarą ir dešinės ausies kraštelį. 

— Atsiprašau, — tarė ji ramiai, bet žmogus, atrodo, neišgir- 
do. — Atsiprašau! — garsiau pasakė. 

— Aš nekurčias! — pusiau atsisuko į ją ir vėl nusigręžė pra- 
kalbintasis. — Prakeikimas! Pažiūrėkit, ką per jus padariau. Kas 
per mada prislinkti prie Žmogaus? Ir ką čia taip anksti veikiate? 
Atidaryta bus tik devintą, — tai taręs vyriškis atsigręžė į ją. Ran- 
kose jis laikė didoką ilgakojį baltą paukštį. Sekundės dalies už- 
teko įsisąmoninti, kad pamatė tikriausiai aukštesnį už save vyrą, 
o taip nutikdavo toli gražu ne visada. 

— Sveiki, aš... — jos ranka sustingo ore, nes ji pažino tą vyrą. 

— Jūs! — sušuko jiedu sutartinai. 

Jis atsipeikėjo pirmas. 

— Jei atvažiavote čia atsiprašyti, galiu pasakyti, kad jūsų atsi- 
prašymas nereikalingas. Vienintelis reikalingas dalykas — čekis. 

— Atsiprašyti? Ar jums galvoj negerai? — Fiona užvirė pyk- 
čiu. — Aš išgelbėjau jūsų bevertę gyvybę. 

— Nuo ko? Nuo plastikinio žaislo? Paklausykite, ledi. Aš 
nežinau, ko jūs čia atvykote, bet norėčiau, kad tučtuojau išsineš- 
dintumėt. 

— Tai visiškai ne jūsų reikalas. Turiu čia su kai kuo susitik- 
ti. Ar jūs užmušite tą paukštį? 

Jis išmetė iš rankų sparnuotį ir tas nulėkė į tankmę. 

— Ir su kuo gi susitinkate? 

— Su Rojumi Hadsonu, — atsakė ji nuoširdžiausiai tikėda- 
masi, kad vietovė priklauso Hadsonui, ir jis galės išmesti iš dar- 
bo tą nepraustaburnį. — Ir su Asu. 

— Asu? — pasitikslino vyras, ir jo veido išraiška suminkštėjo. 

Jai pasirodė, kad pataikė į tikslą: tikriausiai tas Asas gali jį 
primušti. 

— Taip, su Asu. Rojus su juo laukia manęs. Mes visi plauk- 
sime žvejoti. 

— Tikrai? Tai ką veikiate čia? Planuojate pasinaudoti kor- 
moranais? 

Ji tik mirkčiojo akimis negalėdama suvokti, ar čia koks Flo- 
ridos posakis. 

— Jūs apsirengusi kaip tik žvejybai, — tarė jis, nužvelgęs 
ją nuo kojų iki galvos. 

Jai norėjosi skelti jam antausį. 

— Keista, ir jūs šiandien dėvite kažką kita, o ne krokodilo 
dantis, — taip atrėžusi ji pažvelgė į jo marškinius. Ant kišenėlės 
buvo išsiuvinėta: “Asas. Kendriko parkas". 

— Štai kas, — tarė ji, paskui iškėlė rankas ir ėmė trauktis 
atgal. — Man jau gana. Mano kantrybė baigiasi. Aš grįžtu į Niu- 
jorką, kur Žmonėms yra saugu. 

— Fiona, — išgirdo ji už savęs draugišką pagyvenusio 
žmogaus balsą, bet ji nesustojo ir drožė prie išėjimo iš parko. — 
Mieloji, pažinčiau jus bet kur, — tarė vyriškis, kai ji stabtelėjo. 

— Leiskit atspėti, — tarė ji neslėpdama gilaus sarkazmo. — 
Rojus Hadsonas? 

— Jūs teisi, panele. O dabar prieikite čia ir susipažinkite su 
kitu komandos nariu. 

Per šešiasdešimt perkopęs Rojus Hadsonas buvo storulis ir 
kažkuo priminė Mikę Pūkuotuką. Fiona vos nepaklausė jo, ar ne- 
turi potraukio medui ir šoklaus bičiulio. 

— Čia Asas Montgomeris. Jam priklauso ši vietelė. 

— Jis vertas kiekvieno jos kvadratinio colio, — pasakė Fio- 
na, pro ištiestą Rojaus ranką šypsodamasi į akis nutriušusio Ken- 
driko parko savininkui. Savo rankos Asui ji neištiesė. 

— Mes buvome susitikę, — atsakė Asas. Jo lūpos virto pa- 

šaipia grimasa, kai vėl nužvelgė Fioną nuo kojų iki galvos. — 
Panelė Tramdytoja ir aš turėjome... susidūrimą oro uoste. 

— Kaip nuostabu, — tarė Rojus ir pliaukštelėjo Fionai per 
nugarą taip, kad ji vos neužvirto ant Aso. — Ar jūs pasiruošusi? 
Mūsų laukia mašina, o ir laivas jau pakrautas. 

— Pone Hadsonai, — tvirtai ištarė Fiona. — Manau, kad 
įvyko klaida. Žinau, kad kalbėjotės su Garetu ir pareikalavote 
manęs, bet aš tikrai nieko neišmanau apie prekybą. Tiek minkš- 
tais žaislais, tiek visu kitu, ką jūs norite parduoti. Taip pat nieko 
nenutuokiu apie žvejybą. Todėl, jei neprieštaraujate, aš geriau 
atsiprašysiu nuo šios ekskursijos ir grįšiu atgal į savo miestą. 

Ji išsiėmė mobilųjį telefoną. Tiesą sakant, ji mirė iš nekan- 
trumo kuo greičiau pasakyti savo penketuko draugėms, kad jos 
buvo teisios: Asas — neįtikėtinai gražus: juodi plaukai, juodos 
akys, kūnas kaip... Ji pagalvojo, kad buvo teisi manydama, jog 
jis greičiausiai ne kartą išsiskyręs. 

Prieš nuspausdama pirštu telefono mygtuką ji pažvelgė į Asą. 

— Nesijaudinkite. Jis ne dirbtinis, o tikras. 

Nespėjus Asui atsakyti į šią užuominą, Rojus ėmė juoktis. 

— Tikriausiai tai susiję su judviejų vakarykščiu susitikimu, 
bet dar bus laiko papasakoti man apie tai, — jis apkabino ranka 
Fionai per pečius ir pasuko ją nugara į išėjimą, be to, tvirtai lai- 
kė už rankos, kad ji nepasinaudotų telefonu. — Jus, mieloji, pa- 
sikviečiau apie kai ką pasikalbėti. Bet ne dabar. Pirmiausia mes 
truputį papramogausime. 

Tuo metu Asas žiūrėjo į Fioną labai priešiškai. Kitomis ap- 
linkybėmis ji būtų pabijojusi jo. Bet ji suko galvą dėl kitų daly- 
kų ir nespėjo pagalvoti apie baimę. Ji pasitraukė toliau nuo Ro- 
jaus suvokusi, kad turi rasti kažkokią išeitį. Net Garetas supras- 
tų, jei ji išvyktų iš čia, kai tiek patyrė. Užtektų Garetui paminėti 
bylos iškėlimą, ir jis atleistų jai viską. 

— Manyčiau, kad šią ledi reikėtų pervilkti kitais drabužiais. 
Ką pasakysite, Rojau? — paklausė Asas susirūpinimo atmieštu 
balsu ir smarkiai suspaudė Fionai Žastą — tai buvo galima su- 
prasti visaip, bet tik ne kaip švelnumo parodymą. 

— Aš čia nepasiliksiu, — sušnypštė ji jam, o paskui atsisuko 
į Rojų ir nusišypsojo jam. Geriau jau nesipykti su "Rafaelio" 
savininku, kai Garetas taip trokšta pirmumo teisių. Ji tik ketina 

paaiškinti Rojui, kad vyks į tą nedidelę ekskursiją kitą kartą. Ge- 
riausia tada, kai tas Asas supus po žeme. 

— Turiu jai drabužius, — pasakė garsiai Asas Rojui. O Fio- 
nai į ausį sušnibždėjo: — Arba paklausysite manęs, arba šią die- 
ną praleisime su teisininkais kalbėdami apie tai, kaip jūs atsily- 
ginsite už sunaikintą mano nuosavybę. 

Ji pagalvojo, kad Džeremiui tai nepatiktų. Jos akyse pasiro- 
dė ašaros, kai to vyro ranka stipriau suspaudė jai žastą. 

— Aš, oi, manau, kad man reikėtų persirengti, — išstenėjo 
ji Rojui, stengdamasi pataikyti eiti į koją su tuo parko maniaku. 

Kai jie paėjėjo toliau nuo Rojaus (toliau nuo civilizacijos, 
kaip ji pamanė, abiem pradingus medžių tankmėje), ji sustojo ir 
ištraukė ranką iš jo gniaužto. 

— Tokiems dalykams išsiaiškinti yra įstatymai, — sušnypš- 
tė ji jam, kad negirdėtų Rojus. 

Asas žengė tą vieną juos skyrusį žingsnį ir prikišo savo nosį 
prie josios: 

— Yra įstatymai ir dėl turto sunaikinimo. Mano advokatas 
išvadino mane kvailiu, kad jais nepasinaudojau. Ar turite bent 
mažiausią supratimą, kiek man kainavo tas aligatorius? 

— Didmenine ar mažmenine kaina? 

Matyt, tas vyras neturi humoro jausmo. Ji net žengtelėjo at- 
gal, išvydusi jo veide įsiūtį. 

Sugriežęs dantimis, kad net sujudėjo žandikauliai, Asas stvė- 
rė ją už riešo ir nutempė paskui save vadinamuoju takeliu. Ka- 
dangi proskyna buvo vos kokių šešių colių pločio, augalai dras- 
kė rankas. Fiona neabejojo, kad bus nubėgusios kojinių akys. Ji 
jau ilgokai ėjo per smėlį, todėl apsiprato su smilčių girgždėjimu 
tarp kojų pirštų. 

— Kur mane vedate? — paklausė ji, bet jis nieko nesakyda- 
mas tempė ją su savimi. 

Pagaliau jie priėjo “džiunglių" properšą. Ten stovėjo name- 
lis. Nuo stogo iki pusės fasado buvo įtaisytas tinklelis nuo vabz- 
džių. Asas atidarė duris, nutempė ją per siaurą ilgą kambarį, ati- 
darė kitas duris ir pastūmė ant lovos. 

Valandėlę Fiona iš tikro išsigando. Jei ji imtų rėkti, niekas 
jos neišgirstų. Ji liko visiškai viena su įsiutusiu bepročiu. 

— Nepervertinkite savęs, — pašaipiai pasakė Asas. — Jūs — 

ne mano skonio. Man patinka moteriškos moterys, — pridūrė ir 
įlindo į spintą. 

Fiona kaip mat atsipeikėjo. Įžeistas moteriškumas geriau- 
siai išsklaido baimę. 

— Ir ką, po velnių, tai turėtų reikšti? — paklausė ji pakilusi 
nuo lovos. 

— Štai, — tarė jis ir nusviedė ant lovos džinsus ir baltus 
medvilnės marškinius. — Apsirenkite jais. 

Ji pažvelgė į drabužius. 

— Jūsų? Norite, kad apsirengčiau jūsų apranga? — jos balso 
tonas reiškė, kad ji greičiau sutiktų išsidažyti nuodingais dažais. 

Jo reakcijos ji nesitikėjo. Greitai kaip žaltys jis stvėrė ją už 
pečių ir priplojo prie sienos. 

— Paklausykite, panele Pasipūtėle iš Niujorko. Jūs sunaiki- 
note tai, kam nupirkti reikėjo mano ir kitų šio parko darbuotojų 
trejų metų uždarbio. Ir jums tai nė kiek nerūpi. Tik ir girdžiu, 
kad jums čia nepatinka, kad ši vieta neatitinka jums įprastų Niu- 
jorko standartų. 

Nors atrodė, kad tai neįmanoma, bet jis įstengė palinkti prie 
jos dar arčiau. Jie beveik lietėsi nosimis. 

— Noriu, kad išklausytumėte manęs. Ir išklausytumėte ati- 
džiai. Man nesvarbu, ko jūs čia ir ko iš jūsų nori Rojus Hadsonas. 
Man terūpi viena: kad per ateinančias tris dienas toje kelionėje 
laivu jis nuspręstu, ar nori dalį pelno, gauto iš to televizijos vaidi- 
nimo, investuoti į šį parką. Ši vieta jums gal ir gali nepatikti, kaip 
tą labai aiškiai parodėte, bet man ši vieta yra visas gyvenimas. 

Jo balsas pritilo: 

— Taigi padėkite man. Jei jūs gadinsite tą kelionę savo aro- 
gancija, aš iškelsiu jums bylą, kainuosiančią jums viską, ką turi- 
te, ką galite uždirbti ir ką planuojate palikti savo vaikams. Ar aš 
kalbu aiškiai? 

Jis nutilo. Kadangi Fiona neatsakė, jis prispaudė ją prie sie- 
nos dar stipriau. 

Ji jautė jo didelių rankų spaudimą, didelio kūno stiprumą. 
Intymų ryšį ji turėjo tik su Džeremiu, o Džeremis buvo perpus 
mažesnis už šį vyrą. 

— Taip, — išlemeno ji sausomis lūpomis. — Aš suprantu. 

— Puiku, — tarė jis ir atsitraukė nuo jos,.bet tarsi sulėtin- 

tais judesiais. — Persirenkite šiais drabužiais, — jau švelnesniu 
balsu pasakė, — o aš pamėginsiu surasti jums ką nors apsiauti, — 
prie durų jis sustojo, grįžo prie lovos, paėmė jos mobilųjį telefoną 
ir įsidėjo jį sau į kišenę. — Nebandykite bėgti, — tarė atsigręžęs 
prie durų. — Aplinkui yra gana bjaurių gyvių. 

— Aplinkui? — suvapėjo Fiona, bet jis jau buvo išėjęs. 

Ji paėjėjo trejetą žingsnių iki lovos ir susmukusi ėmė drebė- 
ti. Pati nežinojo, ar iš baimės, ar iš pykčio. Niekas niekada su ja 
nekalbėjo taip, kaip šis vyras, ir tikrai niekas nebuvo jos prirė- 
męs prie sienos. 

“Išgyventi. Taip, štai kas svarbiausia per tas artimiausias tris 
dienas", — padarė išvadą Fiona. Ji neabejojo, kad to vyro grasi- 
nimai tikri. Kodėl net Džeremis nepagalvojo, kad Asas turi teisę 
iškelti jai bylą? 

Stebėtina, kaip per vieną akimirksnį gali pasikeisti visas 
žmogaus gyvenimas. Jei ji būtų išlipusi iš lėktuvo kiek anksčiau, 
būtų pamačiusi, kad tas aligatorius dirbtinis, ir ji nebūtų... 

— Laikykis, — įsakė ji sau balsu, paskui prisivertė atsistoti ir 
pažvelgti į drabužius. Ką jis turėjo omeny sakydamas, kad jam pa- 
tinka moteriškos moterys? Ji pati savo išvaizda nesiskundė. 

Skubiai apsidairiusi, ar kas nors nežiūri, ji nusirengė iki apa- 
tinių, paskui skubiai apsivilko vyriškais drabužiais. Džinsai bu- 
vo platūs per šlaunis ir liemenį. Marškinių rankovės — per il- 
gos. Bet ji — ne šiaip sau niujorkietė. Mada — jos jėga. Fiona 
nuėjo iki spintos ieškoti diržo. 

Spinta buvo erdvi, bet beveik visa prigrūsta knygų apie 
paukščius ir... daiktų, susijusių su pačiais paukščiais, bet jų pa- 
skirties ji nežinojo. Kampe kabojo trejos kelnės ir ketveri marš- 
kiniai. Ant lentynos sulankstytos gulėjo dvi uniformos. Tokios 
kaip ta, kokią jis vilkėjo šiandien. Jis tikrai ne puošeiva. 

Fiona surado kaubojišką diržą su puikia sidabrine sagtimi. 
Diržas gulėjo po krūva rudų segtuvų. Ji atvertė vieną iš jų. Ten 
buvo susegtos bylos su etiketėmis. Ant etikečių — skirtingi paukš- 
čių pavadinimai. Ji apsijuosė diržu liemenį, prispaudė pirštą ten, 
kur reikėtų skylutės, paskui susirado ylą ir įbedė ją į tą vietą. Ji 
jautė malonumą smeigdama aštrų įnagį į daiktą, priklausantį jam. 

Išdūrusi skylę, Fiona perkišo diržą per džinsų kilpas ir stip- 
riai susiveržė. Marškinių skvernus susikišo į džinsus. Pasiraito- 

jo rankogalius ir pastatė marškinių apykaklę. Apžiūrėjo veidą 
veidrodyje. Į darbą ji eidavo beveik nesidažiusi, tačiau plaukus 
purkšdavo laku, kad šie būtų kieti kaip stagarai. Ji žinojo Gareto 
nuomonę, esą verslininkės moterys prieštarauja savo prigimčiai. 
Visos jam dirbančios moterys per daug nesigražino. Be viso ki- 
to, jo viceprezidentas buvo linkęs paleisti rankas, vos pamatyda- 
vo kokią gražesnę moteriškę. Fiona pripylė į vonelę vandens, pa- 
nardino galvą ir išskalavo iš plaukų laką, kuriuo šįryt iš įpročio 
pasipurškė plaukus. Energingai ištrynė drėgnus plaukus rankš- 
luosčiu. Pažvelgusi vėl į veidrodį nusišypsojo pati sau: jos trūm- 
pi glotnūs plaukai susisuko į stambias garbanas. Ji pasidažė, kiek 
daugiau paryškindama akis. 

Dar kartą pažvelgė į veidrodį ir dar kartą nusišypsojo sau. 
Išryškėjo tai, ką Fiona ilgai bandė slėpti: ji kaip du vandens la- 
šai panaši į šešto dešimtmečio kino žvaigždę Avą Gardner. 

Po akimirkos išgirdo atveriamų durų garsą ir išėjo iš vo- 
nios. Į kambarį įėjo Asas, nešinas sportinių batelių pora. Pažvel- 
gęs į ją stabtelėjo. Tai truko tik akimirką, jis tuoj atgavo žadą, 
bet Fiona viską pastebėjo. 

Tačiau jo veido išraiška tebebuvo pikta. 

— Pasimatuokite. Lauksiu jūsų lauke, — tarė ir užtrenkė 
paskui save duris. Fiona šypsodamasi pagalvojo, kad gal kitą kar- 
tą jis dukart pagalvos prieš sakydamas, kad ji nemoteriška. 

Sportbačiai puikiai tiko. Jie buvo senamadiški, patogūs avėti. 
Iš kur jis juos ir ištraukė? Pasilenkusi susivarstyti raištelių, Fiona 
po lova pamatė kažkokį sidabriškai Žžvilgantį daiktą. Išskyrus 
spintos vidų, name viskas buvo kruopščiai sutvarkyta. Daiktų bu- 
vo mažai, ir nuo visų jų nuvalytos dulkės. Vonios kambarys tie- 
siog spindėjo švara. Kambario kampe stovėjo pora spintelių, vi- 
ryklė ir šaldytuvas-spintelė. Vienintelis paveikslas ant sienos — 
nespalvotas vyro atvaizdas. 

Išskyrus paukščius spintoje, joks daiktas namuose nieko ne- 
sakė apie šių namų šeimininką, todėl jai pasidarė smalsu, kokį 
sidabrinį daiktą jis slepia už pilkos lovatiesės. Sidabriniai buvo 
nuotraukos rėmeliai, o nuotraukoje šypsojosi labai graži mergi- 
na. Tikra grožio karalienė, galinti dalyvauti pasaulio mis rinki- 
muose: ilgi šviesūs plaukai, didelės mėlynos akys, tobuli roži- 
niai skruostai, burna — kaip lėlytės. 

Fiona pagalvojo, kad ne vien Kimberlė yra graži. Ji pažvel- 
gė į kitą nuotraukos, įrėmintos į “Tiffani" formos rėmelius, pu- 
sę. Ten buvo pasirašyta: Liza Renė Hanikat. 

Fiona vėl pakišo nuotrauką po lova, baigė varstyti sportba- 
čius, užsimetė ant pečių savo kuprinę. Buvo pasiruošusi išeiti. 
Sekundę pagalvojo, šyptelėjo, grįžo prie lovos ir, pakėlusi lova- 
tiesę, ant švarių baltų Aso Montgomerio paklodžių iš savo aukš- 
takulnių batelių išpylė smėlį. Savo drabužius, kuriais atvyko iš 
Niujorko, sujaukė taip, tarsi jie būtų skubiai numesti, kur pa- 
puolė. Šypsodamasi ji išėjo laukan, kur rūškanas jos laukė Asas. 

— Gražus rytas, tiesa? — tarė praplaukdama pro jį. Elgėsi 
taip, tarsi ji būtų šios vietos gyventoja, o jis — atvykėlis. Priėju- 
si takelio išsišakojimą, pasuko į dešinę. 

— Gal liausitės vaidinti? — išgirdo už nugaros Aso balsą. — 
Tas nebūtina, jei keliaujate su mumis. Nebent mums sumokėtų. 
Turime čia vieną pelkę, kurią reikėtų gelbėti. Įskaitant visus gy- 
vūnus, tai kainuotų... 

— Labai juokinga, — atsakė ji ir praeidama pro jį marški- 
nių rankove brūkštelėjo per krūtinę. 

Dar po dviejų žingsnių jis stvėrė jai už alkūnių, prispaudė 
jas prie šonų ir pakėlęs merginą nuo žemės sviedė atgal. Ji vėl 
atsidūrė ties tako išsišakojimu. 

— Laikykite rankas atokiau nuo manęs! — užriko ji. 

— Gerai. O dabar ženkite tiesiai. Būsite mano viešnia, — 
tai taręs nuėjo iš paskos išskėtęs rankas. Ji pastebėjo, kad vos 
neįsivertė į kažkokią vijoklių apraizgytą duobę. 

— Tai pavojinga, — iškošė ji. — Koks nors vaikas galėtų... 

— Jūs teisi. Čia yra daugybė pavojingų vietų. Kad jų nebū- 
tų, reikia darbo rankų. O darbas kainuoja pinigus. Mes būtume 
galėję gauti pinigų iš turistų, kurie atvyktų pažiopsoti į mecha- 
ninį aligatorių. Arba galime jų gauti iš investuotojų. Vakar turė- 
jau abi galimybes, bet šiandien man liko tik viena. 

Visa tai jis sakė tokiu tonu, tarsi ji būtų buvusi kokia sil- 
pnaprotė. 

— Žinote, — ramiai tarė ji, — turbūt nėra žmogaus, kuris 
man nepatiktų labiau už jus. 

— Galiu jus užtikrinti, kad šis jausmas yra abipusis. Tai gal 
pajudėsime pirmyn, kol Rojus nesusidėjo savo daiktų ir negrįžo 
į Teksasą? 


28 


3 skyrius 


Tai nebuvo jachta, ne. Tai buvo gerokai apšiuręs žvejybinis 
laiviūkštis, Rojaus įsigytas prieš dvidešimt metų. Pavargusioms 
Fionos akims jis atrodė nelyginant Roberto Šo laivelio antrinin- 
kas iš filmo “Nasrai". Tas, kurį prarijo žuvis. 

— Šiuo laivuku sužvejota daug žuvų, — pasakė Rojus. 

— Užuodžiu jas visas, — burbtelėjo Fiona. Ji šaltai šypte- 
lėjo, kai Asas pažvelgė į ją įspėjančiu žvilgsniu. Kai ji išėjo iš to 
laužyno, juokingai vadinamo parku, tiesiog pritrenkė Rojų savo 
panašumu į kino žvaigždę. Jis pasakė, kad tai mėgstamiausia jo 
visų laikų aktorė. 

— Dabar nerodo tokių moterų kaip ji, — kalbėjo Rojus vesda- 
masis Fioną, palikęs Asą eiti iš paskos, atrodo, visai pamiršęs apie 
jį. — Seniau moterys atrodė kaip moterys. Dabar aktorės — tik mer- 
giotės. Džiulija Roberts. Toji, kur vaidina Ginevrą. Kaip ji ten? 

— Gvinet Paltrou? — atsakė Fiona. — Vadinasi, jums pa- 
tinka moteriškos moterys? — paklausė ji pro petį pakankamai 
garsiai, taip, kad galėtų pabusti visi paukščiai, jei jie miegotų, 
bet ir taip jie visi jau buvo pabudę nuo palyginti triukšmingo jų 
ėjimo. 

Rojus viską dėjosi į galvą. 

— Turėsite man papasakoti apie pirmąjį jūsų susitikimą su 
Asu. Ar jis pasakė ką nors, kas jums nepatiko? 

— Baisių dalykų, — atsakė ji mirksėdama Rojui blakstieno- 
mis. Turint omeny, kad vyriškis buvo bent jau keturiais coliais 
žemesnis, ji turėjo labai pasistengti, kad jis jas pastebėtų. — Ti- 
kiuosi, kad jūs jį primušite. 

Griaudėdamas juoku Rojus pamėgino ranka apkabinti Fio- 
nai per pečius ir prisiglausti ją arčiau. Tačiau jo pastangos nebu- 
vo sėkmingos: ranką reikėjo kelti aukštai, o ji nebuvo pakanka- 
mai ilga (užtai į akis krito platus pilvas). Fiona lengvai išsisuko 
nuo jo glėbio. 

Jų tikrai laukė mašina. Kai Fiona pasilenkė įsėsti, Asas su- 
šnibždėjo jai į ausį: 

— Ar nesiliausite vaidinti kvailą mergelę ir netapsite savimi? 

— Kas vėl nutiko? — paklausė Rojus, kai ji įsėdo. 

— Ar kas nutiko? — nekaltai klausimu atsakė Fiona. 

Asas atsisėdo šalia vairuotojo. Fiona su Rojum įsitaisė ant 
užpakalinės sėdynės. 

— Asai, mano berniuk, ar tau nieko neatsitiko? Man pasiro- 
dė, kad tu sustaugei. 

— Jis užsigavo blauzdą į kažkokį kietą daiktą, — atsakė Fio- 
na, besigalynėjanti su pagunda pasikasyti kulną, kuriuo smarko- 
kai įspyrė Asui. | 

Per dvidešimt minučių, kol jie važiavo iki laivo, Fiona ne- 
darė nieko, tik stumdė Rojaus rankas nuo įvairiausių savo kūno 
vietų. Jis parodydavo ką nors pakely, o kai ji pasisukdavo pažiū- 
rėti, uždėdavo ranką ant kelio arba pats lenkdavosi per ją, kad 
irgi pasižiūrėtų. 

Fiona tik ir sukiojosi norėdama išvengti jo rankų. Kiekvie- 
ną kartą per staigų posūkį ji atsimušdavo į Rojų, ir kaskart Asas 
pataikydavo atsigręžti būtent tada. Jis rūsčiu Žvilgsniu įspėjo Fio- 
ną, kad liautųsi vilioti senį. Tačiau ji nežinojo, kaip pasiteisinti. 
Ką ji gali padaryti, jei tas senas nešvankėlis nepajėgia nulaikyti 
rankų? Galiausiai nutarė, kad tai nesvarbu, kai prisiminė, ko ji 
čia atvyko. Jai juk grasino ir šantažavo. Visa jos karjera pakibu- 
si ant plauko. Ir tikriausiai viskas, ką ji turi. Jei Asas grasino 
rimtai. 

— Jūs tikra gražuolė, — ištarė Rojus. Fiona būtų įmaniusi 
įspirti sau už tai, kad atgaivino savo panašumą į kino žvaigždę. 
Kai buvo paauglė, jai patiko girdėti komplimentus, kad primena 
garsiąją aktorę. Ji domėjosi visais filmais su Ava Gardner, ištyrė 
jos išvaizdą. Išmoko pabrėžti savo panašumą į ją ir įsijautė į jos 
vaidmenį. Bet kai Fionai sukako dvidešimt ketveri, ji pavargo 
nuo rodomo dėmesio dėl to, kad yra į kažką panaši, ir ėmė slėpti 
tą panašumą. Žmonės nesupranta, kad vos išėjusios iš dušo kino 
žvaigždės nebėra panašios į tas, kurias jie mato ekrane. Kad at- 
rodytum puikiai, reikia pasidarbuoti. O kai Fiona liovėsi vargti, 
kad būtų į ją panaši, panašumo ir nebeliko. “Deividsono žaisluo- 
se" niekas nepasakė, kad ji į ką nors panaši. 

Ir kai tas senis, prisimindamas savo jaunystę, kada dūsavo 
dėl juodaakės gražuolės, kišo savo rankas, ji gailėjosi, kad ne- 
nuslėpė savo panašumo į aktorę. Bet tas nepakenčiamas Asas pri- 
kišo jai, kad ji ne moteris, todėl... 

Kai jie privažiavo laivą, ją jau pykino nuo gerojo senuko 
Rojaus ir nuo nuolatinių piktų to paukštininko žvilgsnių, o 1a- 
biausiai — nuo jausmo, kad yra šantažuojama dviejų Žmonių. 
Pirmiausia — savo viršininko Gareto, o paskui to Aso, galinčio 
padaryti bet ką, kad tik gautų pinigų. 

Todėl kai Asas vėl nuvėrė ją įspėjančiu žvilgsniu, jai atsar- 
giai išreiškus susirūpinimą to seno laivo saugumu, ji vos neiš- 
stūmė jo per bortą. Bet jis perprato ją. 

— Ar visada viską sprendžiate smurtu? — paklausė jis, per- 
kreipęs apatinę lūpą. — Ar visada pirma smogiate, o paskui pa- 
galvojate? 

— Aš? — aiktelėjo ji. — Tai jūs laikėte prispaudęs manę 
prie sienos ir... 

Ji nebaigė, nes Rojus pašaukė ją pasigėrėti peiliu žuviai skus- 
ti ar dar kažkokiu iš savo žvejybos reikmenų. 

— Jei viską sugadinsite, dar pasigailėsite, — sušnypštė j jis, 
kai Fiona jau ėjo į laivo galą, kur ją kvietė Rojus. 

— Turėsite labai pasistengti, kad aš gailėčiausi, — atkirto ji 
eidama. Gal sužinojusi, kodėl Rojus panoro jos dalyvavimo čia 
(be to, kad jis varvina seilę dėl jos, perpus jaunesnės ir visa gal- 
va aukštesnės), ji galėtų išvykti anksčiau? Antraip per tas tris 
dienas ji virs visiška idiote. 

Rojus tebešaukė ją. Eidama senu surūdijusiu deniu, ji pirmą 
kartą pastebėjo laive dar vieną asmenį. Erikui galėjo būti trisde- 
šimt. Buvo nedidelis ir iš tų vyrų, kurių iš pirmo karto neįmano- 
ma įsidėmėti. Net žiūrėdama į jį Fiona nepajėgtų jo pavaizduoti. 

— Sveiki, — tarė ji apdovanodama vyruką labiausiai svai- 
ginančia savo šypsena. Dantų gydytojo, kurio pateiktas svaigi- 
nančias sąskaitas apmokėdavo Fionos tėvas, dėka jos dantys bu- 
vo nepriekaištingi. 

Erikas nustojo rišęs virvę prie tviskančio metalinio kablio 
ir pažvelgė iš apačios į ją tarsi klaustų: “Ar man sakote?" 

Fiona neturėjo laiko nereikšmingam pokalbiui. 

— Ar seniai dirbate Rojui? 

— Senokai, — atsargiai atsakė jis. 

Ji vos garsiai jam nepareiškė, kad yra patekusi tarsi į blogą 
filmą, paskui giliai įkvėpė ir tarė: 

— Mėginu išsiaiškinti, kodėl jis panoro, kad vykčiau į šią 
ekskursiją. 

Erikas užveržė virvę. 

— Paklauskite jo pati. Aš čia tik dirbu darbą. Jis neatlieka 
man išpažinčių. 

— Bet vairuojate jo automobilį. Dabar esate jo laive. Turė- 
tumėte būti ką nors girdėjęs. 

Jis nusišypsojo jai ir nužvelgė žvilgsniu, sakančiu, kad ji 
laukiama jo kajutėje, jei to panorėtų. Bet kalbėtis jis su ja neke- 
tina. 

Antrą, o gal jau ir trečią kartą Fiona piktai sumosavo ranko- 
mis, paskui nuėjo. 

— O žmonės sako, kad niujorkiečiai yra išprotėję, — su- 
murmėjo ji. — Senis seilėjasi žiūrėdamas į mane, denį šveičian- 
tis vyrukas gailiai spokso, o tas paukštininkas sako, kad aš — ne 
moteris. Jei taip bus ir toliau, šoksiu per bortą, tenedrįsta su ma- 
nimi painiotis tie krokodilai. — Taip, taip, Rojau. Aš ateinu! — 
sušuko ji. — Nesijaudinkite! — paskui vėl pritildė balsą: — 
Prrraaaaaaašššauuuu nesijaudinti. 


| Ars nan ii 


— Fiona, mieloji, jūs tiek mažai valgote. Neužtektų net 
paukštelio gyvybei palaikyti, — pasakė Rojus, paskui turbūt pa- 
manė, kad pažėrė patį geriausią sąmojį. — “Paukštelio gyvybei 
palaikyti", — o juk Asas yra mūsų paukščių ekspertas. Supran- 
tate? — jis prapliupo kvatotis iš savo paties žodžių. — Pasaky- 
siu jums: kartais tiesiog lūžtu. 

Jie sėdėjo už stalo laive. Negalima sakyti, kad kajutėje, bet 
platumose, kur oras kinta nuo karšto iki dar karštesnio, gera bet 
kokia priedanga. Rojus užsiėmė stalo galą. Jie sėdėjo priešais 
Asą. O Dangau, jis juokiasi iš asiliško Rojaus sąmojo. 

— Rojau, — garsiai prabilo Fiona, kad jis išgirstų per savo 
kvatojimą. — Kodėl kvietėte čia mane? Jei jums reikėjo, kad kas 
nors iš mūsų kompanijos atvyktų čia žvejot, galima buvo rasti 

tinkamesnių už mane. Ačiū, ne, — garsiai ir reikšmingai tarė ji 
Asui, kai šis iš ąsočio įsipylė sau vyno, nepasiūlęs jai. 

Tai privertė Rojų ranka prisidengti burną: taip jis slėpė sa- 
vo linksmumą. 

— Tai ar judu nenorite papasakoti apie vakarykštį jūsų susi- 
tikimą? 

— Ne! — sutartinai sušuko Fiona ir Asas, o paskui net ne- 
žiūrėjo vienas į kitą. 

— Rojau, — tvirtai pasakė Fiona, — norėčiau žinoti, kodėl 
prašėte. 

— Mieloji, — Rojus siekė paimti jai už rankos, bet ji tuo 
metu pakėlė savo neišgertą vyno taurę ir nugėrė truputį bjauraus 
skysčio. 

— Dar? — paklausė Asas, pamatęs, kad ji susiraukė. — Ge- 
ras vynas. Kokių trijų mėnesių senumo. 

— Iš tiesų! — pliaukštelėjo per stalą Rojus. — Tikrai noriu 
žinoti, kokia katė perbėgo tarp jūsų. ' 

— Jums patinka geros istorijos, Rojau? — paklausė Fiona, 
vis dar siekdama pakreipti jo mintis pageidaujama sau linkme. — 
Na, žinoma, juk tai jūs sukūrėte "Rafaelį". 

— Aha, — atsakė Rojus ir staiga surimtėjo. — Nemaniau, 
kad vaidinimas taip išpopuliarės, — jo balsas suminkštėjo, tarsi 
jis ko gailėtųsi. 

— Bet tai juk gerai, — tarė ji truputį palinkusi į priekį. Pir- 
mą kartą ji pagalvojo, kad šiame meškine glūdi žmogus. 

— Ne visi šiame pasaulyje mano, kad sėkmė yra viskas, pa- 
nele tramdytoja, — garsiai tarė Asas. 

— Niekas jūsų neklausia, — sušnypštė ji jam, paskui atsi- 
gręžė į Rojų. Bet po Aso pastabos Rojaus nuotaika pasikeitė. 

— Na, na, nesižodžiuokite judu, — Rojaus veido išraiška 
buvo tokia, tarsi norėtų palikti draugiją. — Geriau papasakokite 
man apie save. Ką veikėte, kai buvote vaikai? 

Už.viską labiau Fiona nenorėjo likti vakaroti ir pasakoti Ro- 
jui bei tam susiraukusiam krankliui apie savo nuobodžią vaikys- 
tę. Be to, ji dvi paras buvo nemiegojusi, o dar tiek išgerta, nekal- 
bant jau apie Fort Landerdeilo policijos nuovadą ir... 

Kai ji atsistojo, truputį svyravo iš nuovargio. 

— Ar šiame laive yra kur miegoti, ar šoksime į nasrus pir- 
mam pasitaikiusiam banginiui? 

— Prisiekiu, jūs labai panaši į... — Rojus nutilo, paskui nu- 
sišypsojo, — į vieną mano senų laikų draugę, — atsistojęs jis 
paėmė Fionai už rankos ir ėmė ilgesingai žiūrėti į ją. Fionai liko 
tikėtis, jog jis nepriglaus galvos jai prie krūtinės. Nemanė, kad 
turėtų jėgų atstumti jį. 

Klupdama ji nusekė paskui jį į kvapo prisigėrusio seno lai- 
vo galą, ir kai jis parodė jai dvi gultų eiles, ji negalvojo apie 
privatumo stoką, o tiesiog krito į artimiausią ir užmigo šypsoda- 
masi, nes manė, kad blogiausia jos gyvenimo diena pasibaigė. 

Tačiau ji labai klydo. 

Panašių sapnų Fiona buvo sapnavusi ne vieną. Ji dusdavo, 
tarsi prislėgta didelio daikto. Bet paprastai pabusdavusi iš sapno 
rasdavo save per smarkiai įsisupusią į apklotą. O vieną kartą, 
kai ji nakvojo Dianos namuose, atsibudo po airių seteriu. 

— Tu miegi jo gulte, — visiškai nejuokaudama pasakė Diana. 

Taigi Fiona neskubėjo atsibusti. Skaudėjo galvą, ji jautėsi 
neapsakomai pavargusi, todėl ir nenorėjo pabusti. 

— Traukis, — pasakė ji ir stuktelėjo alkūnėmis tam kaž- 
kam, kas užgulė ją. Bet tas didelis daiktas nesujudėjo. Ji supra- 
to, kad jis toks sunkus, jog neįmanoma pajudinti. Taip pat ji jau- 
tė kažką šilto ant savo pilvo. 

— Jei tas prakeiktas šuva apmyžo mane... — sumurmėjo ji 
ir norėjo gerai įspirti, bet tas sunkus daiktas trukdė jai pajudėti. 

Dar po akimirkos ji išsiblaivė iš miego. Sąmonę pamažu pa- 
siekė suvokimas, kad ant jos guli žmogus. Mintys blaivėsi. Ji prisi- 
minė, kur esanti (tai tas laivo kvapas grąžino atmintį). Pagaliau ji 
suvokė, kad tas sunkus ir nejudrus vyras, gulįs ant jos, yra Rojus. 

— Klausykite, pone, — tarė ji ir vėl pastūmė senį. — Aš ga- 
lėjau atvykti Čia jūsų prašymu, bet tai dar nereiškia... — ji stūmė 
jį nuo savęs, bet vyriškis nepajudėjo. — Jis be sąmonės, — su- 
šnibždėjo ji. — Visi trys šimtai svarų jo kūno guli ant manęs! — ji 
juto, kaip pilvas vis labiau šlampa. — Nepataisomas girtuok- 
lis! — sušnypštė ji bandydama pakelti kojas ir pasikliaudama 
jų raumenimis nustumti jį. Asmeninis treneris sakė, kad jos pil- 
vo raumenys tvirti. — Taigi pasinaudokime jais, — tarė ji ir ėmė 
ieškoti lovos kraštų įsitverti, kad galėtų kiek pasikelti ir numesti 
jį nuo savęs. Bet jos ranka užčiuopė kažkokį šaltą ir drėgną daiktą. 

— Negalima net miegoti, — pasigirdo balsas, keletą pasta- 
rųjų dienų girdimas netgi per dažnai. Kitą akimirksnį kajutę nu- 
tvieskė šviesa. Ji pamatė ant savęs stambų Rojaus kūną ir gražų 
Aso veidą virš jo, dabar iškreiptą šoko ir pasibjaurėjimo. 

Valandėlę Fiona nieko nesuprato. Tai truko iki tol, kol ji pa- 
sekė Aso žvilgsnį ir pamatė, kad jos ranka gniaužia peilį. Pa- 
žvelgusi žemyn išvydo, kad ir ji, ir visa lova kruvina. 

Ji nesuriko. Ji iš viso neištarė jokio garso. Tik pakėlė aukš- 
čiau peilį ir pažvelgė į jį. Ji beveik nematė, kas vyksta aplinkui. 
Kadangi laive buvo tik keturi Žmonės (tiesa sakant, trys gyvi ir 
vienas lavonas), ji suprato, kad aplinkui tupinėja Asas ir Erikas. 

Po minutės Rojaus lavonas jau buvo nuristas, bet Fiona ir 
toliau nejudėjo. Nuo šalto nakties oro atvėso kraujas, permerkęs 
jos drabužius, bet ji nė nekrustelėjo. Jautėsi taip, lyg dvasia būtų 
palikusi kūną, lyg ji pati iš viršaus būtų žiūrėjusi į save. Tik gir- 
dėjo vyrišką balsą: “...ištiko šokas...", bet nesuprato, kad kalba- 
ma apie ją. 

Tada išgirdo sodresnį balsą, davusį įsakymą įjungti variklį 
ir plaukti į krantą. Paskui pasigirdo vandens tekėjimas iš krano 
lyg ir į arbatinį. Turbūt bus arbatos. 

Netrukus ji išgirdo dantis drebinantį variklio burzgimą. Kaž- 
kas užmetė ant jos antklodę ir padėjo išlipti iš lovos. Kojos ne- 
klausė jos, todėl ją paėmė ant rankų. 

— Treneris neteisus, — sušnibždėjo ji. — Mano raumenys 
silpni. 

Netrukus ją pasodino ant kėdės, į rankas įdavė puodelį su 
kažkokiu karštu gėrimu. 

— Paklausykite manęs, — kažkas pasilenkė prie jos. — Ar 
girdite mane? 

— Žinoma, girdžiu. Kas čia. Dardžilingo arbata? O gal — 
“Earl Grey“? 

— Noriu, kad pasakytumėt, kas įvyko? Kodėl jį nužudėte? 
Ar jūs turėjote sąskaitų? O gal jis bandė jus išprievartauti ir jūs 
smogėte jam? | 

Fiona pažvelgė pro puodelį su kažkokiu karštu gėrimu. 

— Ką? 

— Ką jis jums padarė? Esu geras klausytojas, ir mums rei- 
kia pasikalbėti, kad policijai pateiktume vienodus parodymus. 

Fionos galva kiek išblaivėjo. Ėmė grįžti mintys. Po truputį 
ji pradėjo suprasti, kas atsitiko. Ji gulėjo lovoje su... 

Ji pažvelgė į Asą. Šio veide atsispindėjo nuoširdumas ir 
užuojauta. Jis atrodė kaip aktorius, vaidinąs advokatą išprievarta- 
vimo byloje. 

Ji pastatė puodelį. 

— Jūs manote, kad aš nužudžiau, — vos pajėgė ištarti. — 
Aš — žmogžudė? 

Asas atsisėdo. Jo veidas tapo rūstus. 

— Klausykite. Bandau jums pagelbėti. Bet galbūt verčiau 
reikėtų pasikliauti policija, — tai taręs jis atsistojo ir nuėjo į lai- 
vugalį, kur, kaip ji žinojo, guli lavonas. 

Fiona, išgirdusi šiuos žodžius, neketino Aso paleisti. Ji aki- 
mirksniu atsistojo. O kai atsistojo, nukrito apklotas, į kurį ji bu- 
vo įsupta. Pažvelgusi į save pamatė, kad yra kruvina nuo kaklo 
iki kelių, o atsigręžusi išvydo Asą, pasilenkusį virš kruvino žmo- 
gaus, su kuriuo ji vakarieniavo vos prieš kelias valandas. 

Fiona nesuprato, kad žagtelėjo, bet kitą akimirką Asas jau 
čiupo ją ir, persvėręs per laivo bortą, laikė jos galvą, kol ji ne- 
numaldomai žiaukčiojo. Pagaliau jos viduriuose turbūt nieko 
neliko. 

Asas švelniai pasodino ją ant medinio suolo prie borto. 

— Geriau? 

Ji drebėjo. Ir taip smarkiai, kad barškėjo dantys. Asas aki- 
mirką prapuolė, paskui grįžo su stiklinaite kažkokio skysčio. 

— Išgerkite, — tarė tokiu tonu, kad ji pakluso nieko ne- 
klaususi. 

Kai ji išgėrė viskį, jis pastatė ją prieš save. 

— Klausykite. Žinau, kad sunaikinsiu įkalčius, bet... 

Ji nesuprato, apie ką jis kalba. Tačiau po pastarųjų dviejų 
dienų niekas jos nebestebino. Švelniai paėmęs jai už riešo, Asas 
nutempė ją į laivagalį. Jis pasirūpino užstoti Rojaus kūną, kad ji 
nematytų jo, tysančio ant grindų. 

— Eikite į dušą, — pasakė jis. Fiona nepajudėjo. Jis persi- 
lenkė per ją ir atsuko vandenį. — Nusimeskite drabužius ir sto- 
kite čia. 

Ji nepajėgė galvoti apie tai, kas prilipdė drabužius prie odos, 
negalėjo pagalvoti apie šaltą drėgną skystį ant odos, pradėjusį 
krešėti. Kadangi ji nepajudėjo, Asas ištiesė abi rankas ir perplė- 
šė jos, tai yra savo, marškinius. 

— Nusivilkite juos! Ar girdite?! — rėkė jis jai. 

Tikriausiai jis manė, kad jos dvasia vėl apleis kūną, o taip 
jau buvo. Jo balsas sugrąžino ją į tikrovę. Kitą akimirką Asas jau 

plėšė drabužius nuo jos kūno, tarsi jie degtų, tarsi jos gyvybei 
grėstų pavojus. 

Kai mergina liko nuoga, įstūmė ją į dušą. Šiltas vanduo pa- 
žadino jos sąmonę ir sutelkė mintis į vieną tikslą: bėgti iš dušo, 
iš laivo. BĖGTI. Bet išėjimą užtvėrė didelė Aso Montgomerio 
figūra. Ji stengėsi prasisprausti pro jį. 

— Najau ne, — pasakė jis stumdamas ją vidun, mėgindamas 
uždaryti duše. — Jums reikia atsipeikėti, grįžti į realybę. 

— Išleisk mane iš čia tu, galvijau! — rėkė ji bandydama vėl 
prasibrauti pro jį. 

Tą akimirką ji nejautė jokios gėdos dėl savo nuogumo, kai 
kovėsi su tuo apsirengusiu svetimuojų, stovinčiu kitapus durų. 
Ji tegalvojo tik viena: kaip greičiau ištrūkti iš šios vietos. 

— Išleiskite mane iš čia! — šaukė ji norėdama atidaryti du- 
šo duris, bet jis buvo už ją stipresnis. 

Kadangi ji vis stūmė duris, jis jas atidarė ir įėjo pas ją į 
dušą. Iš pradžių ji kovojo su juo. Jis stovėjo nugara į dušo vamz- 
džius ir laikė ją per liemenį, 0 ji iš visų jėgų priešinosi. Jis 
laikė jos rankas, kad ji neapdraskytų jam veido, bet ji spėjo 
nuplėšti gerokai odos nuo jo rankų ir stipriai apkumščiuoti krū- 
tinę. 

Po ilgų kovos ir pastangų ištrūkti minučių Fiona ėmė verkti 
balsu. Jos kūnas suglebo. Asas abiem rankom laikė ją už pečių, 
šiltas vanduo liejosi ant jų abiejų. Jis buvo su drabužiais, ji nuo- 
ga. Ir jis laikė ją prieš save, o ji verkė. 


5 skyrius 


— Kur mane vežate? — paklausė Fiona, pažvelgusi į Asą 
tamsiame automobilyje. Praėjo tik valandos nuo to laiko, kai ji 
išvydo ant savęs kruviną Rojaus kūną, o atrodė, kad praslinko 
jau daugybė laiko. Po dušo — ir verksmo — su Asu ji, savo pa- 
čios nuostabai, jautėsi geriau. Jeigu galima laikyti gera savijau- 
ta pyktį ir norą nukirsti galvą pirmam pasitaikiusiam. Ir vėl ji 
vilkėjo Aso drabužius: pilkas treningo kelnes ir storą žalią megz- 
tinį, kurio kairėje krūtinės pusėje buvo kažkokios mokyklos ma- 
žosios lygos užrašas. 

Per visą tą laiką po... akibrokšto (taip mintyse ji vadino tą 
įvykį) Asas daug šnibždėjosi su Eriku. Abu, matyt, dėl visko su- 
tiko, nes vis linkčiojo galvas žiūrėdami į Fioną, sėdinčią prie 
laivo borto ir žiūrinčią į mėnulio nutviekstą vandenį. Atrodė, jie 
manė, kad ji bet kuriuo metu gali šokti per bortą. Bet Fiona žiū- 
rėjo į vandenį, į Žvaigždes ir bandė sutelkti mintis į vienintelį 
savo gyvenimo tikslą — Kimberlę. Kaip ji dabar? Kas ją prižiū- 
ri? Ar jos padėjėjas Džeraldas atidavė eskizus į gamybą, ar pali- 
ko juos gulėti aplankaluose ant grindų? 

— Ar praėjo? — pagaliau paklausė Asas. Jis elgėsi su ja 
taip, tarsi ji vėl imtų nesuprasti, ką daro. Ko ji gali tikėtis? Da- 
bar jis turi pakankamai priežasčių manyti, kad ji — žudikė. 

Pagaliau jis užsuko vandenį, atidarė duris ir išėjo iš dušo, 
padavė jai apklotą ir nuėjo. Jis dingo kažkur laive ir atsirado 
vėliau, persirengęs sausais drabužiais. Asas stebėjo Fioną šaltai 
ir išdidžiai, kaip žiūrėdavo į ją kiekvieną kartą. Niekas net ne- 
įtartų apie ką tik tarp jų buvusią intymumo valandėlę. Bet Fiona 
prisiminė tą sceną kuo puikiausiai. 

— Florida man priešiška, — bandė pajuokauti ji ir kartu už- 
megzti šiokį tokį ryšį tarp jų, kai jis padėjo jai išlipti iš laivo. 

Bet jis nenusišypsojo, nepritarė jai. Jo veidas liko niūrus. 

Ji pamanė, kad galės pamiršti tą valandėlę, jei galėjo pa- 

miršti jis. Krante ji apsidairė aplinkui. Neturėjo nė mažiausio 
supratimo, kur jiedu yra, bet jų laukė džipas: matyt, kažkuris iš 
dviejų vyrų, buvusių laive, užsakė jį. Asas paėmė Fionai už al- 
kūnės norėdamas padėti įsėsti į džipą, bet ji ištraukė ranką. 

— Aš ne invalidė, — ištarė lipdama į automobilį. Jis nume- 
tė savo medžiotojo krepšį ir jos kuprinę ant užpakalinės sėdy- 
nės, užtrenkė dureles, atsisėdo už vairo, ir netrukus jie jau va- 
žiavo greitkeliu. 

— Ar nebus per daug įžūlu, jei paklausiu, kur mane vežate. 

— Į policiją, — pagiežingai atsakė jis. 

— A, taip. Kadangi esu nusikaltėlė. Tiesa? 

Jis neatsakė, tik važiavo toliau. 

— Ar nebus geriau, jei pasakysiu, kad nenužudžiau vyriš- 
kio, dvigubai už save didesnio ir tikriausiai dvigubai stipresnio? 

— Aš pastebėjau, kokia jūs stipri. 

— Kad jus kur skradžiai! — užriko ji — Kodėl negalite su- 
prasti? Tada aš neturėjau laiko stovėti ir galvoti, ar tas padaras 
gyvas, ar ne. Aš tik veikiau. 

Asas buvo ramus, netgi perdėtai šaltas, tarsi žinotų bendrau- 
jąs su protiškai nesveiku asmeniu. 

— Suprantu. Ir neabejoju, kad taip pat neturėjote laiko sto- 
vėti ir galvoti, kai Rojus jus užpuolė. Jūs tik veikėte: ištraukėte 
iš dėklo jo peilį ir suvarėte jam. 

— Aš kietai miegojau. Juk buvau dvi paras be miego. Pa- 
miršote? O peilis gulėjo ant lovos šalia manęs. Jo nereikėjo traukti 
iš dėklo. 

— Jo peilis visada būdavo dėkle, kurį jis buvo prisitaisęs 
prie diržo, juosiančio liemenį. Manau, kad matėte, kaip ir kur. 

— Ne, nemačiau, — iškošė ji pro sukąstus dantis. — Kaip 
galima ką nors pamatyti po tokiu pilvu kaip jo? O be to, aš ir 
nežiūrėjau. | 

Asas staigiai pasuko vairą į dešinę. 

— Klausykite, kodėl jums neišgėrus kavos. Erikas mums iš- 
virė visą termosą šviežios. 

— Oi, kaip malonu iš jo pusės. Jis ją išvirė prieš nužudyda- 
mas Rojų ar vėliau? 

Asas staigiai pažvelgė į ją ir vėl ėmė žiūrėti į kelią nieko 
nepasakęs. 

— Kodėl turiu manyti, kad jūs niekuo dėti? Jūs ar tas kitas 
žmogus? Jei aš jo nenužudžiau, tai nužudėte kuris nors iš jud- 
viejų. 

Atrodė, kad Aso jos kalbos nejaudina. 

— Esmė yra motyvas. Mirus Rojui, aš netenku galimybės 
gauti pinigų Kendriko parkui, o Erikas praranda darbą. 

Kadangi jis daugiau nieko nesakė, Fiona turėjo laiko pagal- 
voti apie jo žodžius. 

— Tai ką, manote, kad aš nužudžiau jį norėdama išvengti 
tos Žvejybos? 

— Jautėtės baisiai nelaiminga dėl to. Gal turėjote tam slaptų 
priežasčių? 

Užuot atsakiusi, Fiona žiūrėjo pro langą ir bandė nustatyti, 
kokiu greičiu jie važiuoja. Mažiausiai šešiasdešimt. Jei iššoktų 
iš šitokiu greičiu lekiančios mašinos, susilaužytų visus savo kū- 
no kaulelius. Atsidususi ji paėmė didelį sidabrinį termosą, sto- 
vintį prie jos kojų, įsipylė sau puodelį kavos, išgėrė, paskui pri- 
pylė puodelį Asui ir padavė. Laikydama ranką ant durelių ranke- 
nėlės Fiona galvojo, kad, galimas daiktas, paskutinį kartą mė- 
gaujasi laisve, jei policininkai bus tokie kvaili ir nepermaldau- 
jami, kaip ir šis vyras. 

Bet vos tik Fiona kiek sukrutėjo, Asas numetė ant grindų 
jau tuščią puodelį ir sulaikė jos ranką. 


— Nekvailiokite. 
— Kvailiau už tai, kas man atsitiko, jau būti negali. Ar begali 
būti kas nors kvailiau už pastarąsias dvi dienas? Kvailiau už... — ji 


nutilo ir pridėjo ranką prie kaktos. Tebebuvo tokia pavargusi, kad 
akys pačios merkėsi. Ji tiesiog svaigo iš nuovargio. — Aš, e... — 
pradėjo kažką kalbėti, bet tuoj pat pamiršo, ką norėjo pasakyti. Ta- 
da atlošė galvą ant sėdynės atlošo ir užsimerkė. 

Dar po kelių minučių Fiona lyg pro miglą matė rožine švie- 
sa įsižiebiančią ir vėl užgęstančią motelio iškabą, jautė, kaip ma- 
šina sustojo, pagalvojo, kad Asui išlipus, galėtų bandyti pabėgti, 
bet kūnas jos neklausė. Ji toliau sėdėjo kaip sėdėjusi, palaužta 
nuovargio. Tikriausiai net nebūtų pastebėjusi, jei kas nors pjūk- 
lu jai dabar pjautų kojas. 

Vis dėlto nors ir snausdama, ji jautė, kaip stiprios rankos 
kelia ją iš automobilio, neša į motelį ir guldo į dangiškai patogią 

lovą, o ne gultą, besisūpuojantį nuo kiekvieno bangos pliaukšte- 
lėjimo. Ji vis giliau grimzdo į tai, kas buvo labiau panašu į komą 
negu į miegą. Dar girdėjo, kaip kažkas suklupo. Pamanė, kad tur- 
būt koks girtas Žmogus, ir nusišypsojusi giliai užmigo. Nejautė, 
kaip nusėdo lova, kai sunkus kūnas įsitaisė tarp jos ir durų. 


d ad 


Fioną prikėlė aštrus galvos skausmas. Ne toks bukas, va- 
rantis drebulį, koks būna po išgertuvių ar nemigos. Skaudėjo ir 
kiekvieną kūno raumenėlį. Fiona nuleido kojas nuo lovos ir atsi- 
sėdo. Valandėlę nesusivokė, kur esanti ir kodėl ji Čia, bet neabe- 
jojo, kad visa tai susiję su Kimberle, todėl nutarė keltis, eiti į 
darbą ir išsiaiškinti, kas ir kaip. 

Garsas už nugaros privertė atsigręžti. Toje pačioje lovoje 
kaip užmuštas miegojo vyras. “Ką čia veikė Džeremis?" — pa- 
galvojo ji, bet tą pačią minutę vyriškis atsigręžė veidu į ją, ir ji 
prisiminė, kad Džeremio plaukai niekada gyvenime nebuvo to- 
kie vešlūs. Ir lūpos nebuvo tokios putlios. Nei nosis tokia tiesi, 
angeliška. Nei... | 

— Viešpatie! — riktelėjo Fiona. Atmintis sugrįžo staiga, tarsi 
cunamis trenktųsi į krantą. 

Kitą sekundę ji stvėrė kuprinę nuo išklerusios kėdės ir jau 
spaudė ranka durų rankeną, o dar kitą sekundę jos ranką užden- 
gė didesnė ir tamsesnė ranka. 

— Nemanau, kad reikėtų išeiti, — tarė Asas, paskui ranka 


patrynė veidą. — Ir prašyčiau nesmogti ir nespirti man. Šį rytą 
aš nenusiteikęs taikstytis su jūsų išpuoliais. 
— Aš... — pradėjo ji. Paskui nusiramino. — Jūs — ne mano 


globėjas ir neturite teisės sulaikyti manęs čia. 

Atrodė, kad Asas neišgirdo. Žiovaudamas jis atšlijo nuo du- 
rų, bet ne tiek, kad ji galėtų išbėgti pro jas. 

— Kaip manote, ar restoranas pristato valgį į numerius? 

— Iš kur man žinoti? Juk buvau užmigdyta narkotikų ir at- 
nešta čia prieš savo valią. Gal jau neatsimenate? Kaip manote, 
kiek jums priteis šioje valstijoje už pagrobimą? 

— Niekas jums nedavė narkotikų ir niekas netempė čia jūsų 
jėga. Jūs buvote užmigusi, — pasakė jis abejingai. Fiona jau bu- 

vo bepradedanti galvoti, ar jis iš viso turi kokių jausmų, išsky- 
rus pyktį. — Ar į vonią eisite dabar, ar pirmą leisite mane? 

Fiona pažvelgė į pigias medines vonios kambario duris at- 
sargiu žvilgsniu. | 

Asas ir vėl nusižiovavo. 

— Nesijaudinkite. Ten nėra lango. Prašiau numerio su akli- 
nu vonios kambariu. 

— Jūs nesveikas. Ar Žinote tai? Ir per daug gerai pažįstu 
savijautą po narkotikų. Jūs man jų uždavėte. 

— Taip? Asmeniškai aš nevartoju narkotikų, bet jeigu jūs... 

Fiona nesiteikė išklausyti sakinio iki pabaigos. Ji užsidarė 
vonios kambaryje ir palindo po dušu. Po dvidešimties minučių 
išėjo nusipraususi ir pasidažiusi. 

— Taip, — tarė Asas, pažvelgęs į ją, — vėl užsidėjote savo 
kaukę? 

Jis sėdėjo ant vienintelės kambaryje kėdės ir vartė žurnalą. 
Prieš jį ant stalo gulėjo kažkas panašaus į užuolaidų karnizo vie- 
lą. Vos ją pamačiusi, Fiona žengė žingsnį atgal: kažkas nužudė 
Rojų Hadsoną — kadangi ne ji, tai žudikas gali būti jis. 

— Klausykite, — tarė ji tyliai, — gal mums reikėtų važiuoti 
į policiją. Galbūt paskambintumėte ten dabar ir... 

— Netrukus važiuosime, bet kaip jau patyrėte šiomis dieno- 
mis, policijoje nemaitins, o tuo labiau neleis į dušą. Turiu būti 
pasirengęs tam, kas bus. 

Jis nepajudino vielos. Matyt, net nežinojo, kad ji ten guli. 

— Žinoma, — nusišypsojo ji. — Eikite nusiprausti ir nusi- 
skusti. Palauksiu jūsų čia. 

Valandėlę jis mirkčiodamas žiūrėjo į ją. 

— Privalau apsidrausti, kad nepabėgtumėte pro duris, kol 
būsiu duše ir... — jis tebežiūrėjo į ją mirkčiodamas, ir ji suprato, 
kad jis varžosi. Kaip jis žada sulaikyti ją būdamas vonios kam- 
baryje? 

Ji prisiminė, kaip jiedu jau buvo duše. Tąkart ji galvojo tik 
apie Rojaus kraują ant savo kūno, bet dabar išvydo savo nuogu- 
mą ir jo šlapius drabužius. Jis nesivaržė, kai ji buvo nuoga, bet 
dabar, regis, padėtis bus priešinga. Ką? Negi jis mano, kad ji 
kibs prie jo? 

— Liaukitės. Eikite į dušą. Prižadu nežiūrėti, — ji kalbėjo 
tokiu tonu, kokiu motina kalba su ėmusiu drovėtis devynmečiu. 

Jis jau buvo beeinąs, bet sustojo. “Toks jis ir kietuolis", — 
mintyse sukrizeno ji. 

— Jei leisiu jums išeiti pro duris, tapsiu nusikaltimo ben- 
drininku, — tarė jis. Priėjęs prie lango, pažvelgė pro užuolaidų 
tarpą. 

— Taip. Ir todėl turite ginti savo kailį, — atsakė ji. 

— Klausykite, — užtraukė jis užuolaidą ir atsigręžė į ją. — 
Žinau, kad šią minutę norite bėgti. Bet kur pabėgsite? Negalite 
lyg niekur nieko parskristi į Niujorką ir eiti į darbą. Rojus buvo 
žinomas žmogus. Žmogžudystės faktas pateks į žiniasklaidą. 

— Aš jo nenužudžiau. 

— Tikriausiai ne, — atsakė Asas ir iš medžioklinio krepšio 
išsitraukė skutimosi reikmenų rinkinį. — Eikite į vonios kamba- 
rį ir sėdėkite ten. 

— Niekur aš... — pradėjo ji, bet tuoj pat apsigalvojo. Kodėl 
gi ne? Ji nuėjo su juo į vonios kambarį ir atsisėdo ant unitazo 
dangčio. Jis skutosi. 

— Mano požiūriu, darau jums paslaugą, — tarė jis, pakėlęs 
prie putomis padengto kaklo skustuvą. 

Fiona dairėsi po vonios kambarį ko nors sunkaus, kuo galė- 
tų trenkti jam į galvą. Bet iš čia jau seniai buvo pavogta viskas, 
ką tik galima išsinešti. Gal tas skustuvas paslys ir... 

— Ir kaip jūs man darote paslaugą? — paklausė ji galvoda- 
ma, kad galėtų trinktelėti jam kėde, jei jis grįš į kambarį pirma 
jos, atgręžęs jai nugarą. 

— Jei pabėgsite, būsite laikoma besislapstančia nuo teisin- 
gumo ir... 

Ji pamiršo planą, kaip juo atsikratyti. 

— Teisingumo? Jūs man sakote šį žodį? Ką jūs Žinote apie 
teisingumą? Mane atskyrė nuo Kimberlės, išsiuntė į šią neaiškią 
kelionę ir... 

— Kas yra Kimberlė? — paklausė jis šluostydamasis veidą. 

— Na, žinote ką? — į klausimą Fiona sudėjo visą sarkazmą, 
kiek tik jo rado savyje. — Ar jūsų akyse ir ausyse — paukščių 
plunksnos? Ar jūs iš tikrųjų gyvenate Amerikoje? 

Jis suglumęs pažvelgė į ją, keldamas telefono ragelį, bet ki- 
tą akimirką jau su kažkuo kalbėjosi: 

— Kiaušinienės su kumpiu, skrudintos duonos, kavos. Taip. 

Ir šito. Žinoma. Prašau pristatyti į... Jūs nepristatinėjate maisto? 
Bet aš apsigyvenau čia pat, motelyje. A, taip. Suprantu, — Asas 
kurį laiką patylėjo, paskui saldžiai nusuokė ir tyliai prašneko: — 
O gal galėtumėte padaryti nedidelę išimtį? Na, dėl manęs. 

Fiona suprato, kad jis kalbasi su moterimi. 

— Man tuoj pasidarys bloga, — sumurmėjo ji, dideliais 
žingsniais priėjo prie Aso, ištraukė iš jo telefono ragelį ir pasa- 
kė į jį: 

— Gausite dvidešimt dolerių arbatpinigių. 

— Tučtuojau pristatysime, — pasakė moteriškas balsas, ir 
telefonas nutilo. 

Fiona žiūrėjo į Asą ir jos žvilgsnis bylojo: “Ar aš jums ne- 
sakiau?" Šypsena išlenkė jos lūpas. 

— Jūs jau nebesimokote gimnazijoj... Asai, — ji prisivertė 
ištarti jo vardą. — Ne visos moterys yra geltonsnapės, lakstan- 
čios paskui mokyklos futbolo komandos kapitoną. 

Ji atsuko jam nugarą ir pasitraukė nuo jo tiek, kiek vietos 
buvo nedideliame kambariuke. Tiesą sakant, kuo ilgiau ji buvo 
su tuo vyru, tuo labiau norėjo pasiduoti policijai. Dabar, kai mie- 
gai išlakstė visiškai, ji pradėjo blaiviai galvoti apie įvykio rim- 
tumą. Taip, jei ji nenužudė Rojaus, tai jį nužudė šis vyras arba 
tas Žuvies darinėtojas. 

O gal ir abudu kartu. 

Valandėlę nei Fiona, nei Asas nepratarė nė žodžio. 

— Mėgėjiško futbolo, — pataisė Asas. — Mokykloje žai- 
džiau mėgėjišką futbolą. 

Fiona vos neištarė: “Aš irgi". Tačiau susiėmė. Dabar reikia 
galvoti, kaip iššokti pro duris, kai ateis padavėja. Jei pavyks pa- 
bėgti, greičiausiai pasiduos ginamajam areštui. 

Po minutės pasibeldė į duris. Fiona, išvydusi jovalą lėkštė- 
je, kurią moteriškė laikė ant padėklo, pagalvojo: kiek laiko trun- 
ka suvelti gerus produktus į kažkokią košę. 

— Šešiolika penkiasdešimt, plius žadėti arbatpinigiai, — tarė 
ji taip plačiai šypsodamasi Asui, taip ir nepastebėjusi prie durų 
besitaikančios Fionos. — Aš netgi atnešiau jums šio ryto laik- 
raštį. Visas vien apie tuos du žudikus ir... — ji pažvelgė į laik- 
raštį, paskui į Asą, vėl į laikraštį, ir jos akys išsiplėtė. Kitą aki- 
mirką dėbtelėjo į pasiruošusią sprukti Fioną. 

Baimingai suspigusi, apkūnoka padavėja išmetė padėklą ir 
nubėgo per mašinų stovėjimo aikštelę į restoraną. 

— Kokia čia velniava? — ištarė Asas žiūrėdamas į nubė- 
gančią moterį. 

Fiona stvėrė laikraštį. | 

Praėjo šiek tiek laiko, kol abu suvokė tai, ką pamatė. Pirma- 
me puslapyje puikavosi Aso ir Fionos nuotraukos. Antraštė skel- 
bė, kad jie — besislapstantys žudikai. Po jų nuotraukomis buvo 
išspausdinta ligoninėje gulinčio Eriko sudaužytu veidu, išmušta 
akimi nuotrauka ir parašyta, kad jį paliko mirti Asas ir Fiona po 
žiauraus Rojaus Hadsono nužudymo. 

Asas stvėrė jųdviejų krepšius, mašinos raktelius, pagriebė 
Fioną už rankos ir nutempė ją į džipą. Po kelių sekundžių jie pra- 
lėkė pro restorano langus. Visi, buvę ten, Žiūrėjo į juos ir rodė 
pirštais. 

— Boni ir Klaidas, — stengėsi perrėkti padangų gausmą Fio- 
na. — Mudu — kaip Boni ir Klaidas! 

— Taip, — atsišaukė Asas. — Tik nepamirškite, kaip jiems 
pasibaigė. 


6 skyrius 


Fiona turėjo pripažinti: vairuoti jis moka. Asui neprikištum 
atsainumo — jis netgi nė karto nepažeidė eismo taisyklių, bet 
važiavo pakankamai greitai ir gerai. Jis vairavo automobilį šalu- 
tinėmis gyvenamųjų kvartalų gatvėmis dirsčiodamas iškart į tris 
veidrodėlius, žiūrėdamas, ar jų kas neseka. Ji neklausė jo, ar jis 
turi kur kokią vietą pasislėpti, nes bijojo išgirsti neigiamą atsa- 
kymą. 

Kartą jis kažką sumurmėjo. 

— Ką?! — išgąstingai paklausė ji. 

— Raudongalvis genys, — atsakė jis. — Retas šiose vietose. 

Tokiomis aplinkybėmis išgirdusi šią jo pastabą Fiona galė- 
jo tik mirksėti. 

Maždaug po keturiasdešimties minučių Asas pasiėmė ma- 
žytį juodą nuotolinio valdymo pultelį, nuspaudė raudoną mygtu- 
ką, ir netrukus jie įvažiavo į garažą. Durys paskui juos užsidarė. 

— Lipkime, — ištarė jis nežiūrėdamas į ją ir dingo už durų, 
palikęs ją automobilyje. | 

Fiona, persimetusi per petį kuprinę, pamažu išlipo. Peržen- 
gusi durų slenkstį, atsidūrė mažoje virtuvėje, labai švarioje, tvar- 
kingoje, bet, kaip kažkodėl atrodė, nenaudojamoje. Ji išgirdo bal- 
są. Atsargiai įėjo į gyvenamąjį kambarį, apstatytą juodos odos 
baldais. Grindys buvo išklotos baltu berberišku kilimu, ant sie- 
nų kabėjo trys akvarelės su Floridos vaizdais. Net viešbučio kam- 
bariai jai atrodė labiau asmeniški negu šis. Asas jau sėdėjo ant 
sofos ir kalbėjo telefonu. 

Fiona pamanė turinti uždėti pirštą ant mygtuko ir nutraukti 
pokalbį. Bet ji to nepadarė. Sveikas protas nugalėjo baimę: na ir 
kas, kad klausomasi telefono, jei policija dar nežino, kur jie? 

— Žinai pavardes? — kalbėjo Asas. — Taip. Taip, aš su- 
prantu. Taip, čia, pas Džo. Ne, pasiliksiu čia, kiek bus galima. 
Taip, ji irgi su manimi, — tai pasakęs, Asas atsilošė ir pažvelgė 

į Fioną, sėdinčią priešais, odiniame fotelyje. — Ne, ne, žinoma, 
ne, — tarė jis į ragelį ir nusišypsojo. — Ji tokia pat aukšta kaip 
ir aš, todėl dėvi mano drabužius. 

Tai išgirdusi Fiona išsitiesė ir įdėmiai pažiūrėjo į jį. 

Pašnekovo atsakymas privertė jį nusišypsoti dar plačiau. 

— Taip, pasakyk jai, kad nesijaudintų. Aš tai kontroliuoju. 
Lauksiu tavo fakso, — jis patylėjo. — Taip, gerai. Tave irgi. 

Kai jis padėjo ragelį, Fiona tebežiūrėjo į jį klausiamai, bet 
jis ignoravo jos žvilgsnį. 

— Norite valgyti? Abejoju, ar čia rasime ką valgomo. 

Fiona vienu judesiu pašoko nuo fotelio ir atsistojo priešais jį. 

— Noriu žinoti, kas čia vyksta? Ką jūs kontroliuojate? Kur 
mes esame? Kam skambinote? Ir kas čia juokingo dėl jūsų... dėl 
šitų drabužių? Išskyrus tai, kad man nuo jų bloga. 

Tai pasakiusi, ji pagalvojo, kad jis klydo dėl jos ūgio. Ji ma- 
žiausiai dviem coliais žemesnė už jį. Jei ji avėtų aukštakulniais 
bateliais, jiedu būtų lygūs, bet, apsiavusi senais sportbačiais, ji 
turėjo žiūrėti aukštyn į jį. Na, truputį. Bet vis dėlto aukštyn. 

Jis ir toliau nekreipė į ją dėmesio. Apėjo aplinkui ir nuėjo 
į virtuvę. Fiona ėjo įkandin neatsilikdama. Tiesą sakant, per 
daug arti jo, nes vos negavo į veidą šaldiklio durelėmis, kai jis 
atidarė jas. 

— Aha, turime šaldytų apkepų. Koks jūsų skonis? — jis pa- 
rodė du pakelius. Ant vieno buvo nupiešti kiaušiniai, išleisti ant 
kumpio, o ant kito — sūris, išlydytas ant kiaušinių. 

Ji giliai įkvėpė. 

— Aš noriu žinoti, kas vyksta, — pareiškė kiek galėdama 
ramiau. Manęs ieško dėl žmogžudystės. Laikraštyje... 

— Ne. Tai mūsų ieško, — jis įkišo pakelius atgal į šaldiklį 
ir jau dairėsi po spintelės lentynas. — Ar mokate kepti blynus? 

Užuot atsakiusi į klausimą, Fiona suspaudė kumščius prie 
šonų ir ėmė rėkti. 

Asas tučtuojau užspaudė ranka jai burną. 

— Ką čia po velnių sumanėte? Jei kas nors išgirs, gali pasi- 
domėti, — jis pamažu atitraukė ranką ir parodė į barą. — O da- 
bar atsisėskite ir laukite, kol paruošiu pusryčius. 

Ji nepajudėjo. 

— Jei nepasakysite, kas čia darosi, rėksiu iš-visų jėgų. 

— Jūs tikrai turite rūpesčių dėl savo pykčio. Ar nemanote, 
kad reikėtų pasikonsultuoti su gydytoju? 

Fiona vėl išsižiojo. Šį kartą nepajudėjo jis. Tik įtariai į ją 
žiūrėjo. Fiona užsičiaupė. Prisimerkusi paklausė: 

— Kodėl gi mes ne policijos nuovadoje, pone geradary? 
Vos prieš valandą sakėte, kad aš slapstausi nuo teisingumo, kad 
turiu pasiduoti policijai. O dabar, kai jūs irgi kaltinamas, mes 
slapstomės. 

— Ar norite, kad į jūsų blynelių tešlą įmaišyčiau mėlynių 
uogienės? 

— Aš noriu išgirsti atsakymus! — išrėkė ji. 

— Gerai, — atsakė jis, — bet atsisėskite, kol klausinėsite 
manęs. 

— Ne, — ramiai tarė ji sėsdamasi ant kėdės už baro, — aš 
nežaisiu šio Žaidimo. Nemaldauju iš jūsų informacijos. Kalbėki- 
te pats. 

— Manau, kad būtų per daug paprašyti jūsų kepti blynelius, 
kol aš kalbėsiu. 

Fiona tik suprunkštė. Ji neturėjo supratimo, kaip įjungti vi- 
ryklę, o tuo labiau neišmanė, kaip kepti kažkokius blynus. 

— Taip ir maniau. Gerai. Kaip jau Žinote, praeitą naktį Eri- 
kas nužudė Rojų Hadsoną, ir mes... 

— Luktelėkit, — lėtai ištarė Fiona, suspaudusi rankomis gal- 
vą. — Maniau, jūs buvote įsitikinęs, kad tą vyrą nužudžiau aš. 

Asas stovėjo prie viryklės nugara į ją. Dabar atgręžė į ją 
nustebusį veidą. 

— Kaip jūs būtumėte galėjusi nužudyti dvigubai už save 
stambesnį vyrą? 

— Tai nejuokinga, — atsakė ji. — Ir nesistenkite atrodyti 
lengvabūdiškas. 

— Gerai, — atsakė jis ir vėl nusigręžė į viryklę. — Vakar 
naktį turėjau jus iš ten ištraukti, todėl ir pasakiau Erikui tikįs, 
kad jūs — žudikė. Kiek žinau, laive jis laikė porą “zuikių", pasi- 
rengusių užpulti mus, — Asas išvertė pirmą keptuvę blynų į lėkštę 
priešais ją. 

Kadangi blynų buvo daugiau, nei Fiona paprastai suvalgydavo 
per dvi dienas, ji atsistojo, surado dar vieną lėkštę ir sukrovė į ją 
visus blynus, sau pasiliko tik vieną. Tuo metu galvojo apie naktį. 

— Bet kodėl ir vėliau, kai jau buvome vieni du, sakėte, kad 
aš — žudikė? 

— Kad vis pyktumėte ir negalvotumėt apie tai, kas atsitiko, — 
jis vėl laikė pilną keptuvę blynų. — Ir čia viskas, ką jūs valgysite? 

— Taip, — atsakė ji kuo šaltesniu žvilgsniu žiūrėdama į jį. — 
Mes, nemoteriškos moterys, daug nevalgome. 

Bet blyneliai tikrai buvo skanūs. Jis įdėjo į jos lėkštę dar du, 
ant kiekvieno uždėjo po trupučiuką sviesto, pašlakstė sirupu. 

— Ketinote išduoti mane policijai, — tarė ji žiūrėdama į 
blynelius. Nutarė vis dėlto dar vieną suvalgyti. 

— Jūsų saugumui. Tikriausiai todėl, kad jūs iš mudviejų sil- 
pnesnė, — tai pasakęs jis prisidengė rankomis, tarsi gintųsi nuo 
galimo išpuolio dėl savo nederamo pasakymo. Ji pamatė, kad jo 
rankos smarkiai apdraskytos. Jas tikriausiai skaudėjo vairuojant. 

— Aš atsiprašau, — sumurmėjo ji pilna burna, nuleidusi akis 
į lėkštę, visa raudona, prisiminusi, kaip jis laikė ją duše. 

— Ką pasakėte? Aš neišgirdau? — pridėjo jis ranką prie au- 
sies. | 
— Pasakiau, kad neturite teisės elgtis su manimi lyg su vai- 
ku. Turėjote pasakyti man, kas vyko, — garsiai ištarė ji. 

— Tikrai. Po šoko, kuris apėmė, kai radote ant savęs kruvi- 
ną lavoną? 

Užuot atsakiusi Fiona atstūmė dabar jau tuščią lėkštę. 

— O dabar? Beje, kur mes esame? 

— Čia mano draugo namai. Čia prisiglaudžiu, kai draugas 
išvyksta, o aš turiu per daug... — jis nutilo. Fiona suprato, kad 
jis nenori per daug pasakoti apie save. — Šiaip ar taip, Floridoje 
niekas nežino apie šią mano vietelę, todėl mūsų čia neieškos. 
Paskambinau savo broliui, kad sužinotų, kas tik įmanoma, apie 
Eriką ir jūsų Rojų Hadsoną. 

— Mano Rojų Hadsoną?! — pratrūko pykčiu ji. — Ką tai 
turėtų reikšti? Jūs bent buvote susitikęs su juo kaulyti pinigų tam 
savo paukštynui. 

— Ne, — mąsliai atsakė Asas. — Aš nebuvau su juo susiti- 
kęs ir niekada neprašiau jo pinigų. Kažkaip keista. Aš gavau pra- 
stai išspausdintą laišką su rašybos klaidomis. Jame jis rašė, kad 
praturtės ir norįs duoti kiek pinigų Kendriko parkui. Rašė, kad, 
jei man priimtina, susitiksime Kendriko parke, iš kur vyksime į 
žvejybos kelionę. Pabaigoje nurodė datą. 

Jis atsigręžė į savo didžiulę blynų krūvą. 

— Aš nieko nežinojau apie jus iki išplaukimo dienos. Bet ir 
tada sužinojau tik vardą. 

— Gerai. Tai ką mes dabar veikiame? Ar man negalima to 
klausti? Jūs, atrodo, įsijautėte į urvinio žmogaus vaidmenį, ku- 
riam paklūsta visos moterys. Ir jos neužduoda klausimų. 

— Jūsų aštrus liežuvis, — pažvelgė jis į ją. 

— Vyrams jis patinka, — atkirto ji ir pasigailėjo savo žo- 
džių. 

Jis neatsakė, tik valandėlę nuleido galvą, o paskui vėl pa- 
žvelgė į ją. 

— Norėčiau čia palaukti, kol mano brolis surinks duomenų 
apie Eriką ir Rojų. Turi būti koks nors motyvas. Nebent Erikui 
patinka žudyti savo malonumui, bet aš tuo abejoju. 

— Kodėl? Ar reikia abejoti? Daug kas žudo vien todėl, kad 
žudyti patinka. 

Asas paėmė jos, paskui savo lėkštę ir nuėjo prie kriauklės. 

— Nežinau. Tik manęs neapleidžia nuojauta, kad šis reika- 
las buvo suplanuotas. Ir kad jis kažkuo susijęs su jumis. 

— Manimi? — paklausė Fiona ir buvo bepradedanti gintis, 
bet nurimo. — Nežinau, kaip tai galėtų sietis. | 

— O jeigu policija pasigilintų, — ramiai kalbėjo jis, — ar 
nerastų ko nors, ką galima laikyti nužudymo motyvu? 

— Turite omeny tai, kad jis galėtų turėti mano nuogos nuo- 
traukas ir grasinti publikuoti jas internete, jei nesumokėsiu? Ne- 
sumokėsiu visko, ką turiu, ką uždirbsiu ir ką planuoju palikti 
savo vaikams? Ar kažkas panašaus? 

— Jūs juk turite kokių nors prisiminimų? 

— Taip. Na ir kas? 

— Tai turite tokių nuotraukų ar neturite? 

— Labai juokinga. Ne, neturiu jokių savo nuogybių. Vis dėlto 
kur jūs buvote paskutinį dešimtmetį? Fotografuotis nuogai — ma- 
dos reikalas. Tačiau tai nieko nereiškia. Nepadariau nieko tokio, 
už ką mane būtų galima šantažuoti. 

— Bet juk turite kokių nors paslapčių? 

Ji prisimerkė. 

— Ne tokių, kokias galėčiau jums išpasakoti, ir ne tokių, ko- 
kias galėjo žinoti Rojus Hadsonas, — ji pakėlė balsą, nespėjus 

jam nieko pasakyti. — Dėl savo paslapčių neturiu ko gėdytis. 
Nedaug ką turėčiau išpažinti ir kunigui. O jūs? 

— Aš? — paklausė jis tokiu tonu, tarsi būtų visai pašalinis. 

— Taip, jūs! Laikraštyje parašyta, kad jūs — mano bendri- 
ninkas. 

— A, tai, — atlaidžiai ištarė jis dėdamas lėkštes į indaplo- 
vę. — Dabar tai nesvarbu. Dabar tenorėčiau Žinoti, kas sumušė 
Eriką. Ar tai irgi plano dalis, ar jis ką nors supykdė? 

— Gal jis tyčia susižalojo? 

— Matėte tai per televizorių? — paklausė jis, aiškiai pasi- 
šaipydamas iš jos. 

Užuot atsakiusi, Fiona atsistojo ir nuėjo į gyvenamąjį kam- 
barį. Jai tikrai nepatiko jo lengvabūdiškas elgesys. Visa tai, kas 
atsitiko, jam atrodo kažkoks pokštas ir, vos jo brolis atsiųs fak- 
są, viskas paaiškės. Ji girdėjo, kaip jis triūsia virtuvėje. Kai at- 
ėjo į gyvenamąjį kambarį, neatrodė nė trupučio sunerimęs. 

— Ar jūsų tai nė kiek nejaudina? — užsipuolė ji. — Negi 
nenorite sugrįžti pas savo paukštelius? 

Jis atsigręžė į ją. 

— Negi manote, kad man patinka čia lindėti? Kad noriu bū- 
ti su žmogumi, kuris pavertė mano gyvenimą pragaru, vos spėjo 
iškelti iš lėktuvo koją? Ne, nepatinka. Bet, ne taip kaip jūs, aš 
bent stengiuosi. Bandau pratempti laiką laisvėje, nes mus tuoj 
uždarys į kalėjimą, kol išaiškės visa ta velniava. Todėl, jei jūs 
nieko prieš, tikiuosi nors trupučio palankumo, jei ne padėkos. 

— Atsiprašau, — sumurmėjo ji. 

— Neišgirdau. 

— Aš atsiprašau! — išrėkė ji. — Ar dabar išgirdote? 

— Taip. Ir neabejoju, kad kaimynai irgi išgirdo, — atsakė jis. 

Ji žiūrėjo, kaip jis atidaro stalčių ir pasiima mobilųjį telefoną. 

— Kam skambinate? — įtariai paklausė ji. 

— Nors jums žinoti nebūtina, bet pasakysiu, kad skambin- 
siu savo mylimajai. Ji turbūt labai jaudinasi. 

— Bet policija... 

— Nesusidomės šituo skambučiu, nes telefonas priklauso 
šio buto savininkui. 

— Na, aš tik... — ji kryptelėjo galva į vonios duris. Bet iš 
tikrųjų jai labai magėjo pasiklausyti pokalbio. Ar jo mylimoji 

yra ta išdidi blondinukė iš nuotraukos, pakištos po lova? Ir, tiesą 
sakant, įdomu, kodėl tą nuotrauką jis ten laiko? 

Fiona įėjo į vonios kambarį ir atsuko vandenį. Duris vis dėlto 
paliko praviras. Panelė išdiduolė turbūt sėdėjo prie telefono, nes 
atsiliepė tučtuojau. 

— Taip, mieloji, man viskas gerai, — kalbėjo Asas tokiu 
balsu, kokio ji dar nebuvo girdėjusi. Balsas buvo beveik tėviš- 
kas, labai švelnus ir raminantis. — Taip, taip, žinau. Aš mačiau 
laikraščius. Ne, Žinoma, viskas ten netiesa. Tai tik nesusiprati- 
mas, ir viskas. 

Tai išgirdusi Fiona išleido kažkokį gerklinį garsą ir privertė 
Asą paėjėti ir atsistoti taip, kad galėtų ją matyti. Fiona pagalvo- 
jo, kad reikėtų uždaryti duris, bet neprisivertė to padaryti. Ji su- 
prato, kad šio vyro privatus gyvenimas — ne jos reikalas, bet 
kažkas jai tiesiog neleido uždaryti durų. 

— Taip, ji su manimi, — tyliai ištarė Asas. 

Po šito sakinio Fiona suprato, kad greičiau mirs, negu paju- 
dės ir uždarys duris. 

Asas nusijuokė gundančiu balsu, paskui pasakė: 

— Labai aukšta, labai kaulėta. 

Tada nutilo. 

— A, šitai? Plokščia. 

Jis atitraukė telefoną per colį nuo burnos. 

— Liza nori žinoti, kiek jums metų. 

— Trisdešimt dveji, — atsakė Fiona nepagalvojusi. 

— Na, ką aš tau sakiau, — tarė Asas į telefoną. — Ir liaukis 
jaudintis. Maikas paprašė Frenko padirbėti. Iki vakaro jau žino- 
sime viską apie tuodu ir svarbiausią dalyką, kodėl Erikas nužudė 
Rojų. Štai čia turėtų būti atsakymas į visus klausimus. O kai prie- 
žastįs paaiškės, mudu su panele Burkenhalter eisime į policiją, 
ir pagaliau viskas pasibaigs, — Asas nutilo, ir Fiona pažvelgė į 
jo atvaizdą veidrodyje. Jo šypsena buvo kuo mieliausia, kuo sal- 
džiausia, ištižusi lyg ledai prieš saulę. — Na, gana, brangioji. 
Neverk. Man viskas gerai. Ne, negaliu tau pasakyti, kur esu. Ne, 
negali manęs aplankyti, — jis nusišypsojo plačiau. — Taip, Ži- 
nau, kad ji čia, kad ji kaltinama nužudymu. Ne, ji tikrai nieko 
nenužudė. Taip, gali taip ir pasakyti policijai. Klausyk, gal iš- 
gerk porą tablečių ir gulk į lovą? Tu tikrai niekuo negali man 

padėti, — jis ilgokai tylėjo, paskui atgręžė Fionai nugarą, kad ji 
negalėtų matyti jo veido. — Ir aš tave, — išgirdo jį sakantį. — 
Gerai, paskambinsiu, kai tik galėsiu. 

Jis išjungė telefoną ir padavė Fionai, nieko nepasakęs dėl 
jos slapto klausymosi. 

— Jei norite kam paskambinti, skambinkite, — pasakė pro 
petį, jau eidamas į virtuvę. 

Pirmoji Fionos mintis buvo paskambinti Džeremiui. Jis tur- 
būt labai dėl jos jaudinasi. Ji skubiai surinko jo telefono numerį. 
Džeremis turbūt irgi laukė prie telefono, kaip ir Liza. 

— Kur, po velnių, esi? — pratrūko jis. — Ar bent supranti, 
į kokius nemalonumus įsivėlei? Fiona, nežinau, ar galėsiu tave 
ištraukti. Turi suktis pati ir tučtuojau. 

— Asas paprašė savo giminaičių išsiaiškinti, kodėl Erikas 
nužudė Rojų ir... 

— Fiona, ar tu sveiko proto? O gal tau pasimaišė? Kiek man 
žinoma, tas Erikas guli ligoninėje sudaužytu veidu ir trūkusia 
blužnimi. Jis teigia, kad jį sumušėte judu su Asu, kai tu nužudei 
Rojų. 

— Oi, — teištarė Fiona jausdama, kad ėmė drebėti kūnas. — 
Tikrai negirdėjau to. Mes neskaitėme laikraščių ir... 

— Man atrodo, kad tu rimtai negalvoji apie nieką. Ar Žinai, 
kaip turėtų atrodyti tavo byla po to, kai bėgot matant pilnam res- 
toranui žioplių. Jie teigia, kad judu vos neįlėkėte į autobusą su 
vaikais. 

— To tikrai nebuvo. Džeremi, ar aš tikrai kaulėta ir sena? 

— Dėl Dievo meilės, Fiona! Tau turbūt tikrai pasimaišė gal- 
voje? Pala, pala... galėčiau vėliau paliudyti, kad buvai ištikta šoko 
ir nežinojai, ką kalbi. 

Tikriausiai jis nori jai padėti, ir ji turi būti dėkinga, nes jis 
mąsto kaip advokatas, bet jai nepatiko, kad jis ją laiko neatsa- 
kinga, ir ji panoro jam atsilyginti. 

— Ar matei laikraštyje Aso nuotrauką? Jis tikras gražuolis. 
Tiesa? Dar nemačiau gyvenime tokių tankių plaukų ir... 

— Fiona, — šaltai nutraukė jis — jei manai šitaip sužadinti 
mano pavydą, tai pasakysiu, kad tam dabar ne laikas ir ne vieta... 

Fiona išgirdo artėjančius žingsnius ir sumurmėjo: 

— Turiu baigti pokalbį. 


54 


Potvynis 


Ji nenorėjo klausytis Džeremio priekaištų, nors tikrai savo 
nedėkingumu nusipelnė jo pykčio. 

Asas įėjo į kambarį su aukšta stikline, pilna šaltos arbatos. 

— Jis jaudinasi dėl to, į ką įsivėlėte? 

— O, taip, — atsakė Fiona. — Jis labai išgyvena dėl manęs. 
Jis visada dėl manės labai jaudinasi. O jūsų mergina? Lena? 

— Liza. Po trijų savaičių numatytos vestuvės. Ar nenorite 
atsigerti? 

— Ne, ačiū. Vadinasi, pasakėte jai, kad aš kaulėta ir sena, 
nekalbant jau apie mano... — ji pažvelgė sau į krūtinę. Tiesa, ji 
nelaimėtų šlapių marškinėlių konkurso, bet drabužiai jai tinka 
geriau negu ant... “O kas man darbo, ką jo draugužė pagalvos 
apie mane", — nuramino save Fiona. 

— Apgailestauju, — tarė Asas, — kad ji mano, jog visos 
moterys laksto paskui mane. Turiu jai sakyti, kad visos jos ka- 
liausės. 

— Panašu į brandžius santykius. 

— Atrodo. O kaip jūs? Vaikinas išsiilgęs jūsų? 

inoma, — ji pabandė meiliai nusišypsoti. — Ir labai 
pavydi jums. Vadinasi, turime nors šį tą bendro. O dabar norė- 
čiau paskambinti į darbą ir išsiaiškinti, kaip ten reikalai. 

Jam nespėjus atsakyti, Fiona jau rinko įstaigos numerį. At- 
siliepė Džeraldas. 

— Fiona, mieloji, kokiam Žemės pakrašty tu esi? Ne, ge- 
riau nesakyk. Jei žinosiu, turėsiu pasakyti policijai. Išbuvo čia 
visą rytą. Siaubinga. 

“Ne taip siaubinga, kaip rasti ant savęs lavoną", — pamanė 
Fiona, bet balsu to nepasakė. 

— Kas gero darbe? — paklausė ji bandydama pamiršti savo 
dabartinę padėtį. 

— Na, — tarė Džeraldas, — turėjau pakeisti Kimberlę. La- 
bai nedaug. Tik truputėlį. Bet pristatymas per priešpiečius pra- 
ėjo puikiai. 

Fiona pajuto, kad isterijos priepuolis gniaužia gerklę. 

— Ką? Tu pristatei Kimberlę šįryt? Be manęs? 

— Taip. Atsižvelgdami į tai, kas tau atsitiko. Garetas mano, 
kad reikia paskubėti. Beje, jis pasakė, kad kadangi tu nužudei 
Rojų, tai mūsų šansai gauti teises į “Rafaelį" labai sumažėjo, 
todėl turime išspausti iš Kimberlės viską, kas tik galima. 

— Aš... nieko... nenužudžiau, — iškošė Fiona. 

— Žinoma. Aš tai žinau. Ir pulo grupėje palaikau tave. 

— Pulas, — ištarė ji bejausmiu balsu. 

— Oi, Fi, eskizai, tarp kitko, atrodo nuostabiai. Klausyk, 
jau turiu eiti. Dar tiek daug darbo. Jei vėl užsuktų policija, ką 
pasakyti? 

— Kad aš ir Kimberlė... A, velniop visa tai, — ištarė ji ir 
išjungė telefoną. Numetė jį ant savo kuprinės ir sudribo į odinį 
fotelį. Jai atrodė, kad taip blogai dar nesijautė. “Ir kada tas koš- 
maras pasibaigs? Reikia grįžti į darbą, kol tas niekšas Džeraldas 
nespėjo sudarkyti Kimberlės", — mąstė Fiona. 

— Ar nieko prieš, jei paklausiu, kas toji Kimberlė? — išgir- 
do ji Aso balsą. 

— Mano, mano, mano! — beveik išrėkė Fiona. — Ir jei tas 
raudonausis skystablauzdis mažius Džeraldas mano galįs atimti 
ją iš manęs, aš pasirengusi kautis iki mirties! 

Asas tik pamirksėjo, paskui paklausė: 

— Tai nenorite gerti? O gal įjungti televizorių? Disnėjaus 
kanalą? 

Fiona žiūrėdama į jį dar tyliai tūžo. 

— O gal šioje vietoje atsirastų popieriaus? Ir rašiklis? Arba 
pieštukas? 

Asas tučtuojau išėjo iš kambario ir netrukus grįžo nešinas 
aplanku plastmasiniais viršeliais ir tušinuku. 

— Radau štai šituos. Ar tiks? 

— Puiku, — ji griebte pagriebė iš jo daiktus. 

Jiedu susėdo daryti tai, ką tuo metu galėjo. Laukti! Asas žiū- 
rėjo televizorių, Fiona piešė. Porą kartų ji pažvelgė į jį stebėda- 
masi, kad per televizorių rodo tiek programų apie paukščius. Ją 
pasiekdavo frazės: “Balotose žemumose peri šimto šešiasdešim- 
ties veislių paukščiai"; “ Viena uncija šių paukščių plunksnų da- 
mų skrybėlių modeliuotojams kainavo dvi uncijas aukso". 

Kai dar kartą pažvelgė į ekraną, išvydo žmogų, kurio por- 
tretą buvo mačiusi Aso namuose. 

“1995-aisiais Gajus Bradlėjus buvo nužudytas; kai gynė per- 
ėjimo vietas Austrių rife. Nuo tada Amerikoje atsirado draustiniai." 

Ji neturėjo kada galvoti apie tai, ką veikia Asas, nes jos pik- 
tos mintys greitai sukosi apie tai, ką popieriuje piešė jos ranka. 

Kimberlės piešiniai ir eskizai veikė raminamai. Fiona neketino 
niekur panaudoti savo kūrinių, bet ji atsipalaiduodavo darydama 
eskizus, kaip profesionalūs virėjai atsipalaiduoja virdami ar lenk- 
tynininkai vairuodami automobilius sekmadieniais. 

Ji nebedirsčiojo į ekraną, kol neišgirdo laidos pabaigos mu- 
zikos. Ji kelis kartus perskaitė vardą ir pavardę: daktaras Polas 
Montgomeris. Kurį laiką sėdėjo tarsi sustingusi: jis parašė sce- 
narijų, režisavo laidą. Netgi pateikė “papildomas nuotraukas" ir 
“konsultavo". 

Likusią dienos dalį ji piešė, o jis junginėjo devyniasdešimt 
su viršum televizijos kanalų ir rasdavo laidų apie paukščius. Jos 
ausis pasiekdavo paukščių vardai, frazės, garsai. 

“Visoje valstijoje paplitusios gervės..." 

“Didysis garnys..." 

“Čia visus metus sutinkamos mėlynsparnės kryklės..." 

“Juodapilvis sėjikas..." 

Paskui ji kaskart pažvelgdavo į televizorių, kai išgirsdavo 
pabaigos muziką. Ir visada pamatydavo vis kartojamą vardą: dak- 
taras Polas Montgomeris. 

Kai sutemo, ir Asas pasakė eisiąs miegoti, ji beveik negir- 
dėjo. 

— Jei norite, miegokite lovoje. Aš atsigulsiu ant sofos, — 
tarė jis. 

— Ne, ne, — išsiblaškiusi atsakė ji, neatplėšusi akių nuo 
popieriaus. — Gulkite į lovą. Aš liksiu čia. 

Dar kiek pažiūrėjęs į ją, Asas gūžtelėjo pečiais, paskui nuė- 
jo į lovą ir tučtuojau užmigo. Po kiek laiko pabudęs gyvenama- 
jame kambaryje išvydo šviesą ir nuėjo pasižiūrėti. Fiona buvo 
užmigusi. Aplankas gulėjo ant kelių, lapai išsibarstę aplinkui. 
Jis rūpestingai surinko lapus, nunešė ją į miegamąjį, paguldė į 
lovą. Užklojęs ją pasakė: 

— Nežinau, kas toji Kimberlė, bet nemanau, kad ji verta 
viso šito. 

Grįžęs į gyvenamąjį kambarį, išjungė šviesą ir išsitiesė ant 
sofos. Norėjo pažvelgti į piešinius, bet kažkas jį sulaikė. Neno- 
rėjo Žinoti apie ją daugiau, negu jau žinojo. Ne. Jis tenori išbris- 
ti iš tos absurdiškos situacijos ir grįžti į Kendriko parką gyventi 
savo gyvenimo, kurį mylėjo. 

Po dviejų minučių jis jau miegojo. 

“Šiandien važiuosiu namo", — tokia buvo pirmoji vos pa- 
budusios Fionos mintis. Tas košmaras, kai reikėjo slapstytis nuo 
policijos radus lavoną, kai teko išgirsti, kad Kimberlė pristatyta 
be jos, turi baigtis. Rąžydamasi ji galvojo apie viską, ką suteikia 
namai: savo drabužius, kosmetologę, masažą... 

— Kavos? — nutraukė jos mintis balsas iš tarpdurio. Tada 
pasirodė Aso galva. — Radau keletą paketėlių, bet jie užšaldyti. 

Fiona susiraukė, bet tuoj prisivertė nusišypsoti. 

— Gerai. Tiks bet kokia. Kas parašyta faksogramoje? 

— Ji dar neatėjo, — atsakė įėjęs į miegamąjį, tarsi būtų tu- 
rėjęs tam teisę. — Klausykite, nereikia jaudintis. Tokie dalykai 
užima laiko. Mano brolis ir pusbrolis turi daug ryšių, pažįsta dau- 
gybę Žmonių. Jie viską sužinos. 

Ji paėmė iš jo garuojantį puoduką ir nugėrė kavos. Jis moka 
vairuoti, moka ir paruošti kavą. 

— Visai nenoriu žinoti, kuo užsiima jūsų giminaičiai. Ti- 
kiuosi, jų pavardės — ne Randuotaveidis ir Blakius? 

Valandėlę Asas tik mirkčiojo, lyg bandydamas suprasti po- 
tekstę, paskui kreivai nusišypsojo. 

— Būtent taip. Ir dar turiu brolį, pravarde Velniūkštis. O jūs? 

— Nei brolio, nei sesers. Vienturtė. 

— Vieniša vaikystė. Ar ne? 

— Ne visai. Didelę gyvenimo dalį praleidau užsienio mo- 
kyklose, kur puikiai praėjo laikas. Gal galėtumėte kam nors pa- 
skambinti ir paklausti, ką sužinojo? 

— Jau skambinau. Niekas nieko nežino. Tai gali būti gerai 
arba blogai. 

— Gal malonėtumėt paaiškinti? Nesuprantu nusikaltėlių ir 
mafijos Žargono. 

Ir vėl Asas sumirksėjo prieš atsakydamas. 

— Kadangi nė vienas iš tiriančiųjų dar nesuteikė man Žinių, 

tai gali būti blogai: tikriausiai jie nieko nerado. Kita vertus, gal- 
būt jie užtiko tiek daug, kad buvo nušluoti. 

— Man nepatinka jūsų humoro jausmas, — tarė Fiona grą- 
žindama jam tuščią puoduką. — Tenoriu vieno: greičiau išvykti 
iš čia ir grįžti į Niujorką. 

— Pas savo numylėtinę Kimberlę, — Asas žiūrėjo taip, tar- 
si tikėtųsi paaiškinimo. 

— Gal galėtumėte palikti mane vieną. Norėčiau nusimau- 
dyti po dušu. 

— Be abejo. Radau kiaušinių. Galėsiu iškepti omletą, — sto- 
damasis parodė į miegamojo spintą. — Ten yra drabužių. 

— Vyriškų? — paklausė ji susiraukusi. 

— O kokių dar? Bent aprangos atžvilgiu nesuteiksite Lizai 
dingsties pavyduliauti. 

— Taip? Koks Lizos ūgis? 

— Penkios pėdos keturi coliai, — atsakė Asas iš tarpdurio. — 
Kodėl klausiate? 

— Net ir norėdama neapsivilkčiau marškinių iš vaikų sky- 
riaus. Mano vien kojos yra penkių pėdų ir keturių colių ilgio. O 
dabar eikite iš Čia! 

Jis išėjo. Fioną apėmė saldus keršto jausmas, kai pamatė jo 
veido išraišką. Antra vertus, gal kiek bus liūdna, kai nebereikės 
slapstytis: juk neblogai pabendrauti su kai kuo, kam Džeremis 
turėtų jausti pavydą. 

Fiona stovėjo po dušu leisdama karštam vandeniui nuplauti 
per pastarąsias dienas patirtą nuovargį ir proto aptemimo jaus- 
mą. Šiandien ji žino, kad viskas bus gerai. Šiandien ji vyksta 
namo! 

Vėl apsimovusi jau kitomis kelnėmis ir apsirengusi kitais 
vyriškais marškiniais, ji nuėjo į virtuvę, iš kur sklido labai gar- 
dus kvapas. Ten plušo Asas. 

— Jūs nepakankamai valgote, — pasakė jis dėdamas į lėkš- 
tę riebų purų omletą. — Vakar valgėte vieną kartą, ir tai viskas. 

— Nervai, — atsakė ji ir įniko į omletą. — Paprastai aš val- 
gau... — ji nutilo supratusi, kad darosi per daug draugiška tam 
vyrui. 

Asas stovėjo laukdamas, kol ji pabaigs sakinį, bet, kadangi 
ji taip ir nepabaigė, jis nusigręžė. 

— O kas čia?! — sušuko jis, atidaręs virtuvinės spintelės 
dureles. Už jų stovėjo nedidelis televizorius. 

— O paskui, — tarė ji pilna burna, — paukščių patiekalas? 
Ar sakiau, kad mėgstu neapsiplunksnavusius paukštelius? Ir keptą 
antį, ir... 

— Kanibalė! — sušuko jis baisėdamasis. Valandėlę ji manė, 
kad rimtai, bet žiburėliai akyse išdavė jį. 

— Ir balandžių kiaušinius, — kalbėjo ji. — Ir turiu skrybėlę 
su erelio žuvininko plunksnomis. 

Asas šypsodamasis paėmė nuotolinio valdymo pultelį ir nu- 
statė nacionalinį žinių kanalą. Bet jo šypsena tučtuojau dingo, 
kai ekrane pasirodė pranešėja. Už jos matėsi Aso ir Fionos nuo- 
traukos. 

“O dabar paskutinės žinios apie žiaurų “Rafaelio" kūrėjo 
Rojaus Hadsono nužudymą Fort Landerdeile. Policija, ieško- 
dama žmogžudystės motyvų, perskaitė pono Hadsono testamen- 
tą. Pasirodo, kad vieninteliai didelio turto paveldėtojai yra Fiona 
Burkenhalter ir Polas Montgomeris, plačiau žinomas kaip Asas. 
Anonimas policijai pranešė, kad Burkenhalter ir Montgomeris 
per pastaruosius keturiolika mėnesių tris kartus drauge gyveno 
tuose pačiuose viešbučiuose skirtingose valstijose. Policija spė- 
ja, kad šis Rojaus Hadsono nužudymas buvo suplanuotas iš 
anksto. 

O vakar buvo atskleista, kad žmogžudystės išvakarėse Bur- 
kenhalter ir Montgomeris sukėlė paniką Fort Landerdeilo oro uos- 
te. Kurjeris Arnoldas Sekvinas pasakė policijai, kad Žmogžudys- 
te įtariamieji asmenys veikė kartu susprogdindami Holivude pa- 
gamintą brangų mechaninį aligatorių, kad gautų pinigų iš drau- 
dimo." 

Žinių pranešėja nutilo. Ėmė rodyti vaizdo įrašą. Arnoldas 
Sekvinas — Žmogus, pristatęs aligatorių, — stovėjo prieš kame- 
rą ir teigė, esą supratęs iš pat pradžių, kad visas šis reikalas nėra 
skaidrus. 

“Ta moteris pasirodo iš niekur ir žino, kur mesti bombą, kad 
aligatorius susprogtų, — kalbėjo jis į mikrofoną. — O tas vyru- 
kas Asas bandė įtikinti mane, kad anksčiau niekada nebuvo ma- 
tęs tos svetimšalės. Bet jam nepavyko manęs apkvailinti." 

Paskui ekrane vėl pasirodė Žinių pranešėja. 

“Policija tiria kiekvieną galimą ryšį su šiais įtariamaisiais. 
Visus piliečius, pastebėjusius juos, prašome paskambinti į arti- 
miausią nuovadą. Policija taip pat įspėja nesiartinti prie jų. Tiki- 
ma, kad jie ginkluoti ir pavojingi." 

Asas nuspaudė mygtuką ir išjungė televizorių, o kitą aki- 
mirką jau laikė Fioną už pečių, kad ji nesusmuktų. 

— Tik nealpkite dabar! — suriko jis jai į veidą. — Neturi- 
me tam laiko. Ar girdite mane? 

Ji teįstengė linktelėti. Jos mintis sukaustė baimė. Ji neturi 
galvoti apie tai, ką dabar išgirdo. 

— Paklausykite manęs, — tarė Asas, prisikišęs prie pat jos 
veido, — ketinu leisti jums rinktis, bet taip pat duoti patarimą. 
Ar mane girdite? 

Fiona žiūrėjo į jį. Girdėjo jo balsą, tarsi tas sklistų iš labai 
labai toli. 

— Kažkas dėjo daug pastangų, kad visa tai suregztų. Tas 
asmuo turėjo sugaišti daug laiko, todėl spėju, kad jeigu dabar 
nueitume į policiją, nors ir nekalti, mus... — jis nutilo ir žiūrė- 
jo į jos išbalusį veidą, išplėstas akis. Jose jis pastebėjo siau- 
bingą išgąstį. Turėjo laikyti ją stipriau, nes ji nesilaikė ant ko- 
jų. — Paklausykite manęs! Mes turime išsikapstyti. Jei nueisi- 
me į policiją dabar, niekada negalėsime išsiteisinti. Ar jūs su- 
prantate mane? 

— Aš noriu namo, — sušnabždėjo Fiona. — Aš noriu Kim- 
berlę supažindinti su padėtimi ir... 

— Neužkraukite visos naštos man vienam, — jis atsikvėpė, 
paskui pasodino ją ant kėdės. — Mudu kai ką žinome, — pridū- 
rė. — Ar suprantate? 

— Ne, — sąžiningai prisipažino Fiona. Ji nesuprato nieko. 

— Klausykite, neketinu jums meluoti. Aš nežinau, kas čia 
darosi. Vakar nemačiau jokio ryšio, o šiandien, išgirdęs apie Ro- 
jaus testamentą, atrodo, galiu sumegzti galus. 

— Ką sumegzti? — paklausė ji. Jos smegenys sunkiai funk- 
cionavo. 

— Jus ir mane. Žinojau, kad Rojus turėjo kažką pasakyti 
mums, bet visai neturėjau supratimo, ką. O jis ruošėsi pasakyti, 
kad viską palieka mums. Jums ir man. Štai dėl ko buvo ta žvejy- 
bos kelionė. 

— Jis norėjo, kad “Deividsono žaislai" gamintų mažus... 
mažus... 

— Žinau. Kaip “Žvaigždžių karus". Tokius žaidimus. 

— Taip. 

— Bet ar suvokiate? Jį nužudė, kad nespėtų pranešti apie 
savo testamentą. 

— Vadinasi, tą mes išgirdome per nacionalinę televiziją? — 
paklausė ji. 

Į jos sarkazmą Asas atsakė akinančia šypsena. 

— Taip, mano mergaite. Dar vakar klausinėjau savęs, kodėl 
Rojus pareikalavo, kad abudu plauktume į tą kelionę su juo. Koks 
ryšys? Ką bendro turi žaislai ir paukščiai? Niujorkas ir Florida? 

— Ar aš turiu atsakyti? — Fiona stengėsi sutelkti mintis į 
tai, ką jis kalba, kad nereikėtų galvoti apie tai, kas jie patyrė. 

— Jūs nežinote, koks ryšys sieja mudu. Aš taip pat nežinau, — 
jis veidu beveik lietė jos veidą, — bet kažkas žino. Ir tas kažkas 
ryžosi netgi žudyti, kad mes nesužinotume. 

— Tai kaip mes pasakysime policijai, koks ryšys, jei patys 
nežinome? 

— Pasakysime, kai sužinosime, — ramiai atsakė Asas. 

— Ne, — pašnibždom atsakė Fiona. Tada pakartojo gar- 
siau: — Ne. Aš nesu detektyvė. Nieko neišmanau apie seklio 
darbą. 

Užuot atsakęs, jis stvėrė telefono, kabėjusio ant virtuvės sie- 
nos, ragelį ir ištiesė jai. 

— Tai skambinkite policijai ir pasiduokite. Pasakykite, kad 
nieko nežinote apie testamentą. Kad neturite nė mažiausio su- 
pratimo, kaip galėjote per pastaruosius keturiolika mėnesių tris 
kartus leisti laiką su manimi viešbučiuose. Pasakykite, kad tai 
buvo tik kosminio masto sutapimas, kai sugadinote kito 
paveldėtojo aligatorių. Pasakykite, kad Rojus jums patiko, kad 
neturėjote jokių savanaudiškų paskatų gauti gamybos teises kom- 
panijai, kurioje dirbate. Na, pasakykite. Kodėl delsiate? Pirmyn! 
— Jūs man nepatinkate, — sušnibždėjo ji. — Visai nepatin- 
kate. ' 

— Ir aš dėl jūsų nesikraustau iš galvos. Taip pat ir dėl jūsų 
blogo charakterio, — atkirto jis jai. — Bet nenoriu savo likusio gy- 
venimo praleisti kalėjime, ypač už tai, ko nesu padaręs. O dabar su 

jumis ar be jūsų ketinu sužinoti, kas ir kaip. Bet prisipažinsiu 
sąžiningai, kad man gali nepavykti, kadangi raktas yra mūsų abie- 
jų rankose ir rakinti juo galime tik kartu. 

— Norite, kad bėgčiau su jumis? 

— Taip. Noriu, kad padėtumėt kovoti tol, kol galėsime. 

— Mūsų ieško policija. Mes — bėgliai. 

— Tai geriau už kalėjimo kamerą, — pasakė Asas ir nusisu- 
kęs išėjo. 

Valandėlę Fiona sėdėjo ant kėdės ir dairėsi nematančiomis 
akimis. Ji nenori būti čia. Ir ji visai nenorėjo vykti į šią kelionę. 
Tačiau... “Žvilgsnis į praeitį niekur nenuves", — pagalvojo ji. 

Jos tėvas sakydavo: “Yra ėriukų, yra ir bulių. Tik geriau 
būti buliumi." 

Gal ji ne šiaip sau yra savo tėvo duktė. Tai jis pastūmėjo ją 
imtis Kimberlės vienai, jis paskatino... 

Fiona atsistojo, giliai įkvėpė. Jos galvoje ėmė suktis filmuose 
matyti kalėjimo vaizdai ir tai, kas nutikdavo filmų ir kriminalinių 
televizijos filmų pabaigoje. | 

Iškėlusi galvą, atlošusi pečius, ji įėjo į miegamąjį, kur Asas 
jau dėjosi daiktus. 

— Kaip manote, ar jūsų draugas neprieštarautų, jei paim- 
čiau dar kiek jo daiktų? — paklausė ji, nepajėgdama nuslėpti dre- 
bančio balso. 

— Aš nežinau. Aš nežinau, — tarė Fiona užsidengusi ran- 
komis ausis. — Pasakiau jums viską, ką turėjau pasakyti. Dau- 
giau nieko nežinau. 

— Bet mes neradome ryšio, — atsakė Asas. — Turi būti kaž- 
kas ar kas nors, kas mus sieja. 

— Gal Rojus pasirinko mane dėl vienokios priežasties, o 
jus — dėl kitokios. Gal... 

— Tai kas tada sieja su juo jus? Kas sieja mane su juo? 

— Nežinau, — atsakė Fiona, nusisuko ir išėjusi į priebutį 
atsisėdo. Jie visą dieną išbuvo namelyje, ir Asas visą laiką klau- 
sinėjo, nuolat ragino galvoti, kokia priežastis, kad Rojus Hadso- 
nas visus savo pinigus paliko jiems. 

— Kaltė, — iš pradžių pasakė Asas. — Manau, jis jautėsi 
kaltas dėl to, ką padarė mums ar kam nors iš mūsų artimųjų. 
Mums tik reikia pagalvoti, ką ir kam. 

Jie stengėsi prisiminti iš visų jėgų, bet negalėjo prisiminti 
jokio tragiško jiems padaryto dalyko. Dievaži, jie tikrai sten- 
gėsi. 

Tą rytą Asas pasakė, kad jie privalo palikti butą ir vykti ten, 
kur jų niekas negalėtų surasti. Tuo metu Fiona apsidžiaugė, nes 
butas buvo nuobodus ir ją slėgė vien buvimas jame. Ji nežinojo, 
kad butas, palyginti su namais, į kuriuos ją nuveš Asas, — tikri 
rūmai. 

O Asas nuvežė ją į savo, kaip jis sakė, vaikystės namus. [tą 
vietą, kurioje jis užaugo. 

Pakuodamasi daiktus, priklausančius Žmogui, kurio gyve- 
nime nematė, ji negalvojo, kas jų laukia. 

Bet vieną dalyką ji jau įsisąmonino: jie negali paskambinti 
ir užsisakyti maisto. 

— Tai iš kur gausime valgyti? — paklausė ji pakuodama 
trejus medvilninius marškinius. 

Jis gūžtelėjo pečiais. 

— Manyčiau, kad iš gamtos. 

Fiona nepuolė į isteriją. Ji buvo skaičiusi “Metų augalus" ir 
matė filmą Žemyn upe". 

— Norite pasakyti... — ji užsikirto, — kad reikės žvejoti? 

Asas liovėsi dėtis daiktus ir pažvelgė į ją. 

— Jei manote, kad du ieškomiausi Amerikoje žmonės gali 
užeiti į gastronomą, tai taip ir sakykite, — tai taręs jis nužiūrėjo 
ją nuo kojų iki galvos. — Ypač jūs krentate į akį. 

Fiona suprato, kad jis teisus, leidęs suprasti, kad jos ūgis — 
tiesiog fizinis defektas. Ji prikando liežuvį ir neatrėžė jam, kad 
visos moterys negali būti tokios coliukės, kokios patinka jam. 
Suprato, kad dabar laikas vadovautis protu, o ne emocijomis. 

— Tai gal teiksitės pakuotis toliau? — priminė jai Asas. Net 
ir dabar, kai pažiūrėjo TV žinias, sugriovusias Aso teoriją, kad 
jie bus išteisinti, nes nėra motyvo, jis elgėsi kaip tikras pabaisa. 

— Aš užsigalvojau, — ramiai atsakė ji. — Prieš dvejus me- 
tus Kimberlės padėtis buvo tokia kebli, kad prireikė maskuotis. 
Ji turėjo prisiklijuoti ūsus ir vilkėti vyriškais drabužiais, kad jos 
nepažintų. 

— Kokią čia draugę turite? — paklausė jis. 

Ji praleido negirdomis jo klausimą. Žiūrėjo į komodos stal- 
čius. Kiek „pasiraususi juose, ištraukė staltiesėlės dydžio juodą 
dirbtinio šilko šaliką. 

— Čia dabar kas? — paklausė jis. — Neturime laiko... 

Jis nutilo pamatęs Fioną apsisiautusią galvą šaliku ir užsi- 
traukusią jį ant veido. Tikra musulmonė! 

Asas keletą sekundžių pastovėjo be žado, paskui dingo vo- 
nios kambaryje ir grįžo iš jo su dideliu įdegio priemonės flako- 
nu. Jis ėmė tepti tuo losjonu veidą ir rankas. 

— O jūs nekvaila, — švelniai ištarė jis. 

Fiona apsidžiaugė, kad šalikas slepia plačią jos šypseną: ji 
turbūt nebuvo girdėjusi malonesnio komplimento. 

Dabar ėmė galvoti Asas. Šalikas dengia tik viršutinę jos kū- 
no dalį. Jie neturi juodo sijono. Iš po šaliko kuo puikiausiai ma- 
tosi kelnės ir sportbačiai. 

— Mes pasiskolinsime mano draugo mašiną, — nutarė jis ir 
nuėjo į virtuvę. Fiona — iš paskos. Jis ėmė nuo lentynų maisto 
atsargas ir dėjo į popierinius maišelius. 

— Paimsime iš čia kuo daugiau, kadangi turime taupyti pi- 
nigus. Kiek jūs turite? — paklausė jis kraudamas valymo ir skal- 
bimo priemones. 

Žiūrėdama į jį Fiona galvojo: “Ten, kur mes važiuojame, 
nebus jokio aptarnavimo". 

— Apie penkiasdešimt dolerių. Ketinau čia naudotis savo 
kreditine NYCE kortele, bet taip ir neturėjau progos. 

— Nuostabu. Dėl tos pačios priežasties aš turiu apie dvide- 
šimt. Jų turėtų mums užtekti, — jis pažvelgė į ją ir vėl nusigrę- 
žė, — tokiam laikui, kokį galėsime išsilaikyti. Ar jūs jau pasi- 
rengusi? 

— Atrodo, — atsakė ji, bet, užuot pajudėjusi, atsisėdo ant 
kėdės prie baro. — Turiu prisipažinti, kad... 

Ji norėjo pasakyti, kad labai bijo, bet Asas nesuteikė jai pro- 
gos. Jis prilaikydamas ranka jos galvą stipriai ją pabučiavo. Tai 
nebuvo aistringas bučinys. Pabučiavimas buvo padrąsinantis ir 
išdavė jai, kad jis irgi bijo, kaip ir ji, ir kad bus geriau, jei abudu 
netars nė Žodžio. 

Tai padėjo. Kai Asas atsitraukė ir stovėjo žiūrėdamas į ją, ji 
suprato, kad jis ragina ją apsispręsti, ką ji nori daryti toliau. Jis 
neverčia jos važiuoti drauge. Leidžia jai pačiai nutarti ir veikti 
laisva valia. 

Ji atsistojo, ištiesino pečius, giliai įkvėpė. 

— Pasirengusi, mano sahibe. 

Asas nusijuokė. 

— Manau, kad čia indų, o ne arabų kreipinys. 

— Koks skirtumas. Važiuokime. 

Jie paliko džipą Aso draugo garaže ir pasiėmė jo ševroletą. 
Fiona susegė juodą šaliką vonios kambaryje rastu segtuku, kad 
jis laikytųsi kaip šydas. 

Vos išvažiavo iš garažo, Asas sušuko: 

— Prakeikimas!. Žadėjau dar pasitepti losjonu. Noriu būti 
kuo juodesnis. 

Valandėlę Fiona žiūrėjo, kaip jis vienu metu sukioja vairą ir 
vargsta su flakonu, paskui paėmė iš jo losjoną ir ėmė tepti jam 
veidą. Jo oda buvo lygi, švelni. Šiluma iš jo veido nutekėjo pirš- 
tų galiukais, ranka ir, atrodo, susikaupė lūpose. 

Po valandėlės jis pažvelgė į ją akies krašteliu. 

— Patenkintas? — paklausė ji taip, kad jis nusijuokė. 

— Ne visai. Pažiūrėkite, kokie rankų nagai. 

— Atsiprašau, — tarė ji ir pamatė, kaip Aso veidas sustin- 
go. Ji pažvelgė į ten, kur žiūrėjo jis. 

Priešais kelią buvo užtvėrusios šešios valstijos policijos ma- 
šinos. Stovėjo koks tuzinas policininkų su šautuvais rankose. 

Fiona atsišliejo sėdynėje. 

— Ką tokiu atveju darytų jūsų Kimberlė? — ramiai paklau- 
sė Asas. | 

— Elgtųsi įžūliai, — atsakė Fiona. Paskui pažvelgė į jį. — 
Nebent jūs norite iššokti iš mašinos ir bėgti. 

Asas pažvelgė į ją kaip į kokią kvailelę, nes abipus kelio 
nebuvo jokios priedangos. Jei bėgtų, juos bematant paguldytų. 

— Elkimės įžūliai, — tarė jis ir pamažu važiavo pirmyn. 

Aukštas blondinas policininkas pažiūrėjo į mašinos vidų. 

— Kur važiuojate, piliečiai? 

— Aš prastai kalbu angliškai, — pasakė Asas ir išgirdo įspė- 
jantį Fionos kvėptelėjimą: jis suprato, kad nutaisė prastą itališką 
akcentą. Bet jis nežinojo, koks yra arabiškas akcentas. 

— Oiii, — sudejavo Fiona, ir abu vyrai sužiuro į ją. 

Nepaprastai apsidžiaugęs Asas pamatė, kad Fionos pilvas 
atsikišęs per kokią pusantros pėdos. Tikriausiai po šaliku ji pa- 
kišo savo kuprinę, tad “pilvas" paslėpė jos kelnėtas kojas. 

— Mano žmona negerai, — tarė Asas. — Turi būti kūdikis. 

Fiona palinko prie lango ir sumirksėjo ilgomis blakstieno- 
mis pareigūnui. 

— Savo šalyje mes girdėjome, kad Amerikos policininkai 
gali priimti kūdikius per gimdymą. Ar tai tiesa? 

Vyriškis žengė atgal taip greitai, kad vos nepargriuvo. Pas- 
kui dukart pabeldė į mašinos stogą. 

— Važiuokite iš čia, — įsakė, ir Asas BEBE ee mEs laiko pra- 
važiavo per užtvarą. 

Po dešimties minučių jis išsuko iš Sierindinio kelio ir su- 
stojo prie nedidelės maisto produktų parduotuvės. Šalia jos dar 
stovėjo kioskas. Fiona laukė automobilyje, kol jis iš kiosko nu- 
pirko tris pilnus maišus šviežių produktų, paskui prapuolė par- 
duotuvėje ir išėjo iš jos nešinas dar keletu maišų. 

Sėdėdama viena automobilyje, pastatytame medžio paunks- 

nėje, Fiona galėjo atsikvėpti ir pagalvoti. Ir pirmoji, į galvą at- 
ėjusi mintis, buvo tokia: jis ne toks, kaip atrodo. 

Pastarąsias dienas ji išgyveno stresą, sumaištį, jos jausmai 
atbuko, ir ji negalvojo apie tai, ką mato ar jaučia. Bet stebėda- 
ma, kaip Asas renkasi vaisius iš kiosko, savo galvoje girdėjo aiš- 
kius žodžius: jis ne toks, kaip atrodo. 

Iš pradžių ji sprendė apie jį vien iš jo vardo — Asas. Ir 
spėjo, kad jis neišprusėlis, arba, kaip sakoma čia, Floridoje, 
stuobrys. 

Jo būstas tame apleistame paukščių draustinyje, atrodė, pa- 
tvirtino jos spėjimą, bet kažkodėl ji negalėjo įsprausti jo į “stuob- 
rio" rėmus. 

Pirmiausia dėl jo išsilavinimo. Kiek neišpzusėlių yra gavę 
ornitologijos mokslo laipsnius? Šiuo atžvilgiu galima paklausti 
kitaip: ką jie išmano apie paukščius, išskyrus jų šaudymą ir val- 
gymą? O Asas žiūrėjo per televizorių vieną po kitos laidas apie 
paukščius. 

Antra, jo akcentas. Jis buvo vos pastebimas, bet žodžius Asas 
tarė tuo retu, išsiskiriančiu Naujosios Anglijos akcentu. Gal jis 
kilęs iš Rod Ailendo ar Bostono, o gal Meino. Kad ir kaip ten 
būtų, jis tikrai ne visada gyveno Floridos užkampyje. 

Ir dar — jo manieros ir tai, kaip jis dėvi drabužius. Jis gali 
miegoti su drabužiais, o rytą atrodyti tvarkingas, drabužiai nesu- 
siglamžę. Ir jo tankūs juodi plaukai nesusivelia. 

Ji stebėjo, kaip Asas, išsirinkęs apvalainus raudonus pomi- 
dorus, pirmiausia juos pauosto, o paskui deda į krepšį. Koks 
stuobrys virs valgyti moteriai? O kai jis sustojęs pažvelgia į me- 
dį, ji Žino, kad bus pamatęs kokį paukštelį. 

Jai pasidarė įdomu, kas gi tas žmogus, per kurį apsivertė jos 
gyvenimas. Jis neturtingas. Tai tiesa. Ji pati įsitikino. Bet turi 
tokių giminaičių, kuriems galėjo nusiųsti faksogramą, kad jie su- 
rinktų informaciją. Jis vairuoja lyg profesionalus lenktyninin- 
kas. Jo namai pilni knygų. 

Dėl vieno dalyko Fiona buvo visiškai tikra: jis nėra toks, 
koks atrodo esąs. Ir jis visko jai apie save nepasakė. Tiesą sa- 
kant, kai gerai pagalvoji, jis nepasakė jai nieko apie save. Jis vis 
klausinėjo, kad kuo daugiau sužinotų apie ją, o pats apie save 
nepasakojo. 

Stebėdama jį, įeinantį į parduotuvę, ji nutarė žaisti pagal jo 
taisykles: jei jis laiko savo paslaptis, ji irgi neišduos savųjų. 

Visų pirma ji ničnieko nepaaiškins jam apie Kimberlę. Ir 
antra, ji griebsis visokių gudrybių, kad sužinotų apie jį kiek įma- 
noma daugiau. Ji priminė sau, kad žinojimas yra jėga. 

Grįžęs į mašiną, Asas papasakojo, kad policija buvo ir čia, 
bet niekam net mintis į galvą neatėjo, kad abu žudikai prava- 
žiuos pro užkardą. 

— Jie mano, kad mes patraukėme į pietus, į Majamį, — tarė 
Asas, išvažiavęs į kelią. — Atrodo, policiją jau pasiekė trys ano- 
niminiai pranešimai apie tai, kad mus matė toli pietuose. 

— Vadinasi, mūsų neieškos šičia? 

— Kol kas ne. Ir galėčiau lažintis, kad policijai pranešta, 
kad ieškomasis — Tagertas. 

— Tagertai — jūsų giminaičiai ar paukščiukai? 

— Pusbroliai, — šyptelėjo Asas, įvažiavęs į pagrindinį ke- 
lią. Jis pasuko atgal. 

— Prašau pasakyti, kad nesekame paskui kokį paukštį? 

— Pilkąją musinukę, — atsakė Asas. — Norėčiau pamatyti 
jos lizdelį. Jame būtų voratinklių gijų. Bet tikrai ne paskui paukš- 
telį važiuojame. Norėjau įsitikinti, ar mūsų neseka. Jei polici- 
ninkai pranešė, kad praleido gimdyti besiruošiančią moterį, kam 
nors galėjo kilti įtarimas. 

— Teisingai, — pritarė Fiona sulaikiusi kvapą, bet netrukus 
įsitikino, kad niekas jų neseka. 

Bet kai Fiona pamatė namą, kuriame užaugo Asas, vos susi- 
laikė nepasakiusi, kad geriau pasiduos policijai. Kalėjime nebūtų 
blogau nei šitoje lūšnoje. 

Skardinis stogas surūdijęs, kai kur skarda netgi buvo rūdžių 
suėsta kiaurai. Bet lietaus į vidų, ko gero, nepatenka, nes stogo 
skylės užžėlusios tankiomis ispaniškomis samanomis. Kažkada čia 
būta priebučio. Dabar viena kolona nugriuvusi, todėl stogas pa- 
sviręs į vieną šoną. Namo priekyje — durys ir du langai, kuriuose 
trūksta stiklų. Viršutinė pastato dalis — papilkėjusio medžio, o 
apatinė — trūnėsių spalvos. 

Nenuostabu, kad jam patinka Kendriko parkas. Palyginti su 
šiais griuvėsiais, jo pastatai — tikras Tadž Mahalis. 

Asas iškėlė jųdviejų krepšius iš mašinos ir stovėjo laikyda- 
mas juos, kol Fiona žiūrėjo į trobą. 

— Truputį patręšusi, — ištarė jis. 

Ko jis siekia? Nuojauta kuždėjo jai, jog jis tik bando pri- 
versti ją patikėti, kad buvo vargšas berniukas. Mintys varpais 
gaudė galvoje, kad jis taip elgiasi dėl tam tikros priežasties. Bet 
kokios gi? 

Atsakymo ji nežinojo, bet žinojo galėsianti Žaisti ir šį žaidi- 
mą. Jei jis nori, kad ji patikėtų, jog jis kažkoks netašytas stuob- 
rys, tegu taip ir būna. Ji irgi gali apsimesti. 

— Ar tie jūsų pusbroliai Tagertai avi batais? O gal krapšto 
kojų pirštų panages dygliakiaulės spygliais? O Montgomeriai? 
Ar jie yra matę vonią? 

Aso įtampa, atrodo, atlėgo, kai jis atidarė duris. Jos laikėsi 
vos ant vieno vyrio. 

— Užeikite. Čia yra elektra, — paragino jis ją galvos kryp- 
telėjimu. 

— Leiskite man atspėti. Jūsų šeima pažinojo Edisoną. 

— O kaipgi. Jis ir pastatė šitą namą. Palaukite, kol pamaty- 
site malkomis kūrenamą viryklę. 

Fiona turėjo trumpam užsimerkti, kad sukauptų stiprybės. 
Ji prisiekė, jog grįžusi į Niujorką daugiau aukos labdarai, kad 
padėtų vargingai gyvenantiems žmonėms. Baisu, kad šiais lai- 
kais Amerikoje dar taip gyvenama. 

Ji slapta tikėjosi, kad viduje bus gražu, bet čia buvo lyg tvar- 
te. Ji pamatė seną sofą, sulūžusią prieš kokį dvidešimt metų. Ir 
dar, atrodo, kažkas joje įsitaisė guolį. Ji tikėjosi, kad ten ne paukš- 
čio lizdas, antraip jis neleistų jo liesti. 

Kitoje trobelės pusėje, atrodo, būta virtuvės. Spintelės su- 
lūžusios, didelė viryklė pristumta prie sienos, o viduryje — sta- 
las su sulūžusia koja. 

Ji pamatė duris į kiemą. 

— Leiskite spėti. Už jų — vienas kambarys ir priemenė. 

— Du kambariai, — linksmai atsakė Asas dėdamas produk- 
tus ant stalo. Nešuliai vos nenuslydo, stalui pakrypus. Jis spėjo 
sugauti. — Kiekvienam po miegamąjį. 

— Papasakokite man dar kartą, kuo blogas kalėjimas, — ta- 
rė ji ir nutarė išmėginti kėdės tvirtumą. Atsargiai atsisėdo. Ste- 
buklas — kėdė išlaikė ją. 

— Iš jo neišeisite, o iš čia galite išeiti. 

Ji dar kartą apsidairė po trobelę. 

— Manau, geriau likti Čia. 

Asas nusijuokė. 

— Štai, — tarė, — užsimaukite. Ir prie darbo. 

Ji klausiamai žvilgtelėjo į jį, kai jis jai padavė geltonas gu- 
mines pirštines. 

'" — Čia ilgokai niekas negyveno, — šyptelėjo jis, — o Flori- 
dos drėgmė greitai viską naikina, todėl... 

Jis, atrodo, manė, kad ji žino, ką jis turi omeny, bet ji tikrai 
nieko nesuprato. 

Įsirėmęs rankomis į stalą, jis palinko visai prie pat jos. 

— Mes čia kiek apsivalysime. 

— Apsivalysime? — pasitikslino ji, lyg pirmą kartą išgir- 
dusi šį žodį. Kažkas šmirinėjo grindimis. — Čia reikia veterina- 
ro! O dar geriau — viską sudeginti. 

— Stokitės! — įsakė jis ir paėmęs už riešo patraukė ją nuo 
kėdės. 

Kai Fiona sujudėjo, kėdė, atrodžiusi tvirta, sulūžo, ir ji vos 
nenuvirto. Stvėrėsi pasilaikyti už ko pakliuvo. Pasitaikė Asas. 
Jis beparpuolančią ją pastatė ant kojų. 

— Atsiprašau, aš... — ji nutilo pažvelgusi jam į akis. Jis 
laikė ją prisiglaudęs, ir ji išvydo jo akyse susidomėjimą. Jei lei- 
sis apžavima jo išvaizdos, negalės ištraukti iš jo paslapčių. Ak, 
ir Kodėl jis nėra penkių pėdų ūgio ir storas? 

— Nieko nepamanykite, — tarė ji ir atstūmė jį toliau, nusu- 
kusi veidą, kad jis negalėtų matyti jos akių. 

Bet Asas pastebėjo ir pajuto tarp jų atsiradusį potraukį. 

— Maniau, kad tai jūs kažin ką pamanėte... — jis nutilo nuo 
Fionos žvilgsnio. — Gerai. Taika! — jis ištiesė ranką. 

Bet Fiona nepaspaudė rankos. Ji nusisuko. 

— Nenormalios aplinkybės sukuria nenormalius santykius, — 
tarė ji, — todėl geriau galvokite apie ateitį ir kitus Čia įpainiotus 
žmones. Ir neleiskite, kad aplinkybės... — ji pažvelgė į jį ir išvydo 
jo veide savimi patenkinto vyro šypseną. 

— Ką? — sušnypštė ji. 

— Ir ko jūs prisiskaitėte, kas verčia jus gyventi svajonių 
pasaulyje? 

— Duokite man šitą! — ji ištraukė iš jo rankų šluotą. 

— Tik nesakykite, kad mokate šluoti! — paerzino ją Asas. — 


71 


Jude Deveraux 


Čia ne kotiljonas. Kokioje mokykloje mokėtės? Leiskite atspėti. 
Kurioje nors kilmingų panelių. 

— Ak, — iškvėpė Fiona šluodama į jo pusę debesį dulkių, 
sofos kamšalų ir, kaip labai tikėjosi, gyvūnų išmatų. — Užuot 
toliau tuščiai aušinęs burną pripilkite kibirą vandens. Tikiuosi, 
kad čia yra vandens? 

— Kokio atnešti? Su aligatoriais ar be jų? 

— Jei nešite jūs, galite su aligatoriais. 

Asas nusijuokė ir išėjo pro duris. Po minutės grįžo nešinas 
pilnu vandens kibiru, vis dar šypsodamasis. 

— Gerai. Jūs pirmoji. Aš paskui. 

Ji pažvelgė į jį plačiomis nekaltomis akimis. 

— Kaip ekonomiška. Du prausimosi seansai vienu vandens 
kibiru. Ar tai Montgomerių šeimos tradicija? 

Bet jis neužkibo ant jos kabliuko: neatsakė nieko, kas at- 
skleistų ką nors apie jį. 

— Nepradėsite, tai ir neišsimaudysite, — šypsodamasis iš- 
tarė. 

Ji iš tikrųjų suglumo. 

— Ko nepradėsiu? Išskyrus, žinoma, purvinus tvarkymosi 
darbus? 

— Pasakoti viską apie save. Tarp mūsų yra kažkoks ryšys, 
ir mes turime surasti, koks. Taigi jūs pirmoji papasakokite apie 
savo gyvenimą, 0 aš — po jūsų. 

Fiona delsė. Darėsi keblu. Kaip pasakoti apie save, bet nie- 
ko neatskleisti? Kaip leisti jam suprasti, kad neketina nieko jam 
pasakoti, kol jis nepapasakojo apie save, bet nepasirodyti įno- 
ringa mergiščia? O jeigu vis dėlto imsis pasakoti, tai ką nu- 
slėpti? 

— Na, drąsiau. Pradėkite nuo to, kur gimėte, ir tęskite to- 
liau, — jis panardino rankas į vandens kibirą, ruošdamasis plau- 
ti virtuvės spinteles. 

Ji vis dar neprabilo. Jis pažvelgė į ją. 

— Pasakokite. Pagalvokite apie Kimberlę. Apie tai, kaip 
norite sugrįžti pas ją ir kartu valgyti priešpiečius ar dar ten ką 
veikti. 

Fiona valandėlę nusigręžė nuo jo. Niujorkas, Kimberlė, dar- 
bas, Džeremis, jų penketukas — visa tai ji taip aiškiai išvydo 

prieš akis, kad, atrodo, galėjo paliesti. Kaip ji nusirito nuo šito- 
kios laimės iki... iki to, kas atsitiko pastarosiomis dienomis? 

— Pasinėrėte į savęs gailėjimąsi? — tyliai paklausė Asas. — 
Prisiminkite: kuo greičiau surasime, kas už viso to slepiasi, tuo 
greičiau grįšime namo. 

Fiona brūkštelėjo per grindis šluota ir pastūmė didelę šiukš- 
lių krūvą. 

— Mano motina mirė, vos man gimus, tad mane augino tė- 
vas. Jis buvo kartografas ir daug važinėjo. 

Pradėjusi ji įsijautė į pasakojimą. O Asas mokėjo klausytis. 
Iš pradžių atrodė, kad jis labai įsitraukęs į darbą — ji netgi su- 
abejojo, ar jis ją girdi. Porą kartų ji paprieštaravo sau. Jis aki- 
mirksniu pastebėjo klaidas, paskui paragino pasakoti toliau. Ji 
turėjo slėpti šypseną. Jos savimeilę kuteno tai, kad kažkas taip 
įdėmiai klausosi labai asmeniškų dalykų. 

Jos gyvenimas vis dėlto buvo be rūpesčių, tad ji tikrai nebu- 
vo pasirengusi rasti ant savęs vyriškio lavoną ar, slapstydamasi 
nuo policijos, gyventi dviejų kambarių lūšnelėje. 

Ji papasakojo jam, kad vis dėlto po motinos mirties ją iš- 
siuntė gyventi pas senyvus tetą ir dėdę. Jie buvo labai nuobo- 
dūs, retai kada leisdavo jai bėgioti ir žaisti, norėdavo, kad ji 
sėdėtų ramiai ir spalvintų knygeles ar Žaistų su popierinėmis 
lėlėmis. Palenkusi galvą į šoną ji pažvelgė į jį. Jis, paėmęs pa- 
rūdijusį plaktuką ir porą vinių, taisė jau išplautos spintelės du- 
reles. 

— Aš daug žaidžiau su lėlėmis. 

Nežiūrėdamas į ją jis linktelėjo galvą, bet nieko nepasakė. 

Valandėlę Fiona tik žiūrėjo į jį. Jis keliu prilaikė spintelės 
apačią, o rankas buvo ištiesęs iki spintelės viršaus. Jo ilgas kū- 
nas buvo įsitempęs, ir po marškiniais ryškėjo raumenys. Jai su- 
drėko burna, o rankos taip spaudė šluotos kotą, kad šis vos ne- 
sulūžo. 

— Lėlės — tai gerai, — tarė jis tonu, skatinančiu kalbėti 
toliau. 

— Taip, lėlės, — prisiminė ji ir prisivertė vėl šluoti. Pasa- 
kojo jam, kad sulaukusią šešerių metų ją tėvas išsiuntė į mergai- 
čių pensioną, kad jai ten patiko. Jau pirmąją dieną susipažino su 
keturiomis mergaitėmis. Jos buvo vienmetės. 

— Susibūrė mūsų penketukas. Mes iki šiol esame draugės, — 
pridūrė Fiona, bet uždraudė sau galvoti apie jas, tik pamanė, kad 
jos dabar turbūt gerokai išgyvena žinodamos, kad draugė slaps- 
tosi neteisingai apkaltinta. 

— O jūsų tėvas? — paklausė Asas, atsistojęs ant grindų. — 
Ar matotės su juo? 

— O taip, — atsakė ji, ir jos balsas išdavė, kad tėvą ji dievi- 
na. — Žinau, psichologas pasakytų, kad jis apleido mane, bet aš 
to nejaučiu. Jis nuostabus. 

Fionos judesiai paspartėjo, ji tiesiog tryško laime, kai pasa- 
kojo apie savo tėvą. Keletą minučių ji užmiršo, kur esanti ir ko- 
dėl, o tik kalbėjo apie savo tėvą Džoną Findlėjų Burkenhalterį. 
Jis aplankydavo ją triskart per metus, ir kiekvienas apsilanky- 
mas vis labiau jaudindavo. Jis visada atveždavo glėbius pasakiš- 
kų dovanų jai ir jos draugėms. 

— Jis vesdavo mus į cirką, muges ir kavines valgyti ledų. 
Kai buvome dvylikos, nuvedė mus į kosmetikos saloną, leido vi- 
sažistei mus išdažyti, o paskui nupirko mums visą makiažo rin- 
kinį. 

Tačiau Asas tylėjo, ir ji atsidususi pasakė: 

— Reikia būti moterimi, kad tai suprastum. Kitoms mokyk- 
los mergaitėms tėvai neleido dažytis. Atrodė, kad tėvai nesupra- 
to, jog jų mergaitės užaugs. Jokių lūpdažių, trumpų sijonėlių — 
nieko. 

Asas žiūrėjo į ją nekantraudamas. “Tegu sau, — pamanė 
ji, — aš juk vardiju faktus, o ne šiaip sau tauškiu." 

— Tai šitaip buvo. Paskui lankiau koledžą. Gilinausi į ver- 
slą, baigiau, dirbau keliose darbovietėse Niujorke, prieš aštuo- 
nerius metus pradėjau dirbti “Deividsono žaisluose". 

— Su Kimberle, — mąsliai tarė jis. 

— Dirbdama ten pusantrų metų su ja reikalų neturėjau. 

— Ar nemanote, kad Kimberlė galėtų būti ta grandis tarp 
jūsų ir Rojaus? 

— Vargu, — atsakė Fiona ir apsidairė po kambarį. Ji sušla- 
vė tiek šiukšlių, kad užtektų pusei Niujorko konteinerio užpil- 
dyti. 

Bet neišgirdo pagyrimo žodžių. Jis įtemptai mąstė. 

— Ar kada nors buvote Teksase? Gal vaikystėje? 

— Niekada, — atsakė Fiona. — Ar negalėtumėte parodyti, 
kur čia yra... na, ta vieta... 

— Lauke, — atsakė jis visai nesivaržydamas. — Bet žiūrė- 
kite, kur eisite. 

Ji nenorėjo galvoti, koks pavojus gali tykoti už durų. Pama- 
tė užžėlusį takelį tarp augalų ir nuėjo juo tikėdamasi, kad bet 
kada gali iššokti koks nors padaras, kokio civilizuotas Žmogus 
akyse nebuvo regėjęs. 

Bet kelionė pasibaigė be nuotykių. Kol Fiona grįžo į vidų, 
Asas iš mašinos atsinešė skrudintuvą. 

— Jūsų draugas keiks jus, kai grįžęs namo neras savo daik- 
tų. Tikriausiai nepasiėmėte iš ten paklodžių ir rankšluosčių? 

— Po du komplektus, — atsakė jis. 

Jų akys susitiko tik sekundę, ir Fiona nukreipė savo žvilgs- 
nį į šalį. Ji nenorėjo galvoti apie nakvynę. 

— Kas bus pietų? Noriu valgyti. 

— Krevetės. Jei išdarinėsite, kol aš pasakosiu. 

Fiona nuoširdžiai suaimanavo. Ji sunerimo dėl krevečių, 
bet apsimetė, kad nenori klausyti jo pasakojimo. Iš tikrųjų ji 
džiaugėsi sužinosianti ką nors apie tikrąjį jį, o ne tokį, kokį jis 
vaidina. 

Bet Asas daug nepasakojo apie save. Jis — vienas iš keturių 
vaikų, bet šiek tiek nepritapęs prie tos draugingos šeimos. Kai 
jam buvo septyneri, jo motinos jaunesnis brolis — tylus vien- 
gungis — susilaužė koją ir kurį laiką gyveno Aso šeimoje. 

— Tarp mūsų iš karto užsimezgė ryšys, — pasakė Asas lup- 
damas apelsiną padažui. — Būdamas aštuonerių praleidau su dė- 
de šioje vietoje pirmąją savo vasarą, o būdamas dešimties gyve- 
nau čia kiaurus metus, — tai taręs, Asas mylinčiomis akimis ap- 
žvelgė tą siaubingą seną namą. 

Ji nusigręžė slėpdama savo rūškaną veido išraišką. Na, ge- 
rai, jis gyveno čia, bet jo gyvenime tikrai buvo kai kas daugiau 
nei ši palaikė sudūlėjusi troba. Bet jis neatskleidė savęs. 

— O kaip mokykla? — paklausė Fiona, pakišusi pirštą po 
plona krevetės membrana. 

— Leiskite, parodysiu, — nekantriai pasakė Asas. Jis pasi- 
lenkė virš jos, savo rankomis apglėbęs ją suėmė jos rankas ir 
ėmė rodyti, kaip reikia lupti krevetę. 

Fiona sulaikė kvėpavimą. Jo smakras lietė jos plaukus, o 
įdegusios rankos — jos daug mažesnes, daug baltesnes rankutes. 
Ir ji — vienut vienutėlė šioje rojaus laukymėje... Na, gal ne ro- 
jaus, bet tikrai viena... O Asas — fantastiškai gražus vyras, todėl 
tikėtina, kad ji gali pajusti jam potraukį. 

Kad susiimtų, ji trumpam užsimerkė, prisiminė Niujorką, sa- 
vo įstaigą, savo vėsų tvarkingą butą, kurį profesionaliai pati įsi- 
rengė. Butas tikrai gražus. Ji matė jį taip, lyg stovėtų ten. Ak, ir 
kada galės į jį sugrįžti? 

Staiga jo rankos sustingo ant jos rankų. Matyt, jį irgi veikia 
jos artumas. 

Fionos širdis ėmė smarkiai plakti, ji atsigręžė pažvelgti į jį 
žinodama, kad jos lūpos atsidurs arti jo lūpų. Ji jau sugalvojo, 
ką pasakys: neįprastos aplinkybės sukuria... 

Bet jis net nežiūrėjo į ją. Jo veido išraiška rodė, kad jis nu- 
tolęs. Ji suprato, kad jis klausosi. Ar išgirdo automobilį? Tolimą 
policijos mašinos signalą? Ar pavojus labai arti? 

Ir tik tada ji išgirdo tolimą paukščio balsą. Dabar suprato, 
kas prikaustė jo dėmesį. 

— Oi! — aiktelėjo ji, kai peilio ašmenys brūkštelėjo jam 
per nykštį. 

— Leiskite pažiūrėti man, — stvėrė jo ranką Fiona. — Oda 
beveik neperrėžta. 

Pasitraukęs nuo jos Asas pačiulpė pirštą. 

— Turėčiau žinoti, kad reikia būti atsargiam, kai jūs greta 
su peiliu, — tarė jis ir susiraukė, kai Fiona jam nusišypsojo. 

— Jei neskauda, gal galėtumėte tęsti savo pasakojimą? 

Ji šypsojosi slėpdama savo apmaudą. Ją prie jo traukia, o jis 
domisi tik... 

Jis nusišluostė rankas į popierinį rankšluostį ir nuėjo prie 
dabar jau švarios virtuvinės kriauklės. 

— Mano dėdė Džilas buvo ornitologijos daktaras, todėl iki 
trylikos metų buvau mokomas namie, paskui persikėlėme gyventi 
arčiau pagrindinio kelio, kad galėčiau lankyti vidurinę mokyklą. 

— Kur žaidėte futbolą ir įsimylėjote Lizą. 

— Tiesą sakant, susipažinau su ja vėliau, kai dėsčiau koledže. 

Ji pagalvojo, kad Liza turėtų būti gerokai už jį jaunesnė, bet 
garsiai to nepasakė. 

— Ak, koledžas. Sunku net įsivaizduoti, kad gyvenant čia 
galima leisti sau koledžą. Arba netgi kad čionykštis asmuo siek- 
tų aukštesnio išsilavinimo. 

Asas ilgai tylėjo prieš atsakydamas, tarsi apmąstydamas 
kiekvieną būsimą Žodį ir tai, kiek jis nori atskleisti tiesos apie 
save. 

— Aš pats mokėjau už koledžą. Nuomojau turistinę valtį nuo- 
bodžiaujantiems turtuoliams. Po dėdės mirties man atiteko Ken- 
driko parkas. Aš bandžiau jį išlaikyti. Viskas klostėsi neblogai, 
kol nebuvo sunaikintas aligatorius, — tai jis pasakė be jokio prie- 
šiškumo balse, netgi neužsiminė, kad tai ji kalta. 

— Sumokėsiu jums už tą plastikinį aligatorių, — ramiai pa- 
sakė ji. — Turiu kiek pinigų banke ir galiu užstatyti savo butą. 
Kiek kainavo tas jūsų žalias pabaisa? — paklausė ji švelninda- 
ma situaciją. 

Jis nusigręžė nuo jos. 

— Moterys nemoka. 

— Ką? — paklausė Fiona nebūdama tikra tuo, ką išgirdo. 

Jis vėl atsigręžė. 

— Aš pasakiau, kad moterys nemoka už daiktus. Bent ne už 
mano. Tuščia šneka. Ar jau išdarinėjote krevetes? Gal galėtumė- 
te dabar ruošti salotas? Taigi koks tarp mūsų ryšys? 

Ji nuleido rankas kaip pralaimėjusioji. 

— Ar žinote, kad jūs — tikras neandertalietis? Taip, aš jau 
baigiau terliotis su tomis prakeiktomis krevetėmis. Ir vienintelis 
mus jungiąs ryšys toks, kad mus augino ne tėvai, o kiti žmonės. 

— O kaip salotos? 

Ji neatsakė jam, tik ištiesė ranką, kad paimtų iš jo peilį ir 
produktus. Ji pjaustė daržoves ant popierinio rankšluosčio. Kurį 
laiką abu tylėjo. 

— Gerai, — pagaliau prabilo Asas, — sulyginkime faktus 
apie mūsų aplankytas vietas. Per Žinias girdėjome, kad abudu 
trejetą kartų buvome viename ir tame pačiame viešbutyje. Kur 
pastaraisiais metais jums teko važiuoti? 

Fionai prireikė laiko prisiminti, nes ji keliavo daug. Ir visa- 
da reikalais, susijusiais su Kimberle. 

— Todėl kelionė į Floridą ir buvo keista, — pasakė ji. — 
“Deividsono žaisluose“ neturiu nieko bendro su niekuo, išsky- 

rus Kimberlę. Tik Kimberlę. Ką aš žinau apie laidas Teksase? 
Kodėl tas žmogus norėjo, kad plaukčiau su juo? 

— Ar jūs tikra, kad norėjo būtent jūsų? Ar jis teiravosi jūsų 
pagal pavardę? 

— Taip. O jūsų? 

— Taip pat. Bet mano atveju yra kai kokia prasmė: Rojus 
sakė galvojąs dovanoti pinigų Kendriko parkui. 

— Jis turėjo užsiminti, kad gausite pinigus per jo lavoną. 

Asas nenusijuokė. 

— Aš pats per pastaruosius aštuoniolika mėnesių buvau iš- 
važiavęs į penketą neilgų kelionių. Trys iš jų buvo susijusios su 
pinigų gavimu. Nekenčiu tų prakeiktų kelionių, nes jos atitrau- 
kia mane nuo parko. Paukščiams esu reikalingesnis labiau, negu 
tie pinigų aukotojai mano. 

— Kodėl nepasisamdote pagalbininko tam darbui, kad ne- 
reikėtų palikti parko? 

Asas neatsakė. Ji pakėlė galvą nuo pjaustomos morkos. Jis 
stovėjo nugara į ją, nuleidęs galvą. Kažką maišė puode. 

Staiga Fionai šovė mintis. 

— Jos juk moterys. Pinigus paukščiams aukoja moterys. Ir 
jos pageidauja kalbėtis būtent su jumis pačiu. 

Asas ir vėl neatsakė. Todėl ji pakilo nuo kėdės ir priėjo pa- 
sižiūrėti į jį. Jo veidas liepsnojo raudoniu. 

Fiona moteriškai nusijuokė. 

— Jus suglumino ne tai, kad Rojus pareikalavo jūsų asme- 
niškai, o tai, kad jis — vyras. 

Asas, palenkęs galvą į šoną, droviai nusišypsojo. 

— Tai buvo truputį neįprasta. 

Vis dar juokdamasi ji atsisėdo ir ėmė toliau smulkinti dar- 
žoves. 

— Tai pasakykite man, slapuke, ar šioje atkampioje vietoje 
su savo dėde slėpėtės nuo merginų? 

— Jūsų tikrai aštrus liežuvis, — atsakė jis, bet šį kartą šyp- 
sodamasis. — Tačiau iš tų šiaudų nebus grūdų, o ir diena lekia 
greitai. Iš po trečios grindų lentos nuo sienos už jūsų paimkite 
žvakes. 

— Suprantama, šeimininke, — atsakė ji. — O kur laikote 
kramtomąjį tabaką? 

— Jei gerai prisimenu, prie “Bordeaux" vyno, paslėpto po 
šeštąja grindų lenta. O gal po šeštąja guli “Chardonay", o “Bor- 
deaux" — po aštuntąja? 

— Duokite man laužtuvą, tėveliuk, — pasakė ji, ir Aso šyp- 
seną pakeitė juokas. 

— Sėskitės ir valgykime. Mums dar reikės gerai paplušėti, 
kad išsiaiškintume, kas ir kaip. 

Po dešimties minučių jie sėdėjo ant dviejų nesulūžusių kė- 
džių ir valgė krevetes, palaikytas apelsinų sultyse ir iškeptas skru- 
dintuve, ir žalių daržovių salotas. Ant drėgnos, apipelijusios eti- 
ketės užrašyti metai rodė, kad vynas buvo pagamintas kur kas 
anksčiau, o ne tada, kai Aso dėdė pakišo jį po grindimis. Jis bu- 
vo labai skanus. 

Bet kai Asas ir Fiona žvakių šviesoje valgydami bandė su- 
prasti, kas juos sieja ir kodėl Rojus Hadsonas padarė juos savo 
paveldėtojais, iš lauko kažkas juos stebėjo. 

Sutemus jie tebesėdėjo prie stalo ir buvo bebaigią išgerti bu- 
telį vyno. Jie vis nerado ieškomo ryšio. Prakalbėjo visą vakarie- 
nę, bet neatskleidė nė mažiausios priežasties, galėjusios sieti juos. 

— Kodėl? — paklausė Fiona ir gurkštelėjo vyno. — Kodėl 
Rojus Hadsonas paliko savo pinigus man? 

— Arba man, — mąsliai tarė Asas. Parduotuvėje jis nusipir- 
ko laikraštį ir žvakių šviesoje garsiai jai skaitė. Abu aiktelėjo, 
kai Asas perskaitė, kad Hadsono testamentas buvo sudarytas prieš 
ketverius metus. Prieš ištisus ketverius metus! 

Asas spėjo, kad ieškomas tarp jųdviejų ryšys turėtų būti ket- 
verių metų senumo, todėl paprašė Fionos papasakoti apie save 
daugiau. 

Ji papasakojo jam viską, ką manė esant reikalinga. Nors dėl 
nuolatinių tėvo važinėjimų jiedu ilgam išsiskirdavo, tačiau kas 
savaitę pasikeisdavo laiškais. 

— Iki praeitos vasaros turėjau visus jo laiškus, — tarė ji. — 
Tačiau kažkas įsilaužė į pastatą, kuriame yra mano butas. Per 
stogą pateko į trejetą butų. Vienas iš jų buvo mano. Tarp kitų 
piktadario pavogtų daiktų buvo ir dėžutė su tėvo laiškais. Neži- 
nau, ką jis tikėjosi rasti dėžutėje, bet rado tik vienuolikmetei, 
patyrusiai kojos lūžį, rašytus laiškus. Tie laiškai negalėjo būti 
reikalingi niekam, išskyrus mane. 

Asas žiūrėjo į savo tuščią taurę. 

— Mes kažką žinome. Jūs ir aš kažką žinome. Tik nežino- 
me, ką. 

— Ir tai mes turime išsiaiškinti? — piktai paklausė Fiona. — 
O kas, jei niekada neišsiaiškinsime, ką turime žinoti? Ar amžinai 
slėpsimės šitoje lūšnoje? Policija vis tiek anksčiau ar vėliau mus 
sugaus, ir mes sėsime į kalėjimą už... už žmogžudystę! 

Pastarąsias dienas ji stengėsi negalvoti apie situacijos rim- 
tumą, bet... 

— Tyliau! — tarė Asas ir užpūtė abi žvakes. Abu liko sėdėti 
visiškoje tamsoje. 

— Kas yra? — sušnypštė ji. 

— Aš kažką išgirdau. 

— Kaip galite ką nors girdėti per tokį triukšmą? — paklau- 
sė ji turėdama galvoje paukščių keliamą klegesį ir dar bala žino 
kokių gyvūnų garsus. Bet Asas nieko neatsakęs išėjo. Ji įsiklau- 
sė ir išgirdo jį tyliai vaikštinėjantį palei namelio sienas. Nuo to- 
kio paslaptingumo jai pasišiaušė plaukai. Ji klausėsi. Širdis, ro- 
dės, plaka kažkur galugerklyje. Bet kurią akimirką ji tikėjosi iš- 
girsti per garsiakalbį sakomą komandą: “Išeiti, rankas aukštyn!" 

— Nenoriu daugiau žaisti šito Žaidimo, — sušnibždėjo ji. 

— Ššš, — nutildė Asas. Ji buvo tikra, kad jis — prie lango. 

Kitą akimirką kažkas palietė Fionos petį. Ji buvo beprade- 
danti rėkti, bet didelis delnas tą pačią akimirką užspaudė jai bur- 
ną. Fiona instinktyviai ėmė priešintis. 

— Liaukitės muistytis, — tarė jai į ausį Asas. 

Kad primintų jam, jog jis tebelaiko užspaudęs jos burną, ji 
įspyrė jam kulnu. Išgirdo, kaip jis iš skausmo sumurmėjo. Jis 
paleido ją. 

— Tokios smurtautojos dar nebuvau sutikęs, — tarė jai į pat 
ausį. Ar nesužeisite manęs, jei paimsiu už rankos ir nuvesiu į 
miegamąjį? 

— Tai pareis nuo to, ką ketinate su manimi veikti miegama- 
jame. 

Valandėlę Asas tylėjo, tartum svarstydamas, ką ji turėjo ome- 
nyje, paskui tyliai nusijuokė. 

— Mano mergaitė, — tarė švelniai. — Jei galite juokauti, 
vadinasi, viskas gerai. 

Jis uždėjo ranką jai ant peties, paskui ji nuslydo iki jos del- 
no. Kai jis paėmė Fionai už rankos, ji pasakė: 

— Džiaugiuosi, kad nepaprašėte pasilaikyti už mano kojos. 

-— Patylėkite, — įsakė jis. — Ir nesitraukite nuo manęs. 

Paklususi ji leidosi vedama į miegamąjį. Jų minkštapadžiai 
batai be garso Žengė senomis medinėmis grindimis. 

Jau miegamajame Asas sušnibždėjo jai į ausį: 

— Klausykite, norėčiau būti herojus ir budėti visą naktį, bet 
man reikia nors kiek pamiegoti. 


61 


Jude Deveraux 


Fiona nesuprato, ką jis nori pasakyti. Šią popietę ji padėjo 
jam užtiesti paklodes ant dviejų skurdžių senų lovų, todėl ji ži- 
nojo, kad jis ketina čia miegoti. Tai ką jis čia dabar bando pasa- 
kyti? 

— Mes miegosime drauge, — tarė jis. — Negalime rizikuo- 
ti išsiskirti, kadangi... kadangi kažkas yra lauke. 

— Turite omeny policiją? Argi mes nebūtume išgirdę? Poli- 
cininkai juk važinėja baltomis mašinomis su švieselėmis ir... 

— Ar jūs nužudėte Hadsoną? 

— Na, žinoma, kad ne! 

— Aš irgi ne, — atsakė Asas. — Taigi tas, kas tai padarė, 
tebevaikšto laisvas. Rytą mes nešdinsimės iš čia, bet dabar turi- 
me nesiskirti. Mes esame vienas kito alibi. 

— Nuostabu. Nekantrauju pasakyti teisme, kad nenužudžiau 
Rojaus, kadangi miegojau su antruoju Rojaus turto paveldėtoju. 

— Kodėl savo aštraus liežuvio nepanaudojate kam nors ki- 
tam? Noriu, kad atsigultumėt. Mudviem reikia išsimiegoti. Kas 
žino, ką atneš rytojus? 

— Negali būti blogiau, negu buvo praėjusias dvi dienas, — 
tarė ji, atsisėdusi ant lovos krašto. Paskui atsigulė. Porcelianinė 
lėlė Šarlotė, išlieta kaip vientisa figūrėlė, turbūt nebuvo labiau 
sustingusi negu Fiona. 

Kai Asas atsigulė šalia, ji neatpalaidavo nė vieno raumenė- 
lio. Lova buvo siaura, įlinkusi vidury, ir jų kūnai susiglaudė. 

— Turiu atlikti išpažintį, — tyliai tarė Asas. 

— Kokią? — atsiliepė ji. Pati girdėjo, kaip nervingai nu- 
skambėjo jos balsas. 

— Tai aš nužudžiau Rojų Hadsoną. 

Tai išgirdusi, Fiona staigiai įkvėpė ir pagalvojo, kaip galėtų 
pabėgti. Kur? Ir iš kur? Ji net neturi supratimo, kur dabar yra. 

— Nužudžiau jį tam, kad galėčiau atsigulti su jumis į lovą. 

— Ką? — Fionos mintys vėl sugrįžo į dabartį. — Ką jūs 
padarėte? 

— Aš viską suplanavau. Kelionę į motelį, į draugo butą, į 
savo dėdės trobelę — viską, kad galėčiau permiegoti su jumis. 

— Brrr, — ištarė Fiona. — Koks jūs menkysta. Ar pats tai 
žinote? 

Tačiau toks jo humoras privertė ją atsipalaiduoti. 

— Žinote, ką pirmiausia padarysiu, kai ištrūksiu iš čia? Nu- 
siųsiu užuojautos atviruką panelei Lizai Renei Hanikat. 

— O aš nusiųsiu tam bičui Džeremiui sveikinimą, kad rado 
paskutinę šalyje nekaltą mergelę. 

— Mergelę? Turite žinoti, kad aš... — ji, tramdydama kūną 
virpinantį juoką, nutilo. — Jei manote, kad išpešite kokios nors 
informacijos apie šią mano gyvenimo dalį, tai labai klystate. Duo- 
kite man tą pagalvę. 

Asas nusirito nuo lovos. Fiona mintyse beveik maldavo, kad 
jis sugrįžtų. Jis ir grįžo pasiėmęs pagalvę nuo kitos lovos. 

— Gerai. Įsitaisykite patogiai. Kokia jūsų mėgstama padėtis? 

Jis paklausė beveik moksliškai. 

— Ant kairio šono, — atsakė ji. 

— Puiku. Aš irgi. Nusisukite. 

Ji pasivertė ant kairio šono. Jis prigludo prie jos nugaros ir 
apkabino ją. Ji pamanė, kad gal derėtų sunerimti, gal šis vyras iš 
tikrųjų nužudė Rojų Hadsoną? Bet ji atmetė blogas mintis, nes 
pirmą kartą per tas dienas pasijuto saugi. Ji irgi prigludo prie jo, 
padėjo galvą ant jo rankos ir užsimerkė. 

— Perdaug nekrutėkite, jei jūs nieko prieš, — mieguistai 
ištarė Asas jai į plaukus. — Aš — žmogus, ir nors jūs labai kau- 
lėta, bet... — jo balsą nutildė miegas. 

— Bet turiu kitų privalumų, — pabaigė mintį šypsodamasi 
ji ir taip pat paniro į miegą. 

Kai Fiona pabudo, buvo šviesu. Iš pradžių ji nesuprato, ar 
dar labai ankstus rytas, ar jau debesuota diena. Valandėlę net ne- 
suprato, kur esanti. Ji gulėjo ant šono. Kai akys prasiplėtė, ji 
išvydo kažkokį gyvį, bėgantį grindimis. 

Bet Fiona nė nekrustelėjo. Dar prieš dvi dienas ji būtų pašo- 
kusi ir pradėjusi spiegti, bet dabar tik apsivertė ant kito šono ir 
pabandė užmigti. Tačiau šalia pūpsėjo dar viena pagalvė, dvelkė 
pažįstamas ir drauge svetimas kvapas. 

Staiga Fionos akys atsimerkė. Ji aukščiau pakėlė galvą ir 
apsidairė. Žinoma, po tokį kambarį nevertėtų dairytis dienos švie- 
soje. Tiesą sakant, ir prie žvakių jis atrodė apgailėtinai, o rytą 
išryškėjo visos skylės, purvas, trūnėsiai ir... 

Kur dingo jis? Fiona susiraukė, bet įsakė sau nusiraminti. 
Nėra priežasties panikuoti vien todėl, kad dingo visai svetimas 
vyras — nesvarbu, kad nuo jo dabar priklauso jos egzistavimas. 
Vis dėlto, nepaisydama savo ketinimo nusiraminti, ji šoko iš lo- 
vos ir išlėkė iš kambario į laukinę Floridos aplinką. Ją supo pal- 
mės, vijokliai ir dar visokie kitokie augalai, atrodo, tik ir laukę, 
kada Žmogus įžengs į jų tankmę. 

— Kur tas takelis? — sumurmėjo ji dairydamasi aplinkui. 
Jei kada aplink šią baisią seną trobelę ir buvo koks takelis, tai 
jo neliko. Ji žiūrėjo į augaliją priešais save ir galvojo, kad jei- 
gu įžengs į jos glėbį ir ten kiek pabus, užžels ji pati. Arba bus 
suėsta. 

— Eikite čia, bet tyliai, — išgirdo ji kuždesį. Ji pažvelgė į 
garso pusę. Vos vos įžiūrėjo Žmogaus figūros kontūrus. 

— Tik jau nebėgsiu prie jo ir neapsikabinsiu, — pasakė gar- 
siai ir pamažėle nuėjo prie jo. Niujorke jai trejetą kartų buvo 
tekę praeiti pro besimušančius vyrus. Vieną kartą mušeikos švais- 
tėsi peiliais. Bet niekas, kas vyko mieste, negąsdino taip, kaip 
brovimasis per šituos krūmus. 

— Ar visada kalbate pati su savimi? — paklausė Asas. Jis 
sėdėjo ant kelmo profiliu į ją ir žiūrėjo į kažką, ko Fiona ne- 
matė. Nedidelė proskyna tarp medžių leido matyti šiek tiek 
toliau. 

— Ir jums labą rytą, — tarė ji. — Taip, miegojau labai ge- 
rai. Ačiū, kad paklausėte. 

Jis nepažvelgė į ją. 

— Sėskite ir netriukšmaukite. Čia yra vaisių. Turiu duonos. 
O kadangi išlėkėte iš namo persigandusi, galite pasinaudoti ši- 
tais krūmais. 

— Persigandusi? — paklausė ji nepatenkinta savimi, kad 
parodė savo išgąstį Asui. — Aš gyvenu Niujorke, o ten, žino- 
kite... 

— Tyliau! — įsakė jis ir pakėlė prie akių žiūronus. 

Fionai prireikė keleto minučių atsipalaiduoti, nugalėti bai- 
mę, kurią pajuto pabudusi viena šitame laukiniame užkampyje. 
Ji paėjėjo keletą žingsnių į šalį, atliko “mažą" gamtinį reikalą ir 
grįžo ten, kur sėdėjo jis. 

Vadinasi, jiedu miegojo drauge. Taip pagalvojusi ji atsisėdo 

per keletą pėdų nuo Aso, paėmė meliono griežinėlį nuo lėkštės 
šalia jo. Na ir kas? Ką reiškia šiais laikais miegoti drauge tokio 
amžiaus žmonėms? -Net jeigu jiedu būtų mylėjęsi, nieko nebūtų 
nustebinę. 

Kodėl jai buvo taip šilta ir jauku su juo? Ar ne todėl, kad 
seniai taip gerai miegojo? Ji buvo skaičiusi, kad moterims la- 
biau patinka glamonės, o ne pats aktas. Fiona tuo netikėjo. Jai 
patiko seksas. 

Džeremis ne iš tų, kurie ilgai glėbesčiuotų. Ne, jis iš tų, ku- 
rie sako “turiu skubiai grįžti į darbą". Bet tokia ir ji pati. Fiona 
visada turėdavo šimtus dalykų padaryti Kimberlei, o laiko už- 
tekdavo tik dešimčiai. 

— Ar gerai miegojote? — paklausė ji neva nežiūrėdama į jį. 

— Taip, Žinoma, — greičiau suniurzgėjo, o ne atsakė jis. 

— Tai kodėl jūs šįryt toks piktas? 

Jis nuleido žiūronus ir pažvelgė į ją. 

— Ar pamiršote, kodėl mes čia? Mus gaudo, nes esame ap- 
kaltinti nužudymu. Tikėjausi išsiaiškinti, kas mus sieja, kad Ro- 
jus mudviem paliko pinigus, bet taip nieko ir nesuradau. Nič- 
nieko. 

Tiesą sakant, Fiona iš tikrųjų negalėjo suvokti tikrovės. Jai 
atrodė, kad Rojaus lavoną ant savęs matė tartum kine. O gal sap- 
navo. Gal šitaip Žmogaus protas padeda įveikti sunkią padėtį? Ji 
nepajėgė patikėti, kad taip atsitiko iš tikrųjų. Na, bent jau ne jai. 

— Į ką taip žiūrite? — paklausė ji imdama riekutę sviestu 
užteptos duonos. Šalia jo stovėjo šiek tiek apdaužyta stiklinė su 
apelsinų sultimis, ir ji atsigėrė iš jos. Kodėl gi ne? Jei jie dalijo- 
si lova, gali pasidalyti ir stikline. 

— Į paukščius, — atsakė jis ramiai. — Prisimenate, juk esu 
jų tyrinėtojas. Čia ketinau priiminėti turistus, kol dar nebuvote 
sugadinusi turistams skirto prievilo. 

Ji nuleido negirdomis jo kandžią pastabą: nenorėjo veltis į 
ginčus. 

— Čia? Norite pasakyti, kad mes — jūsų valdoje? Jūsų parke? 

— Žinoma. O kur, jūsų manymu, galime būti? 

— Nežinau, — atsakė ji pilna burna. — Mano tėvas buvo 
puikus kartografas, bet sakydavo, kad aš visiškai nepaveldėjau iš 
jo gabumo orientuotis. Pasimesčiau netgi spintoje, — Asas nieko 

neatsakė, ir ji paklausė: — Koks čia paukštis? Tas mažiukas ža- 
lias? — ji rodė aukštai virš galvos, bet Asas nė nežvilgtelėjo. 

— Ilgauodegė papūgėlė, — atsakė jis. 

— Tokia, kokios parduodamos parduotuvėse? Tokia pati? 

— Visiškai. 

— Nesijuokiate iš manęs? Nemaniau, kad tokios papūgėlės 
iš Floridos. Maniau, kad iš kokių egzotiškų kraštų. Na, pavyz- 
džiui, Borneo. 

— Ši bus pabėgusi iš kieno nors narvelio. Tai Australijos 
veislė. 

Fionai prireikė trupučio laiko suvokti jo žodžius. 

— Norite pasakyti, kad ši vargšelė išskrido iš kokio vaiko 
narvelio ir dabar gyvena laukinėje gamtoje? 

Jis atsigręžė ir pažiūrėjo į ją lyg į idiotę. 

— Ji buvo vargšelė, kol tupėjo narvelyje. Laisvėje jai ge- 
riau. Jų čia skraido daug. Jos peri ir gyvena, kaip jūs pasakėte, 
laukinėje gamtoje, — jis vėl pakėlė prie akių žiūronus. 

— Tai ką, ar visą dieną ketinate būti blogos nuotaikos? 

— Būsiu blogos nuotaikos iki tol, kol sužinosiu, kodėl mus 
pavadino to velionio paveldėtojais. 

— Gal mūsų ir nesieja joks ryšys. Gal mes tik patikome Rojui? 

— Ir kada gi jūs matėtės su juo? — sarkastiškai paklausė jis. 

Ji neketino pasiduoti jo nuotaikai. Pamanė, kad vertėtų pa- 
keisti temą. 

— Mano tėvas numirė Floridoje, — tyliai ištarė ji. — Todėl 
niekada nenorėjau čia važiuoti. Kelionės išvakarėse turėjau pri- 
sigerti iki Žemės graibymo, kad įsidrąsinčiau įsėsti į lėktuvą. 

Asas nieko nesakė, tik žiūrėjo pro žiūronus. Ji tęsė: 

— Kol tėvas dar buvo gyvas, abu kūrėme planus, kaip jį 
aplankyti šioje valstijoje. Anksčiau niekada jo nelankiau. Visa- 
da pas mane atvažiuodavo jis. Sakydavo, kad jo, žemėlapių su- 
darytojo, darbas per sunkus man, kad man, miestietei, nepatiks 
kelionė per aligatoriais ir kanibalais knibždantį kraštą. Sakė, kad 
čiabuviai nešiojasi užnuodytus ginklus. 

— Kaip jis mirė? — šį kartą jau malonesniu tonu paklausė 
Asas. 

— Infarktas. Atlikdamas vieno žmogaus užsakymą mirė, kai 
dirbo lauke. Man pasakė, kad mirtis buvo staigi. 


66 


Potvynis 


Valandėlę ji tylėjo ir žiūrėjo į tą pačią proskyną, kuri, atro- 
do, užbūrė jį. 

— Man jis buvo viskas, — tarė ji. Paskui nutilo ir pabandė 
nusišypsoti. — Tėvas buvo laimingas Žmogus ir jis nenorėtų matyti 
manęs liūdinčios, — ji užsimerkė ir tarsi pamatė tėvą gyvą. — Jis 
buvo gražus, tikrai išsiskiriantis savo išvaizda vyras. Vilkėjo ge- 
riausius kostiumus. Ir jie visada būdavo tamsiai pilki. Jis sakė, kad 
ta spalva tinka prie jo plaukų. 

Ji šypsojosi, visiškai užmiršusi, kur esanti. 

— Nė vienas Žmogus negalėtų pasigirti tokiais gražiais 
plaukais. Jie buvo žili ir labai tankūs. Atrodė, kad jo galvą gau- 
bia dūmų debesis. Jis sakydavo, kad jo plaukai lyg dūmas. Kar- 
tą netgi pajuokavo, kad jis yra Smokis*, o ne koks nusipenėjęs 
Biras**. 

Asas lėtai padėjo žiūronus ir pažvelgė į ją. 

— Ką sakėte? 

Ją išgąsdino plačiai išplėstos akys. 

— Nieko. Pasakojau apie savo tėvą. Jis mirė Floridoje. 

— Ne, ne tai. Kažką sakėte apie jo drabužius. Ne. Apie plau- 
kus. 

— Nieko sau klausytojas, — įgėlė ji, ir jo nuotaika vėl sub- 
juro. — Sakiau, kad jo gražūs žili plaukai. 

— Kažką sakėte apie lokį? 

Fiona dėbtelėjo į jį nustėrusi. 

— Ar čia yra lokių? Neužtenka dar aligatorių, milijono šliau- 
Žiojančių roplių ir... 

Asas palinko prie jos ir pirštais skaudžiai suspaudė petį. 

— Ką ten pasakėte apie lokį? 

Ji pasitraukė nuo jo. 

— Pasakojau, kaip juokavo tėvas — kad jis Smokis. 

Kai Asas prakalbo, jo balsas buvo labai ramus. 

— Ar jūsų tėvas turėjo randą ant kairės rankos? 

Jis ištiesė savo ranką ir kitos pirštu perbraukė nuo alkūnės 
iki dviejų mažiausių pirštų tarpupirščio. 

— Taip, — atsakė Fiona mirksėdama. — Bent ant plaštakos 
jis tikrai turėjo randą. Jo visos rankos neteko matyti, nes jis vi- 


* Smoky angl. — dūmelis. Čia ir toliau paaiškinimai vertėjos. 
** Bear angl. — lokys. 

sada būdavo apsirengęs. Jis susižeidė dirbdamas Pietų Ameriko- 
je, kur kartografavo vieną Andų plotą. Palūkėkite, — susizgribo 
ji. — Ar jūs pažinojote mano tėvą? 

Keletą sekundžių Asas tik mirksėjo, paskui atsistojo ir iškė- 
lė rankas į dangų tarsi melsdamasis. Paskui pažvelgė į Fioną. 

— Mums pavyko. Suradome ryšį. Tai — jūsų tėvas. 

Fiona buvo priblokšta. 

— Vadinasi, jūs pažinojote mano tėvą? 

— Smokį? Juokaujate? Smokį pažinojo visi. 

Fiona ėmė šypsotis. 

— Visi šioje valstijoje ir, manau, kad nemažai kitų valstijų 
gyventojų, pažinojo Smokį. Jei kada kam kas nors nepasisekda- 
vo, jei kas nors įsiveldavo į šešėlinį sandėrį, susidurdavo su Smo- 
kiu. Aš susipažinau su juo, kai paveldėjau parką ir sužinojau, 
kad dėdė skolinosi pinigų iš paskolų ryklių. Nežinau, kodėl jis 
nepaprašė jų mano tėvo. Užuot paprašęs tėvo pagalbos, jis krei- 
pėsi į Smokį, kuris suvedė jį su... — Ei! — sušuko Asas. — Kur 
dabar einate? Mums reikia pasikalbėti. Dabar, kai suradome ry- 
šį, turėtume pasvarstyti, kaip mes susiję su Hadsonu. 

Jis nutvėrė Fioną už rankos prie pat namelio, o kai atgręžė 
ją į save, kad pažvelgtų į akis, jam užėmė kvapą nuo tose akyse 
išvysto pykčio. 

— Kas atsitiko? — paklausė. 

— Atsitiko? — klausimu atsakė ji. Balsas buvo pabrėžtinai 
ramus. — Kas atsitiko? — ji Žengė žingsnį prie jo. — Jūs ką tik 
apkaltinote mano tėvą... mano labai gerbiamą tėvą tuo, kad jis 
buvo... e... e... Nežinau, kaip ten jį pavadinote, bet aš to negirdė- 
jau ir negirdėsiu. Ar aišku? — tai tarusi ji pasisuko ir nuėjo į 
vidų. Ten ėmė krautis savo asmeninius daiktus į kuprinę. 

— Ką darote? — paklausė Asas. 

— Išvykstu. Štai ką darau. Ketinu padaryti tai, ką pirmiau- 
sia būčiau padariusi, jei jūs nebūtumėt ėmęsis atsakomybės už 
mano gyvenimą. Trisdešimt dvejus metus apsiėjau be jūsų, o da- 
bar manote, kad nepajėgsiu pati nutarti, ką daryti toliau? 

Asas nutvėrė ją už pečių ir atsuko į save. 

— Nesuprantu, apie ką kalbate. Mes ieškojome atsakymo, o 
kai jį radome ir galime tirti toliau, jūs... 

— Pasitraukite man iš kelio, — pareiškė ji ir stūmė jį kuprine. 

Bet Asas stovėjo kaip stovėjęs ir nepraleido jos. 

— Manau, kad turėtumėte atsisėsti, ir mes tai aptartume. 

— Ne, — ramiai ištarė ji. — Daugiau nenoriu klausytis nė 
žodžio. Jūs įtraukėte mane į šią sumaištį ir... 

— Aš? — apstulbo jis. — Aš? Ant manęs lavonas neužgriuvo. 

— Ne. Tik pašalinote mane nuo nusikaltimo scenos. Ir todėl 
policija laiko mane kalta. 

— Didesnio nedėkingumo dar nebuvau patyręs. Kažkas la- 
bai bjauriu būdu nužudė Rojų Hadsoną. Aš nemanau, kad tai jūs, 
ir žinau, kad ne aš. Vadinasi, žudikas vaikšto laisvas. Aš išgel- 
bėjau jūsų liesą kailį! 

— Ar jau viską pasakėte? — paklausė ji. — Dabar jau galiu 
eiti? 

— Kur? Dar prieš minutę nežinojote, kur esanti. Tai kaip 
dabar galite išeiti? Gal vadovausitės vienu iš savo tėvo žemėla- 
pių? 

Tada Fiona sudavė jam. Jos ranka buvo stipri. Portfelis, ku- 
rį ji nuolat nešiodavosi, sveria kaip paaugęs kūdikis. Asas stvė- 
rėsi už kairiojo Žandikaulio. 

Kol jis atsitokėjo po netikėto akibrokšto, Fiona spėjo prasi- 
brauti pro jį ir išeiti iš seno apgriuvusio namo. 

Bet jai dar nenužengus nuo paskutinio lauko laiptelio, pro 
galvą prazvimbė kulka. 


10 skyrius 


Įpykusi Fiona nesuvokė, kas praskriejo pro ausį. Jai pasiro- 
dė, kad tai būta ypač pikto Floridos uodo. 

Bet Asui tas garsas buvo pažįstamas. Jis stovėjo ant viršuti- 
nio laiptelio ir, tiesiog užgriuvęs Fioną, sunkiai parmetė ją ant 
žemės. 

Ji neteko amo. Negalėjo suprasti, kas atsitiko. 

— Gulėkite, — sušnypštė jai į ausį Asas, vis dar užgulęs ją, 
rankomis laikydamas galvą. — Kai pasakysiu, bėgsite drauge su 
manimi. Mes sėsime į automobilį ir važiuosime iš čia. Suprantate? 

Fiona vis dar buvo apstulbusi ir negalėjo nieko jam atsakyti. 

— Suprantate? 

Ji ir antrą kartą nieko neatsakė, tad jis apkabino jos liemenį 
taip, tarsi ketintų nešti. 

— Opa! — tarė, paskui pastatė ją ir stengėsi, kad ji bėgtų su 
juo, bet ji klupo kiekviename žingsnyje ir buvo jam tik kliūtis. — 
Eime, eime, — ragino jis. — Kas, jei Smokis pamatytų jus tokią 
netikusią? — paerzino jis, kai ji vos nenugriuvo trečią kartą. 

Jo žodžiai padarė trokštamą poveikį, nes Fiona prisiminė, 
kas atsitiko per pastarąsias keletą minučių. Pyktis suteikė jėgų 
kojų raumenims, ji išsitiesė ir ėmė bėgti. 

Kuo toliau nuo jo. 

— Kad tave kur galai! — suriko Asas ir nubėgo paskui ją. 
Pagavo jau bepradingstančią džiunglėse. Dar kartą pabandė ją 
temptis su savimi, bet šį kartą ji buvo pasiruošusi. Kurių galų 
būtų dalyvavusi sporto komandose, jei ko nors ten nebūtų išmo- 
kusi? Ir dabar ji, išsprūdusi iš jo, iš visų jėgų pasileido per vi- 
joklių ir kitokios augalijos tankmę. 

Šįkart Asas pargriovė ją pačiupęs už kulno ir laikė taip, tar- 
si nuo to priklausytų visas jo gyvenimas. 

Pasivertusi ant nugaros ir atsigulusi ant kuprinės, Fiona stip- 
riai įspyrė jam į raktikaulį. 

— Atsikabinkite nuo manęs! — suklykė ji. — Pasistengsiu, 
kad jus areštuotų. 

Asas laikė ją už vieno kulno ir mėgino nutverti kitą — tą, 
kuriuo buvo spardomas. 

— Stengiuosi išgelbėti jūsų gyvybę, — bandė paaiškinti 
Asas. — Negi nesuprantate, kad pro jūsų galvą prazvimbė kul- 
ka? 

Išgirdusi klausimą Fiona liovėsi spardytis. Bet pažvelgusi į 
tokią vešlią augaliją, ji pagalvojo, ar galėtų kas nors pro ją pra- 
sibrauti. 

— Meluojate. Ir viską melavote anksčiau, — tarė ji turėda- 
ma omenyje ir savo tėvą. 

Bet kai ji pakėlė koją vėl jam įspirti, išgirdo spragtelėjimą. 
Šįkart pajuto pro pat galvą pralėkusios kulkos karštį. 

— Jis nori nušauti jus, — tarė Asas. — Ne mane. 

Jo žodžiai buvo labai šalti. Ji suprato, kad jis sakė tiesą, ir 
jos mintys aptemo. Niekada gyvenime ji nesirengė susidurti su 
tokia situacija. 

Bet Asas negaišo laiko. 

— Bėkime, — tarė jis ir susilenkęs ištiesė jai ranką. 

Fiona paėmė ranką ir pakluso jam. Šį kartą nė truputėlio ne- 
sispyriodama. Kai jis šoko per gulintį rąstą, ji šoko drauge su 
juo. Kai jis lėkė kažkuo, kas priminė surūdijusią tvorelę, per- 
mestą per kūdrą, ji bėgo su juo nepaleisdama rankos. Tik kartą 
jis ištraukė savo ranką. Reikėjo nusitverti už horizontalios me- 
džio šakos ir persikelti per kažkokią bjauriai atrodančią smėlio 
košę. Ji nepaklausė, ar ten buvo klampusis smėlis. 

— Negalvokite, — tarė jis, — tik nusitverkite šakos ir šoki- 
te pas mane. Aš jus pagausiu. 

Ji negaišo. Stvėrė šaką, stipriai įsisupo ir nušoko puse jardo 
toliau už jį. 

— Ar trumputė Liza galėtų šitaip? — paklausė per petį. 

Asas vos nenusijuokė. Čiupo jos ranką ir vėl pasileido bėgti. 

Jie brovėsi per tankmę kokį keturiasdešimt minučių, paskui 
jis staiga pasilenkė ir praskleidė didžiulius lapus. Už jų buvo 
automobilio durelės. 

— Mes apibėgome ratą! — sušuko Fiona stebėdamasi, ta- 
čiau ir susidomėjusi. Mašina neturėjo būti per toli nuo namelio, 
taigi ir jie patys kažkur greta. 

Kol ji taip galvojo, Asas atidarė dureles iš kitos pusės, įsė- 
do ir įjungė variklį. Mašina jau buvo pradėjusi važiuoti, kai Fio- 
na atplėšė dureles ir įšoko vidun. 

— Ar tik nenorėjote palikti manęs? — paklausė, trinktelė- 
jusi durelėmis. 

— Meskite tą daiktą į galą, — tarė jis turėdamas omeny jos 
kuprinę, — ir lenkitės prie grindų. 

Kai Fiona pasilenkė sėdėdama, jis užriko ant jos, kad susi- 
riestų ant grindų. Ji šiaip taip surangė savo ilgą kūną. Baimė 
privertė ją paklusti. 

Ji pašoko, kai pašoko aukštyn mašina, ir susimušė galva į 
prietaisų skydelį. 

— Oi! — suriko ir ėmė trinti skaudamą vietą, o jis sukiojo 
vairą čia į vieną, čia į kitą šoną, kad aplenktų duobes. 

— Ar jis mus vejasi? — sušuko ji per automobilio variklio, 
žviegiančio po padangomis Žvyro ir lūžtančių augalų triukšmą. 

— Taip! — atsakė Asas, ir iš jo balso tono Fiona suprato, 
kad jam svarbiau vairuoti, o ne atsakinėti į jos klausimus. 

Triskart ji išgirdo šaudymą primenantį garsą. Ji ramino sa- 
ve, kad tai galbūt kokio reto paukščio balsas, ir, apkabinusi ran- 
komis kelius, susirietė dar labiau. Moteris galvojo, ką Asas turė- 
jo omenyje sakydamas “jis nori nušauti jus". 

Padangos žviegė. Asas turbūt keliose vietose nuplėšė pro- 
tektorių. Jis suko devyniasdešimties laipsnių kampus vieną po 
kito, kol Fionai galva apsvaigo taip, kaip niekada nebuvo ap- 
svaigusi karuselėse. 

Kai jau atrodė, kad tas siaubingas važiavimas niekada nesi- 
baigs, Asas iki pat dugno nuspaudė akceleratoriaus pedalą, ir ma- 
šina skriete nuskriejo. Ji trenkėsi į kažką didelį ir sunkų, bet ne- 
sustojo važiavusi, ir Fiona pajuto lygų asfaltą. 

— Mes jo atsikratėme, — ramiai ištarė Asas. Po pastarųjų 
minučių triukšmo toliau mašina, atrodė, važiavo be garso. Jis 
ištiesė ranką ir padėjo jai išsirangyti iš tos nepatogios padėties. 

Moteris atsisėdo ant sėdynės, prieš tai pažvelgusi pro langą, 
nes jai atrodė, kad ten stovi gauja ginkluotų į ją nusitaikiusių vyrų. 

“ — Nenorite pasakyti man, kas čia darosi? — paklausė ji 
stengdamasi atrodyti drąsi ir stipri, bet jos balsas virpėjo. 

— Gal kuprinėje turite ką gerti? Mirštu iš troškulio. 

Ji persilenkė per sėdynę ir siekė kuprinės. Sugaišto laiko 
užteko atgauti šiokią tokią dvasios pusiausvyrą. 

— Į darbą visada pasiimu butelį vandens, — pasakė. Fiona 
pagalvojo, kad jos įstaigoje saugu lyg danguje. 

— Apdairiai elgiatės, — pagyrė jis imdamas iš jos vandens 
butelį. — Klausykite, atsiprašau dėl to, ką pasakiau apie jūsų 
tėvą. Nuotaika rytą buvo bloga. Ir išliejau ją ant jūsų. 

Užuot atsakiusi, Fiona pažvelgė pro langą ir giliai atsiduso. 
Jie važiavo greitkeliu. Kokiu, ji negalėjo pasakyti. Kur važiuo- 
ja, irgi nežinojo, bet suprato, kad jų padėtis tikrai bloga. Labai. 

— Gerai, — atsakė ji, — sakykite, kas nutiko šįryt? — pa- 
klausė ji ir, paėmusi iš jo butelį, irgi nugėrė vandens. 

— Skambinau broliui. Erikas nužudytas. 

Ji nesuprato. 

— Bet argi tai blogai? Jis vienintelis teigė, kad Rojų Had- 
soną nužudžiau aš. Erikas negyvas, vadinasi, neliko liudininkų. 

Asas žiūrėjo į kelią. 

— Jį nužudė, kai jis, visą laiką saugomas policijos, gulėjo 
ligoninėje. Ir yra du liudininkai, teigiantys, kad matė mudu ligo- 
ninėje. 

— Bet mes juk buvome pelkynuose. Net prisiartinę prie li- 
goninės nebuvome. 

— O kas čia matė jus? Ar mane? Negi manote, kad tas mus 
sustabdęs pareigūnas atpažintų? Kai mano oda buvo tamsi, O jū- 
sų matėsi tik akys? Būdingas jūsų bruožas yra aukštas ūgis. Bet 
kuri šešių pėdų ūgio tamsiaplaukė gali būti palaikyta jumis. 

— Labai ačiū. Anot jūsų, aš vos ne išsigimėlė. 

— Ne. Tik labai įsidėmėtina ir lengvai atpažįstama. 

Jis pasirausė kišenėje ir ištraukė apskritą plastmasinį daik- 
tą. Padavė jai. 

— Kas čia? — paklausė ji ir nutilo, nes jau suprato, kas tai 
per daiktas. — Čia “blakė"? Tiesa? 

— Taip. Tokį pasiklausymo prietaisėlį galima nusipirkti bet 
kurioje slaptiems agentams skirtoje parduotuvėlėje visoje Ame- 
rikoje. 

Ji nenoromis laikė “blakę". 

— Kur ją radote? 

— Kai pasikalbėjau su broliu apie Eriką, man kilo įtarimas. 

Negalėjau atsikratyti jausmo, kad vakar kažkas buvo lauke, to- 
dėl šįryt ėmiau ieškoti. Radau šitai virtuvėje po stalu. 

— Bet įtaisas atrodo naujutėlis. Nepanašu, kad būtų ilgai 
ten gulėjęs. Ir iš kur žudikas žinojo, kad mes ten būsime? — pa- 
klausė ji ir tuoj išplėtė akis. — Jo ten nepadėjo, kol mūsų nebu- 
vo. Padėjo... 

— Vakar naktį, kai mes abu miegojome kaip užmušti. Tur- 
būt net šūvis nebūtų manęs pažadinęs. 

— Koks abejingumas mano seksualiniam žavesiui, — lyg 
niekur nieko ištarė Fiona ir susilaukė plačios Aso šypsenos. 

— Tokia mano mergaitė, — tarė jis. 

— Kur mes dabar važiuojame? 

— Tolokai nuo čia. Smokis turėjo namą maždaug už dvide- 
šimt mylių nuo čia ir... 

Išgirdusi minint tėvą, Fiona nusigręžė ir ėmė žiūrėti pro lan- 
gą. Ji nieko nesakė, bet sėdėjo įsitempusi, rankomis įsikabinusi 
sėdynės taip, kad pabalo krumpliai. 

— Noriu, kad išklausytumėt mane, — ramiai pasakė Asas. — 
Aš pasakiau, kad Smokis pažinojo žmones. Jis pažinojo visus. Nuo 
senatorių iki narkotikų prekeivių. Kažkaip sugebėdavo sutarti su 
visais. Nieko negirdėjau apie žemėlapių sudarymą, bet girdėjau, 
kad jis buvo nepakeičiamas tarpininkas tarp... 

— Tarp pogrindinio pasaulio ir gerbiamų dorų Žmonių. To- 
kių, kaip jūs, — atsakė ji. 

— Niekada to nesakiau. Kaip teko girdėti, Smokis nevarto- 
jo narkotikų, niekada nieko neišdavė... Tiksliai nežinau, ką jis 
veikė. Jis sakydavo, kad turi... — Asas staiga nutilo ir pažvelgė 
į ją, paskui pritildė balsą, — sakydavo, kad turi išlaikyti angelą. 

Fiona atleido rankas. 

— Nuostabu. Dabar jau aš esu kalta, kad mano tėvas turėjo 
reikalų su nusikaltėliais. Be abejonės, kuris nors, išleistas už už- 
statą, nudūrė Rojų, nužudė Eriką. Kažin ką mano tėvas padarė 
jam? 

— Negi manote, kad jūsų tėvas galėjo taip elgtis, kaip jūs 
manote? — paklausė jis, o kai Fiona pažvelgė į jį klausiamai, jis 
nusišypsojo. — Na, galbūt pasakiau nesąmonę. Tiesą sakant, nie- 
ko apie jūsų tėvą nežinau. Sutikau jį tik vieną kartą. Turėjau bė- 
dų dėl paskolų, kurias dėdė buvo paėmęs parkui tvarkyti. Bijo- 

jau, kad tie vyrai ir nužudė dėdę. Visų klausinėjau, ką galėčiau 
padaryti. Man patarė paklausti Smokio. Jis davė man puikų pa- 
tarimą, aš įbrukau jam šimtinę. Štai ir viskas. 

Fiona pakreipė galvą į šoną. 

— Ir ką gi jis jums patarė? 

Asas neskubėjo atsakyti. Ji galėjo prisiekti, kad jo skruostai 
truputėlį paraudo. 

— Jis patarė, e... pasiskolinti iš banko ir atiduoti paskolą 
tiems lupikautojams. 

— Bet tai jums būtų pataręs bet kas. Kodėl pats apie tai ne- 
pagalvojote? 

— Buvau jaunas. Gedėjau dėdės. Buvau prisižiūrėjęs per 
daug filmų apie gangsterius. Kai dabar tai prisimenu, pats nesu- 
prantu, kodėl apie tai nepagalvojau. 

— O kodėl jūsų dėdė kreipėsi ne į banką, o į lupikautojus? 

Sekundės dalelę Asas pažvelgė į ją akies krašteliu, ir ji su- 
prato, kad jis kažką slepia. Ji ką tik prisilietė prie kažko jo gyve- 
nime, ko jis nenorėjo jai atskleisti. 

— Po skyrybų dėdė turėjo didelių skolų. Joks bankas jam 
nebūtų skolinęs. O lupikautojai nekreipė į tai dėmesio. Tačiau aš 
skolų neturėjau. Bankas žinojo, kad Kendriko parkas neužstaty- 
tas, kadangi lupikautojai, paskolinę dėdei pinigų, neturėjo jokio 
popierėlio. 

— Vadinasi, gavote paskolą, — tarė ji ir nusisuko. Jo atsa- 
kymas buvo paprastas ir įtikinantis, bet jis tikrai nepasakė jai 
visko iki galo. Ji jautė, kad jis kažką slepia. 

— Taigi kaip jūs jaučiatės? — paklausė jis dirbtiniu balsu, 
akivaizdžiai norėdamas sušvelninti nuotaiką. 

— Nešvari, — atsakė ji akimirksniu. — Mano plaukai suli- 
pę, panagės nešvarios, kojų nagus jaučiu taip, lyg jie metus ne- 
būtų kirpti. Kojos apžėlė plaukais ir... 

— Gal muzikos? — paklausė Asas ir įjungė radiją, kad ne- 
girdėtų tolesnių jos aimanų. Bet transliavo ne muziką: 

“..„žinomas Džonas Burkenhalteris, kitaip Smokis..." 

Asas išjungė radiją. 

Fiona užsimerkė ir atmetė galvą. 

— Aš suteršiau tėvo vardą. Kol viso to nebuvo nutikę, visi 
manė, kad mano tėvas — nuostabus Žmogus. Aš pati maniau, kad 
jis toks. 

— Kodėl mums ne... 

— Ką? — suriko ji ir pati išgirdo savo balse isteriškas gai- 
das. — Ką mes galime? Apsigyventi viešbutyje? Skaniai papie- 
tauti ir pailsėti? O gal geriau sėsti į lėktuvą ir skristi kuo toliau 
nuo čia? 

Jis vėl įjungė radiją. Pasigirdo diktorės balsas: “Šiandien 
gavome pranešimą, kad Fiona Burkenhalter atleista iš darbo “Dei- 
vidsono žaisluose". “Deividsono žaislų" savininkas Džeimsas Ga- 
retas pasakė jautęs kažką negero, nes Fiona Burkenhalter žie- 
mos metu bandė atsisakyti vykti į Floridą iš Niujorko. “Turėjau 
jai pagrasinti, kad tik vyktų", — šitaip Garetas pasakė šiandien 
per spaudos konferenciją. Jis pareiškė, kad Burkenhalter atleista 
nuo visų pareigų “Deividsono žaisluose". Burkenhalter, kaip ži- 
noma visoms šalies mergaitėms, sukūrė Kimberlę". 

Asas išjungė radiją, paskui iš greitkelio išsuko į šalutinį ke- 
lią. Per visą tą laiką nesujudėjo nė vienas Fionos raumenėlis. Ji 
tik sėdėjo ir žiūrėjo pro langą. Kai jis vėl pažvelgė į ją, kaip 
pažvelgdavo kas keliolika sekundžių, ji atrodė atsipalaidavusi: 
rankos nukarusios prie šonų, veidas ramus, neiškreiptas pykčio, 
kokį jis tikėjosi išvysti. 

Jei ne ašaros, tyliai byrančios iš akių ir nešluostomos te- 
kančios skruostais, jis būtų pamanęs, kad išgirsti žodžiai jos ne- 
paveikė. Ji ne tik nešluostė ašarų, bet, atrodo, net nejautė jų. 

Jis sustabdė mašiną, išjungė variklį ir pasilenkė prie jos. 

— Ar viskas gerai? 

— Be abejo. Kodėl turėtų būti kitaip? Tai buvo tik darbas. 
Gausiu kitą. Juk turi atleisti iš darbo kaltinamąją nužudymu? Ypač 
dirbančią žaislų kompanijoje. Kaip žinia, su žaislais žaidžia vai- 
kai. O vaikai domisi Žaislų kūrėjais. Jei būčiau Garetas, ir aš 
atleisčiau tokią iš darbo. Negaiščiau laiko. Atleisčiau tučtuojau. 
Ir Kimberlę atimčiau. Reikia jausti atsakomybę prieš vaikus. Tai 
svarbu Žaislų kompanijoje. Mes... 

— Ššš. Nusiraminkite, — tarė Asas braukdamas jai nuo kak- 
tos plaukus. — Viskas bus gerai. Aš viskuo pasirūpinsiu. Pasiti- 
kėkite manimi. 

— Džeraldas gali pasirūpinti Kimberle. Jis jau seniai jos 
troško. Vaikams viskas bus gerai. Garetas sugalvos, ką jiems pa- 
sakyti. 

Asas išlipo iš mašinos, apėjo aplinkui ir ištraukė iš jos Fio- 
ną. Paskui padėjo atsisėsti ant užpakalinės sėdynės. 

— Norėčiau, kad atsigultumėte, — tarė švelniai. — Norė- 
čiau, kad pailsėtumėte, kol aš paskambinsiu. 

— Žinote, kas juokinga? Kimberlė susijusi su kartografu. 
Aš panaudojau tėvo planą. Argi nejuokinga? Nemanote, kad ma- 
ne areštuos dar už tai, kad panaudojau nusikaltėlio planą? Bet 
juk ir aš nusikaltėlė. Koks tėvas, tokia ir duktė. Ar kada nors 
girdėjote juokingesnį dalyką? 

Išėmęs iš bagažinės antklodę, Asas užklojo ją, paskui ėmė 
raustis jos kuprinėje, kol surado pasiskolintą mobilųjį telefoną. 
— Nurimkite, — tarė. — Tik užsimerkite ir pagulėkite. 

— O kas daugiau belieka, — atsakė ji. — Nėra kur važiuoti. 
Nėra ką veikti. Aš daugiau niekam nereikalinga. 

Asas paėjėjo toliau nuo mašinos ir surinko jam labai gerai 
pažįstamą telefono numerį. 

— Kiek viskas blogai? — paklausė jis, vos išgirdo pusbro- 
lio Maiklo Tagerto balsą. 

—- O Dieve, Asai! Džiaugiuosi girdėdamas tave! Reikalai 
tikrai prasti, bet Frenko advokatai dirba darbą. Jie mano, kad 
judviem reikėtų pasiduoti. Advokatai nesitrauktų nuo jūsų nė per 
žingsnį. 

— Žinoma, — atsakė Asas. — O ar jie irgi nesitrauks, kai 
ims jos pirštų atspaudus ir fotografuos? 

Maiklas valandėlę patylėjo. 

— O tu? Tave irgi areštuos. 

— Aš ištversiu, bet ji pradeda palūžti, — laikydamas tele- 
foną prie ausies, jis pažvelgė į mašinos galą, kur gulėjo susirie- 
tusi, antklode užklota Fiona. Jis pagalvojo, kad ji atrodo lyg iš- 
gąsdinta trejų metų mergaitė, tačiau vėl sutelkė dėmesį į pokal- 
bį. — Mes buvome apsistoję dėdės Džilo namelyje ir... 

— Visi tai Žino! — nutraukė Maiklas. — Ar tu nesiklausai 
žinių? 

— Ne. Kiekvieną kartą, kai tik įsijungiu pasiklausyti, pra- 
neša ką nors siaubingo. Ji vos išlaiko. Jos gyvenimas buvo rūs- 
tus. Vienišės gyvenimas. Bet ji to nesupranta. Vienintelis jos pa- 
žįstamas giminaitis buvo jos tėvas, o jis... 

— Buvo iš nusikalstamo pasaulio. 

— Nebuvo! — atkirto Asas. 

— Cituoju tai, ką teigia Žiniasklaida. Abu turite galingą prie- 
šą. Kažkas apie jus žino labai daug. 

— Ir ne vienerius metus rengėsi sužlugdyti mus. 

Maiklas patylėjo. 

— Tiesą sakant, viskas ne dėl tavęs, o dėl jos, — Asas nieko 
neatsakė, tad Maiklas tęsė toliau: — Ir tu juk su tuo sutinki? 

— Ar tą informaciją išpešei iš advokatų? Jie gali ištraukti 
mane, nes esu Montgomeris? — jo balse buvo girdėti pyktis ir 
netgi kartėlis. | 

— Taip, tave gali ištraukti. Tavo tėvas gali įrodyti... 

— Tai kaip man pasielgti su ja? Palikti? Pasakyti, kad buvo 
malonu susipažinti, mažyte, bet aš turiu nešti sveiką savo kailį? 

— Nusiramink. Nesu tavo priešas. Tik noriu žinoti, ką keti- 
ni daryti. 

— Noriu žinoti, kokia iš tikrųjų padėtis. Kodėl kažkas kėsi- 
nasi ją nužudyti? 

— Nužudyti? Maniau, kad tai ji laikoma žudike. 

— Šįryt į ją šovė. Ne į mane, oį ją. 

— Nemanai, kad policija? — paklausė Maiklas. — O gal kas 
nors nori pasirodyti didvyriu ir atitempti dviejų ieškomų... — jis 
nutilo, lyg apsigalvojęs geriau šio sakinio nebaigti. — Ką tu ma- 
nai? 

— Neturiu supratimo, bet neabejoju, kad kėsinosi į ją, ne į 
mane. Noriu sužinoti, kodėl. Detektyvams nieko nepasisekė su- 
žinoti? | 

— Ne. Pėdsakai dingsta kaip į vandenį. Jiems netgi nepavy- 
ko sužinoti, kas jos tėvas. O policiją pasiekė anoniminis skam- 
butis. Atrodo, kad praneša vis tas pats vyriškas balsas. 

— Taip. Kažkas namelyje po stalu padėjo “blakę". Esu įsiti- 
kinęs, kad naktį kažkas tykojo lauke. Kitaip čiulbėjo paukščiai. 

— Asai, pagalvok. Čia didelis, gerai suplanuotas reikalas. 
Tau teks kovoti su... 

— Žinau. Pinigais, ginklais, advokatais. 

Maiklo balsas buvo ramus ir rimtas: 

— Daugybe pinigų, daugeliu advokatų ir plikomis rankomis. 

Asas tylėjo. Atsikvėpė, kad nusiramintų. Fiona atrodė mie- 
ganti. 

— Maiklai, kas yra Kimberlė? 

— Kimberlė? Viešpatie, Asai, kur tu gyveni? Ne šioje pla- 
netoje? Ak taip, žinau, tu gyveni padebesiuose su tais savo paukš- 
čiais. Jei nukrapštytum plunksnas nuo akių, žinotum, kad Kim- 
berlė yra lėlė, kaip ir... 

— Lėlė? — kvailai pakartojo jis. 

— Taip. Nevertas dėmesio daiktas, kaip tu pasakytum. Ma- 
dinga lėlė. Mano dukrelės pamišusios dėl jos. Nekalbu jau apie 
suaugusius kolekcininkus. 

— Tai sakai, tokia pati lėlė, kaip Bar... 

— Netark šito vardo! Tarp tų dviejų lėlių tikrai vyksta ka- 
ras. Jei esi Kimberlės gerbėja, neperki Bar... — Maiklas nutilo, 
nebaigęs tarti vardo, ir apsidairė, tarsi ieškodamas, ar kas negir- 
di jo. — Tavo panelė Burkenhalter sukūrė ją. Ta lėlė gyvena sa- 
vo gyvenimą. Ji turi užsiėmimą, dukart per metus ji keičia dra- 
bužius, draugus, užduotis, — Maiklas pritildė balsą, — ir dukart 
per metus aš turiu pakratyti savo piniginę, kad pripirkčiau tų nie- 
kų. Sakau tau — čia vienas iš kada nors sugalvotų gudriausių 
planų patuštinti tėvų kišenes. Per kiekvienas Kalėdas ir gimta- 
dienius... 

— Gerai. Jau supratau. 

— Tvarkoj, — atsakė Maiklas jau normaliu balsu. — Tai 
kur susitinkame? 

Asas giliai atsiduso. 

— Turi omeny, kada nuveši mus į policiją? 

— Taip. Jūs negalite amžinai slapstytis. Vis tiek prieisite 
liepto galą. 

Asas delsė atsakyti. 

— Mes negalime pasirodyti šitokie. Jos plaukai sulipę ir... ir... 

— Gerai, — tarė Maiklas. — Suprantu. Pasakyk, kur esate, 
ir atsiųsiu automobilį. Galėsite apsistoti pas Frenką. Pasakysiu 
Sem, kad paruoštų daiktų... Kuo ji vardu? 

— Automobilio nesiųsk. Aš pats atvažiuosiu pas Frenką. Tik 
parenk jo asmeninį liftą ir kambarį. Pilną gėlių, vaisių, šokolado. 
O kai atvažiuosime, atsiųsk įvairaus maisto ir šampano. O jos var- 
das yra Fiona, kaip puikiai Žinai iš įvairiausių transliacijų. 

— Taip. Jos vardą žinau. Tik norėjau jį išgirsti iš tavęs. Ži- 
nai, jos nuotraukos man kažką primena. 

— Avą Gardner, šešto dešimtmečio kino žvaigždę. Fiona mo- 
ka būti velniškai panaši į ją. Net jos smakras skeltas lygiai taip pat. 

— Lygiai taip pat? 

— Nekalbėk su manimi tokiu tonu. Tegu Sem palieka jai 
drabužių. Ji dabar vilki vyriškais ir jau pavargo nuo jų. Paprašyk 
ko nors šilkinio. Ir batelių. Septinto dydžio. Ir papuošalų. Ką 
nors skoningo. Ir juvelyrinių. 

— Ji atsisveikins su jais, kai pasiduosite policijai, — primi- 
nė Maiklas. 

— Taip, bet ten ją fotografuos ir... — Asas nutilo, kai prieš 
akis iškilo visa ta siaubinga scena. 

— Tiesa, Asai. Vakar vakare atskrido Liza. Sakė, kad pa- 
skambinai jai kartelį, ir viskas. Ji neranda sau vietos iš susirūpi- 
nimo. Ji atskrido tuo pačiu lėktuvu, kaip ir Fionos jaunikis. 

— Vaikinas, — pataisė Asas. 

— Suprantu. 

— Nieko tu nesupranti. Netrukus paskambinsiu Lizai. Tik 
kol kas turiu kitų neatidėliotinų reikalų. 

— Ir tai Fiona? Atspėjau? 

— Viskas todėl, kad mes — mudu abu — esame kaltinami 
nužudymu. 

— Asai, jei gerai prisimenu, tau patiko vaizdajuostė su se- 
nomis kino žvaigždėmis Farlėjum Grendžeriu ir Avai... 

— Užsičiaupk, Maiklai, — tarė Asas ir išjungė telefoną. 

Prislėgtas jis grįžo į automobilį. Fiona nemiegojo, kaip jam 
pasirodė, tik gulėjo spoksodama baimės pilnomis akimis. Pama- 
čiusi jį pasakė: 

— Aš daugiau to nepakelsiu. Noriu pasiduoti. 

— Gerai, — atsakė jis. 

Kai jis ėjo sėstis už vairo, ji siaubo apimta ištarė: 

— Nepalikite manęs. 

Todėl jis beveik nešte nunešė ją iki priekinės sėdynės ir pa- 
sodino ten. Visą kelią iki viešbučio ji aiškino Asui, kodėl ji il- 
giau neištvers, kodėl mano, kad reikia liautis slapstytis, kodėl 
jie turį pasiduoti policijai. 

Fiona, regis, negalėjo blaiviai mąstyti. Atrodė, kad yra kaž- 
kas, ką reikia prisiminti, bet ji nežinojo, kas. Ji beveik nematė, 
kaip Asas atidarė dureles ir padėjo jai išlipti. Taip pat ji visai 
nereagavo, kai jis įvedė ją į liftą, kai lifto durys užsidarė. 

Bet kai tos durys atsidarė, ji negalėjo nepastebėti, kad jie stovi 
fojė ant marmuro grindų, kad Asas rakina gyvenamojo kambario 
duris. Juos nušvietė šviesa, ir Fioną apėmė geras, džiugus jausmas. 

Kadangi ji mirkčiodama stovėjo, Asas atnešė jai pilną mais- 
to lėkštę. Pakišo Fionai po nosimi kaip nuvarytam gyvūnui, pas- 
kui patraukė lėkštę, ir Fiona nusekė paskui ją. Tik skanus šilto 
maisto kvapas dar veikė ją. 

Atsiviliojęs ją iki stalo, pasmeigė šakute kąsnelį ir pakėlė 
jai prie burnos. Ji instinktyviai prasižiojo. 

— Skanu? Ką? — tarė jis ir padavė kitą kąsnį. Tai buvo kra- 
bais įdarytas viščiukas. Sultingas ir skanus. 

— Sėskitės, — tarė tyliai. — Pavalgykite, ko nors išgerkite. 

Gal todėl, kad atsidūrė įprastoje sau aplinkoje, o ne lūšnoje, 
kur plyšiuose ropoja tikros blakės, ji ėmė busti. Atsipeikėti iš ją 
apėmusio sąstingio. 

— Gal liausitės elgtis su manimi lyg su pamišėle ir paduo- 
site tą? — prabilo ji susiraukusi. 

Asas čiupo bandeles, į kurias ji rodė, ir pabučiavo jai į 
kaktą. 

— Ir nebučiuokite manęs, — pasakė pilna burna. 

— Gerai. Kitą kartą suduosiu, kad sugrąžinčiau į šį pasaulį. 

Ji ignoravo jo sarkazmą. 

— Ar čia yra vonia? — paklausė Fiona žvalgydamasi. — 
Tikra vonia? 

— Eikite paskui mane, — tarė jis ir nuvedė ją per ištaigingą 
miegamąjį į žalios ir persiko spalvų marmuru išklotą vonios kam- 
barį. Vonia buvo kriauklės formos, paauksuotais kraštais. Ant 

spintelių gulėjo tualeto reikmenų rinkinys, išduodąs, kad šis vieš- 
butis prabangus. 

Fiona susiraukusi atsigręžė į Asą. 

— Kur mes esame? Ir kas už visa tai moka? 

— Dėl nieko nesirūpinkite. Visa tai priklauso vienam pąžįs- 
tamam. Ir dabar čia tuščia. 

— Bet... 

— O gal geriau norėtumėte grįžti į..: 

— Atsiprašau, kad paklausiau. Ar nepaliktumėt manęs vo- 
nioje vienos? 

— Žinoma. Tik ne per ilgai. Kad neatauštų maistas. 

Po penkių minučių Fiona svarstė, ar pirma lįsti po dušu, ar 
merktis į didelę vonią. Pažvelgusi į savo plaukus veidrodyje, su- 
lipusius nuo prakaito ir nešvarumų, ji atsuko dušo čiaupą. Pama- 
čiusi garuojančio vandens srovę ji palaimingai užsimerkė. “Keis- 
ta, kaip galima pasiilgti paprasčiausių dalykų", — pagalvojo ji. 

— Ar nenorite valgyti? — šūktelėjo pro duris Asas, prisi- 
kimšęs pilną burną. 

— Pavalgysiu vėliau, — atsakė ji, plėšdama nuo kūno nešva- 
rius drabužius. Nukritusius ant grindų bjaurėdamasi paspyrė to- 
liau. Nenorėjo, kad šie baisūs drabužiai vėl paliestų nuogą jos odą. 

Ji atsistojo po dušu ir triskart išsitrinko plaukus, paskui pa- 
sitepė juos dieviškai kvepiančiu balzamu ir paliko, kol prausėsi 
dušo želė. Išsiskalavusi plaukus išėjo iš dušo, įsisupusi į storą, 
šiltą rankšluostį, ir prileido į vonią vandens, supylė pusę indelio 
tikriausiai brangios vonios druskos ir žiūrėjo, kaip kyla burbu- 
liukai. k i 
Kai atsigulė į karštutėlį vandenį, suprato niekad gyvenime 
nejutusi didesnės palaimos. Ji norėjo užsimerkti, panirti po van- 
deniu ir plūduriuoti. 

— Ar dar ne? — paklausė Asas. 

— Ne! — atsišaukė ji. Bet išgirdo, kad durys vis tiek atsi- 
darė. Vienoje rankoje jis laikė kaupiną lėkštę, kitoje — šampano 
taurę. Jis taip pat buvo užsimerkęs, bet iš to, kaip tiesiai ėjo, 
Fiona spėjo, kad tik apsimeta nematąs. 

— Išeikite, — tarė ji dėdamasi pikta, bet iš tikrųjų džiaugėsi, 
kad jis čia. Pernelyg daug ji išgyveno per pastarąsias dienas, kad 
norėtų vienatvės. Jei liktų viena, tikriausiai imtų mąstyti. 

Asas atsisėdo ant marmurinio vonios krašto. 

— Gražūs burbuliukai, — tarė. — Jų daug. 

— Labai juokinga. Ar nepavaišinsite? — ji ištiesė muiliną 
ranką norėdama paimti šakutę, bet jis atitraukė lėkštę, o paskui 
pats sumaitino jai eskalopo, marinuoto citrinos sultyse, gabalėlį. 

— Kaip dabar jaučiatės? 

— Geriau. Pakenčiamai, — ji pažvelgė į jį pro putų kalną. — 
O kas toliau? Rytą — antrankiai? 

Fiona pradėjo pažinti jį, tad suprato, kad jis apie kažką rim- 
tai mąsto. Jai pačiai atrodė, kad jau nieko blogesnio už tai, kas 
įvyko, negali būti: ji neteko Kimberlės. Kol kas ji iki galo nesu- 
vokė, ką tai reiškia. Tačiau kažkuria prasme tai bus tarsi gyveni- 
mo pabaiga. 

O gal jau ir yra, nes ji jau ėmė svarstyti, ar nepaprašyti Aso 
lipti į vonią pas ją. 

— Ar nemanote, kad galėtume viską aptarti vėliau? — pa- 
klausė ji stengdamasi susivaldyti. — Gal kai aš... — ji mostelėjo 
ranka į vandenį. 

Asas ilgokai žiūrėjo į ją. Ir staiga pasirodė, kad patalpoje 
tapo daug šilčiau. Iki šiol jie slapstėsi. Kiekviena akimirka bu- 
vo persmelkta baimės ir laukimo. Tačiau čia Fiona įsisąmoni- 
no, kad šis vakaras gal bus paskutinis jos laisvės vakaras. Ry- 
toj ji turbūt pasiduos policijai, gal rytoj vakare jau bus kalėji- 
me, o kitą dieną... 

Ji pažvelgė į Asą ir Žiojosi pasakyti jam, kad išeitų iš vo- 
nios kambario, bet jis pastatė lėkštę su maistu ir nuėjo prie 
kriauklės. | 

— Mes negalime švaistyti laiko, — pasakė. — Mums reikia 
sugalvoti planą. Ir turime tai padaryti dabar. 

— Bet ar negalima palaukti, kol... 

Ji nutilo, nes jis paėmė nuo spintelės skutimosi reikmenis ir 
ėmė muiluotis veidą. 

— Ar negalėtumėt palaukti, kol išeisiu iš vonios? — paklausė 
Fiona. Ji stengėsi, kad balsas skambėtų tvirtai. Bet šis, atrodė, 
neklauso jos. Fiona visai neteko amo, kai jis nusirengė marški- 
nius. 

Keletą akimirkų ji tik gulėjo. Argi toks kūnas susiformavo 
stebint paukščius? Ji žiūrėjo į jo nugarą. Raumeningi platūs pe- 

čiai. Toliau nugara tolygiai siaurėja iki liemens. Džeremis daug 
laiko praleidžia treniruočių salėse, bet nė iš tolo neprilygsta šiam 
vyrui — medaus spalvos oda ir išraiškingais raumenimis, judan- 
čiais, kai jis skutasi. 

Ir staiga ji suprato: veidrodyje jis mato, kad ji žiūri į jį. Ji 
greitai nusigręžė ir pabandė galvoti apie ką nors kita, o ne gun- 
dantį šio vyro kūną. 

Asas skutosi toliau. 

— Reikia pagalvoti, kaip mes pasiduosime policijai, — tarė 
jis. — Mano pusbrolis Frenkas pasamdė advokatus. Po du kiek- 
vienam. Todėl manau, kad jie visą laiką bus su mumis. Tiek, kiek 
policija leis, norėjau pasakyti, — jis įmerkė skustuvą į vandens 
vonelę ir paklausė: — Kas nors ne taip? 

— Nieko, — atsakė ji. — Gal yra dar vienas skustuvas? Ga- 
lėtumėt paduoti? 

Fiona suvalgė visą maistą iš lėkštės, kurią atnešė Asas. Jis 
padavė skustuvą. Fiona, iškėlusi iš putotos vonios koją, išmuili- 
no ją ir ėmė skusti. 

— Nepakenčiu skutimo, — tarė ji. — Vis tiek lieka dygūs 
šeriai. Depiliavimas vašku — visai kitas dalykas, — ji pažvel- 
gė aukštyn ir išvydo Aso atspindį veidrodyje. Jis žiūrėjo į ją 
gėrėdamasis. “Puiku! — pamanė ji. — Mudu žaidžiame tą patį 
žaidimą.“ 

— Ką ten sakėte? — meiliu balseliu paklausė ji. 

— Kūriau planus, kaip pasiduoti, — atsakė jis ir ėmė skus- 
tis vėl, bet ji matė, kad jis ir toliau ją stebi. Ir kada jam išsprūdo 
prislopintas “oi!", ji nusišypsojo. 

— Patarčiau palaukti iki rytojaus, bet jei jūs norite pasiduo- 
ti Šįvakar, galime pasiduoti, — tarė jis. 

— Ne, — delsdama atsakė ji. — Aš galiu palaukti, — tačiau 
Asas nieko nepasakė. Ji nuleido kairę koją ir ėmė skusti dešinią- 
ją. — Ar tikrai bus baisu? 

— Nesu patyręs, bet nemanau, kad būna labai malonu, kai 
ima pirštų atspaudus, fotografuoja, paskui uždaro kalėjimo ka- 
meroje. 

Fiona kurį laiką bandė įsivaizduoti, kaip viskas turėtų klos- 
tytis, bet negalėjo. Niekada gyvenime ji nebuvo nusikaltusi. Ji 
netgi niekada nieko kalėjime nelankė! O jau rytoj... 

— Bet neilgam? Aš manau, kad advokatai bus labai gudrūs 
ir ištrauks mus iš ten. Ar ne? 

— Tiesą sakant, taip nemanau. Mano giminaičiai šiam rei- 
kalui tirti buvo pasamdę privačius seklius, bet šie nieko nerado. 
Mudu išsiaiškinome, kad mus siejantis ryšys yra jūsų tėvas. Nie- 
kas nežino, kas sieja Smokį ir Rojų, ir kodėl mudu esame Rojaus 
turto paveldėtojai. Ar dar ilgai gulėsite? Aš irgi norėčiau išsi- 
maudyti vonioje. 

— Suprantama, — tarė Fiona ir žiūrėjo, kaip jis eina iš vo- 
nios kambario. | 

Įtemptai galvodama, ji išlipo iš vonios, apsisiautė storu vo- 
nios chalatu ir nuėjo į miegamąjį. Ten ant stalo gulėjo didelis 
baltas krepšys, ant kurio kažkas buvo užrašęs “Fiona". Atidariu- 
si ji išvydo drėkinamuosius kremus ir dekoratyvinę kosmetiką. 

Tepdamasi veidą “ Chanel" kremu, ji atidarė spintą ir išvydo 
daugybę moteriškų drabužių, kaip tik reikiamo dydžio. O stal- 
čiuose buvo sudėti apatiniai drabužiai ir paprasti baltos medvil- 
nės naktiniai marškiniai. Laikydama tuos, atrodo, paprastučius 
naktinius, Fiona tyrė juos prityrusios niujorkietės akimi. Ji pa- 
galvojo, kad jie turėtų kainuoti mažiausiai aštuoniasdešimt do- 
lerių. Tada numetė sunkų chalatą ant kėdės, apsivilko naktiniais 
ir nusikabino iš spintos lengvą persikų spalvos šilkinį chalatą. 

“Kažkas patyrė ir rūpesčių, ir išlaidų, kol viską atgabeno į 
šį viešbučio numerį, — pamanė ji. — Tas ponas “tik paprastas 
vaikinas Montgomeris" — tikrai paslaptingas." 

Šitaip apsirengusi, pasijutusi kur kas lengvesnė, ji nuėjo į 
poilsio kambarį, kur Asas sėdėjo vienomis trumpikėmis ir skaitė 
laikraštį. Jis pažvelgė į ją, bet, atrodo, nepastebėjo, kuo ji apsi- 
rengusi. Jis tik padėjo laikraštį ir pasakė: 

— Manau, jums reikėtų perskaityti, kad žinotumėt, kuo esa- 
me kaltinami. 

Tai taręs, praėjo pro ją į vonią. Ji paėmė laikraštį iš visos 
krūvos. 

“Meškiuko žudikai“, — skelbė vieno laikraščio straipsnio 
antraštė. “Jis buvo lyg didžiulis meškiukas, — taip spaudai va- 
kar pasakė Žiauriai nužudyto Rojaus Hadsono darbuotoja. — Jis 
visada buvo malonus ir su kiekvienu pajuokaudavo. Tiesiog ne- 
žinau, kaip kam nors kilo ranka nužudyti tokį Žmogų." 

Fiona atsisėdo. Jai ėmė drebėti rankos: ji skaito siaubingus 
dalykus apie save. Pasak laikraščių, ji užaugo nepatyrusi meilės, 
palikta našlaičių mokyklų globai. Viename žurnale Fiona rado 
interviu su jos psichologu. Jis teigė, kad tokiomis sąlygomis Fio- 
na turėjo užaugti šalta ir bejausmė. “Toks asmuo negali jausti, 
ką jaučia kiti. Spėju, kad ji yra sociopatė." 

— Sociopatė, — sušnibždėjo Fiona. 

Buvęs jos padėjėjas Džeraldas irgi davė interviu, kuriame 
pasakė, kad Kimberlė Fionai atstojo vaiką, nes ji neturi vaikų. 

Vartydama jau penktą laikraštį Fiona pastebėjo, kad apie Asą 
vos užsimenama. Spauda tikino, kad pagrindinė nusikaltėlė — 
ji, o Asas tik atsitiktinai patekęs į laivą asmuo. Vienur ji rado 
užuominą, kad Asas — jos belaisvis. 

— Siaubinga? — išgirdo jo balsą. — Manau, blogai padarė- 
me, kad slapstėmės. Žiniasklaida mus vaizduoja labai neigiamai. 

— Mane, — pataisė ji. — Ir mano tėvą. Jūs, atrodo, išteisi- 
namas. 

Tai išgirdęs Asas nusigręžė. Ji ir vėl pagalvojo, kad jis kaž- 
ką slepia. Ar jis turi kokį nors pogrindinį ryšį, garantavusį, kad 
jo pavardė nepateks į laikraščius? 

Jis atsigręžė į ją. 

— Klausykite. Prisiekiu padarysiąs viską, kad tokia padėtis 
pasikeistų... 

— Kaip?! — ji beveik sušuko. — Kaip galima ką nors pa- 
keisti, jei niekas neieško tiesos? Visi šie laikraščiai pasmerkė 
mane. Visur svarstoma, kodėl aš nužudžiau, o ne tai, ar aš nužu- 
džiau tą vyrą. Ar vyrus. 

— Bet jūs dirbote žaislų kompanijoje, kuri ketino nupirkti 
teisę į Žaislus iš Rojaus televizijos vaidinimo, kad užsidirbtų mi- 
lijonus. 

— Aš to nežinojau, — garsiai pasakė ji. 

Asas iškėlė rankas tariamai pasiduodamas: 

— Nereikia manęs įtikinėti. Aš ten buvau. Prisimenate? 

— Suprantama. Bet juk jūs nematėte, kas nužudė Rojų? 

— Ne, deja, ne. Aš miegojau denyje. Išgirdau triukšmą. Nu- 
bėgau laiptais žemyn ir radau ant jūsų jo lavoną. 

Fiona nusigręžė. Ji nenorėjo prisiminti tos siaubingos nakties. 

— Ką atsakytumėte į tai, jei pasiūlyčiau sudaryti šitokį paktą: 


106 


Potvynis 


nekalbėti apie tai. Sprendimas padarytas. Ši naktis — paskutinė lais- 
vėje, tad praleiskime ją maloniai. Negalime iš čia išeiti, bet galime 
užsisakyti čia, ką tik norime. Galite matuotis visus drabužius ir... 

— Ir ką? Pasiimti juos su savimi į kalėjimą? Ar policija sau- 
gos juos, kol atsėdėsiu iki gyvos galvos už nusikaltimą, kurio 
nepadariau? 

— Už du, — priminė jis. — Mus tikriausiai nuteis už dviejų 
žmonių nužudymą, — jis paėmė nuotolinio valdymo pultelį. — 
Gal norite pasižiūrėti filmą? O gal paprašyti pusbrolio, kad at- 
siųstų jūsų mėgstamą vaizdajuostę? 

— Ne! — suriko ji. — Nenoriu jokių filmų! Aš noriu... 

— Manyčiau, kad jums reikia nusiraminti, — kantriai tarė 
Asas, paskui nuėjo prie stalo ir įpylė jai dar vieną taurę šampa- 
no. — Štai, išgerkite. Suvalgykite šokolado. O štai sūrio pyragė- 
liai su šviežiomis avietėmis. Privalote nusiraminti. Neturime ki- 
to pasirinkimo — galime tik pasiduoti policijai, — ramiai tarė 
jis. — Pati tuo įsitikinote. Jis ar ji šovė į jus, ne į mane, į jus. 
Kažkas bandė jus nužudyti. Kalėjime bent būsite saugi. 

Fiona vienu gurkšniu išgėrė visą taurę. Asas pripylė dar vie- 
ną. Išgėrusi trečią, ji pradėjo atsipalaiduoti. Pagaliau dingo bai- 
mės jausmas. 

— Eime, — tarė jis laikydamas pilną lėkštę gundančių skanės- 
tų. — Atsigulsime, atsipalaiduosime. Rytoj turime būti pailsėję. 

— Ar mėginate suvilioti mane? — paklausė ji ir, savo pa- 
čios pasibaisėjimui, ėmė kvailai kikenti. 

— O norėtumėte? — rimtai paklausė jis. 

— Galiu lažintis, kad būnate vakarėlio siela, Asai Montgo- 
meri. Pasakykite, kodėl jus vadina Asu, jei esate Polas, — kvotė 
ji eidama paskui jį į miegamąjį. 

— Buvau klasės pirmūnas, — atsakė rimtai. Jis padėjo lėkš- 
tę ant vienintelės didžiulės lovos, užimančios nemažą miegamo- 
jo dalį. — Reikėjo paprašyti dviejų lovų, — tarė. 

— Kam? Esame miegoję daug mažesnėje lovoje. 

— Jūs gal ir miegojote, — sumurmėjo Asas. Jis, paėmęs nuo- 
tolinio valdymo pultelį, išsitiesė ant lovos. Įsitaisė taip toli nuo 
jos, tarsi jie būtų atskiruose kambariuose. 

Fiona valgė pyragėlį. Išgertas šampanas, atrodo, apramino 
ją. Ir praskaidrino mintis. 

— Publika, atrodo, jau nuteisė mane ir pripažino kalta, to- 
dėl, jeigu stosiu prieš teismą už nusikaltimą, kurio nepadariau, 
mane vis tiek pripažins kalta, — ramiai pasakė ji. — Gal pamė- 
ginti kovoti? 

Asas kaitaliojo televizijos kanalus. 

— Kad nušautų? Jau pamiršote, kad į jus kėsinasi? 

Ji giliai atsikvėpė. 

— Nenorėčiau pasirodyti melodramiška, bet vis tiek geriau 
mirsiu, negu visą savo likusį gyvenimą trūnysiu kalėjime. 

Asas nieko neatsakė. Ir jei nebūtų buvęs taip susikaupęs, ji 
būtų pamaniusi, kad jis nesiklausė. 

Fiona tęsė: 

— Negi nesuprantate? Kol mano vardas nebus švarus, netu- 
rėsiu gyvenimo. Netgi atlikusi bausmę kalėjime, liksiu teista ir 
niekada negausiu darbo žaislų pramonėje. 

Ji laukė jo atsakymo, bet jis žiūrėjo tiesiai priešais save. Ji 
matė, kaip greitai kilnojasi marškiniai ant jo krūtinės. “Jis sten- 
giasi atrodyti ramus, — pamanė ji. — Stengiasi laikytis ramiai, 
tad galiu išsakyti, kas mano galvoje." 

— Bet jei mano vardas išliktų nesuterštas, tada jau būtų ki- 
ta istorija, — tarė ji, palinkusi į jo pusę. 

— Ir kaip jūs to pasiektumėte? — tyliai paklausė Asas. Te- 
levizoriaus garsas buvo vos girdimas. — Policija, advokatai, plius 
pustuzinis detektyvų negalėjo surasti nieko, kas padėtų bent kiek 
išteisinti mus. 

— Mudu turime surasti tai, ką žinome. Jei mus išskirs, tie- 
sos nerasime. 

Asas atsigręžė į ją. Žvilgsnis buvo įdėmus. 

— O kas, jei apie jūsų tėvą sužinosime tikrai siaubingų da- 
lykų? 

— O kas, jei tikrai siaubingų dalykų sužinosime apie jūsų 
dėdę? — atšovė ji. — Manau, kad jis irgi Čia įpainiotas, — ji 
prisimerkė. — O kas, jei atskleisiu jūsų taip kruopščiai nuo ma- 
nęs slepiamas paslaptis? 

— Ar tokias pačias, kaip toji jūsų paslaptis, kad Kimberlė 
yra lėlė? 

Fiona atmetė rankas ir atsigulė ant lovos. 

— Argi tai paslaptis? Aš stebiuosi, kad jūs nežinojote, kas 

yra Kimberlė. Ar jūs iš viso apie ką nors išmanote, išskyrus paukš- 
čius? Spėju, jei Kimberlę kada nors paversčiau ornitologe, tai 
jūs apie ją sužinotumėt. O gal užtektų Kimberlei pritvirtinti spar- 
nelius? 

— Ne tokia ir bloga idėja. Galėtumėte tą susprogdintą ali- 
gatorių pakeisti kokiu nors Žaisliniu paukšteliu. Kokiu nors kro- 
kopaukščiu. | 

Vis stiprėjantis Fionos pyktis akimirksniu dingo. Ji nusijuokė. 

— Jūs neįsivaizduojate, kaip brangiai kainuotų pagaminti 
aukščiausios kokybės žaisliuką, paskui dar pristatyti jį. Darant 
ką nors panašaus reikia būti turtingam kaip Bilui Geitsui. 

Jis atsakė ne iš karto: 

— Panašiai kaip Disnėjus? Sukūrė animacinius filmukus, o 
paskui atsirado personažų kopijos. 

— Disnėjus, “Žvaigždžių karai"... — ji pažvelgė į jį. — Ir 
"Rafaelis". 

— Štai ir vėl grįžome prie pradžios. Ji ir lėmė, kad dabar 
mūsų tokia padėtis. 

— Bet kas mus iš jos ištrauks? — ramiai paklausė Fiona. — 
Štai kur tikrasis klausimas. Tiesa? 

— Advokatai. Teisininkai. Yra detektyvai, sprendžiantys visą 
šį reikalą. Ir mano pusbrolis... 

Fiona negalėjo ilgiau gulėti. Ji atsikėlė ir atsistojo tarp jo ir 
televizoriaus. 

— Kodėl jūs taip pasitikite tais žmonėmis? Juk ir jūsų gy- 
venimas čia įpainiotas. Nors laikraščiai ir nerašo apie jus, nes 
nesate įžymybė, sukūrusi Kimberlę, vis dėlto jūs į tą bylą irgi 
įpainiotas. 

— Kokia išeitis? — paklausė Asas Žiūrėdamas labiau į tele- 
vizorių nei į ją. — Negali būti ir toliau taip, kaip yra. Jūs negalite 
gyventi lūšnelėse, kur iš čiaupo nebėga karštas ir šaltas vanduo. 
Jūs palūšite nuo kiekvieno naujo išbandymo. Jūs per gležna. 

Fionos ausys išgirdo daug žodžių, bet ją sudomino tik vienas. 

— Gležna? — ištarė ji ir, nors ramiai, bet labai garsiai pa- 
kartojo. — Aš esu gležna. Užaugau pati. Jūs... jūs... Viską aš pa- 
siekiau pati, be niekieno pagalbos. 

Ji įsisprendė rankomis į klubus ir ėmė žingsniuoti pirmyn ir 
atgal lovos kojūgaliu. 

— Ar jūs žinote, kaip pradėjau dirbti su Kimberle? Aš ją 
sukūriau. Štai kaip. Baigusi koledžą, neturėjau jokių ryšių, nie- 
ko. Buvau ne kas kita, o našlaitė. Ir aš nesinaudojau draugais 
kaip laiptų pakopomis. Mane vadino “ta vargše mergaite Bur- 
kenhalter". Bet aš niekam neleidau palenkti savęs. 

Atsisukusi ji pažvelgė į jį. Jis gulėjo išsitiesęs ant lovos, 
sukryžiavęs kulkšnis, vieną sulenktą ranką pasidėjęs po galva, 
kitoje laikė nuotolinio valdymo pultelį ir žiūrėjo į ją, nutaisęs 
neišskaitomą veido išraišką. 

“Gležna!" — pagalvojo ji ir žingsniavo toliau. 

— Po poros metų atsitiktinių darbų gavau “Deividsono žais- 
lų" administratorės padėjėjos vietą. Maniau, kad padedu jai dirbti, 
bet ji iš manęs tik norėjo, kad virčiau jai kavą ir tvarkyčiau kabi- 
netą. Buvau kaip tarnaitė. Ir algą gaudavau atitinkamą, — atsigrę- 
žusi pakėlė ranką ir nukreipė pirštą į Asą. — Bet aš nepasidaviau. 
Daug nešnekėdavau, bet įdėmiai klausydavau. Ir vieną dieną iš- 
girdau... — Fiona turėjo giliai įkvėpti prieš ištardama tą pavardę. 
Ji nusiramino ir pritildė balsą. — Išgirdau, kaip Džeimsas Tonb- 
ridžas Garetas pasakė, kad laikas būtų patikėti man kūrybinių 
darbų, — Fiona pažvelgė į Asą. — Tikiuosi, žinote, kas jis toks. 

Asas linktelėjo, tačiau jo veidas ir toliau neišdavė jokių emo- 
cijų. 

— Nemiegojau trejetą parų, — tarė ji dabar jau pykdama. Ji 
nusigręžė į langą, uždengtą užuolaida. — Negalvojau apie nie- 
ką, tik apie darbą — ne apie naują žaislą, o apie naują lėlių pa- 
saulio sampratą. Sukūriau lėlę, turinčią savo gyvenimo istoriją: 
jos gyvenimas kisdavo per metus — augdama ji tapdavo asme- 
nybe. 

Fiona atsigręžė į Asą. 

— Pasamdžiau dailininką, kad jis savo piešiniais atskleistų 
mano idėjas, paskui vieną pirmadienio rytą įsibroviau į Gareto 
kabinetą ir visą koncepciją išdėsčiau jam. 

Asas ilgai nieko nesakė. Tik gulėjo ir Žiūrėjo į ją. 

— Suprantu. Verslo pasaulyje jūs esate didi. Bet tik iki tol, 
kol aplinka švari, kol jūsų išorė spindi. 

— Kad jus kur galai! — suspaudė ji kumščius. — Jūs nieko 
nesuprantate. Ničnieko. Niujorkas irgi yra ne kas kita, o džiun- 
glės, kaip ir tos, kuriose veisiasi krokodilai. 

— Aligatoriai. Krokodilų čia ne per daugiausia. 

— Koks skirtumas. Mano požiūris toks... 

— Ir koks gi tas jūsų požiūris? Norite grįžti atgal į Niujorką 
žaisti su savo lėle? Negalima. Kas įvyko, nėra jūsų kaltė. Bet tai 
įvyko, ir jau nepakeisi. Taigi ką jūs norėjote pasakyti? 

Fiona atsisėdo ant lovos galo. 

— Nenoriu eiti į kalėjimą. 

— Nenoriu ir aš, bet dabar kitos išeities neturime. Kažkoks 
nusikaltėlis, o galbūt ir visa gauja kėsinasi į mus. Mes nežino- 
me, kodėl. Palikimme tai išsiaiškinti teisininkams, detektyvams, 
policijai. Jie... 

— Jie nieko nežino, — ji parodė į krūvą laikraščių ir žurna- 
lų ant kėdės. — Ar išgirdote bent vieną mano pasakytą žodį? Nie- 
kas nesistengia rasti tiesos. Jie tik siekia surasti mus. Mes esame 
žudikai... 

— Meškiuko žudikai. 

— Taip. Mus taip pavadino, — ji vėl atsistojo. — Bet aš 
atsiminsiu Rojų Hadsoną ne kaip kokį nors meškiuką, o kaip se- 
nį, nenulaikantį rankų. 

Asas pasivertė ant šono, atsidarė spintutės stalčių ir išsi- 
traukė bloknotą ir rašiklį. 

— Reikia tai užsirašyti. Pravers detektyvams. 

— Nepravers. Moteris, pacituota laikraštyje, sukūrė įvaiz- 
dį. Ji neatsiims savo žodžių, kad iš jos visi juoktųsi. 

— Tikrai, — pritarė Asas ir padėjo bloknotą ir rašiklį į stalčių. 

Fiona apėjo apie lovą ir atidarė jį. Ištraukė bloknotą ir ra- 
šiklį ir numetė juos Asui ant krūtinės. 

— Yra kitų dalykų, kuriuos reikėtų išsiaiškinti. 

— Kokių? — Asas laikė rašiklį, pasiruošęs rašyti. 

— Nežinau. Jei mudu sieja tėvas, tai gal mus su Rojum irgi 
sieja jis. 

— Bet gal ir ne. Priežastis, kodėl Rojus pasirinko jus, gali 
neturėti nieko bendro su ta priežastimi, kodėl jis pasirinko mane. 

— Tiesa, — ji vėl nusisuko. — Bet mintis, kad mano tėvas 
yra ryšys tarp mūsų visų, šio to verta. Kada mano tėvas susitiko 
su Rojum? Ar tėvas kaip nors padėjo Rojui? 

— O gal Rojus įskaudino jūsų tėvą? — svarstė Asas. — Gal 
Rojus įskaudino jūsų tėvą ir mano dėdę ir jautėsi jiems skolingas? 

Tai išgirdusi, Fiona atsigręžė į Asą, tada atsisėdo ant lovos 
šalia jo. 

— Jūs galvojote apie tai? 

— Tiesą sakant, nemažai. 

— Jei pasiduosime policijai, šito niekada nesužinosime. 
Tiesa? 

— Abejoju tuo. 

— Juk jūs nenorite, kad pasiduotume? — Fiona pažvelgė 
jam į akis. Jis, atrodo, gulėjo atsipalaidavęs, o jo akys liepsnojo. 

— Jūs įsiutote išgirdusi, kad jūsų tėvas nebuvo toks, kokiu 
jį laikėte. Jūs vos neišėjote iš proto, kai sužinojote, kad jus atlei- 
do iš darbo, — vardijo jis. 

Fiona nusisuko. 

— Taip, — atsakė. 

— Ir jums nepatiko trobelė. Besislapstantys žmonės negali 
gyventi penkių žvaigždučių viešbutyje, jeigu nori ką nors ištirti. 

— Taip, man nepatiko trobelė. 

— Ir kažkas, atrodo, kėsinasi jus nužudyti. 

Ji vėl pažvelgė į jį. 

— O kas man beliko, išskyrus mirtį? Mano darbas, mano 
gyvenimas — viskas iš manęs atimta. Vieną vakarą atsiguliau 
miegoti, o kai pabudau, radau ant savęs žmogaus lavoną. Nuo 
tada... — ji nutilo. 

— Nuo tada jūs esate priversta bendrauti su vyru, kurio labai 
nemėgstate, ir privalote apsieiti netgi be svarbiausių patogumų. 

— Aš ne... 

— Neprieštaraujate kam? Kad nėra dušo? Kad negaunate de- 
likatesų? Kad... 

— Netiesa, kad nemėgstu jūsų, — nutraukė ji. — Jūs esa- 
te... Tai yra, tapote... Noriu pasakyti, kad... 

Pažvelgusi į jį, Fiona pastebėjo, kaip jo akys nežymiai nu- 
švito. Paskui staiga ji išplėtė akis. 

— Niekše! — ištarė ji iškėlusi galvą. — Juk jūs visa tai supla- 
navote? Jūs net nepagalvojote, kad turėtumėte pasiduoti policijai? 
Manipuliavote manimi, kad aš pati panorėčiau visa tai tęsti? 

— Noriu, kad priimtumėte sprendimus savo laisva valia, — 
atsakė jis stengdamasis atrodyti rimtas, bet jo lūpų kampučiuose 
žaidė šypsena. 

— Daugiau negu nemėgstu tavęs, — tarė ji atsistojusi, ran- 
komis įsirėmusi į klubus. — Nekenčiu tavęs ir niekinu tave, ti- 
kiuosi, kad tave pripažins kaltu, kad bus sugrąžinta giljotina ir 
kad tau... 

Asas ėmė juoktis. 

— O kodėl prieš dvi sekundes paneigėte, kad nemėgstate 
manęs? 

— Melavau, — ji norėjo nusisukti, bet jis laikė ją už chala- 
to skverno. 

— Nemanau, kad nekenčiate manęs, — tarė ramiai. 

— Nekenčiu! — ji stengėsi ištraukti iš jo rankos chalato 
skverną. — Jūs šalčiausias, bejausmiškiausias vyras iš visų ma- 
no pažįstamų. Ir nuobodus. Daugiau nieko ir nedarote, tik žiūri- 
te į tuos savo paukščius per televizorių. Klausotės paukščių. Ra- 
šote apie juos. Galvojate tik apie paukščius. 

Ji tikriausiai pataikė į jautrią vietą, nes patenkinta pamatė, 
kaip iš jo veido pagaliau dingo šypsena. 

Tada meiliai nusišypsojo ir tęsė: 

— Turbūt manote, kad visos moterys nori jūsų? Na, gal ži- 
laplaukės senos damos ir nori, kad prašytumėte iš jų pinigų, bet 
man iš jūsų nieko nereikia. Jūs su manimi niekuo nesidalijate! 
Laikote paslaptis sau. Man gaila tos moters, kuri sutiks praleisti 
su jumis savo gyvenimą. Ji mirtinai sušals gulėdama su jumis 
vienoje lovoje! 

— Nejaugi? — tarė Asas ir taip stipriai trūktelėjo chalato 
skverną, kad ji užvirto ant jo. Akimirksniu jo rankos apsivijo 
aplink ją ir prispaudė arčiau. 

Gal dėl to, kad drauge išgyveno pavojų ir nervinį jaudulį, o 
gal dėl to, kad ir ji, ir jis buvo nusistatę ribą, kurios negalima 
peržengti, staiga abudu liepsnote užsiliepsnojo. 

Atrodė, kad Aso rankos vienu metu esti visur. Fiona apsivi- 
jo jį kojomis, pravėrė lūpas ir pajuto jo liežuvį savo burnoje. 

Aistra — per menkas žodis nusakyti tam, ką ji jautė. Negi ji 
visas dienas tegalvojo apie jį? Geidė jo? Ar buvo tik beviltiškai 
pasiilgusi kokio nors žmogiško ryšio? 

Jie apsivertė ant lovos. Rankos ir lūpos darbavosi. Aso lū- 
pos nuslinko iki jos kaklo. Jo chalato viršus prasiskleidė ir savo 
oda ji pajuto jo krūtinę, kurią skyrė tik plonyčiai medvilnės nak- 
tiniai marškiniai. 

Raičiodamiesi jie užkliudė nuotolinio valdymo pultelį. Aki- 
mirksniu pasigirdo kurtinantis balsas. 

“Asai, mano mielas, — sklido iš ekrano garsas. — Jei tu 
dabar mane girdi, žinok, kad darau viską, kas įmanoma, kad tau 
padėčiau." 

Asas, gulintis ant Fionos, laikąs ją glėby, atitraukė nuo jos 
lūpas ir pažvelgė į ekraną. Išvydo savo sužadėtinę Lizą Renę, 
žiūrinčią tiesiai į jį. Jis apmirė. | 

Kadangi Fionai balsas nebuvo pažįstamas, ji taip staigiai ne- 
sureagavo, bet jai parūpo, kas gi taip atitraukė nuo jos Aso dėmesį. 

— Kas? — burbtelėjo ji. 

Bet kitą akimirką apmirė ir ji, nes išgirdo Džeremio balsą: 

“Fiona, brangiausioji, prašau tavęs pasiduoti policijai." 

Lėtai pasukusi galvą, ji pasižiūrėjo į televizorių. Ekraną už- 
ėmė natūralaus dydžio Džeremio veido vaizdas. Ir toks ryškus, 
tarsi Džeremis stovėtų čia pat, lovos kojūgalyje. 

“Fiona, maldauju tavęs. Pasiduok, — kalbėjo Džeremis prieš 
televizijos kamerą. — Jei tu girdi, jei aš tau kada nors rūpėjau, 
prašau paskambinti į policiją ir leistis suimama. Žinau, kad nie- 
ko negalėjai nužudyti, ir aš stengiuosi tai įrodyti. Dirbu dieną 
naktį, kad atskleisčiau tiesą, bet slapstydamasi tu man nepadedi. 
Prašau paskambinti..." 

“Tuo ir baigsime kreipimąsi, — įsiterpė televizijos prane- 
šėjas. Jis pakeitė ekrane Džeremį. — Abiejų įtariamųjų nužudy- 
mu sužadėtiniai atskrido į Floridą padėti šiose po visą šalį išsi- 
plėtusiose gaudynėse. Reikia pasakyti, kad jie abu suteikė ne- 
mažą pagalbą žiniasklaidai ir policijai. Panelei Hanikat pakenkė 
karšta Floridos saulė, teko kreiptis net į gydytojus. O Džeremis 
Vintropas, kaip teko girdėti, jau keletą parų nemiegojęs. Štai kur 
tikrosios meilės pavyzdys, — tarė šypsodamasis pranešėjas. — 
Net ir užkietėjęs žudikas negalėtų atsispirti tikrai meilei, — pa- 
sisukęs su kėde jis vėl atsigręžė į kamerą. — Grįžkime prie va- 
dinamojo Meškiuko žudikų. Tikima, kad jie išvykę iš Floridos ir 
šiuo metu yra Luizianoje. Policija..." 

Asas ištraukė distancinio valdymo pultelį iš po savo šlau- 
nies ir išjungė televizorių. 

— Neužsipulkite manęs vėl! — sušuko Asas, išvydęs Fio- 
nos veidą. 

Ji pasirito toliau nuo jo. 

— Jūs niekšas, — ištarė ramiai, bet išraiškingai. 

— Klausykite, jūs pati sutikote, — tarė jis, linktelėjęs į lo- 
vą, kur jie vos nepasimylėjo. — Aš nebūčiau to daręs. Aš... 

Atsisukusi ji pažvelgė jam į nugarą, nes jis sėdėjo ant kito 
lovos krašto. | 

— Ir ką tai turėtų reikšti? Kad kalta aš? 

— Aš tik noriu pasakyti, kad esu vyras, ir mane paveikė il- 
gos kojos, skutamos man prieš akis, ir... 

Niekada gyvenime Fiona, rodos, nebuvo taip įsiutusi. 

— Jums prieš akis? — sušnypštė ji. — Jums prieš akis? Tai 
jūs įėjote į vonios kambarį pas mane. Aš maudžiausi vonioje, o 
jūs įėjote, nusivilkote marškinius ir... ir... ar ne taip buvo? Ban- 
dėte mane įkaitinti? Ar ne taip buvo? Jūs manote... 

— Aš nieko nemanau, — tarė jis atsistojęs, žiūrėdamas į ją. — 
Taip, buvau vonios kambaryje su jumis, nes bijojau, kad galite nu- 
siskandinti. Jei prisimenate, šiandien nenorėjote gyventi. 

— Ir iš kur jūs žinote? Ir pagaliau, koks jūsų reikalas? 

— Aš irgi kaltinamas už tai, ko nepadariau. Nepamirškite, 
kad Hadsonas nurodė ir mane kaip savo turto paveldėtoją. 

Fiona sunkiai plumptelėjo ant kėdės šalia lovos. 

— Suprantu, — tyliai ištarė, — suprantu. 

— Nenorėjau, kad taip atsitiktų, — teisinosi jis. — Aš norė- 
jau... 

— Nieko tokio, — nutraukė ji. — Neblogai nutūpti ant že- 
mės. Aš sugadinau jūsų aligatorių ir... 

— Gal liautumėtės vieną kartą apgailestauti? Mano suprati- 
mu, mes turime rimtą darbą ir galime jį nudirbti tik drauge, — 
jis ištiesė ranką, kad jai neišsprūstų žodžiai. — Mums nereikia 
patikti vienas kitam. O jeigu taip būtų, turime laikytis atokiau 
vienas nuo kito. 

— O, atrodo, kad aš įtraukiau jus tokį nekaltą į lovą. Užsi- 
rašykite bloknote. Turėsite ką pasakyti savo advokatui: “Fiona 
mėgino mane suvilioti". 

Asas apėjo aplink lovą ir sugriebė ją už pečių. 

— Po galais! Jūs nemėginote suvilioti manęs. Jums nieko ne- 
reikia mėginti! Jūs esate graži moteris. Esate įdomi. Esate protinga. 
Esate... esate... — jis paleido Fioną, ir ji vėl susmuko ant kėdės. 

Valandėlę Asas bandė nusiraminti. 

— Gerai. Galbūt aš šaltas. Galite vadinti mane, kaip tik no- 
rite, bet tai, ką mudu dabar išgyvename, nėra tikra. Mudu izo- 
liuoti nuo pasaulio, turime tik vienas kitą, todėl, suprantama, mus 
ir traukia vieną prie kito. Fizine prasme, suprantama, bet tikro 
jausmo tarp mudviejų negali būti. 

Jis žiūrėjo į ją taip, tarsi norėtų būti suprastas be žodžių. 

— Tęskite toliau, — paragino ji. — Noriu išgirsti, ką turite 
pasakyti. 

— Mudu esame iš skirtingų pasaulių. Jūs — miestietė, o aš — 
kaimietis iki kaulų smegenų. Aš esu... — kai jis pažvelgė į ją, jo 
lūpose žaidė šypsenėlė, — didžiausias šio amžiaus antifeministas. 

— Kiaulė, — tarė ji. — VŠK. Vyriška šovinistinė kiaulė. 

— Būtent. Kaip tik tai mus ir skiria. O žinote, kodėl aš vedu 
Lizą Renę? 

— Ne, bet prašau pasakyti. Esu sužavėta, — jos balsas buvo 
kupinas sarkazmo. 

Jis pažvelgė į ją kietai suspaudęs lūpas. 

— Nes ji nori tokio gyvenimo, kokio noriu aš. Ir todėl, kad 
ji — pati priešingiausia man būtybė iš visų. Ji tiek drauginga, 
kiek aš atsiskyręs, ji tiek draugiška, kiek aš... 

— Užsidaręs? 

— Taip. Ir man patiktų gyvenimas su ja. Ji neturi jokių am- 
bicijų, didesnių, nei būti Žmona ir motina. Man patinka mintis 
kasdien pareiti namo pas žmoną ir vaikus. 

— Jūs senamadiškas! Jums nereikia moters, siekiančios kar- 
jeros? Nereikia moters, praleidžiančios dieną darbe, o vaikus pa- 
liekančios auklei? Tiesa? 

— Visiškai. 

— Atrodo, planuojate sau labai nuobodų gyvenimą. 

— Spėju, kad jūsų su Džeremiu gyvenimas tobulas. 

— Aš nesusižadėjusi su juo, bet... 

— Bet tekėtumėte už jo, jei paprašytų? 

— Žinoma, — atrėžė ji. — Jam moteris — ne vien pora ilgų 
kojų. 

Asas atsisėdo ant lovos krašto, valandėlę žiūrėjo į ją, o kai 
prakalbo, atrodė ramus. 

— Mes ką tik išsiaiškinome, kad, be fizinio potraukio, atsi- 

randančio tarp dviejų normalių žmonių, mudu neturime nieko 
bendro: jums nepatinka tai, ką vertinu aš, ir atvirkščiai. Jūs ne- 
galite pakęsti tokių vyrų kaip aš, o aš iki šiol manau, kad moters 
vieta virtuvėje. Ar sutinkate su manimi? 

— Žinote, pastarąsias dienas norėjau sužinoti apie jus dau- 
giau, bet, kai labiau pažinau jus, galiu pasakyti, kad jumyse vis 
mažiau randu, kas man patiktų. 

— Ką gi, — atsikvėpė jis. — Kai dabar susitarėme dėl svar- 
biausio, siūlau kuo greičiau padaryti, ką privalome, ir nedelsiant 
išsiskirti. Jūs grįšite prie savo gyvenimo, o aš... 

— Į savo urvą. O gal į erdvę virš realybės? 

— Galiu būti bet kur. Vadinasi, sutarta? Daugiau apie tai 
nekalbėsime, — jis mostelėjo ranka į lovos pusę. — Noriu, kad 
galėčiau pažiūrėti Lizai į akis, kai pasibaigs visas šis jovalas. 

— Mane tenkina, — atsakė ji. — Tik kaip ši naktis? Čia tik 
viena lova. 

— Paprašysiu, kad dar vieną lovą pastatytų poilsio kamba- 
ryje. O dabar, manyčiau, mums reikia pamiegoti. Norėčiau, kad 
rytą blaivia galva nuspręstumėt, ką norite daryti. Galbūt apie vi- 
są šį reikalą pamąstysite dalykiškai, atsikračiusi asmeniškumo? 

— Gerai, — atsakė ji. — Tai gal ir pradėkime nuo miego. 
Ar nenorėtumėte išeiti iš mano miegamojo? 

— O kaipgi kitaip, — atsakė jis, paskui pakilo, išėjo iš mie- 
gamojo ir uždarė paskui save duris. 

Jau poilsio kambaryje jis atsirėmė į durų staktą ir valandėlę 
užmerkė akis. “Ji patikėjo", — pamanė jis. Jis pats negalėjo pa- 
tikėti, kad ją įtikino. 


12 skyrius 


Asas leido jai pasklaidyti laikraščius, bet neparodė ataskai- 
tų, kurias Maikas atsiuntė jam, kol ji buvo duše. Vienas dalykas 
situaciją vertinti dirbtinai besišypsančių laikraštininkų akimis ir 
visai kitas — pažvelgti į ją teisininkų požiūriu. 

Vis dar nesurasta priežastis, kodėl Rojus Hadsonas visas savo 
materialines vertybes paliko Fionai ir Asui. Detektyvai negalėjo 
rasti nieko. Jo brolio ir pusbrolio Žmonės dirbo kiaurą parą. Tik- 
rino įrašus, apklausė daug Žmonių, bet nieko — absoliučiai nie- 
ko — negalėjo sužinoti. 

Asas suprato — jei jie su Fiona pasiduos policijai, į laisvę 
neišeis. Ir dėl Eriko liudijimo, ir dėl to fakto, kad vienu metu 
įsikurdavo tuose pačiuose viešbučiuose — tai palaikyta įrody- 
mu, kad jiedu suplanavo Rojaus mirtį. Ir dėl to, kad abudu turėjo 
paveldėti Rojaus turtą, galbūt vertą milijonų. 

Vienintelė galimybė abiem likti laisviems — atgaivinti Fio- 
nos prisiminimus — Asas buvo tvirtai įsitikinęs, kad už viso to, 
kas įvyko, slypi kažkokie faktai, susiję su jos tėvu. 

Bet kaip jis paprašys šitaip rizikuoti? Kaip jis apsaugos ją 
nuo tokios būsenos, kokios ji buvo šiandien, kai tas niekšelis 
Garetas nuteisė ir pasmerkė ją, net nepatikrinęs faktų, vien iš 
nuogirdų? 

Vienintelė galimybė — pyktis. Jei jam pavyktų supykdyti 
Fioną, ji nesijaustų nugalėta. Argi jis nematė, kad supykusi ji 
įgyja šešeto vyrų valios jėgą? Tai pyktis suteikė jai galių bėgti 
per aštrius kaip skustuvas augalus ir išvengti į ją besikėsinančio 
šaulio kulkos. Baimė ją surakina. Blogos naujienos gąsdina ir 
verčia susigūžti. O pyktis ją skatina judėti. Pyktis suteikia jai 
drąsos. 

“Taigi, vadinasi, pyktis", — nutarė jis ir gerokai nugėrė 
viskio. 

Bet jam pačiam pyktis tik trukdys, nes jis jau pradėjo susi- 

gyventi su ja. Taip pamąstęs jis pažvelgė į savo taurę ir nusišyp- 
sojo. Ką gi, gal ji patinka jam labiau, negu jis prisipažino sau. Ji 
sugebėjo jį prajuokinti, o tai nebūdinga daugeliui moterų. Tiesą 
sakant, ji moka pajuokauti netgi labai sunkiomis aplinkybėmis. 

“Ji dar ir drąsi", — mąstė jis. Gal ji truputėlį per lėtai su- 
prasdavo kai kurios dalykus, kaip ir, pavyzdžiui, tai, kad į ją kaž- 
kas šovė, bet ji drąsiai pasitiko kulkas. 

Jis nusišypsojo. Ir dar jos tyrumas. Mintis apie tai privertė 
jį kikenti. Asas tuoj pažvelgė į duris ir įsiklausė. Nenorėjo, kad 
Fiona išgirstų jį besijuokiantį. Fionai patiko laikyti save didmies- 
čio kietuole, bet iš tikrųjų ji net nesupranta, kokia yra graži. Jai 
tik vienas juokas atrodyti taip, kaip senojo kino žvaigždė. Kai 
jis pirmą kartą pamatė ją su tais juodais plaukais, juodomis aki- 
mis, raudonomis lūpomis, skeltu smakru, jis... 

Asas nutraukė savo mintis ir pažvelgė pro langą. 

— Tu norėjai jos, — sušnibždėjo sau ir gurkštelėjo viskio. 
Tačiau pats suprato, kad žodis “norėjai" neišreiškia jo tikrų jaus- 
mų. Koks vyras nenorėtų šešių pėdų ūgio prisirpusios deivės? 

Jis pamanė, kad ne vien geismas kaltas. Prisiminė, kaip jai 
nepatiko dėdės trobelė. Asas seniai buvo joje lankęsis ir jo pa- 
ties vos neištiko šokas, kai pamatė, kokia ji apgriuvusi. Mėšla- 
vabalių gyvenama mėšlo krūva vargu ar būtų labiau netvarkinga. 
Tačiau ji valė ir šveitė trobelę. Ir netgi juokavo, kai praėjo pra- 
dinis šokas. O galiausiai jiedu visai maloniai pavakarojo. Kiek 
moterų taip elgtųsi? Liza tik būtų skundusis, kad susigadino ma- 
nikiūrą. 

Taip mąstydamas Asas baigė gerti viskį. Jis ketina vesti Li- 
zą Renę vos po poros savaičių. Žinoma, jei neatsisės į kalėjimą. 

Nusigręžęs nuo lango, pažvelgė į sofą. Ji buvo gana didelė 
ir tinkama miegoti. Jis ir nutarė pamiegoti, nes rytoj jų laukia 
paieškos. Ko ieškos, jis nežinojo. Nežinojo, ir nuo ko pradės 
ieškoti. 

Viena jis suprato tikrai: norėdamas, kad jam pasisektų, tu- 
rės versti Fioną pykti. Kai jis įsitaisė ant sofos ir užsimerkė, 
vaizduotėje iškilo vaizdas: Fiona vonioje, iškėlusi ilgą koją. 
“Pikta, — pamanė jis, — taip, būtent pikta." 


119 


13 skyrius 


„— Labas rytas, — Žžvaliai pasisveikino Fiona, Asui atida- 
rius miegamojo duris. Ji jau apsirengusi sėdėjo prie nedidelio 
rašomojo stalo priešais lovą ir, kai Asas išėjo iš vonios kamba- 
rio, nusišypsojo jam. 

— Gerai, — tarė jis atsargiai, — pasiduodu. Kas yra? 

— Nieko, — atsakė ji, vis dar šypsodamasi. 

Asas pažvelgė į ją prisimerkęs. 

— Kurjūs lenkiate? — paklausė. Jis priėjo arčiau prie stalo 
ir pamatė prirašinėtus popieriaus lapus, kuriuos tik rado stalčiuo- 
se. Taip pat buvo prirašytos paliktų pristatymo į kambarius me- 
niu ir viešbučio tarnybos paslaugų skelbimo paraštės. 

— Aš priėjau prie išvados, kad jūs teisus, — tarė ji. 

Asas atsiduso. 

— Kai šitaip sako moteris, negali netikėti. 

Fionos veido išraiška iš karto pasikeitė, akys užsidegė pykčiu. 

— Nemiegojau didesnę nakties dalį. Ir pasakiau sau, kad 
negalite būti toks siaubingas, koks dedatės esąs, bet štai dabar 
pats įrodote, kad aš klydau. 

— Norėčiau patikti, — tarė jis ir atsisėdo ant lovos galo. — 
Ką nusprendėte? 

— Man nepatinka, kaip jūs tai pasakėte, bet jūs teisus: mes 
negalime pasiduoti, nes niekada neišeisime į laisvę. Juk jūsų to- 
kia nuomonė? 

— Visiškai tokia. Ir ką gi čia prirašėte? 

— Ką mes žinome ir ką dar reikia sužinoti. 

— Ir? 

Nespėjus jai atsakyti, pasigirdo beldimas į duris. Fiona ne- 
spėjo nė įkvėpti, kai Asas prišoko, pagriebė ją už rankos ir nu- 
tempė į nedidelį balkoną. 

— Neišsiduokite, kad ir kas būtų, — tarė ir uždarė balkono 
duris. 

Fiona stovėjo balkone jausdama kažką tarp pykčio ir išgąs- 
čio. Ji girdėjo balsus kambaryje. “Negi bet kurią minutę pasigirs 
šūviai? Gal jau vertėtų pasidairyti, kuriais lietvamzdžiais geriau 
būtų leistis žemyn?" — mąstė ji. 

— Viskas gerai, — tarė Asas, pravėręs duris. — Tai mano 
pusbrolis. 

Fiona pakreipė galvą taip, kad tik Asas pamatytų jam skirtą 
jos žvilgsnį. Ji ketina pasikalbėti su juo. Ji nesileis išmetama ir 
vėl įleidžiama į kambarį. 

— Laba diena, — ištiesė ranką Fiona sveikindamasi su vy- 
ru, atsistojusiu nuo sofos. Prie jo kojų'buvo pastatytas portfe- 
lis, kaip atrodė, sunkus. — Malonu susipažinti su... Polo gimi- 
naičiu. 

Vyras pasirodė nepaprastai išvaizdus, truputį Žemesnis ir 
stambesnis už Asą. Fiona pamanė, kad šalia Aso jis atrodo kaip 
sunkiasvoris. Net jų rankos... Tačiau ji liovėsi lyginti. 

— Ką sužinojote? — paklausė sėsdamasi priešais svečią. 
Asas atsisėdo greta Fionos. 

Vyras žiūrėjo čia į vieną, čia į kitą. 

— Beje, esu Maiklas Tagertas, — prisistatė jis ir paklojo 
storą dokumentų stirtą ant kavos stalelio. — Aš čia turiu paieš- 
kos, susijusios su Rojumi Hadsonu, duomenis. Suprantama, tik 
tai, ką galima rasti per tokį trumpą laiką, — Maiklas pažvelgė į 
Fioną. — Hadsonas ir jūsų tėvas Džonas prieš kelerius metus 
buvo drauge išvykę Žvejoti. 

— Į Aliaską, — sulaikė kvapą Fiona, — jis rašė man apie tą 
išvyką. Kelionė nepasisekė, nes visą laiką lijo, ir jie negalėjo 
žvejoti. 

— Taip, — tarė Maiklas. — Mūsų spėjimu, per tą drauge 
praleistą laiką jūsų tėvas Hadsonui papasakojo apie jus. Gal Had- 
sonui pagailo Smo... e... Džono dukters. 

— Nieko tokio. Vadinkite jį Smokiu. Atrodo, visi taip va- 
dino. 

Maiklas įkišo ranką į portfelį. 

— Kad neliktų abejonių dėl jūsų tėvo, pasakykite, ar čia jis? 

Fiona dar nepalietė jo laikomos nuotraukos, bet jos ranka 
virpėjo. Šios nuotraukos ji nebuvo mačiusi. Turėjo vos keturias 
tėvo nuotraukas ir visas jas laikė bute Niujorke. Šioje nuotrau- 

koje tėvas su Rojum Hadsonu stovi priešais palapinę, laiko meš- 
keres ir juokiasi. 

Žiūrėdama į nuotrauką Fiona suprato, kad tai, kuo ji nenori 
patikėti, yra tiesa: tėvas gyveno dar vieną gyvenimą, apie kurį ji 
nežinojo. Tokio tėvo ji niekada nematė. Besijuokiantis vyras, ap- 
žėlęs kelių savaičių barzda — tai ne tas elegantiškas džentelme- 
nas, vedęs ją su draugėmis į prancūziškus restoranus. 

— Taip, čia mano tėvas, — ramiai atsakė Fiona ir grąžino 
nuotrauką Maiklui. — Visa tai įrodo, kad jis pažinojo Rojų Had- 
soną. Negaliu įsivaizduoti, kad mano tėvas nupiešė Hadsonui tokį 
liūdną savo našlaitėlės dukrelės paveikslą, jog tas panoro palikti 
visą savo turtą. 

— Ypač tokio amžiaus našlaitei, — mąsliai tarė Asas. 

— Ne visos esame aštuoniolikmetės mokinukės, — atkirto 
jam Fiona. 

Maiklas, regis, nesuprato, ir Asas paaiškino vienu žodžiu: 

— Liza. 

— A, taip, žinoma, — tarė Maiklas ir trumpam nusigręžė. — 
Turiu pasakyti, kad, išskyrus tą kelionę, daugiau neradome jokių 
faktų, kurie būtų patvirtinę, jog jūsų tėvą kas nors sieja su Rojum 
Hadsonu, ir nieko, kas sietų Asą su Hadsonu ir netgi Smokiu. 

Maiklas atsikvėpė. 

— Todėl aš atvažiavau perteikti tokią nuomonę: judu turite 
pasiduoti policijai. 

— Kas nors turi pažinoti mano tėvą, — tarė Fiona, tarsi ne- 
būtų girdėjusi paskutinio Maiklo sakinio. — Kas nors turi žino- 
ti, ką mano tėvas padarė tam baisiam vyrui. 

— Ji turi omenyje Hadsoną, — paaiškino Asas pusbroliui. — 
Ar ir toliau visi teigia, kad Hadsonas buvo labai mielas? 

— Meškiukas, — atsakė Maiklas. — Jis gyveno nuobodų 
gyvenimą ir, kol nepateikė “Rafaelio" idėjos, niekas jo net nepa- 
stebėdavo. Bet kai parašė tą pjesę ir išgarsino vietos televiziją, 
iš karto visiems patiko. 

— Man ne! — pareiškė Fiona ir pamatė, kaip susižvalgė abu 
vyrai. Ji atsistojo. — Ne, jūs nesuprantate. Negi ėmėte galvoti, 
kad jis man nepatiko taip, jog galėjau nužudyti? — Ji pažvelgė į 
Maiklą. — Jūsų pusbrolis man nepatinka daug labiau už tą varg- 
šelį senį, bet aš jo nenužudžiau. 

Kai Maiklas pažvelgė į pusbrolį, tas sėdėjo atsilošęs ir šyp- 
sojosi. 

— Daugeliui moterų nepatinka Asas, — tarė Maiklas rimtu 
balsu. — Sakykit, ar jis jums nemielas dėl savo aistros paukš- 
čiams, ar dėl žavumo stokos? 

Fiona vėl atsisėdo ant sofos greta Aso. 

— Dėl vieno ir dėl kito. Be to, jis susuka man galvą ir pri- 
verčia mane daryti tai, ko nori jis. 

— Panašu į jį. Mano žmona sako... 

— Kol dar neįsileidote į tuščias kalbas, — nutraukė Asas, — 
manyčiau, kad man su Fiona reikėtų pasikalbėti. Turime nutarti, 
kur važiuosime iš Čia. 

— Nėra daugiau kur važiuoti, — atsakė Maiklas. — Nėra 
kitos išeities. Štai ką aš bandau jums įrodyti. 

— Sakote, kad vienintelė mūsų išeitis pasiduoti policijai? — 
ramiai paklausė Fiona. 

— Apgailestauju, bet, atrodo, būtent taip. Mes padarėme vis- 
ką, kiek leido Montgomerių pini... — Maiklas nutilo, pajutęs grei- 
tai mestą Aso žvilgsnį. — Padarėme viską, ką galėjome. Štai čia 
yra ataskaitos. Jei norite, galite visas perskaityti. Gal aptiksite 
ką nors, kas verta dėmesio. Tiesa, vos nepamiršau, — tarė jis 
Fionai. — Atvežiau vaizdajuostę su "Rafaelio" epizodais, rody- 
tais per Teksaso vietos televiziją. Aš nemačiau, bet sako, kad 
spektaklis siaubingas. 

— Toks blogas? Tai dėl ko tas visas sąmyšis? — paklausė 
Asas. 

— Manęs neklausk. Bet Frenkas matė įrašą ir sakė, kad fil- 
mas pasibaisėtinas. Nieko, tik gauja niokotojų. Kaip jis sakė, ten 
trys pajuokos objektai tampa piratais. 

— Bus juokinga, kai “Rafaelį" parodys nacionalinė televi- 
zija, ir jis patirs fiasko, — tarė Asas. 

— Tokiu atveju jo palikimas mums netektų prasmės, nes ne- 
liktų jokių pinigų, — pridūrė Fiona. 

— Būtent, — pridūrė Asas žiūrėdamas į ją. 

Maiklas krenkštelėjo ir atkreipė jų dėmesį. 

— Kodėl jums nepabuvus čia iki pietų, o popiet... 

— Mes tau pranešime, — nutraukė jį Asas ir atsistojo. — 
Jei ką sužinosi dar, pasakyk ir mums, — jis leido pusbroliui su- 
prasti, kad gali išeiti. 

— Būtinai, — atsakė Maiklas žiūrėdamas į savo portfelį, 
lyg galvotų, ar ko nepamiršo. — Paskambinsiu po poros va- 
landų. 

— Gerai, — atsakė Asas ir nulydėjo Maiklą iki durų, o kai 
grįžo, Fiona jau skaitė Rojaus Hadsono biografiją. 


SR d 


— Nieko! — ištarė Asas ir nusviedė kokį penkiasdešimt la- 
pų ant kavos staliuko, o kai šie pabiro ant grindų, paspyrė koja. 

Fiona suprato, kad dabar ji privalo išlikti šaltakraujiška. 

— Jei naikinsite įrodymus, mes nieko nerasime. 

Ji pasilenkė ir surinko lapus. Kai atsilošė sofoje, pagalvojo, 
kaip net toks gražus kambarys gali būti kalėjimas? 

Mintis apie kalėjimą privertė ją vėl pažvelgti į popierius. 
Jie skaitė kelias valandas ir nieko nerado, nes ir nebuvo ką rasti. 
Rojaus Hadsono gyvenimas tekėjo be įvykių, nebent įvykiais ga- 
lima vadinti trejas skyrybas. Visos buvusios Žmonos skyrybų prie- 
žastį nurodė potraukį kitai moteriai. 

— Ir čia tas visų mylimas meškiukas, — karčiai pasakė Fio- 
na. — Galiu lažintis, kad jo niekas nemylėjo, kol netapo nacio- 
nalinio masto žmogumi. 

Asas šyptelėjo. 

— Jūs tokia priešiška nacionalinei garsenybei? 

— Kaip tik taip. Ar radote bent ką nors? 

— Nieko. 

Jis skaitė dokumentus, susijusius su Smokiu, bet juose buvo 
labai mažai informacijos. Jis panoro juos perskaityti anksčiau 
už Fioną, jeigu kartais reikėtų nuo jos ką nuslėpti. Bet Smokis, 
atrodo, veikė vienas, ir jo sandėriai su kitais žmonėmis nebuvo 
fiksuojami raštu. 

Apie pirmą Fiona nusižiovavo ir pasakė eisianti išsimaudy- 
ti po dušu. 

— Dar kartą? 

— Man atrodo, kad tos lūšnos pelėsiai įsigėrė į plaukus. 

— Kai grįšite, pakalbėsime apie tai, ką parašėte naktį. Gal 
pateikėte kokių idėjų? 

— Gerai, — atsakė ji ir nuėjo į vonios kambarį. 

— Aš pažiūrėsiu vaizdajuostę, — tarė jai įkandin Asas. 

— Gerai, — burbtelėjo Fiona ir uždarė vonios kambario du- 
ris. Iš tikrųjų ji panoro pabūti viena, kad galėtų išlieti tramdo- 
mas ašaras. Dalį nakties ji praleido ieškodama kokio nors ryšio, 
siejančio ją su Asu. Stengėsi prisiminti viską, ką tėvas pasakojo 
apie savo gyvenimą, bet ji pati visada nekantraudavo išpasakoti 
Džonui Burkenhalteriui viską, ir jam likdavo tik klausytis. O klau- 
sytojas jis buvo nuostabus. 

Fiona atsistojo po dušu ir leido ašaroms laisvai tekėti. Ją, 
veiklos žmogų, toks neveiklumas siutino. Jeigu jie rastų kokią 
užuominą, kokį ryšį, galėtų pradėti veikti. 

Gerokai užtrukusi duše, nuėjo į miegamąjį apsirengti. Apsi- 
rengė puikią itališko šilko palaidinę. Vyriškų marškinių kirpi- 
mo, bet labai moterišką. Susegusi sidabrinę diržo sagtį virš ga- 
bardino kelnių, ji pagalvojo, kad kalėjime šilkais nedėvės. 

Vos ji atidarė poilsio kambario duris, Asas išjungė televi- 
zorių. 

— Frenkas teisus, — tarė jis. — Tai pats baisiausias vaidi- 
nimas iš visų mano matytų. Net nesupratau, kodėl jo pavadini- 
mas — "Rafaelis". 

Fiona slėpė nuo Aso veidą, kad jis nepastebėtų užverktų akių. 
Nors ir pasidažė, bet vis tiek matėsi, kad ką tik verkė. 

— Kiek jis blogas? — paklausė ji. 

— Maiklas pridėjo recenzijas, išspausdintas Teksase, ir po- 
rą iš Niujorko, kur pjesė jau buvo parodyta. Jos atsakys geriau 
už mane. Paklausykite: “Rafaelis" yra “Vieno namuose" ir “Lo- 
bių salos" samplaika. Ir labai supainiota. Šešetas visiškų dege- 
neratų tariamai ieško lobio. Jie nusiteikę padaryti bet ką, kad tik 
jį gautų. Ar tai šito jis nori išmokyti mūsų vaikus?“ 

Asas pažvelgė į Fioną, bet ji nieko neatsakė. 

— Ir dar štai kas, — pridūrė jis. — Nors “Rafaelis" yra vai- 
kams, bet pjesėje yra seksualinių motyvų, ypač homoseksuali- 
nės pakraipos. Vagystės, išdavystės ir nė vieno garbingo perso- 
nažo. Ma Milsas atrodo tikra boba, švepluojantis, besišvaistan- 
tis peiliu, kurio rankena nusagstyta perlais, Ladlas nepakenčia- 
mas, Kredokas turi... 

— Nervinį tiką, — įsiterpė Fiona išplėstomis akimis. 

— Nervinį tiką, — sutartinai su ja baigė Asas. — Heizenas 

turi... — jis nutilo ir klausiamai pažvelgė į Fioną. — Atrodo, 
sakėte nemačiusi pjesės. 

— Duokite man tą laikraštį, — ji traukte ištraukė iš jo. — 
Heizenas turi randą, — ji pažvelgė į Asą, — išilgai plaštakos 
viršaus ir beveik iki alkūnės, tarsi būtų kovęsis su kokiu monst- 
ru ir beveik netekęs... — Fiona klestelėjo ant sofos ir išmetė laik- 
raštį iš rankų. 

Asas matė, kad ji sukrėsta, bet nesuprato, kodėl. 

— Ar matėte tą pjesę anksčiau? Ar čia problema? Gal Had- 
sonas žinojo... 

“ — Tai mano tėvo pasakojimas, — sušnibždėjo Fiona, — ir 
vadinasi jis ne "Rafaelis", o “Raflis"*. Tas šunsnukis pavogė kū- 
rinį iš mano tėvo. 

Valandėlę Asas sėdėjo tik mirkčiodamas, paskui nusišypso- 
jo. Šypsojosi vis plačiau ir plačiau, kol lūpos vos neplyšo. Jis 
pašoko iš vietos, pagriebė Fioną už liemens ir pakėlė ją. 

— Mes suradome! — sušuko ir ėmė šokti ratu nepaleisda- 
mas jos. — Mes išsiaiškinome! 

Fiona vis dar negalėjo atsigauti. Ji prisiminė savo mėgsta- 
mą vaikystės pasakojimą, labai asmenišką. Ir dabar išgirdo jį skai- 
tomą garsiai. 

Asas nejautė tokios jausmų sumaišties. Jis su Fiona priėjo 
prie muzikinio centro, spūstelėjo klavišą, ir kambarį užliejo mu- 
zikos — “ZZ Top" — garsai. 

Tokio laukinio roko Fiona klausydavosi būdama viena ir no- 
rėdama švęsti. Muzika padėdavo atsipalaiduoti. Ji iškėlė rankas 
virš galvos ir ėmė suktis taip, kaip darydavo būdama viena. Asas 
neatsiliko nuo jos. Šlaunis prie šlaunies, petys prie peties. Muzi- 
ka nešė juos. 

— Toje kelionėje į Aliaską, — šaukdamas Asas palinko prie 
Fionos ir privertė ją išsilenkti atgal. 

— Lijo, — atsišaukė ji. — O mano tėvas mėgo pasakoti is- 
torijas. 

Asas praskėtė kelius ir pritūpė žemiau visą laiką judinda- 
mas šlaunis. Fiona drauge su juo. 

— Hadsonas jautėsi kaltas, — šaukė jis, — todėl paliko vis- 
ką Smokio dukteriai. 


* Raffle angl. — lošėjas. 

— Man! — sušuko Fiona ir išsitiesė, vėl iškėlė aukštys ran- 
kas. — Ahhhhh haaaaaa! — suspiegė ji kantri stiliumi. 

Asas stvėrė ją į glėbį ir apsuko ratu. 

— Mes suradome. Mes suradome. Mes tai padarėme, — kar- 
tojo be paliovos ją sukdamas. 

Fiona ištrūko iš jo ir šoko vis greičiau ir aistringiau, kaip 
niekada gyvenime nebuvo šokusi. Šoko atlošusi galvą, gerdama 
į save muziką. 

— Džeremis nekenčia tokios muzikos! — šaukė ji. 

— Liza irgi! — atsiliepė Asas. 

— Niekada nemaniau, kad tokia muzika gali patikti jums! 
Kam, kam — tik ne ponui paukštininkui. 

— Dar daug ko nežinote apie mane, — tarė jis gundančiu 
balsu. Po akimirkos jie jau stovėjo apsikabinę ir bučiavosi. Asas 
glaudė Fioną vis arčiau. 

Kompaktinis diskas baigėsi, muzika nutilo, staiga stojo ty- 
la. Ji buvo kurtinanti. 

Fiona atsitokėjo pirmoji. 

— Aš... e... — tarė ji, vis dar prigludusi prie jo. 

— Taip, — pasakė Asas ir paleido ją. 

Fiona pasitraukė nuo jo. Krūtinė kilnojosi tiek nuo smar- 
kaus šokio, tiek nuo jausmo, patirto bučiuojantis. 

— Džeremis, — ištarė ji tvirtu balsu, tarsi tas Žodis būtų 
karo šūkis. — Mes privalome galvoti apie juos. Apie Džeremį ir 
Lizą, — pasakė ji. — Jie rizikuoja dėl mūsų, stengiasi dieną ir 
naktį... 

— Taip, — pritarė Asas. — O dabar prašau man atleisti, — 
tai taręs, jis išėjo į miegamąjį. 

Fiona atsisėdusi ant sofos stengėsi nusiraminti. “Toliau ran- 
kas nuo jo, — įsakė sau. — To negali būti." Jie jaučiasi taip, 
tarsi būtų atsidūrę negyvenamoje saloje — negali pasirinkti ki- 
tos draugijos, išskyrus vienas kitą. Normaliomis sąlygomis ji nie- 
kada — tikrai niekada — nepalinktų prie tokio vyro kaip Asas. 
Vyro, nuo kurio turi priklausyti ekstremaliomis sąlygomis, kuris 
niekada nepameta šalto proto, kuris apgynė ją... 

Ji paėmė nuotolinio valdymo pultelį. Nutarė pasižiūrėti vaiz- 
dajuostę. Geriau, kad mintys būtų užimtos tuo, kas svarbu. Ge- 
riau negalvoti apie tai, ko neturėtų būti. 

— Tai ką gi suradote? — paklausė Asas po pusvalandžio. 
Jis buvo apsirengęs storu treningu, ant šio užsimetęs vonios cha- 
latą, o kaklą apsivyniojęs rankšluosčiu. 

— Jums viskas gerai? 

— Žinoma, — atkirto jis. — Klausiau, ar ką suradote? 

— Kojjūs pykstate? Ir apskritai, kas jums darosi? Prieš kelias 
minutes buvote lipte prilipęs prie manęs, o dabar net negalite būti 
kiek meilesnis? Ir kodėl apsimuturiavote, lyg būtumėte Arktyje? 

Jis neatsakė į jos klausimus, bet paėmė telefono, stovinčio 
ant stalelio prie sienos, ragelį. 

— Ko pageidautumėte priešpiečiams? Mano pusbrolis pri- 
statys viską, ko tik panorėsite. 

Ji vis dar suko galvą dėl tokios jo aprangos. Staiga suprato. 

— Jūs maudėtės po šaltu dušu? Po labai labai šaltu? 

Asas susiraukė laikydamas telefono ragelį. 

— Sumuštinių su tuno salotomis? O gal norite ko nors karšto? 

Fiona meiliai nusišypsojo. 

— To, ką ir jūs valgysite. Geriau paprašykite kavinuko ka- 
vos. Karštos kavos. 

Asas atsirišo chalatą, pažvelgė į ją piktu žvilgsniu ir užsakė 
telefonu tuziną austrių geldelėse. 

Fiona juokdamasi vėl nusigręžė į televizorių. Asas priėmė 
tai, ko nusipelnė. Tuo tarpu Džeremis nemėgo būti erzinamas. 

— Gana jau, — sumurmėjo ji. 

Asas prisėdo šalia jos. 

— Ar žinote, kad kalbate pati su savimi? 

— O jūs knarkiate. 

— O jūs galėtumėte užsukti dantų pastos tūbelę ir nesinau- 
doti mano skustuvu. 

— Gerai, jei liausitės palikinėti šlapius rankšluosčius vo- 
nioje ant grindų. Ir šįryt nuo blynų nuvalgėte visas žemuoges. 
Aš jas labai mėgstu. 

— Aš irgi, — tarė Asas. — Liza labiau mėgsta bananus. 

— Džeremis irgi, — nepajuto, kaip pasakė Fiona. Ir jų akys 
susitiko. — Bananų ir žemuogių derinys — nuostabus, — tvirtai 
suspaudė lūpas ji. 

— Geriausias, — pritarė Asas ir ėmė žiūrėti elevizorių. — 
O dabar pasakykite, ką suradote? 

— Nieko, ko jau nebūčiau žinojusi. 

— Turėjote rasti dar ką nors. 

— Dar ką nors? — prabilo Fiona, tarsi skaitytų Aso mintis. — 
O taip, žinoma. Turbūt nužudžiau Rojų iš keršto, kad jis pavogė 
mano tėvo kūrinį. 

— Kaip tik taip. O dabar papasakokite viską, ką žinote apie 
tą kūrinį. | 

— Gerai, — atsakė ji ir, paėmusi nuotolinio valdymo pulte- 
lį, atsuko vaizdajuostę atgal. — Matote tą žmogų? 

— Darsį? 

— Taip. Kaip supratau, kritikai jam pripaišo homoseksua- 
lumą? 

Asas linktelėjo. 

— Jis varvina seilę dėl vyrų. 

— Ne. Tai ji varvina seilę dėl vyrų. Tai ne Darsis, o Darsi. 
Moteris. Mano tėvas tai aiškiai atskleidė toje istorijoje. 

— Gal papasakotumėte turinį? 

— Pora auksinių liūtų yra tas lobis, kurį vienas vyras, vardu 
Raflis, o ne Rafaelis, plukdo į Ameriką. Veiksmas vyksta tūks- 
tantis aštuoni šimtai kažkelintais metais. Bet laivas sudūžta ir 
viskas pradingsta. 

— Išskyrus liūtus? 

— Jie irgi. Bet jie tokie dideli, kad naras suranda juos. Pas- 
kui su kitais vyrais ištraukia iš jūros ir paslepia. Vyrai nubraižo 
žemėlapį tos vietos, kur yra liūtai. Paskui jie visi žūva paslap- 
tingomis aplinkybėmis, — Fiona šyptelėjo: — Visa tai mano tė- 
vas aprašė labai smulkiai. 

— Kada tėvas tą istoriją papasakojo jums? 

— Jis nepasakojo. Jis parašė ją dalimis per šešis mėnesius, 
kai aš gulėjau susilaužiusi koją. Dar buvau vaikas. Kiekvieną 
dieną jis atsiųsdavo laišką su tolesniu tos istorijos tęsiniu. 

— Suprantu, — tarė Asas, — tęskite. — Kas nutiko, kai tuos 
vyrus nužudė? 

— Paskutinis žuvo keisto nelaimingo atsitiktinumo metu. 
Jis... 

— O! — nutraukė Asas. — Pagaliau skambutis, — jis paki- 
lo ir nuėjo atidaryti durų kambarių tarnybai. 

Fiona ištiesė kaklą norėdama pamatyti, kas atvežė vežimė- 
lį, bet jai nepavyko. Asas kokią minutę pasikalbėjo su tuo asme- 
niu ir grįžo stumdamas vežimėlį pats. 

— Prašau, — tarė ir pakvietė sėstis valgyti. 

— Žmogus mirė, bet žemėlapis liko. Jo šeimininkė pamanė, 
kad tai paveikslas, todėl įrėmino jį, ir ilgus metus žemėlapis ka- 
bėjo ant sienos. Po jos mirties “paveikslas" kartu su kitais daik- 
tais buvo parduotas iš varžytinių už skolas. 

— Jums žuvies ar vištienos? 

— Po truputį ir to, ir to. Ir nesusikraukite sau visų salotų, — 
atsakė Fiona siekdama bandelės. — Viskas buvo ramu iki... Pa- 
laukite. Dabar man trisdešimt dveji, kai susilaužiau koją, buvau 
vienuolikos, vadinasi... 

— Prieš dvidešimt vienerius metus, jei bandote suskaičiuo- 
ti. Ir aš norėjau tos bandelės. Kodėl neėmėte anos, su razino- 
mis? 

— Per saldi, — atsakė ji ir, perlaužusi bandelę, pusę jos da- 
vė jam. — Sviesto, — pareiškė. Jis padavė indelį su sviestu. — 
Taigi, pasak tos istorijos, — mano tėvas viską vaizdavo taip, lyg 
istorija būtų buvusi tikra, — maždaug prieš dvidešimt trejus me- 
tus kažkas pamatė žemėlapį, suprato, kas jame pavaizduota, su- 
sidėjo su kitais penkiais žmonėmis ir ėmė ieškoti aukso liūtų. 
Tik jie nežinojo, kad ieškomas lobis yra liūtų pavidalo. Iš pra- 
džių net nesuprato, kur tas Žemėlapis veda. 

— Palaukite. Iš kur jūsų tėvas išgirdo tą istoriją? 

Fiona buvo prisikimšusi pilną burną, nes maistas tikrai bu- 
vo visai šviežias ir labai labai skanus. Žuvis — tarsi ką tik iš- 
traukta iš jūros. Todėl Fiona ir neatrėžė Asui, kad tėvas tos isto- 
rijos iš nieko nepavogė. Nusiraminusi ji ėmė pasakoti apie tas 
Kalėdų atostogas, kurias ji dėl sulaužytos kojos turėjo praleisti 
viena. Ji negalėjo aplankyti nė vienos draugės, nes buvo sugip- 
suota nuo tarpukojo iki pat kojos pirštų galiukų. Jos vos neištiko 
isterija, kai tėvas pasakė negalėsiąs atvažiuoti per Kalėdas, kaip 
paprastai. 

— Jaučiausi pats nelaimingiausias vaikas visoje planetoje, — 
pasakė ji. — Bet tėvas pažadėjo rašyti ir pasakoti laiškuose viską 
apie savo darbą. — Fiona, prisiminusi praeitį, nusišypsojo. — Aš 
dar labiau apsiverkiau, nes apie ką jis galėtų rašyti man, išskyrus 
tuos jo žemėlapius? “Brangioji Fi, šiandien aš išmatavau šešis ak- 
rus, 0 rytoj išmatuosiu keturis." Štai ko aš tikėjausi. 

— O gavote “Raflį"? 

— Taigi. Žinojau, kad tėvas turi gerą humoro jausmą. Per 
kiekvieną gimtadienį jis atsiųsdavo man svajonių žemėlapį. Kaž- 
ką apie tolimas vietas egzotiškais pavadinimais, kaip antai: Ka- 
ramelės ežeras ar Grietininių Ledų kalnas. 

— Labai egzotiška, — tarė Asas pildamas jai dar gaivos. 

— Vaikui tai atrodė nuostabu, — atsakė ji gindamasi. 

— Aš tik turėjau omeny... — Jis nutilo ir nusišypsojo. — 
Nieko blogo nenorėjau pasakyti. Tęskite toliau. Kaip jis sukūrė 
“Raflį"? 

— Manau, kad po truputį. Kasdien. Bet rašė taip, tarsi pats 
būtų ten buvęs su kitais penkiais, tarsi viskas vyko tikrai, ir... — 
nebaigusi sakinio ji pažvelgė į jį. Asas netarė nė žodžio. Laikė 
galvą nulenkęs prie savo lėkštės ir tylėjo. 

— O ne, negali būti, — tarė Fiona. 

— Ko negali? — sumirksėjo Asas. 

— Nežiūrėkite šitaip į mane, Montgomeri. Pažįstu šį žvilgsnį 
ir Žinau, kad kažką galvojate. 

— Kas, jei ta istorija neišgalvota? Kas, jei viskas iš tikrųjų 
taip, kaip rašė jūsų tėvas? 

— Jūs pats nežinote, ką sakote. Kai buvau vaikas, man atro- 
dė, kad tėvo aprašyti personažai buvo patys juokingiausi žmo- 
nės visoje Žemėje. Bet ką aš tada išmaniau? Buvau vaikas, ir 
man patiko tai, kas, pasirodo, buvo pažeminimas. 

— Nekalbant jau apie žmogžudystes, apiplėšimus, išdavys- 
tę ir... 

— Taip. Suaugusio Žmogaus akimis matau, kokie baisūs bu- 
vo tie žmonės, — ji palinko prie jo. — Ir nepamirškite: jei vis- 
kas vyko iš tikrųjų, vadinasi, mano tėvas buvo vienas tų lobio 
ieškotojų. Vis dėlto netikiu, kad tai įmanoma. 

Asas pakilo nuo stalelio su ratukais ir nuėjo paimti laikraš- 
čių iškarpų, pusbrolio atneštų kartu su vaizdajuoste. 

— Heizeno randas plaštakos išorinėje pusėje, nusitęsęs iki 
alkūnės, tarsi liudija, kad jis būtų kovęsis su kokiu monstru ir 
vos nepraradęs rankos, — perskaitė jis. 

— O ne, — tarė Fiona. — Jūs manęs neįtikinsite. Istorija 
išgalvota. Ją pavogė Rojus Hadsonas, o jį nužudė. 

— Pagal tokį scenarijų jį nužudyti galėjote vienintelė jūs. 
Kadangi istorija priklausė jūsų tėvui, norėjote užkirsti Hadsonui 
kelią darytis iš jos pinigus. 

— Bet jei aš jo paveldėtoja, tai man tik naudingiau, kad jis 
darytųsi didelius pinigus. 

— Na, palaukėte, kol “Rafaelį" parodys nacionalinė televi- 
zija, paskui pašalinote Rojų ir tapote paveldėtoja. 

— Bet kam man žudyti jį taip viešai? — ji vos nešaukė. Jo 
žodžių logika privertė ją pykti. 

— Nepasakyčiau, kad jūs protinga. Jūs tik godi. 

Fiona pakėlė šaukštą sviesti į jį, bet Asas suprantamai šyp- 
telėjo ir pasakė: 

— Kaip matau, tai nenuvedė toliau. Norite, kad paskambin- 
čiau į policiją, ir mes pasiduotume? 

— Taigi jūs nutarėte, kad mes ir toliau trypčiojame vietoje. 
Rojus Hadsonas pavogė mano tėvo sukurtus pasakojimus. O gal 
ir nesukurtus. Gal viskas vyko tikrai. 

— Jei tos istorijos tikros, nemanau, kad jų dalyviai norėtų 
matyti “Rafaelį", rodomą per nacionalinę televiziją. Kas nors gali 
juos atpažinti. 

— Nuostabu. Tik tikiuosi, kad tuos blogiukus atpažins, kol 
mes dar nepatekome į dujų kamerą, — tarė ji. 

— Ar jūs nesakėte, kad jūsų butą apiplėšė ir paėmė iš jo 
tėvo rašytus laiškus? 

— Iš kur jūs toks protingas, kad prisimenate? — paklausė ji 
pašaipiai. 

— Laiškus apie Raflį? — pasitikslino jis. 

— Laiškus apie Raflį, — atsakė ji tais pačiais žodžiais. 

Nespėjus Asui nieko pakomentuoti, suskambo telefonas, ir 
jis pakėlė ragelį. 

— Taip, žinoma. Kodėl gi ne? — ištarė jis ir padėjo ragelį. 
Paskui pažvelgė į Fioną. — Skambino pusbrolis Frenkas. Sakė 
siunčiąs tai, ką, jo nuomone, turėtume pamatyti. 

Vos Asas ištarė šiuos Žodžius, suskambo durų skambutis. Jis 
nuėjo atidaryti ir tuoj pat grįžo su plonu siuntinuku rankose. 

— Net neklausiu, kiek žmonių žino, kad mes čia, — tarė ji 
žiūrėdama pro petį, kaip jis atplėšia siuntinį. 

— Nežino niekas, kieno pavardė ne Montgomeris ir ne Ta- 
gertas, — atsakė jis, tarsi tuo paaiškintų viską. — Pasai? — tarė 
laikydamas dvi mėlynas knygutes. 

— Ir raktai, — pridūrė Fiona imdama iš jo paketėlį. — Ir 
laiškas. “Brangi panele Burkenhalter, — pradėjo skaityti. — Kar- 
tą jūsų tėvas padarė man didelę paslaugą. Tokią didelę, kad, jei 
ne jis, šiandien aš negyvenčiau. Žinau, ko jūs ieškote. Žinau, ką 
norite sužinoti. Visa tai galite rasti “Mėlynojoje orchidėjoje". 

Fiona pažvelgė į Asą. 

— Tai ir viskas, — ištarė. — Nėra nei parašo, nei pavardės. 
Kaip manote, ar “Mėlynoji orchidėja" yra naktinis klubas? Ar 
ten turėtume su kuo nors susitikti? 

Asas užvertė pasus, kuriuos tyrinėjo, ir pažvelgė į ją. 

— O ne, — tarė Fiona traukdamasi. — Man nepatinka šis 
jūsų žvilgsnis. Kai praeitą kartą Žiūrėjote į mane šitaip, mes at- 
sidūrėme pelkynuose. 

Asas šyptelėjo jai. 

— "Mėlynoji orchidėja" yra labai uždara bendruomenė maž- 
daug už penkiasdešimties mylių į šiaurę nuo čia. 

— Taip? — prisimerkė ji. — Ir kas ten pritraukia žmones? 
Aligatoriai tvenkinyje? O gal, kiek pažįstu jus, grifai ant stogų? 

— Nieko blogo toje vietoje tikrai nėra. Žinoma, savo aki- 
mis nemačiau, bet, kiek teko girdėti, tai yra... 

Kai jis nutilo, ji įtarė kažką esant ne taip. Ištraukė iš jo pa- 
sus ir pažvelgė į juos. Iš pradžių nieko įtartino nepamatė. Pasai 
priklauso Džerei ir Reidui Hazletams. 

— Kas šie Žmonės? — paklausė ji. — Ar su jais turime susi- 
tikti “Mėlynojoje orchidėjoje"? 

— Įsižiūrėkite į moters nuotrauką, — tyliai tarė Asas. 

Fiona ne iš karto suprato. Pase buvo penkiasdešimtmetės 
Avos Gardner nuotrauka. Joje ji atrodo jau ne taip, kaip daugu- 
ma Žmonių prisimena ją iš kino ekranų. 

— Kas toji Džerė Hazlet? — paklausė Fiona, nors klausda- 
ma jau žinojo atsakymą. 

Tebelaikydama rankoje pasus ji sunkiai atsisėdo ant sofos. 

— Mes turime maskuotis? Tiesa? Ir nusigrimavę tapsime se- 
ni? Ar taip? 

— Bijau, kad taip, — atsakė Asas. — Mes gauname naujas 
pavardes ir kitą amžių. “Mėlynoji orchidėja" yra pensininkų ben- 
druomenė. Ten jų daug. Jaunesniems kaip penkiasdešimties ten 
neleidžiama gyventi. 

— Kodėl filmuose užsimaskavusi moteris vilki trumpus si- 
jonus ir segi didelius nukarusius auskarus? O aš? Man duos mez- 
gimo virbalus ir supamąją kėdę? 

— Tai ne taip jau blogai. Būsite mano motinos amžiaus, o ji 
net supratimo neturi apie mezgimą. 

— Labai juokinga. Ir koks čia vardas — Džerė? 

— Man labiau rūpi, kaip jūsų tėvas pasitarnavo laiško siun- 
tėjui ar siuntėjai. Šie pasai padirbti. 

Fiona sukluso. 

— Kada "Rafaelio" premjera per nacionalinę televiziją? 

— Atrodo, po savaitės. Kodėl klausiat? 

— Nes daug Žmonių pažins save. 

Tai išgirdęs, Asas prisėdo prie jos. 

— O kai pažins, pasistengs išsiaiškinti, kad pasaulyje yra 
tik vienas niekuo dėtas asmuo, žinąs tą istoriją visą. Vienintelis, 
pats nedalyvavęs tuose įvykiuose, galįs juos įduoti policijai. 

Fiona pataisė jį: 

— Asmuo, kuris dabar: nėra niekuo dėtas. Jis ieškomas už 
žmogžudystę. Ir jeigu sės už grotų, kas jo paklausys? 

— Bingo! — ištarė Asas, paskui pasilenkė į priekį ir paėmė 
nuo kavos stalelio raktelius. — Ką gi, ponia Hazlet, ar jūs pasi- 
ruošusi sėsti su senukais prie kortų kaladės ar domino? 

— Tikiuosi, — suinkštė Fiona, — kad Rojus Hadsonas da- 
bar yra ten, kur ir nusipelnė būti. 

— Ir vis per tą lietų Aliaskoje, — tarė stodamasis Asas. Jis 
ištiesė jai ranką. — Ką gi, mamyte, klibinkščiuokime. 

— Paduok man vaistus nuo reumatizmo, tėveli. Ir nepamirš- 
kime džiovintų slyvų nuo vidurių užkietėjimo. 

— Jums reikėtų nudažyti plaukus žilai. 

— Tik tada, kai pats nusiskusite galvą plikai. 

— Na, jei taip, galėsite sakyti, kad jūsų žili plaukai nudažy- 
ti juodai. 

— Ir kad parinkau jums peruką. 

— Jums reikėtų žinoti, kad tokio amžiaus moterys dar moka 
virti valgyti. Ir kartais verda. 

— Jei valgysite, galėsiu virti. 

“— Aš būsiu į pensiją išėjęs virėjas. O jūs? Ką jūs dirbote? 
Niekas nepatikės, kad buvote namų šeimininkė. 

— Aktorė? 

Asas pažvelgė į ją. 

— Na, ne, ne aktorė. Ką pasakytumėte apie nedidelės Vidu- 
rio Vakarų drabužių kompanijos madų dizainerę? 

— Neblogai sugalvota, — nusijuokė Asas. O ką pasakytu- 
mėte... 

Saulė leidosi, o jie vis dar kalbėjosi. Užsisakė vakarienę ir 
valgydami kalbėjosi, juokėsi iš savo naujo gyvenimo, kurį čia 
pat kūrė. Tai labai padėjo pašalinti pastarųjų dienų įtampą, atsi- 
radusią dėl beprotiško bėgimo, kulkų švilpesio aplinkui. 

Tik vėlų vakarą jie išsiskyrė. Ji nuėjo miegoti į miegamąjį, 
jis liko poilsio kambaryje. Fiona pagalvojo, kaip mažai pažįsta 
Asą. Šį vakarą jie ėmėsi naujų vaidmenų, sukūrė pasakojimą, kaip 
jie susipažino ir neseniai susituokė. 

— Tai paaiškins, kodėl mes taip mažai pažįstame vienas ki- 
tą, — pasakė Asas. 

— Žinoma, susipažintume geriau, jei jūs nepabėgtumėt iš 
kambario, vos ko nors paklausiu. 

— Maniau, moterims bloga nuo vyrų, kalbančių tik apie save. 

— Moterims bloga nuo neatvirų vyrų. Ir visai nesvarbu, ar 
jie kalba apie save, ar ne, — atrėžė ji, bet jos užuomina nepri- 
vertė Aso atsiverti. 

Kai Fiona atsigulė, ją apėmė vienatvės jausmas, nustelbęs 
net nežinios, susijusios su dabartine padėtimi, nerimą. Kas vyks- 
ta? Reikėtų galvoti, kaip išspręsti susidariusią problemą, o ne 
domėtis Asu. Ar jis turi antklodę? Visu pajėgumu veikia oro kon- 
dicionierius, ir jam reikia antklodės. O pagalvę ar turi? 

Ji užsidėjo ant galvos savo pagalvę ir ėmė kartoti: 

— Džeremi, Džeremi, Džeremi... 

Kol galų gale užmigo. 

— Jei suvalgysiu dar vieną sėlenų sklindį, man bus bloga, — 
pasakė Fiona. — Ir ką žmonės sau mano vertindami sklindžius 
pagal jų svorį? Negi geriausias tas blynas, kuris numestas pramu- 
ša grindis? 

— Tik tada, kai grindys iš plytų, — pažvelgęs į ją, sėdinčią 
kitapus pusryčių baro, atsakė Asas. Jo veido išraiška buvo be- 
jausmė. 

Aušo sekmadienio rytas. Jie jau tris dienas gyveno pensi- 
ninkų bendruomenėje. Ir nei vienas, nei kitas niekada gyvenime 
nesijautė labiau pavargęs. 

Vos tik įėję pro lauko duris, jiedu gavo aibes kvietimų. Iš 
pradžių jie džiūgavo. 

— Dabar mes viską sužinosime, — pirmą vakarą pasakė Fio- 
na, ir Asas pritariamai nusišypsojo. Jie įsivaizdavo, kad čia gy- 
vena pagyvenę Žmonės, kurių atmintis sušlubavusi, bet abu tikė- 
josi susidorosią su užduotimi. Jie manė, kad didžiausias sunku- 
mas bus įtikinti kaimynus tuo, kad yra pakankamai seni gyventi 
vyresnių nei penkiasdešimties metų žmonių draugijoje. 

Pirmoji Fionos sutikta moteris pasakė: 

— O, puikiai atrodai. Kas tavo plastinės operacijos chirur- 
gas? 

Fiona taip ir išsižiojo nepajėgdama pratarti žodžio, nes mo- 
teris atrodė kaip dvidešimt penkerių metų. Ji mūvėjo raudonos 
spalvos trumpikėmis ir vilkėjo trumparankoviais sportiniais marš- 
kinėliais, išryškinančiais krūtinę. Sviesūs plaukai buvo surišti į 
storą “arklio uodegą". Veide — nė raukšlelės. Kalbėdama ji bė- 
go vietoje. 

— Pasakyk man, jei norėsi pasimankštinti, — moteris nu- 
žvelgė Fioną ir tikriausiai pagalvojo, kad toji “lengvai minko- 
ma". — Gal galėsiu tau duoti keletą patarimų. 

— Taip, žinoma, — sumurmėjo Fiona. — Gal kitą savaitę. 

Už jos nugaros suprunkštė Asas. Pasirodo, jų kalbos apie 
maskuotę buvo beprasmės. Dauguma čionykščių gyventojų dėl 
plastinės chirurgijos ir treniruočių atrodė netgi jaunesni už 
juodu. 

Asas su Fiona turėjo tik savaitę iki “Rafaelio" premjeros 
per televiziją, ir per tą savaitę reikėjo sužinoti viską, kas nutiko 
1978 metais, kai Fionai buvo vienuolika. 

Bet išbuvę čia trejetą dienų, jie nerado.nieko, kas būtų pa- 
dėję atskleisti paslaptį. 

— Ar jie visi važiavo į Vudstoką? — paklausė Fiona Aso, 
vartančio omletus. Jų namelis buvo šviesus ir linksmas, ir po tri- 
jų dienų Fiona šią buveinę beveik pradėjo vadinti namais. Tai 
buvo vienas iš pensininkų bendruomenės namų, pastatytų pagal 
vieną projektą, profesionaliai dekoruotas, su baldais, įrengtu ka- 
binetu. Fiona būtų pageidavusi ryškesnių spalvų, bet viskas įreng- 
ta labai patogiai. Ji beveik galėjo įsivaizduoti save, gyvenančią 
jame nuolat. 

Fiona ruošė kavą, tokią, kokią mėgsta Asas. Iš trijų rūšių 
pupelių. Sumalė po šaukštelį kiekvienos ir sumaišė. 

— Kur jūsų..?7 — ji pažvelgė ten, kur buvo nukreiptas Aso 
žvilgsnis. Asas žinojo, kad ji paklaus, kur jo kavos puodelis — 
didelis su patogia ąsele, o šiuose namuose buvo kitokie — dailu- 
čiai, elegantiški. 

— Jeigu jais tikėsi, tai visi ten buvę, — tarė Asas ir atsiduso 
dėdamas omletą jai į lėkštę. Omletas buvo kaip tik toks, kokį ji 
mėgo. Daugiau žaliųjų pipirų negu svogūnų. Ir ne tiek daug kar- 
čiųjų pipirų, kaip mėgsta jis. 

— Manote, kad jie meluoja? — paklausė ji imdama iš skru- 
dintuvo skrebučius. Sau — su sezamo sėklomis, jam — su aguo- 
nomis. Sau sviesto užtepė vos vos, jam — storai. 

— Tiesą sakant, nemanau, kad jie prisimena. Manau, kad 
visi buvo prisirūkę žolės. 

Asas padėjo ant stalo dvi lėkštes. 

— Ką pavyko sužinoti? — paklausė ji, jos akys suspindėjo. — 
Papasakokite man. 

— Nieko, — atsakė jis. 

Ji pamatė, kad jis kažką slepia už nugaros. 

— Ką ten turite? — paklausė eidama prie jo. 

— Nieko, — atsakė jis dar uoliau slėpdamas. — Visiškai 
nieko. Tik... 

— Tik ką? 

— Ko jūs ieškojote parduotuvėje, bet negavote? 

— Nieko, — sutriko ji. — Ten galima nusipirkti visko. 

Tuoj už bendruomenės miestelio vartų buvo nedidelė par- 
duotuvė, o joje — įvairiausių maisto produktų, kokių tik širdis 
geidžia. Ten gali gauti tajų ar indų virtuvės maisto. Bet tikrai 
nebuvo “Velveeta" marmelado. 

Fionos akys staiga išsiplėtė. 

— Negali būti, — tarė ji. — Sako, kad jo daugiau negamina. 

— Tiesa. Bet gal aš turiu savų kanalų, — atsakė Asas ir Žžen- 
gė atbulas, kol atsimušė į virtuvės barą. 

— Leiskite pažiūrėti, — Fiona ėjo prie Aso, iškėlusio virš 
galvos plokščią platų stiklainį. — Tikrai! — suspigo ji ir siekė 
stiklainio, bet jis perėmė stiklainį į kitą ranką. 

— Jei sudaužysi, užmušiu! — tarė ji vėl siekdama. Pirmą jų 
vakarienę kaimynė pavaišino nemėgstamais sėlenų sklindžiais, 
bet su tuo ypatingu obuolių ir slyvų marmeladu. Fiona vos neiš- 
valgė viso indelio — taip jai buvo skanu. Kaimynė pasakė, kad 
retai kurioje parduotuvėje jo būna. Kai Fiona marmelado pasi- 
teiravo vietos parduotuvėje, jai atsakė, kad daugiau jo nebega- 
mina. 

Bet Asas turėjo stiklainį ir mojavo juo jai virš galvos. Fio- 
nos rankos buvo ilgos. Ji čiupo jo riešą ir bandė nulenkti žemyn. 
Kai viena ranka nepajėgė, įkibo į jo riešą abiem. Kad išlaikytų 
pusiausvyrą, viena koja apsivijo apie jo koją ir stengėsi atimti 
stiklainį. 

Asas juokėsi iš Fionos pastangų. 

— Ak, jūs tikri jaunavedžiai, — pasigirdo balsas nuo suve- 
riamų stiklinių durų, skyrusių virtuvę nuo baseino: 

Kaip sugauti blogai besielgiantys vaikai, Fiona ir Asas bai- 
gė "> ir atsigręžė pasižiūrėti į atėjusią moterį. Tai buvo Ro- 
za Cailders. Ji su savo vyru gyveno ketvirtame name nuo jų. Pir- 
mąjį vakarą jie pasiūlė Asui ir Fionai “pasikeitimą žmonomis". 
Save jie vadino “svingeriais". 

— Mes paskutiniai gyvi svingeriai, — pasakė Roza. 

Asas burbtelėjo: 

— Pažiūrėsime. 

Ir Fiona įspyrė jam į koją po stalu. 

O dabar Roza stovi jų virtuvėje. Įėjo nepasibeldusi, papras- 
čiausiai atidariusi duris. “ Ar neprieštarausite? — paprastai pasi- 
teiraudavo ji, įėjusi į kieno nors namus. — Pripratau gyventi ko- 
munoje. Mes niekada nerakiname durų.“ Šitaip pasakiusi juok- 
davosi taip, kad net susiriesdavo į kamuolį — kamuolį, kuris pa- 
prastai atsidurdavo šalia Aso. 

— Ar neprieštarausite? — pasilabino Roza. — Aš tik užėjau 
paklausti, ar mudu su Leniu šiandien galėtume paplaukioti jūsų 
baseine? Mūsų vėl netinkamas, o meistrai iki rytojaus neateis. 

Jiedu iš lėto atsitraukė vienas nuo kito: Asas pastatė indelį 
su marmeladu ant baro, Fiona nuėjo prie stalo. Ji norėjo pasakyti 
tai nepakenčiamai moteriškei, kad išeitų, bet tokiomis aplinky- 
bėmis negalėjo to sau leisti. Nors jie ir pasivadinę svetimomis 
pavardėmis, tarp bendruomenės narių buvo Žmonių, žinančių, kas 
jie tokie. Be to, čia buvo porelė, kurią Asas sakė galįs atpažinti 
bet kada. Fiona jautė, kad jiedu su Asu — ne vienintelė pora, 
neišeinanti už bendruomenės vartų. 

Taigi dabar jų laukia diena su Roza ir Leniu baseine. Jeigu 
tiedu seni hipiai nesimaudytų nuogi, dar nebūtų taip blogai. Bet 
dabar vien nuo minties, kad visą dieną turės atmetinėti tų pasi- 
leidėlių pasiūlymus, Fionai suko vidurius. 

inoma, Roza, mes mielai pasiūlytume savo baseiną, — 
žvaliai atsakė Asas, ir Fiona pažvelgė į jį, ar jis neprarado svei- 
ko proto — ji žinojo, kad negalima atmesti prašymo. — Tiktai 
mudu šiandien išvažiuojame. 

— Išvažiuojate? — paklausė Roza. — Maniau, kad jūs ne- 
galite... Tai yra, norėjau paklausti, ko čia trūksta, kad reikėtų 
išvažiuoti. 

— Dėl motinų, — skubiai atsakė Fiona. — Norėjau pasaky- 
ti: dėl mano motinos. 

or paėmęs Fionai už rankos, vedė ją iš virtuvės. 

monos mama susirgo. 

— Maniau, kad ji našlaitė? 

— Kad ne, — garsiai atsakė Fiona. Jie buvo beveik prie lau- 
ko durų. — Sakiau, kad tapsiu našlaite, jei greitai neaplankysiu 
savo motinos. Juk žinote, kaip būna? 

Roza jai buvo sakiusi pagimdžiusi tris vaikus, bet dabar net 
neturinti supratimo, kur jie. 

Asas paėmė automobilio raktelius nuo siauro stalelio, sto- 
vinčio fojė, atidarė duris ir išėjo tempdamas paskui save Fioną. 
Lauke abu pasileido bėgte lyg vengiantys bausmės mokinukai. 
Įsėdę į džipą, kartu ėmė kvatotis. O privažiavę prie vartų, ėmė 
juoktis dar smarkiau. 

— Mus gali sugauti, — tarė Fiona. — Mes negalime išva- 
žiuoti. Negalime... Ai, velniop visa tai! Toje vietoje — kaip ka- 
lėjime. “Ar jūs prisimenate 1978-uosius? Mano tėvas sakė, kad tai 
jo sėkmingiausi metai. Gal jūs pažinojote mano tėvą? Smokį?" — 
Fiona pamėgdžiojo pati save. — O gal mums surengti lauko šokius 
ir per juos paskelbti, kad slapstomės nuo policijos ir... 

— Fiestą, — tarė Asas. — Ne lauko šokius, o fiestą. 

— Gerai. Vaišinsime visus pyragaičiais ir marihuana. 

— Man atrodo, kad vyrukas iš rožinės spalvos namo gami- 
na LSD rūsyje. 

— O policija tyko mūsų, — sarkastiškai pasakė Fiona, pas- 
kui pro langą pažvelgė į plyną greitkelį, kuriuo važiavo. — Be- 
je, jei jau prakalbome apie policiją ir užtvaras ant kelių, tai kur 
mes važiuojame? 

— O kur pageidautumėte? — paklausė jis maloniai. 

— Iš tikrųjų? 

— Iš tikrųjų, — atsakė jis šypsodamasis jai. 

Fiona nusigręžė, kad nematytų jo šypsenos. Nors jiedu ir 
nesužinojo, kas nužudė Rojų Hadsoną, bet per pastarąsias tris 
dienas ji ir Asas daug ką sužinojo apie vienas kitą. Reikalo pri- 
spirti, jie turėjo liautis kivirčytis tarpusavyje ir dirbti išvien, kad 
rastų bent kokių užuominų į tai, kas jau įvyko ir kas vyksta da- 
bar. 

Per tą trejetą dienų jie priėmė visus pateiktus pakvietimus 
ir skatino Žmones kalbėti apie “senas dieneles". Taip visai to ne- 
norėdami jie pradėjo septintojo dešimtmečio prisiminimų vaka- 
rą. Bet juk žinoma, kad žmonės, prisimindami tai, kas vyko sep- 
tintajame, iš tiesų prisimena aštuntojo dešimtmečio įvykius. 

Taigi Fiona ir Asas, virtę Džere ir Reidu Hazletais, tapo hi- 
piškos nostalgijos liudininkais. Jie žiūrėjo mėgėjiškus filmus 
(Fiona jau būtų sukrovusi laužą jų galvos raiščiams sudeginti), 

ragavo valgius (daugiausia sėlenų sklindžius) ir klausėsi prisi- 
minimų. Daugumos pasakotojų akys buvo svajingos. Atrodė, kad 
prisimenami laikai jiems buvo idealūs. 

Bet, kiek Asui ir Fionai pavyko sužinoti, niekas iš jų kai- 
mynų nebuvo Floridoje 1978 metais. Tačiau negalima pamiršti 
atminties spragų. “Nelabai gerai prisimenu tuos metus", — taip 
dažniausiai buvo atsakoma į jų klausimus. 

Vakare, likę vieni savo jaukiame name, jiedu aptardavo, ką 
sužinoję. Palygindavo savo nuomones apie žmones ir nutardavo, 
kuo galima ir kuo negalima tikėti. 

— Ir aš manau, kad ji melavo, — sakydavo Fiona sutikda- 
ma su Asu. 

Jau po vienos dienos jie pradėjo pastebėti, kaip abu pana- 
šiai vertina Žmones. 

— Ir man! Ir aš! — dažnai ištardavo ji. Todėl dabar, kai 
Asas paklausė, kur pageidautų važiuoti, Fiona norėjo atsakyti: 
“Su tavimi. Kur tik tu nori, ten važiuosiu iš aš". 

Tik ji to nepasakė. 

— Leiskite atspėti, — tarė jis, žiūrėdamas į ją akies krašte- 
liu. — Susitvarkyti plaukus? Pasidaryti manikiūrą? Vašku depi- 
liuoti kojas? 

— Cha! — atsakė ji. — Matyt, taip ir nepažinai manęs. Ma- 
no tikrojo “aš", — savo balse ji išgirdo nuoskaudos gaidelę ir 
norėjo sau įspirti už tai. 

— Tokios didmiesčio merginos? — paklausė Asas. — Argi 
ne jūs visai neseniai raukėtės dėl smėlio bateliuose ir skundėtės 
Florida? 

Ji žiūrėjo pro langą. 

— Atrodo, kad tai buvau ne aš. Ir gyvenimas buvo ne mano, — 
atsakė ji ir prisiminė praėjusias dienas. Ji galvojo, kaip ten dabar 
klojasi jos įstaigoje. Ne, jau ne jos. Dabar jos kabinetas ir... Kim- 
berlė turi kitą šeimininką. 

— Nagi? — nutraukė jos mintis. — Jei nenorite šalinti, kirp- 
ti, garbanoti ar dažyti plaukų, tai ko tada norite? 

— Dirbti! — išsprūdo jai. — Norėčiau ką nors daryti, o ne 
klausytis hipių istorijų ar galvoti, kas ten vyko, kai buvau vai- 
kas. Aš norėčiau... Gerai nežinau. Galbūt suprojektuoti kokią jū- 
sų krokodilinę lėlę. 

— Tikrai? — atsigręžė į ją nustebęs Asas. — Maniau, kad 
su lėlėmis baigta. 

— Lygiai taip pat, kaip ir jūsų paukščiais. Tai kur vis dėlto 
važiuojame? 

— Geriau dirstelėkite į žemėlapį. Ten, ant užpakalinės sė- 
dynės. 

Fiona persisuko pasižiūrėti. Bet ant užpakalinės sėdynės ne- 
buvo jokio žemėlapio. Ten ant bloknoto gulėjo galingi žiūronai, 
o šalia jų — į rožiškai baltą dovanų popierių įvyniotas pakelis, 
perrištas rožiniu kaspinu. 

— Žemėlapio nėra, — tarė ji ir laukė, ką jis atsakys, bet jis 
tylėjo. — Spėju, kad bloknotas ir žiūronai skirti paukščiams tir- 
ti, — ištarė ji po kiek laiko. 

— Mmmm, — išgirdo atsakymą. 

Valandėlę ji sėdėjo žiūrėdama tiesiai prieš save. Nemanė pa- 
klausti jo, kam ta dovana, bet galvojo, kad gal tiktų klausimas: 
“Tai kieno gi šiandien gimtadienis?" Rožinis popierius paprastai 
tinka moteriai. Kam vis dėlto Asas paruošė dovaną? Vienai iš 
“Mėlynosios orchidėjos" gyventojų? Be abejo, jis negali puose- 
lėti karštų jausmų dvidešimčia metų vyresnei už save moteriai. 
O gal? O gal jis ką nors sužinojo, kas domino juos abu? Bet ko- 
dėl nepasakė jai? 

Nepagalvojusi, ką daro, ji stuktelėjo jam kumščiu į petį. 

Asas nusikvatojo: 

— Ištvėrėte ilgiau, negu maniau. Ši dovana skirta jums. 

Iš dalies ji suirzo, kad jis bandė ją, graužiamą smalsumo, o 
iš dalies todėl, kad jis taip gerai ją pažįsta. Šiaip ar taip, ji suir- 
zo. Bet ne tiek, kad nestvertų dovanos ir tuoj pat jos neišvynio- 
tų. Viduje buvo piešimo albumas, spalvoti pieštukai ir storas 
minkštas trintukas. Tai buvo labai asmeniška dovana, kokios ji 
labai norėjo. Tai, kas skirta tik jai vienai. Fiona žiūrėjo stebėda- 
masi. Visi jos pažįstami vyrai moterims dovanodavo kvepalų ar- 
ba juvelyrinių dirbinių. Iš tikrųjų ji labiau norėjo piešimo albu- 
mo, o ne kokio brilianto. 

— Liaukitės, Burke. Tikiuosi nesiruošiate verkšlenti? — pa- 
klausė jis. Jis jos niekada taip nevadino. Tiesą sakant, nevadino 
netgi vardu — tik “panele Burkenhalter'". — Geriau pateikite man 
idėją, iš kur gauti pinigų Kendriko parkui? 

— Ką? — atitrūko Fiona nuo savo minčių. 

— Jūs man skolinga. Prisimenate aligatorių, kurį sunaiki- 
note? 

— O, taip. Išgelbėjau jūsų gyvybę. Jau pamiršau tai. 

Jis pasignalizavo ir išvažiavo iš greitkelio. 

— Tai dabar išgelbėkite mano parką. Kai baigsis ši sumaiš- 
tis, man reikės rasti būdą, kaip išlaikyti parką. O jūs minėjote 
galinti sukurti lėlę mano parkui. 

Išgirdusi žodį “kai", ji turėjo nusigręžti į langą. “Kai" reiš- 
kia laisvę. Kai nereikės slapstytis. Kai jie galės gyventi kaip ir 
visi kiti. 

— Na... — ištarė ji dvejodama ir perbraukė ranka piešimo 
albumą. 

— Suptantu. Jūs — vieno kūrinio autorė. 

— Kaip ir Margaret Mičel, — atsakė ji ir privertė jį nusi- 
juokti. 

— Tai ką gi darytumėte, jei Kendriko parkas būtų jūsų? 

— Aš... — ji nutilo ir kiek pagalvojo. — Bandyčiau sugal- 
voti ką nors tokio, ko labai norėtų vaikai ir neduotų dėl to ramy- 
bės savo tėvams, ir tai būtų galima gauti tik Kendriko parke. Vai- 
kai — tikrieji pasaulio pirkėjai. Pamesk jiems kabliuką, ir jie 
vers savo tėvus pirkti jiems, o kai patys taps tėvais, pirks savo 
vaikams, nes jaus nostalgiją. 

Asas giliai atsiduso. 

— Gal man daryti mechaninius paukštelius? 

Regis, ji neišgirdo. 

— Žinote, turiu idėjų. Dažnai pagalvodavau — jeigu reikė- 
tų pradėti iš pradžių, sukurčiau lėlę, kuri išstumtų Kimberlę iš 
rinkos. 

Iš asfaltuoto kelio Asas išvažiavo į žvyrkelį. 

— Tik nesakykite, kad ta lėlė naktį pavirs į mėlynąjį garnį. 

— Ne, — atsakė Fiona mąstydama apie lėlę, susijusią su 
paukščių draustiniu. — Jai priklauso parkas. Dieną ji dirba veteri- 
nare, o vakarais lanko turtingus rėmėjus. Ji vairuoja džipą ir ko- 
voja su brakonieriais. Kimberlė neturi jokių priešų. Ir Kimberlė... 

— Ką Kimberlė? — paklausė Asas jau vairuodamas džipą 
per kažkokią klampynę. Tačiau jis, matyt, žino, kur važiuoja, nes 
neįklimpo. 

Bet Fionai buvo vis viena, kur jis važiuoja. Kai ji prakalbo, 
jos balsas skambėjo beveik pašnibždomis: 

— Lėlė slapta įsimylėjusi vyrą, galintį kvėpuoti po vande- 
niu, — Fionos akys užsidegė. — Ir kai jie patenka į keblią padė- 
tį, vaikinas miršta, nes per ilgai išbūna be vandens, — ji nutilo ir 
atsiduso. — Ne, ne tai. Sugalvosiu ką nors kita. 

Ji pažvelgė į Asą, kai šis atidarė dureles ir ištiesė jai ranką, 
kad padėtų išlipti. Lauke ji apsidairė aplinkui. 

— Mes esame jūsų parke. Tiesa? 

— Pamaniau, kad galėtume pasiimti poilsio dieną. Kad pa- 
mirštume “Rafaelį", Rojų Hadsoną ir visus kitus. Ar gerai? 

— Galėsite stebėti paukščius, o aš piešiu eskizus. 

— Jums nepatinka, — pasakė jis tiesiai, ir jo balse ji pajuto 
nusivylimą. 

— Mintis puiki, tik... 

— Jei taip, tai kas trukdo? 

— Pinigai. Malonu pasvajoti apie tokią lėlę, bet tai liks tik 
svajonė, — ji atsikvėpė. — Sakiau jums, kad tokiai lėlei sukurti 
reikia milijono. Aš atsisakyčiau kurti kokią pigią lėliūkštę di- 
džiulėmis akimis. Tik geriausias vinilas, geriausi drabužėliai, ge- 
riausi... — ji nutilo. — Kodėl nesijuokiate iš manęs? 

— Todėl, kad mintis nėra bloga. Ši vieta ryte ryja pinigus. 
Būtų neblogai susigrąžinti juos, — jis patylėjo. — Ar Kimberlei 
skirta televizijos laida? 

Fiona neslėpė savo nepasitenkinimo: 

— Ne, tokius dalykus turi tie bjaurūs veikėjai. Jie nėra lė- 
lės. Niekas niekada... — ji nutilo, paskui pažvelgė į jį stebėda- 
masi. 

Aso veido išraiška sakyte sakė: “Ar aš nesakiau?" Jis paė- 
mė Fioną už rankos ir pavedėjo siauru takeliu į nedidelę aukštu- 
mėlę. Mostelėjo kviesdamas ją sėstis. 

— Netgi Disnėjus? — paklausė jis ir prisidėjo prie akių žiū- 
ronus. 

— Laikinas dalykas. Toje studijoje sukuria lėles filmui. Po 
poros savaičių jos jau neberūpi. Kalbu apie kai ką, kas išgyventų 
dvidešimt metų, — Fiona pažvelgė į albumą, bet vis dar jo neat- 
vertė. 

— Tai kuo ji vardu? 

— Kas? 

— Ta lėlė? Pelkių mergelė? 

— Ne. Reikėtų ko nors saulėto, — atsakė Fiona ir nusišyp- 
sojo. — Oktavija. Tavi Holden. Holden — aktoriaus Viljamo Hol- 
deno, vėliau tapusio gamtosaugininku, garbei. Tavi turi du drau- 
gus. Vienas gyvena civilizuotame pasaulyje, o kitas dirba gidu 
pelkėse. 

— Kaip ir jūs, — švelniai tarė Asas. — Vieną — sausumoje, 
kitą — pelkėse. 

Bet Fiona jo nesiklausė. 

— Gido vardas yra Akselis, o to kito draugo — Džastinas. 

Tai tarusi, ji atsivertė albumą ir ėmė piešti. 

Iki kokios pirmos valandos abu tylėjo užsiėmę: Fiona susi- 
kaupusi piešė, Asas tyrinėjo horizontą ir žymėjosi duomenis sa- 
vo knygoje. Tik tada, kai Asas pakišo jai po nosim sumuštinį, 
Fiona tarsi atsigavo iš transo būsenos ir pažvelgė į jį. 

— Jūs visa tai suplanavote? — tarė ji pilna burna, pasidėju- 
si albumą šalia savęs ant žolės. 

— Savigyna. Negaliu pakęsti marihuanos kvapo. Ar žinote, 
kad tas augalas, kuriuo grožėjotės pas Džonsus, yra “žolė". 

— Žolė, už kurią... - 

— Nuo dvejų iki penkerių. Ar kiek ten skiria metų už ją, — 
tarė jis. 

— Turbūt netrukus išsiaiškinsime viską apie bausmes, — ji 
nenorėjo gadinti šios dienos panašiomis mintimis, bet teko. 

— Parodykite, ką nupiešėte, — paprašė jis ir prisėdo prie jos. 

Fiona užuodė jo kvapą. Jis nenaudoja losjono po skutimosi, 
bet ji pažino jo kvapą. Ir kaipgi kitaip: juk jie gyvena vienuose 
namuose, važinėja vienu automobiliu, netgi guli vienoje lovoje. 
Jis palinko prie jos, ir ji veidu pajuto jo plaukų šiltumą. Jis bū- 
davo saulėje be kepurės, nesitepdavo jokiais apsauginiais kre- 
mais nuo saulės spindulių, nors ji liepdavo jam elgtis apdairiau. 

Fiona tylėjo, ir jis pažvelgė į ją. Fiona ėmė dažniau al- 
suoti. Jų lūpas skyrė koks colis. Ji jautė jo kvėpavimą, juto 
kūno šilumą. 

— Ledo? — skubiai tarė jis ir pasitraukė toliau nuo jos. 

— Taip, žinoma, — atsakė ji kuo nerūpestingiau, tramdyda- 
ma smarkiai plakančią širdį. 

— Norėjote papasakoti daugiau apie sumanymą, — priminė 
jis ir padavė jai ledo kubelį iš nešiojamojo šaldytuvo, bet laikėsi 
nuo jos per ištiestos rankos atstumą. 

Fiona paėmė ledo gabaliuką ir nusistebėjo, kad jis akimirks- 
niu neišgaravo nuo jos delno karščio. Visą rytą ji išsėdėjo prie jo 
lyg niekur nieko, o dabar tokioj nuošalėj staiga pajuto jo artumą. 
Bet juk jie visada buvo atsiskyrę nuo pasaulio. Gyveno puikia- 
me nedideliame name. 

— “Nuotykių parkas. Ne komercijai, o mokymuisi", — per- 
skaitė jis garsiai, ir ji pamatė, kad jis laiko albumą. — Kas tai? 

— Šiaip sau. Tokia idėja. Kaip gali vaikai suprasti, ką daro, 
jei, mėtydami pro langus tarą nuo gėrimų, nemato rezultatų? Ga- 
lėtumėte panaudoti parką jiems mokytis. 

Kai ji kalbėjo, jos kūnas po truputį rimo. Ji sutelkė dėmesį į 
idėjas, galinčias Kendriko parką paversti pelninga įmone. 

— Galėtumėte rengti ekskursijas dešimties ar daugiau vai- 
kų grupei. Pasamdykite neturtingus, bet stropius ir žvalius kole- 
džo studentus ekskursijų gidais. Padarykite Disnėjaus lygio ne- 
tikrų paukštelių, kurių tyko grobuonys. Sukrėskite vaikus. 

— Ir kas už visa tai sumokės? 

— Lėlė, žinoma. 

— O kaip berniukai? Nedrįskite sakyti, kad perauklėsite juos 
taip, kad imtų žaisti lėlėmis. 

— Iš tiesų neturiu supratimo, su kuo žaidžia berniukai? 

— Jiems svarbiausia daugiau judėti, — atsakė jis abejingai. 

— Taip. Žaisti žiaurius žaidimus. Na, tada parduokite jiems 
kokius plastikinius aligatorius, kurie prasižioja, o ten — žmo- 
gaus ranka su laikrodžiu. 

Fionos siaubui, Asas staiga supyko. Jo juodi antakiai suau- 
go į vieną liniją. 

— Nemanau, kad derėtų juoktis iš dalykų, kurių neišmanote. 

Tai taręs jis pasisuko, ir ji pamanė, kad jis nueis į automo- 
bilį. Negi ji sugadino tokią gražią dieną? 

Ji tučtuojau nuėjo paskui jį. 

— Atsiprašau, — ištarė, nors pati nesuprato, už ką atsipra- 
šo. Tiesą sakant, beveik neprisiminė, ką tokio pasakė. Priėjusi 
prie jo, uždėjo ranką ant jo rankos, — nenorėjau įžeisti jūsų. Iš 
tikrųjų man ši vieta pradeda patikti. Ji... 

— Būtent šitaip buvo surastas dėdė Džilas, — tyliai ištarė 
Asas. 

Fiona ne iš karto suprato, ką jis pasakė. 

— Surastas? Norite pasakyti, kad... — jai pritrūko kvapo. 

— Vieną dieną jis išėjo stebėti paukščių ir nebegrįžo. Po 
poros savaičių radome jo auksinį laikrodį. 

Fiona nenorėjo daugiau klausinėti. Nenorėjo daugiau išgirsti 
nieko. Kartais šiurpūs vaizdai įstringa jai į atmintį ir nebeišdyla. 

— Klausykite, gal jau reikėtų grįžti, — tarė jis. — Moski- 
tai... — jis nutilo išvydęs jos veido išraišką. 

Fiona nesuprato, kaip jai šovė mintis. Galbūt ji susijusi su 
laikrodžiu. Auksiniu. Virš Aso galvos buvo matyti gumbuotas se- 
nas medis, o jo kamienas vietomis spindėjo nuo saulės. 

Pridėjusi ranką prie burnos, ji žengė atatupsta. Akys išsi- 
plėtė ir atrodė lyg du mėnuliai. 

— Kas? — sušnibždėjo Asas. 

— Auksas, — šiaip taip pratarė ji. 

— Koks auksas? Kur? 

— Liūtai. Jeigu... — jai užėmė gerklę. 

Jiedu jau ilgokai buvo pakankamai artimi, kad Asas galėtų 
skaityti jos mintis. 

— Jei istorija tikra, tai kur tada liūtai? Nors mintis įdomi. 

Fiona lėtai pakėlė ranką ir parodė Asui medį. Jis atsigręžė, 
bet iš tos vietos, kur stovėjo, nieko nepaprasto nepamatė. Kai 
vėl pažvelgė į Fioną, ji tebestovėjo prisidengusi burną ir kita ran- 
ka rodė į medį. 

Asas padėjo žiūronus į šalį. Jis ėmė sliuogti į aštuonių pėdų 
palmę, čiuopdamas rankomis kamieną. Užčiuopė išsikišimą. Kaž- 
koks įstrigęs daiktas buvo beveik apaugęs mediena. Kišeniniu 
peiliuku jis iškrapštė ilgą storą vinį su colio diametro galvute. 
Vinis buvo auksinė. 

Nulipęs žemyn, jis ištiesė delną su vinimi. 

Ji nepaėmė vinies. Užuot tai padariusi žengė atbula nuo jo. 
Veide atsispindėjo patirtas sukrėtimas. 

— Kas čia? Pasakyk man, — pareikalavo jis. 

— Aš... — ji krenkštelėjo ir pritildė balsą. Aš... Mano tė- 
vas... 

— Turite man padėti, — žengdamas artyn įspėjo ją Asas. 

— Turėjau žemėlapį, rodantį kelią, kur paslėptas lobis. Tė- 
vas jį man atsiuntė. Žinau, kur paslėpti auksiniai liūtai. 

Asas stovėjo nejudėdamas, žiūrėdamas tai į ją, tai į auksinę 
vinį ant delno. Jei vinis buvo žemėlapio dalis, o vinį jis surado 
čia, tai... 

— Liūtai paslėpti mano valdoje? Tiesa? — ramiai paklausė 
jis. — Ir mano dėdė tikriausiai juos surado, todėl ir buvo nužu- 
dytas. 

— Prašau atleisti man už neatidumą, bet dar kartą pasakyki- 
te man, kur padėjote žemėlapį, vedantį ten, kur paslėptas lobis? 

Fiona pažvelgė į jį. Jos rankos buvo sukryžiuotos ant krūti- 
nės, lūpos kietai sučiauptos. Nelengva buvo jaustis tokia tikra 
dėl savo teisumo pelkėje. 

— Aš nežinojau, kad ten tikras Žemėlapis. Klausykite, ar 
negalėtume eiti iš čia? 

Jis elgėsi taip, tarsi nebūtų išgirdęs. 

— Jei prisimintumėte, kaip atrodė tas žemėlapis, gal iš čia 
aš galėčiau eiti pas liūtus. Žinoma, jei jie vis dar tebėra. 

— Tėvas iš viso atsiuntė man dvidešimt du žemėlapius. Pir- 
mąjį gavau būdama vienerių. Tai buvo žemėlapis, vedąs į Ledi- 
nukų kalną. Vėliau atsiuntė dar dvidešimt vieną žemėlapį. Iš kur 
galėjau Žinoti, kad vienas jų — tikras? 

— Tiek to, — tarė Asas ir nusigręžė nuo jos slėpdamas su- 
sierzinimą. Jis jau klausė jos apie žemėlapius, bet ji pasakė, kad 
jie netikri. Dabar jis laiko rankoje auksinę vinį, o ji sakė, kad jos 
tėvas nurodė tokias vinis viename iš savo žemėlapių. 

Nusiraminęs vėl atsigręžė į ją. 

— Gerai, paaiškinkite dar kartą. 

Fiona sugriežė dantimis. Jis elgiasi taip, tarsi ji sąmoningai 
slėptų nuo jo informaciją. 

— Kai buvau devynerių, jis atsiuntė man Vinių žemėlapį. 
Taip bent jį pavadino mano draugė Ešlė. Tai buvo jos mėgsta- 
miausias žemėlapis. 

— Devintasis, — Asas ėmė žingsniuoti, susidėjęs rankas už 
nugaros. Vietos nedaug, aplink pelkė, ir Fiona buvo tikra, kad 
išvydo kažką nušliaužiantį po vandeniu. 

— Bet istoriją apie Raflį gavote būdama vienuolikos? Ar 
žemėlapis, kurį gavote vienuolikos, irgi buvo pavogtas su laiš- 
kais? 

— Ne, — atsakė ji, ir pyktį ėmė keisti baimė. Asas visada 
sakė, kad šis reikalas buvo ilgai ir kruopščiai planuojamas. Ji pra- 
dėjo suvokti, kaip ilgai. Bet kodėl? Šitai ji norėjo žinoti. Jei vagis 
nepačiupo žemėlapio pirmą kartą, kodėl nepamėgino pavogti ant- 
rąkart? Ar jis norėjo ko nors kito, o ne poros auksinių liūtų? 

— Vadinasi, jūsų tėvas žemėlapį atsiuntė dviem metais anks- 
čiau negu tą istoriją? 

Aso balsas buvo labai tvirtas. Ji pamanė, kad jis galbūt skaito 
jos baisias mintis. 

— Taip. 

— Ir visus tuos metus žemėlapiai, kartu ir tas vienuoliktasis, 
kurį vėliau pavogė, kabėjo jūsų buto Niujorke koridoriuje. Tiesa? 

— Taip. 

— O dabar jie yra... — jis laukė jos atsakymo. 

— Paskutinį kartą originalus mačiau savo kabinete Penkto- 
joje aveniu pirkinių krepšelyje. Rengiausi pasiimti juos namo. 

— Puiku, — tarė Asas ir atsisėdo ant kelmo. — Ar negalė- 
tumėte paskambinti jūsų viršininkui, kad rytoj atsiųstų juos čia. 

— Taip ir žinojau, kad nesiklausote, — pasakė ji ir sugniau- 
žė pirštus. Kodėl jis taip stengiasi ją užpykdyti? Kodėl negalėjo 
klausytis nuo pat pradžių ir... 

— Aš klausausi. Prašau aiškinti. Turiu visą dieną, — jis su- 
kryžiavo rankas ant krūtinės ir žiūrėjo į ją šypsodamasis. 

Fiona giliai įkvėpė. 

— Gerai. Pamėginsiu paaiškinti dar kartą. Dukart per metus 
Kimberlė gauna užduotį. Užsimenama, kad ją skiria JAV prezi- 
dentas, bet tiesiai nesakoma. Jai teko dirbti cirke, būti ekskursi- 
jos vadove restauruotame senoviniame Amerikos kaime, Elžbie- 
tos Pirmosios laikų aktore, interjero dizainere... 

— Ir jūs parduodate drabužius ir būtinus reikmenis, reika- 
lingus kiekvienam naujam jos vaidmeniui atlikti. | 

— Kai kas šiame pasaulyje turi uždirbti pinigus, — pasakė 
ji griežčiau, nei norėjo. 

— Ar ji kada nors buvo filantropė? 

— Tiesą sakant, buvo, — atsakė Fiona ir staiga nusijuokė. 
Pyktis ir baimė išnyko. Kai pirmą kartą suprato laikiusi rankose 
lobių žemėlapį, baimė sukaustė taip, kad ji negalėjo prašnekti. O 
dar ir Asas, kaip visada, buvo tikras galvos skausmas: tai kaltina 

ją dėl to, kad per lėtai galvoja, tai nesupranta, ką ji sako. Tačiau 
pagaliau jos nuotaika pasitaisė. 

Atsigręžusi ji nusišypsojo jam. 

— Iš tikrųjų tai buvo vienas labiausiai vykusių jos vaidme- 
nų. Labai turtingas senis pasamdė Kimberlę išdalyti jo milijo- 
nus, kad godūs giminaičiai nepasipelnytų po jo mirties. Tais me- 
tais mes padėjome daugeliui žmonių. 

— O šįmet? 

— Šįmet Kimberlė turėjo išstudijuoti žemėlapius, nes ji tu- 
rėjo tapti kartografe. Pasirodo, Montanos kalnuose yra dar neiš- 
tirtų vietų ir prezidentas... 

— Taip, — nutraukė ją Asas. — Ir kur atsidūrė jūsų tėvo 
sudaryti žemėlapiai? 

— Išklojome jos lagaminą. Matote, kiekvienas jos vaidmuo 
reikalauja tam tikrų priemonių. Kai jai teko būti Viktorijos laikų 
kambarine senuose namuose... 

— Labai senuose, — sumurmėjo Asas. 

— Tai buvo turistų lankoma vieta. Kimberlė tik vieną kartą 
nukeliavo į senus laikus. Beje, tais metais visur galima buvo pirkti 
ne tik knygų apie Viktorijos laikus, bet ir tų laikų drabužių, na- 
mų apyvokos reikmenų... 

— Vadinasi, kartografė privalo turėti lagaminą. 

— Taip. Pilną įrankių ir knygų. 

— Ir tokio lagamino pamušalas yra žemėlapis? 

— Mudvi su meno direktore iš tėvo žemėlapių padarėme ko- 
liažą. Ji sumanė išspausdinti jį ant vyniojamojo popieriaus. Mes 
panaudojome tą popierių kartografės Kimberlės lagaminėliams 
iškloti. 

— Vadinasi, mums reikia nusipirkti tokį lagaminėlį, atida- 
ryti, ir jo viduje bus žemėlapis. Tiesa? 

Fiona nusigręžė į medžius ir valandėlę žiūrėjo į juos, pas- 
kui vėl atsisuko į jį. Ant šakos tupėjo baltas paukštis, ir ji ketino 
paklausti Aso, kaip tas paukštis vadinasi. Kalbėti bet ką, kad tik 
atidėtų tiesos sakymą. Vis dėlto giliai įkvėpusi pažvelgė į jį. 

— Ne visai. Yra dvidešimt vienas žemėlapis. Išklojus juos 
visus susidarytų dešimties pėdų pločio ir penkiolikos pėdų ilgio 
lakštas. Tėvo Žemėlapiai buvo dideli ir detalūs. Netgi sumažinti 
jie užėmė daug vietos. 

Valandėlę Asas žiūrėjo į ją mėgindamas suprasti, ką ji nori 
pasakyti. 

— Kokio dydžio yra kiekvieno lagaminėlio pamušalas? 

— Na, apie... — ji pabandė dviem pirštais parodyti dydį. — 
Sakyčiau, kokių keturių kvadratinių colių. 

Asas patylėjo, paskui tarė: 

— Kitais Žodžiais, mums teks nusipirkti šimtus tų lagami- 
nėlių, kad sudėtume iš jų reikalingą žemėlapį. 

— Ko gero, tūkstančius, nes gali pasitaikyti ir su vienodu 
"pamušalu", sudarančiu tik mažą didžiulio žemėlapio gabaliuką. 
Ir lagaminėliai parduodami tik kartu su Kimberle. 

— Kad gautum lagaminėlį, turi pirkti dar ir lėlę? 

— Svarbiausia ir yra lėlė, o ne lagaminėlis, — atkirto ji ne- 
norėdama girdėti nieko, kas įžeistų Kimberlę. 

— Gal man pasamdyti ką nors, kad įsilaužtų į “Deividsono 
žaislus" ir pavogtų... 

— Net neįsivaizduojate, kokia ten apsaugos sistema! Ar bent 
numanote, kiek žmonių trokšta atskleisti, kuo Kimberlė taps ki- 
tą kartą? Jie... — ji nutilo, nes prisiminė, kad nebedirba su Kim- 
berle. 

Asas pakėlė nuleistą galvą. 

— Mergaitės perka lėles. Taip? 

— Milijonus jų. 

— Jei mergaitės išplėštų iš lagaminėlių pamušalus ir atsiųs- 
tų juos faksu mums... 

— O mes pasiūlytume premiją už kiekvieną trūkstamą že- 
mėlapio gabaliuką... | 

— Tai galėtų būti paukštininkė Olivija, kaip manai? 

— Oktavija gamtininkė, — pataisė Fiona. — Bet jei mes 
viešai kreipsimės į mergaites, tarkime per internetą, kaip mes 
išvengsime policijos? 

— Lengvai. Giminaičiai padės. 

Fiona pažvelgė į jį tuščiu žvilgsniu. 

— Giminaičiai? Jų reikia turėti šimtus visoje Amerikoje. Ir 
kas sumokės už visas tas lėles? 

— Giminaičiai, — atsakė Asas ir, paėmęs ją už rankos, nu- 
tempė į automobilį. 

Ir tai buvo vienintelis žodis, kurį girdėjo Fiona pakeliui į 
“Mėlynąją orchidėją". 

— Ten buvo girnovė. 

— Kas? 

— Paukštis, į kurį Žiūrėjote. 

— Tikrai? Nemaniau, kad žiūriu į kokį ten jūsų nuobodų 
paukštį. 

Kai ji pažvelgė į jį, jis šypsojosi taip, kad ji pliaukštelėjo 
jam per ranką. 

— Oi, — apsimetė jis, kad suskaudo, ir patrynė ranką. — 
Jūs tikrai pati šiurkščiausia moteris. Lažinuosi, kad Džeremis vi- 
sas sumuštas. 

Fiona staiga prisiminė, kad seniai begalvojo apie Džerį. Jo 
vietą užėmė kitas vyras. Nors Asas Montgomeris ir paslaptin- 
gas, ji jautė, kad pažįsta jį geriau negu Džeremį. Nors su Džere- 
miu gulėjo lovoje šimtus kartų, ji negyveno su juo. Ji žinojo, ką 
Asas mėgsta valgyti, kuo vilkėti, apie ką jis galvoja, o apie Dže- 
remį ji negalėtų pasakyti nieko. 

— Reikės jam paskambinti, kai parvažiuosime, — sumur- 
mėjo ji. 

— Vos tik gausime žemėlapį, — skubiai pridūrė Asas. — 
Tada turėsite jam ką pasakyti. 

— Gera mintis, — per greit atsakė ji. — Iš karto, kai gausi- 
me Žemėlapį. 

— Tris? — tarė į telefoną Asas. — Kodėl, mažoji velniūkš- 
te? Kas tave išmokė daryti biznį? 

Jis uždengė ranka ragelį ir atsigręžė į Fioną. 

— Ji nori trijų lėlių ir visko, kas prie jų priklauso: suknelių, 
batelių, skrybėlaičių. Ir dar ji turi sąrašą draugių, norinčių tik lėlės. 

— Jūs jau sudarote sandėrį dėl kažko, ko mes dar neturime, — 
nervingai pasakė Fiona. — Ir iš kokios jūs šeimos, jei manote, kad 
devynmetė negali sudaryti sutarties? 

— Mmm, — tik tiek teatsakė jai Asas ir vėl ėmė kalbėti tele- 
fonu. — O iš kur man žinoti, kad atsiųsite? Prieš mane stovi fak- 
so aparatas, ir niekas dar nieko neatsiuntė, — Asas kiek patylė- 

jo. — Na, gal daugiau pakalbėtume, kai pamatyčiau žemėlapius. 
Mmm, — tarė į telefoną. — Jokiu būdu. Panelė Burkenhalter ku- 
ria ją viena. Aišku? O dabar eik ir pirk! Noriu per valandą gauti 
faksogramą. 

Fiona sėdėjo ant sofos priešais jį išplėtusi akis. Negalėjo 
patikėti, kad jis kalbėjosi su vaiku. Kai jis padėjo telefoną, ji 
paklausė: 

— Ko ji nori? 

— Nori priklausyti naujosios lėlių kompanijos direktorių ta- 
rybai. Nori turėti balsą planuojant naują lėlę. Ar yra kas nors 
valgomo? 

— Eime. Paruošiu sumuštinį. 

Virtuvėje Asas atsisėdo kitapus baro ir sėdėjo, kol Fiona iš 
šaldytuvo išėmė duonos kepaliuką, garstyčių, keptos jautienos, 
pomidorų, salotų lapų. 

— Kaip jūs galite dalyti lėles, kurių nėra ir tikriausiai nie- 
kada nebus? — paklausė ji. — Net jei mums pavyks ištrūkti ne- 
nuteistiems, iš kur gausime pinigų? 

— Reikės ką nors sugalvoti, — atsakė Asas žiūrėdamas į 
tepamą sumuštinį. — Jei galite, majonezo irgi. Ir dar... — jis 
nutilo, nes suskambo telefonas, stovįs ant stalelio virtuvėje. Jie 
abu baimingai pažvelgė vienas į kitą. Šį numerį žino tik Aso pus- 
brolis Maiklas Tagertas, ir jiedu ką tik kalbėjosi. 

Asas nukėlė ragelį ir palaukė tylomis. 

— Taip taip. Ji čia, — tarė niūriai. 

Fiona sutrikusi paėmė ragelį. 

— Fiona, brangioji, — pasigirdo Džeremio balsas. Jai atro- 
dė, kad nebuvo jo girdėjusi labai seniai. Ar jis visada vadindavo 
ją “brangiąja"? 

— Taip, čia aš, — tarė ji, ir ją užliejo kaltės jausmas. Pas- 
kutinį kartą ji matė Džeremį per televizorių, kai jis maldavo jos 
pasiduoti policijai. 

— Kaip tu, brangioji? 

— Gerai, — atsakė ji ir nutilo. — O tu... brangusis? 

Asas stovėjo už baro ir žiūrėjo pro langą. Jo veido išraiška 
buvo neišskaitoma. 

— Juk žinai, nelaimingas be tavęs, — išgirdo Fiona. 

Ir ji pagalvojo: nuo kada Džeremis tapo tokiu balandėliu? 

— Kas šiuo metu vyksta? — paklausė ji. 

— Nieko. Judviejų tebeieško toliau. Bet vakar įvyko dvi 
žmogžudystės. Jos atitraukė dėmesį nuo jūsų. Ar negirdėjote? 

— Ne. Mudu su Asu... Norėjau pasakyti, aš nežiūriu žinių, 
nes jos tik sunervina mus, tai yra, mane. Klausyk, Džeremi, Asas 
ir aš šį tą veikiame. Manau, priartėsime prie atsakymo, kas nužu- 
dė Rojų Hadsoną. Ir kas dar svarbiau — kodėl nužudė. O paskui... 

— Taip, brangioji. Suprantu tave. Būk ten, kiek reikės. 

— Maniau, norėjai, kad mes, tai yra aš, pasiduočiau policijai. 

— Taip, norėjau. Kaip teisininkas galiu patarti tik pasiduoti. 
Bet aš taip pat esu dar ir vyras. Tikiuosi nepamiršai to, brangioji? 

— Džeremi, tu mane gąsdini. Kas darosi? 

Tai išgirdęs Asas atsigręžė ir pažvelgė į ją. 

Fiona gūžtelėjo pečiais. 

— Džeremi, kodėl man skambini? Iš kur gavai šį numerį? Ir 
tikiuosi nedavei jo policijai? 

— Žinoma, kad ne, brangioji, — atsakė jis tik į paskutinį 
klausimą. — Ir jeigu policija rastų pas mane šį numerį, sakyčiau 
neturįs supratimo, kieno jis. Todėl ir skambinu iš taksofono. 

— Bet kodėl tu skambini? — paklausė Fiona. Kažkuo jai 
buvo keistas Džeremio balsas ir elgesys. Džeremis, kokį jį paži- 
nojo, būtų kaltinęs ją bėgimu nuo įstatymo. Jos pažįstamas Dže- 
remis nė akimirkos nesiliautų būti teisininku ir uoliai vykdytų 
savo pilietinę pareigą. O dabar štai kalba su besislapstančia nu- 
sikaltėle ir mažių mažiausiai linki jai gerai praleisti dieną. 

— Šiaip sau. Tik išgirsti tavo balsą ir paklausti, ar nieko 
nereikia. | 

Ant jos liežuvio galiuko sukosi Žodis “žemėlapis", bet ji net 
neužsiminė jam. Spėjo, kad kaip tik dabar jis sėdi policijos nuo- 
vadoje. 

— Man nieko nereikia. Mums viskas gerai, — atsakė ji pa- 
brėždama “mums". 

Džeremis apsimestinai nusijuokė. 

— A, taip. Tau ir Asui. Daug apie jį girdėjau. Atrodo, jis 
puikus jaunas vyras. | 

— Pats geriausias, — atsakė Fiona ir tvirtai suspaudė lūpas. 

Ir vėl pasigirdo tas pats juokas. 

— Dabar mums abiem sunkus metas. Ką gi, brangioji. Pa- 
skambinsiu tau. Sėkmės, — jis padėjo ragelį. 

Valandėlę Fiona stovėjo laikydama ragelį rankoje. 

Kas dabar įvyko? Ar Džeremis ją atstūmė? Todėl, kad jis 
teisininkas ir nenori nieko bendro turėti su nusikaltėle? Nepana- 
šu. Jei jis laimėtų jos bylą, padarytų karjerą. Juk Fionos proble- 
mos buvo Džeremio svajonė. 

— Apie ką kalbėjotės? — paklausė Asas imdamas iš jos ragelį. 

— Jis... — Fiona padvejojo. — Jis tik paskambino pasakyti, 
kad mane myli. 

— A, taip. Ir maldavo pasiduoti. 

— Tikrai ne. Ar nuo vakar neliko kokios mišrainės? 

Asas pakilo ir nusekė paskui ją prie šaldytuvo. 

— Jis neįkalbinėjo pasiduoti policijai? Ar tai nėra truputį 
neįprasta? Aš maniau, kad teisininkai privalo duoti priesaiką. 

— Priesaiką duoda gydytojai. Teisininkai elgiasi, kaip nori. 
Aišku? — ji prasispraudė pro jį ir padėjo ant baro marinuotų agur- 
kėlių, prieskonių, ledų ir tiršto sirupo. 

— Bet jis nuliūdino jus. Tiesa? 

— Visai ne. Po to, ką patyriau, manęs niekas negali nuliū- 
dinti. Ir kada suskambės fakso aparatas? 

Ištiesęs per barą rankas, Asas suėmė jos riešus. 

— Nemanau, kad valgysite visa tai. 

Tik dabar ji pamatė, kad aptepė duoną mėtiniais ledais ir 
ant jų uždėjo marinuotą agurkėlį. 

— Nebent būtumėt nėščia, — nusišypsojo jis jai. 

Kai ji pakėlė akis nuo savo juokingo sumuštinio, jose žvil- 
gėjo ašaros. ; 

— Noriu namo, — tyliai ištarė ji. — Noriu turėti namus, 
noriu kas rytą eiti į darbą. Noriu... 

— Ša, mažyte, — tarė jis apkabindamas ją. — Nusiramink. 
Aš viską sutvarkysiu. Prižadu. 

Ji prigludo prie jo kūno, kurį įprato kasdien matyti. Jo ran- 
kos glostė jos plaukus. Ji nuostabiai jautėsi jo glėby. Paskui jis 
ėmė ją bučiuoti. Ir ji bučiavo jo kaklą... 

— O, mažyte! Kaip ilgai aš šito laukiau. Ar tu bent supran- 
ti, ką darai su manimi? Ką reiškia būti šalia tavęs, matyti tave, 
kalbėti, klausyti. Aš... 

Ji užspaudė lūpas bučiniu. 

— Mylėk mane. Prašau. Prašau. 

— Taip, — atsakė jis ir, pakėlęs ant rankų, ėmė lipti laiptais 
į miegamąjį. 

Fiona susirietė. Ji visada jautėsi per aukšta, kad ją kaip Skar- 
let O'Harą kas nors neštų laiptais aistros naktį, bet Asas — pa- 
kankamai aukštas ir ganėtinai stiprus, kad taip galėtų padaryti. 

Jo kaklas buvo labai švelnus, ir jos lūpos nepajėgė nuo jo 
atitrūkti. 

Užlipęs laiptais, jis pasuko tiesiai į miegamąjį, ir Fionos šir- 
dis ėmė spurdėti. Ji galvojo apie tai, kad jiedu dienų dienas lei- 
džia geisdami vienas kito. 

Tačiau pajuto, kaip tarpdury Asas sustingo. 

— Viskas gerai, — tarė ji įsikniaubusi jam į kaklą. — Vis- 
kas bus gerai, — ji negalvojo apie tai, ką sako, negalvojo apie 
Lizą ir Džeremį bei aplinkybes, kurios laikinai juodu suvedė. 

Staiga Asas apsigręžė, nuleido ją ant grindų, griebė jai už 
rankos ir ėmė vesti nuo laiptų. 

— Kąčia darai? — paklausė ji pusiaukelėje. Jis leidosi grei- 
tai ir stipriai traukė ją paskui save. Ji vos nenuvirto. Stipriai trūk- 
telėjusi, ištraukė ranką ir ėmė bėgti aukštyn per dvi laiptų 
pakopas. Jis nespėjo jos sulaikyti — ji atidarė miegamojo duris. 

Tai buvo Aso miegamasis su didele dvigule lova. Užuolai- 
dos buvo užtrauktos, bet kairėje prie lovos degė lempa. Vaizdas 
buvo beveik jaukus: lovoje gulinti moteris, užsitraukusi gražų 
lovos užtiesalą iki raktikaulių, atrodė labai taikiai. 

Jei ne auksinė vinis, įbesta į jos gerklę ir kaklu nuvinguria- 
vusi kraujo srovelė, niekas neįtartų nieko blogo. 

Fionos pulsas vis greitėjo. 

Asas prasispraudė pro Fioną ir, įėjęs į miegamąjį, pasilenkė 
prie moters. 

Ten buvo Roza Čailders, moteris, sekiojusi paskui juos ir 
siūliusi pažaisti “pasikeitimą žmonomis". 

— Vargšė senutė, — tarė Fiona, atsistojusi kojūgalyje ir 
stengdamasi susivaldyti. Kaip Asas pasakytų, dabar ne laikas pa- 
nikuoti. — Gal reikėtų iškviesti greitąją pagalbą? 

Asas pažvelgė į Fioną, lyg netikėtų savo ausimis, atsitiesė 
ir priėjo prie jos. Suėmęs už pečių, pasodino ją ant kėdės kampe. 

— Sėdėk ir tylėk. Reikia pagalvoti. Turime rasti išeitį. Jei 
jos pasiges, netrukus čia visur naršys policija. 

Fiona pakėlė ranką norėdama nubraukti nuo veido plaukus. 
Tačiau jos ranka taip drebėjo, kad ji nutarė prisėsti savo rankas. 

Ji stebėjo, kaip Asas rūpestingai nudengė užtiesalą. Moteris 
buvo nuoga, kokia turėjo būti, kaip ji sakydavo, natūraliausia. 
Mėgstamiausi jos žodžiai buvo “natūra" ir visi galimi jo vedi- 
niai. “Natūralumas — štai ko reikalauja natūra", — sakydavo ji. 

— Gailiuosi, kad taip labai jos nemėgau, — sušnibždėjo Fio- 
na. — Kad ir kokia ji buvo, nenusipelnė, kad šitaip su ja pasielg- 
tų, — Fiona neprisivertė pažvelgti į vinį Rozos gerklėje. Ir ne- 
leido sau galvoti, ką jautė Roza, kai jai smeigė vinį. 

Nuogas jos kūnas nebuvo gražus reginys. Kai Asas apglėbė 
jį rankomis ir vertė kniūbsčią, Fiona nusigręžė. 

— Įdomu, ar ji pasivadino Roza prieš tai ar po 107 

Aso klausimas privertė Fioną pažvelgti. 

Ant moters sėdmenų buvo ištatuiruota didelė rožių puokštė. 

Fiona sėdėjo krečiama nervinio drebulio, bet netrukus ji jau 
stovėjo kitapus lovos įsmeigusi žvilgsnį į tatuiruotę. 

— O Dieve, — pridėjo ji ranką prie lūpų. 

— Kas dar? Ir jeigu užsičiaupsi taip kaip šįryt, teks apgai- 
lestauti. 

Fiona nurijo gerklėje įstrigusį kamuolį ir giliai įkvėpė. 

— “Raflyje" vyras, kuris iš tikrųjų nebuvo vyras, o moteris, 
turėjo šitokią tatuiruotę ant sėdmenų. 

Asas vėl apvertė Rozą ant nugaros. 

— Mes kažkur artėjame. 

— Kur? — pakėlė balsą Fiona. — Arčiau prie mirties? Galo 
nuo vinių savo gerklėse? 

Po šių žodžių Asas ištraukė vinį ir ėmė į ją įdėmiai žiūrėti. 

— Trečias numeris, — tarė jis. 

Fiona pagalvojo, kad ją tuoj supykins. Kojos nelaikė, ir ji 
vėl atsisėdo. 

Suskambus telefonui, pašoko abudu. Fiona ranka užspaudu- 
si burną, išplėtusi akis žiūrėjo į Asą. 

— Antroji linija, — atsakė jis. — Faksas. Lik čia. Aš nulip- 
siu ir... 

Ji nesivargino ką nors jam atsakyti, bet staiga pašoko ant 
savo ilgų kojų ir tą pačią sekundę atsidūrė už jo nugaros. Asas 
priėjo prie fakso aparato. Fiona, nelyginant apatiniai drabužiai, 
buvo lipte prilipusi prie jo. 

— Tu taip arti stovi, kad negaliu pajudinti rankų, — tarė jis, 
bandydamas iš fakso aparato traukti popierių, bet jo balsas nero- 
dė nepasitenkinimo. 

Fiona, prilipusi priekiu prie jo nugaros, ištiesė rankas ir pir- 
moji nutvėrė popieriaus lapus. Pažvelgusi į juos, pasakė: 

— Gera mergaitė. 

Padavė lapus Asui, ir šis nunešė.juos į poilsio kambarį, kur 
jau gulėjo paruoštos žirklės ir lipnioji juostelė. 

Po kelių minučių jie jau turėjo po dviejų žemėlapių pusę ir 
po trečdalį kitų. 

— Labai gerai. Kaip manai? 

— Be abejo, — burbtelėjo Asas žiūrėdamas į žemėlapius. — 
Galvoju, — lėtai prabilo jis, — gal tau saugiau... 

— Neketini pasakyti “kalėjime"? — ji atšlijo nuo jo. — Tu 
liksi laisvėje, o aš sėdėsiu už grotų? Ieškosi pagal žemėlapį 10- 
bių, o aš kovosiu su plaukuotomis moterimis? Tu... 

— Tu būsi saugi, kol aš rizikuosiu... — jis nutilo, išvydęs 
jos veido išraišką. — Gerai, nesiskirsime. Ieškosime drauge. 

Ji linktelėjo galvą žvelgdama į juodas jo akis. Būtų galėjusi 
pasakyti, kad seks jį į pasaulio kraštą. 

— Ei, Burke, — tarė jis švelniai. — Tu pradedi mane įsimylė- 
ti? Vienas dalykas drauge leisti laiką, bet meilė — visiškai kas kita. 

— Aš... — ji nutilo. — Ir kas gali tave įsimylėti? Tu — pas- 
kutinis vyras pasaulyje, kurį galėčiau... 

Ji liovėsi aiškinti, nes suskambo durų skambutis, ir, metusi bai- 
mingą žvilgsnį aukštyn, į miegamąjį, ji klausiamai pažvelgė į Asą. 

— Lik čia ir ramiai sėdėk. 

Ir vėl Fiona nepaklausė jo nurodymo — nesitraukė nuo jo 
nė per colį, kai jis ėjo pro duris. Neįstengęs jos nustumti toliau, 
jis atidarė lauko duris. Už jų stovėjo Suzė, toji bėgikė, striuko- 
mis trumpikėmis, savo pasakiškas kojas apnuoginusi iki nepa- 
dorumo. 

— Atsiprašau už trukdymą, bet norėčiau pasiskolinti stikli- 
nę cukraus. 

— Gerai, — atsakė Asas ir plačiai atvėrė duris. Fiona nesi- 
traukė nuo jo nugaros ir einant jam į virtuvę. Vis dėlto virtuvėje 
jam pavyko atplėšti jos rankas nuo savo pečių ir “pakabinti" jas 
prie baro kraštų. Tada griežtu Žvilgsniu pažvelgęs į Fioną nuėjo 
įpilti cukraus. 

— Graži diena, — tarė Suzė dairydamasi po virtuvę. 

Fiona šyptelėjo jai, užuot ką nors atsakiusi. Ji per daug ge- 
rai žinojo, kas guli miegamajame virš jų galvų, tad negalėjo ra- 
miai kalbėti. 

Padavęs Suzei popierinę stiklinaitę su cukrumi, Asas pa- 
klausė: 

— Kaip šįryt jaučiasi Roza? 

Paklausęs turėjo prilaikyti už alkūnės Fioną, kad ši nesu- 
smuktų ant grindų. 

— Manau, kad gerai, — kuo plačiausiai nusišypsojo Suzė. — 
Gal turite kavos? 

— Ne, bet galiu paruošti, — maloniai pasiūlė Asas ir, atsu- 
kęs nugarą abiem moterims, nuėjo paimti kavinuko. 

— Ar tik ne telefonas skamba? — nusišypsojo Fionai savo 
akinančia šypsena Suzė. 

Fiona tylėjo, todėl atsakė Asas: 

— Tai faksas. Mieloji, gal nueitum pažiūrėti, ką ten mums 
atsiuntė? 

Fiona nesuprato, katra iš jų būtų “mieloji", todėl tik stovėjo 
spoksodama į Suzę. Kas jei toji sužinos apie lavoną miegamaja- 
me? Bet, kita vertus, ką reiškia dar viena žmogžudystė, kai juo- 
du su Asu ir taip jau kaltina dviejomis? Juk negalima pakarti 
daugiau nei vieną kartą. 

— Tikriausiai faksu atėjo dalis žemėlapio, — ramiai ištarė 
Suzė, — o mes juk nenorėtume jos prarasti? 

Ir staiga Asas prisiminė, kad name pilna pasikausymo prie- 
taisų, ir kad dabar tikriausiai kas nors irgi klausosi. Vienu mostu 
jis stvėrė abi moteris už rankų ir ištempė jas į lauką. Jau kieme, 
prie baseino, jis pažvelgė į Suzę ir ranka apvedė aplink baseiną. 

Suzė papurtė galvą. 

— Gal pasakysite man, kas darosi? — nekantriai paklausė 
Fiona. — O gal ketinate atidaryti mimų mokyklą? 

— Blakės, — ištarė Asas, tarsi tuo paaiškintų viską. 

— Floridoje daug blakių, — ištarė Fiona ir tik tada suprato: — 
A, šitos blakės. 

Asas pakvietė Suzę atsisėsti ant vienos iš keturių žalios spal- 
vos kėdžių prie staliuko stikliniu viršumi. Fionai leido pačiai pa- 
sirinkti, ar stovėti, ar sėstis. Ji atsisėdo. 

— Norite kalbėti? 

— Ar Roza... — ištarė Suzė. 

— Taip, ji negyva, — atsakė Asas. — Mūsų name, mūsų 
lovoje. Įdomu, ar kas ką nors žino? 

— Turite omeny, ar kas nors “Mėlynojoje orchidėjoje" žino, 
kas jūs esate iš tikrųjų? — ji nelaukė, kol jai atsakys. — Žinoma, 
kad žino. Reikia būti akliems ir kurtiems, kad nežinotų. Ir, bran- 
gute, — pažvelgė ji į Fioną, — joks plastinės chirurgijos specia- 
listas nepadarys, kad moteris atrodytų tokia jauna, kokia esi tu. 

Fiona pagalvojo, kad jai ta moteris patinka. 

— Pusė gyvenančių čia ieško auksinių liūtų, — tarė Suzė. 

Fionai pritrūko kvapo: nieko sau didžioji paslaptis. 

Suzė palinko per stalą arčiau prie Aso. 

— Ir jeigu juos surasite, tuzinas žmonių atsuks į jus pistoletus. 

— Išskyrus Volisą, — skubiai įsiterpė Fiona. — Jis vienin- 
telis naudoja peilį. 

Asas ir Suzė pažvelgė į ją. 

— Kažin, ar jūs abu suprantate, kiek daug ji žino? — ramiai 
ištarė Suzė. — Yra Žmonių, norinčių matyti ją mirusią būtent dėl 
to. Iš tikrųjų, — tarė ji žiūrėdama tiesiai į Fioną, — tau kalėjime 
būtų saugiau. 

— Ir aš taip manau, — pritarė Asas ir, suradęs po stalu Fio- 
nos ranką, suspaudė ją. Pajutęs, kad ranka dreba, nebepaleido jos. 

— Kas nužudė Rojų Hadsoną? — išgirdo savo pačios klau- 
simą Fiona. Ji stengėsi logiškai narplioti visą šią sumaištį. Pa- 
miršti negyvėlę miegamajame. Pamiršti, kad vėl skamba faksas 
ir kad tikriausiai atsiųsta dar dalelė žemėlapio, vedančio prie l0- 
bių, dėl kurių žmonės žudo vienas kitą jau porą šimtų metų. 

— Vienas iš jų, — gūžtelėjo pečiais Suzė. — Nebuvau ten ir 
mažai Žinau. Stengiuosi būti nuošaly. Nenoriu žinoti dalykų, už 
kurios mane nužudytų. 

— Nenoriu ir aš! — karštai ištarė Fiona ir pajuto, kaip Asas 
tvirčiau suspaudė ranką. 

— Bet tu — Smokio duktė, todėl viską žinai. Kas galėjo 
pagalvoti, kad susilaužiusio koją vaiko linksminimas virs... 

— Iš kur Žinote apie jos koją? — paklausė Asas. 

— Aš ten dalyvavau, — pasakė Suzė prieštaraudama pati 
sau. — Tai yra nedalyvavau ekspedicijoje, ieškančioje liūtų, bet 
aš... 

— Buvai viena iš dviejų moterų, tyrinėjusių šią istoriją, — 
tarė Fiona, išplėtusi akis. — Buvai mergina to... to... 

— Karaliaus Edvardo, — pasakė ji žiūrėdama Fionai į akis. — 
Istorijoje jis pavadintas Volisu — o ne Volasu, kaip rašoma laikraš- 
čių apžvalgose. 

Valandėlę Fiona mirksėjo. 

— Žinoma, kaip ir Volis Simpson, — ji pažvelgė į Asą. — 
Žinai, vyras, atsisakęs būti karaliumi, buvo vardu Edvardas, o 
moteris... — ji nutilo, pamačiusi, kad Asas ir Suzė susižvalgė. 

— Ką dabar praleidau? — labai sarkastiškai paklausė Fio- 
na, bet ji suprato, kad atskleidė daug daugiau, negu manė. 

— Kas ta kita tyrinėtoja? Jei jūs buvote viena iš dviejų, tai 
kas antroji? — pakausė Asas. 

— Lavender, — sušnibždėjo Suzė. 

— O ne, nesakyk, — tarė Fiona ir atsistojo taip staigai, kad 
apvertė kėdę. — Toje istorijoje nėra jokios Lavender. Niekada 
nebuvo, — tai pasakiusi ji nuėjo į vidų. 

Asas norėjo ją sulaikyti, bet nespėjo. Likęs vienas su Suze, 
paklausė jos: 

— Kaip čia yra? Nieko negirdėjau minimo tokiu vardu. 

Suzė giliai atsikvėpė. 

— Iš jos reakcijos spėju, kad Smokis paminėjo savo dukte- 
riai vieną iš tyrinėtojų buvusią prostitutę, bet, atrodo, nepasakė 
jos vardo. 

Asas vis dar nesuprato. 

— Istorijoje nedaug kas apie ją pasakyta, — tęsė Suzė, — 
bet paminėti nemalonūs dalykai. Žinote, narkotikai, visokie vy- 
rai, bjaurūs sandėriai. 

Asas tebežiūrėjo į Suzę nesuprasdamas. 

— Ji ne visada buvo tokia palaidūnė. Man sakė, kad ji buvo 
aukšta tamsiaplaukė gražuolė. Ji turėjo vaiką, kurį jo tėvas pa- 
vadino jos vardu. 

Suzė daugiau nesakė nieko. Asas stovėjo žiūrėdamas į ją, 
kol prisiminė matęs ant Fionos kuprinės inicialus FLB — Fiona 
Lavender Burkenhalter. 

— Jos motina buvo... 

— Taip, — dar išgirdo Asas Suzės atsakymą, bet jis nusku- 
bėjo paskui Fioną į vidų. 

Asui prireikė laiko surasti Fioną. Ji buvo savo miegamaja- 
me. Prie ausies laikė mobilųjį telefoną. 

— Padarysi tai dėl manęs? — kalbėjo ji. — Atmintinai. Taip. 
Ir, Džina... Aš... Gerai, nesakysiu nieko, bet turi žinoti, kiek man 
tai reiškia. 

Fiona padėjo telefoną ir, nepažvelgusi į Asą, nuėjo prie spin- 
tos. Ji ėmė traukti drabužius: džinsus, trumparankovius sporti- 
nius marškinėlius, storas medvilnines kojines ir viską grūsti į 
kuprinę. 

— Ar nebūsiu per įžūlus, jei pasiteirausiu, ką čia planuoji? — 
paklausė jis. — O gal turėčiau paklausti, kur susiruošei? 

— Medžioti, — skubiai atsakė ji. — Visa tai nesiliaus, kol 
tie... — ji norėjo pasakyti: “kol neatsiras tie prakeikti liūtai“, 
bet įspėjantis Aso žvilgsnis sulaikė ją nuo žodžių. — Ruošiuosi 
ieškoti to, kas pamesta, — pasakė ji balsiai. 

— Su manimi ar be manęs? — paklausė jis. Jis stovėjo atsi- 
šliejęs į durų staktą, sunėręs ant krūtinės rankas. 

— Spręsk pats, — atsakė ji. 

— Suprantu. Ruošies į mano parką. Ir nori eiti per pelkynus 
viena? 

— Gal gaučiau kur pasisamdyti gidą? Atsidėkočiau jam iš 
tų pamestų lobių, kai surasčiau juos. 

— Ar girdėjai kada apie sienų pažeidimą? — jis norėjo pa- 
imti už rankos, bet Fiona ją ištraukė. — Nuo kada tapau priešu? 

— Nuo tada, kai aš tapau prostitutės dukterim, — atkirto ji 
ir pažvelgė į jį siaubo apimta: ji nenorėjo to pasakyti, nenorėjo 
apie tai net galvoti. 

Asas uždėjo ranką jai ant pečių ir atgręžė į save. Ji bandė 
ištrūkti, bet jis nepaleido. 

— Dabar tam nėra laiko. Ar supranti mane? Visiškai nesvar- 
bu, nei kas tavo tėvas, nei kas tavo motina. Dabar svarbu sužino- 
ti, kas nužudė tuos Žmones ir išteisinti savo vardus. 

— Tavąjį galbūt, — atsakė ji muistydamasi, — bet mano 
vardas visam laikui liks suterštas. Jis nedings iš laikraščių dėl... 
dėl mano kilmės, — ji liovėsi grūsti drabužius į kuprinę ir giliai 
atsikvėpė. — Tu to niekada nesuprasi. 

— Ar aš nesuprasiu, ką reiškia gyventi visą laiką tikint, kad 
žinai, kas esi, ir staiga per keletą dienų sužinoti, kad viskas tavo 
gyvenime buvo melas? 

— Taip, — atsakė ji ir, pasijutusi išsekusi, sunkiai atsisėdo 
ant lovos. 

Asas atsisėdo šalia, apkabino ją ir priglaudė jos galvą sau 
prie peties. 

— Aš žinau, ką reiškia būti kitokiam. Augau šeimoje, ku- 
rioje manoma, kad esi vienišas, jei tavęs nesupa koks tuzinas 
žmonių. Ir norėjau gyventi su savo dėde trobelėje be vandentie- 
kio ir žiūrėti į paukščius. Būdavo dienų, kai mes nepratardavo- 
me vienas kitam žodžio, o kai prabildavome... 

— Mėgdžiodavote paukščius? — ištarė Fiona ir pati nuste- 
bo galinti juokauti tokiu metu. 

Asas nusijuokė: 

— Taip jau geriau. 

O paskui, taip natūraliai, kaip paukštis skrenda, jis ėmė bu- 
čiuoti ją. 

— Ar viskas gerai? — įkišo galvą pro duris Suzė. 

Fiona nusijuokė, kai Asas tyliai nusikeikė. Dar pridėjo “ru- 
pūžė" ir atsigręžė į Suzę. 

— Gerai! — atšovė. — Jai viskas gerai! 

— Taip, žinoma, — traukdamasi pasakė Suzė. — Aš tik no- 
rėjau paklausti, ką ketinate daryti su Roza? 

— Pasiimti drauge, — garsiai ištarė Asas, tada pridėjo pirš- 
tą prie lūpų: negi abi moterys pamiršo, kad namuose pridėliota 
pasiklausymo įtaisų? 

— Taip, — tarė stodamasi Fiona. — Ji vyks su mumis. Kaip 
žinome, Roza — pati natūraliausia, arba gamtiškiausia, būtybė, 
todėl natūralu būtų paimti ją su savimi, taip sakant, grąžinti at- 
gal į gamtą. Tiesa, brangusis? — kreipėsi ji į Asą. — Juk tu keti- 
ni išsivežti mane visai dienai į gamtą? 

— Taip, — truputį per garsiai atsakė Asas. — Išvyka rytoj. 
Manau, kad šiandien jau vėloka važiuoti. 

— Labai džiaugiuosi, kad pakvietėte drauge važiuoti ir ma- 
ne, — tarė Suzė. 

Fiona ir Asas energingai purtė galvas norėdami parodyti, kad 
neims Suzės, o ši suspaudusi lūpas lingavo galvą, tuo teigdama 
vis tiek važiuosianti su jais, nori jie to ar ne. 

— Ir dar manau pernakvoti pas jus, kad suspėčiau pasireng- 
ti išvažiuoti anksti rytą. 

— Bet gal dabar norite paplaukioti baseine, — pasiūlė 
Asas. — Visiems mums reikėtų pabūti gryname ore. 

Netrukus visi trys nėrė pro duris ir įstrigo jose. Trijulė kiek 
pasistumdė tarpdury, kol Asas praleido moteris, o pats nulipo laip- 
teliais iš paskos. Jau lauke jis kreipėsi į moteris: 

— Manau, kad geriausiai susidoročiau vienas pats. 

Jis kalbėjo stovėdamas, moterys sėdėjo. 

— Tik aš gerai pažįstu parką. 

— O iš kur žinosi, kuris žemėlapis yra tikras? — paklausė 
Fiona, ir jos lūpas iškreipė kreiva šypsenėlė: — Suze, gal norė- 
tum gaivos? 

— Norėčiau. 

— Sėdėk! — užriko jau besistojančiai Fionai Asas. 

Ji atsisėdo. Tiesą sakant, abi moterys ir taip sėdėjo ramiai, 
susidėjusios rankas ant stalviršio, tarsi laukdamos jo įsakymų. 

Kiek pažiūrėjęs griežtu žvilgsniu į jas iš viršaus žemyn, Asas 
sunkiai atsisėdo ant kėdės. 

— Gerai, eik. Sutaisyk gaivos ir tuoj sugrįžk, — pasakė jis 
Fionai. 

— Ir palikti judu regzti sąmokslo, — saldžiai šypsodamasi 
tarė ji. — Nė už ką gyvenime. 

Asui davus ženklą, visi trys tyliai suėjo į virtuvę, ten susi- 
ruošė didelį ąsotį gaivos, dar pridėjo ant padėklo sūrio ir kuku- 
rūzų traškučių. Asas nunešė padėklą ant staliuko prie baseino. 

— Gerai. Tai katra pirma pradėsite? — paklausė Asas. Tačiau 
abi moterys tylėjo, ir Asas rūsčiai prisimerkė. Gal jo žvilgsnis 
būtų buvęs grėsmingesnis, jei jis nebūtų kramtęs traškučių. Kram- 
tymas turbūt ramino jį. 

— Jei nepasakysite man, ką žinote, nuvešiu jus į pelkes ir 
paliksiu ten. Drauge su gyvatėmis. 

— Jis mus gąsdina, — tarė Fiona. Jos neapleido keista nuo- 

jauta, kad jau nieko blogo jai nutikti negali. Kas buvo blogiau- 
sia, jau įvyko. Jos tėvas nebuvo toks, kokį manė jį esant. Tik 
kartą gyvenime ji paklausė jo apie motiną, ir jis tada surezgė jai 
istoriją, vertą “Pulitzer" apdovanojimo. 

Negana to, kad subyrėjo asmeninis gyvenimas, Fiona dar pra- 
dėjo susidurti ir su negyvėliais. Kaip tik dabar miegamajame guli 
moters lavonas, o ji sėdi ir kramsnoja traškučius užsigerdama gai- 
va. Ji pagalvojo, kad gerai būtų į gaivą įpilti šiek tiek “Vodkos". 

— Žinau tiek, — tarė Suzė, — kiek aš ir... — ji nutilo ir 
pažvelgė į Fioną, — ir Lavender surinkome duomenų, — tai pa- 
sakiusi, ji siekė paimti Fionai už rankos, bet ši ją atitraukė, ir 
Suzė sustingo. — Iš tikrųjų nedaug ką žinau. Viskas buvo seniai. 

— Gal ką nors prisimena Lavender? — tyliai paklausė Asas. 

Vienas dalykas sužinoti, kad tavo motina nebuvo pasakų 
princesė, kaip teigė tėvas, ir visai kitas — išgirsti, kad ji gyva. 
Fiona tam nebuvo pasirengusi. 

— Nemanau, kad istorija, iš kur tie liūtai atsirado, duos 
mums naudos, bet jeigu duos, galėtume gauti informacijos šįva- 
kar, — garsiai ir greitai pasakė Fiona. 

Asas ir Suzė sužiuro į ją. Asui prireikė tik sekundės rūsčiai 
susiraukti: ji ir vėl kažką nuslėpė nuo jo. 

— Nežiūrėk taip, — tarė Fiona. — Niekada manęs neklau- 
sei, ar “Raflis" buvo vienintelė tėvo sukurta istorija. Ji tik yra 
geriausia. Bet buvo ir kitų. 

— Leisk atspėti, — labai sarkastiškai ištarė Asas. — Tą is- 
toriją jis atsiuntė tau drauge su Vinių žemėlapiu. 

— Koks tu protingas, — nusišypsojo jam Fiona. 

— Atrodo, laikraščiai rašo, kad judu nesusituokę, — tarė Su- 
zė, — o elgiatės, lyg būtumėte vyras ir žmona. 

— Mes susižadėję, — atsakė Asas. 

— Bet ne vienas su kitu. 

— Ne, jai patinka kažkoks teisininkas, vadinantis ją “bran- 
giąja". 

— Tu šnipinėjai, — papriekaištavo Fiona, — klauseisi ma- 
no asmeniško pokalbio. 

— Nepatogu jus nutraukti, bet gal galėtume grįžti prie te- 
mos, — tarė Suzė, dairydamasi tai į vieną, tai į kitą. — Ar tą 
istoriją apie liūtus tau atsiuntė Smokis? 

— Taip. Ir žemėlapį. Bet aš nesupratau, kad jis tikras, kol... — 
ji atsikvėpė, — ... iki šiandien. Ir tikrai nemaniau, kad ta istorija 
labai reikšminga. 

— Jei būtume su ja supažindinti, galbūt patys sugebėtume 
įvertinti jos svarbą? — tarė Asas. — Ak, tiesa, judvi tą istoriją 
žinote. Čia vienintelis aš neišprusėlis. 

Abi moterys nusijuokė iš jo aimanavimo. 

— Skambinau savo draugei... — prašneko Fiona. 

— Vienai iš penketuko? — nutraukė ją Asas klausimu. 

— Būtent. Kai pavogė tėvo laiškus, rašytus man, vienuolik- 
metei, kitus jo laiškus perrašiau į kompiuterį. Turėjau mintį vie- 
ną gražią dieną išspausdinti jo istorijų knygą vaikams ir... 

— Vaikams? — neišlaikė Suzė. — Nori, kad vaikai tai skai- 
tytų? 

— Skaičiau būdama vaikas ir užaugau normali, — atsakė 
Fiona gindama tėvą. 

— Jei čia kils kačių peštynės, pasakykite man, — tarė Asas. — 
Kažkodėl nejaučiu didelės meilės katėms. 

Fioną jo žodžiai labai prajuokino, bet Suzė, nepažinojusi jo, 
nesuprato, ko čia juoktis. 

— Vadinasi, turi tas istorijas diskelyje? — pakausė Asas. 

— Visas. Ir mano keturios draugės ketina įeiti naktį į mano 
butą Niujorke ir paimti diskelį. Džina išspausdins tekstus ir fak- 
su man atsiųs. 

— Tai nuostabu, — nusišypsojo Suzė. 

Asas ištiesė savo ranką per stalą ir paėmė Fionos ranką. 

— Tavo draugės iš visos šalies suvažiavo į Niujorką ir bus 
ten, kol tu tapsi saugi, — tarė Asas. 

Fiona linktelėjo ir nuleido galvą. Nenorėjo pažvelgti jam į 
akis, nes būtų pradėjusi verkti. Bet jo rankos nepaleido. 

— Manau, kad tokios draugės reiškia daug daugiau negu re- 
putacija moters, kurios tu net nepažįsti, — ramiai pasakė Asas. 

— Taip, — linksmai pritarė Suzė, — ir tai, kad jos savo no- 
ru lenda į butą, tikriausiai stebimą policijos, ir savo kailiu rizi- 
kuoja tapti trijų (įskaitant ir Rozą) Žmogžudysčių sąjungininkė- 
mis, yra tikros draugystės įrodymas. 

Tai išgirdę ir Fiona, ir Asas pažvelgė į Suzę nustebę. Atga- 
vusi iš nuostabos žadą, Fiona atsistojo. 

— Turiu paskambinti Džinai ir pasakyti, kad jos nelįstų į 
butą. Tai per daug pavojinga. 

Asas pasodino ją į kėdę ir atnešė jai mobilųjį telefoną. Bet 
kai Fiona paskambino savo draugei, išgirdo tik autoatsakiklio 
signalą. 

— Per vėlu, — tarė ji žiūrėdama į Asą. — Jos jau bus išvy- 
kusios. Kodėl nepagalvojau apie joms gresiantį pavojų? Jei Dži- 
ną sulaikys, niekada sau neatleisiu. Aš... 

Asas tvirtai ją apkabino. Suzė atsistojo ir nuėjo į vidų. 

— Negalvok apie tai, — sušnibždėjo jis, — nes šiąnakt ža- 
du pamylėti tave. Nuo pat pirmos minutės, kai pamačiau, troš- 
kau tavęs. Ir labai ilgai laukiau. Vieną naktį pamirškime viską ir 
pasimėgaukime vienas kitu. Šaldytuve yra šalto šampano, o vo- 
nioje bus karšto vandens. Ar tu manęs klausaisi? 

Ji įstengė tik linktelėti galvą. O taip, ji klausėsi. Klausėsi 
kiekviena kūno ląstele. 

— Šiąnakt, — sušnibždėjo ji. — Šiąnakt. 


18 skyrius 


Kai kitą rytą Asas ir Fiona įsėdo į džipą ir išvažiavo į Ken- 
driko parką, jų nuotaika buvo slogi. Fiona norėjo atsisėsti į galą, 
kur gulėjo iš vakaro sudėti krepšiai, bet Suzė užsispyrė sėsti tik 
ten, todėl priekinėse sėdynėse įsitaisė du nesikalbantys tarp sa- 
vęs Žmonės. 

Kai jis vakar prasitarė norįs pasimylėti, Fiona nieko daugiau 
nedarė, tik virpėdama laukė. Jai buvo keista, kad sulaukusi tokio 
amžiaus ir būdama toli gražu ne skaisti, staiga pasijuto galvojanti 
apie seksą, tarsi tai būtų pirmas kartas. Ji ir pati nežinojo, kada 
pradėjo geisti jo. Tačiau jei būtų sau sąžininga, turėtų prisipažin- 
ti, kad tai atsitiko tikriausiai oro uoste, kai jis ėjo prie jos su ta 
krokodilo dantų “apyranke". Ta padėtis kažkuo buvo tikrai labai 
primityvi. “Tarzanas ir Džeinė“, — dingtelėjo tada jai. 

Žinoma, nuo tada jie daug dienų praleido drauge, bet tokie 
karšti jo žodžiai gerokai ją paveikė. Jai norėjosi čia pat, prie ba- 
seino, nuplėšti jam darbužius. Prie baseino. Ir virtuvėje. Ir... 

Tačiau Suzė nesitraukė nė per žingsnį. Jie buvo įpratę laiką 
leisti dviese, bet staiga pasirodė Suzė: striukomis trumpikėmis, 
puria šviesių plaukų “arklio uodega", stangria krūtine, kuri ne- 
liumpsėjo jai bėgiojant. 

— Ką veikia jūsų vyras? — paklausė Asas tada prie basei- 
no. — Ar jis nesijaudina dėl jūsų? 

— Jis užmezgęs romaną su savo sekretore. Ir dabar kartu 
leidžia dieną, — atsakė Suzė nė nemirktelėjusi. — Beje, jūs neat- 
sikratysite manęs. Man irgi priklauso kąsnis. 

Asas uždėjo Fionai ant peties ranką, kol ši nepradėjo plūstis. 

— Jeigu mes rasime tuos liūtus, atiduosime į muziejų. Nė 
vienas mūsų neturės iš jų naudos. Mes tenorime išteisinti savo 
vardus. 

Suzė nusišypsojo jam. 

— Tik išvarykite mane, ir aš pranešiu policijai, kad jūs čia. 
Ir kad jūsų miegamajame yra dar vienas lavonas. 

Dabar jau Fiona ėmėsi raminti Asą: 

— Na, mes labai džiaugiamės, kad tu su mumis, — tarė ji 
kiek galėdama meiliau, — todėl gal šiąnakt padėsi atsikratyti Ro- 
zos lavonu? — Fiona tikėjosi, kad toks pasiūlymas atbaidys Su- 
zę ir ji pati išlėks pro duris. 

— Žinoma, — sutiko šypsodamasi Suzė. — Gal pripilti rūgš- 
ties į vonią? O gal supjaustykim lavoną į dalis ir sukiškime į 
lagaminą? 

Asas pažvelgė į Fioną tarsi norėdamas pasakyti: “Ar aš tau 
nesakiau?“ 

— Jei jau prakalbome apie lagaminus, manau, gal reikėtų 
pasižiūrėti į fakso aparatą. 

“ — Aš irgi einu, — skubiai ištarė Fiona. Tada paaiškino Su- 
zei: — Jis nieko nepadaro, jei aš jam nepadedu. 

Ji nubėgo paskui Asą. Kai jis valgomajame jau sklaidė gau- 
tus žemėlapius, ji jau žiojosi prabilti, bet jis įspėjamai pridėjo 
pirštą prie lūpų. 

“Kaip galėtume ja atsikratyti?" — parašė Fiona kitoje fak- 
sogramos pusėje: ten buvo nereikalingas Žemėlapis. 

“Paversti ją ketvirtuoju numeriu?" — atrašė Asas. 

— Labai juokinga, — garsiai pasakė ji ir, paėmusi žemėla- 
pius, ėmė dėlioti juos į vietą. Jos ranka prisilietė prie jo rankos, 
ir akimirksniu ji suvirpėjo. 

— Na, kaip žemėlapiai? — pakausė Suzė iš tarpdurio. — Ar 
dar visko nesudėjote į vieną? 

— Jau beveik, — atsakė pro sukąstus dantis Asas ir užstojo 
žemėlapius, kad Suzė jų nepamatytų. Bet Suzė, atrodo, nė nesi- 
veržė jų pamatyti ir netrukus išėjo į poilsio kambarį, iš kur galė- 
jo juodu matyti, bet nebūtinai viską girdėti. 

“Turime kažką daryti su Roza, — parašė Asas. — Negalime 
jos palikti, kai rytą išvažiuosime. Gal turi pasiūlymų?" 

“Neturiu patyrimo. Ką darytum, jei ji būtų paukštis?" 

“Grąžinčiau atgal į lizdą, kad surastų motina." 

Kai ji perskaitė šiuos Aso žodžius, jiedu susižvalgė, paskui 
nusišypsojo. 

— Grąžinsime ją namo, — sušnibždėjo ji. — Tegul Lenis 
žinosi. 

Kas buvo vėliau, Fiona nenorėjo prisiminti. Porą valandų 

jie su Asu praleido knaisiodamiesi po žemėlapius, kuriuos siun- 
tė mažosios giminaitės. 

— Negi mažos mergaitės jau neturėtų miegoti? — pusę dvy- 
liktos nusižiovavo Fiona. Ji per dieną taip pavargo, kad tenorė- 
j0... Ji pažvelgė į Asą. Taip, Fiona tenorėjo vieno: eiti į lovą su 
tuo trokštamu vyru ir... 

Kaip visada, jis tarsi skaitė jos mintis. Paėmė ranką. Jo pirš- 
tai pamažu ėmė kilti ranka aukštyn. 

Bet staiga nusičiaudėjo Suzė, ir kerai išsisklaidė. 

Pusę pirmos nakties Asas nusprendė, kad atėjo tinkamas me- 
tas pargabenti Rozą gatvele į jos namus. Jis bandė įtikinti Suzę, 
kad ši pasiliktų ir palauktų. Tiesą sakant, mėgino įkalbėti ir Fio- 
ną, bet nė viena moterų nesutiko. Fionai knietėjo užmušti Suzę, 
kai toji pagriebė Asą už kelnių iš priekio. 

— Rakteliai, — paaiškino ji Fionai. — Jis turi automobilio 
raktelius. Dar išvažiuos be mūsų. 

Kai Fiona pažvelgė į Asą, jo veidas paraudo. Kaip mažo ber- 
niuko, pagauto darantį blogą darbą. 

Suzė pačiupo ką tik faksu atsiųstus žemėlapius ir perplėšė 
pusiau. 

— Pusė tau, pusė man, — tarė ji ir padavė vieną pusę Fionai. 

Fiona nieko nepasakė, bet abu su Asu žinojo, kad prieš porą 
valandų atsiųstas tikras žemėlapis glaudžiasi prie Aso krūtinės. 

Asas piktai susiraukęs pažvelgė į Suzę, tarsi ši būtų pasiel- 
gusi niekingai, ir nusisukęs mirktelėjo Fionai. Paskui nuėjo prie 
laiptų. Kai po dvidešimties minučių grįžo, ant jo peties gulėjo 
storas paplūdimio rankšluosčių ritinys, perjuostas keturiose vie- 
tose. Šilko kaklaraiščiais. Stovėdamas laiptų papėdėje, pamojo 
Fionai, kad ji atidarytų duris. Paskui apsidairė, ar aplinkui nieko 
nėra. 

Fiona žinojo, kas tame ritinyje. Vėl sukaustė baimė. 

— Nieko dabar nesakyk, — tarė Asas, prisikišęs prie pat 
jos. — Ar atnešei pirštines? 

Ji linktelėjo. Jis buvo liepęs atnešti geltonas gumines piršti- 
nes, laikomas po kriaukle, kad Rozos namuose nepaliktų pirštų 
atspaudų. 

Jiems teko eiti “Mėlynosios orchidėjos" šaligatviais, nes ne- 
norėjo rizikuoti ir eiti kiemų pievelėmis, kur būtų tekę aplenkti 

baseinus. Bet jie nieko nesutiko. Nei Rozos namo viduje, nei lau- 
ke nebuvo šviesos. Namuose buvo tuščia. 

— Kodėl niekas negalėjo palikti priebutyje šviesos? — su- 
šnibždėjo Fiona, įsikibusi Asui į parankę, nors jį ir taip jau slėgė 
sunki našta. | 

— Ar neatrodo, kad visi mus stebi? — paklausė Suzė kabin- 
damasi į kitą jo parankę. 

— Esate jų pusėje, todėl turite Žinoti, — sušnypštė Asas. 

— Aš? — paklausė Suzė dairydamasi aplinkui taip, tarsi ti- 
kėtųsi, kad juos puls visa armija. — Aš esu Smokio pusėje. Jis 
norėjo surasti lobį, kad jo duktė galėtų juo didžiuotis. 

Persilenkusi pro Aso nugarą Fiona paklausė: 

— Mano tėvas taip sakė? Jis to norėjo? Ar jis tau pasakojo 
apie mane? 

— Brangute, jis tik apie tave ir kalbėjo. Ne svetimiems, bet 
man ir Lavender, kai mes gulėdavome, tai yra, norėjau pasakyti, 
kai prie stalo gurkšnodavome vyną, jis man pasakodavo apie tave. 

— Tu ir mano tėvas... 

— Gal judvi galite liautis plepėti? Mes jau atėjome, — Asas 
padėjo sunkų nešulį ant žemės. — Laukite čia, — paliepė abiem 
moterims ir dingo tamsioje namo pašalėje. 

Fiona susižvalgė su Suze ir abi, palikusios lavoną ant že- 
mės, puolė paskui Asą. Fiona atsimušė į jį pirmoji. Tuoj pat į jos 
nugarą atsitrenkė Suzė. 

— Prakeikimas! — iškošė Asas ir atsigręžė nuraminti mote- 
rų. Tylėdamas mostelėjo duodamas joms ženklą likti vietoje, bet 
kai pamatė mėnulio šviesoje jų veidus, giliai atsiduso. Apsigal- 
vojęs pridėjo pirštą prie lūpų ir leido sekti iš paskos. 

Jis susikūprino prie galinių durų užrakto, užsimovė gumi- 
nes pirštines ir ėmė krapštyti užraktą. 

Suzė ištiesė ranką per pasilenkusių Aso ir Fionos galvas ir 
palenkė rankeną. Neužrakintos durys atsivėrė. | 

Viduje nebuvo nė mažiausio baldelio, nė paveikslėlio ant 
sienos. Mėnulio šviesoje nesunku buvo pastebėti, kad čia viskas 
išvalyta. Atrodė, namuose niekas negyvena. 

— Tai ką dabar darysime, pone Karštakoši? — įsisprendusi 
į šonus paklausė Suzė. Ji žvelgė į Asą taip, tarsi jis vienas būtų 
kaltas dėl jų problemų. 

— Ką aš žinau? Esu ornitologas, o ne žmogžudysčių specia- 
listas. 

— Įdomu, kaip taip greitai pavyko viską iškraustyti? — nu- 
sistebėjo Fiona. — Kai keičiau butą, prireikė trijų dienų viskam 
supakuoti ir pervežti. Ir galiu pasakyti, kad mano butas nebuvo 
prigrūstas baldų. Galbūt... Oi! — aiktelėjo ji. 

— Kas yra? — paklausė Asas. 

— Vakar turėjau sumokėti už butą. Jei nesumokėsiu nuo- 
mos, mane iškraustys. 

— Nešdinkimės iš čia, — tarė Asas. 

— Sutinku, — pritarė Suzė. — Ši vieta man kelia šiurpą. 

Abi moterys laukė kieme, krūpčiodamos net nuo sušlamėju- 
sio medžio lapo, ko! Asas nutempė į paplūdimio rankšluosčius 
įsuktą lavoną ir paguldė viduje. | 

Visi trys paskubom grįžo į namus. Asas užrakino visas lau- 
ko durų spynas ir atsišliejo į duris. 

— Siūlyčiau gerai išsimiegoti. Rytoj anksti važiuosime į savo 
iškylą, — paskutinius žodžius Asas skyrė numanomiems klausy- 
tojams. 

Abi moterys pasiūlymui pritarė, nors ir ne kažin kiek tos 
nakties buvo likę. 

Tačiau iškilo klausimas, kas kur miegos. Asas nepasitikėjo 
Suze ir nenorėjo palikti jos vienos, kad ši ko neiškrėstų. Todėl 
manė, kad protingiausia būtų Suzei nakvoti su Fiona, o jam — 
savo miegamajame, bet, vos tik pažvelgęs į lovą, kur ką tik gulė- 
jo Rozos lavonas, jis suprato, kad į ją gultis negalės. 

Kitomis aplinkybėmis Fiona būtų pasišaipiusi iš tokio jo ner- 
vingumo, bet ji nenorėjo likti su Suze. Įdomu, koks buvo Suzės 
vaidmuo prieš daugelį metų, kai vyrams nepavyko surasti aukso 
liūtų? 

Galų gale visi sugulė į vieną lovą. Suzė atsigulė vidury. Ir ji 
vienintelė sugebėjo užmigti. 

— Jau geriau tu rytoj nevažiuok, — sušnibždėjo Asas per 
miegančią Suzę. — Galėtum likti čia ir laukti. 

— Ir sulaukti Rozos galo? — sukuždėjo Fiona. 

— Galėčiau nuvežti, — jis giliai atsikvėpė, — pas Džeremį. 

— O tu galėtum važiuoti pas Lizą, — pasiūlė Fiona, ir abu- 
du nutilo. Džeremis ir Liza — tarsi iš kito gyvenimo. Kai Fiona 

pagalvojo apie praeitį, suvokė, kad net Kimberlės gerai neprisi- 
mena. Tikrovė — Asas, jo paukščiai, parkas ir tai, ką ji sužinojo 
per pastarąsias dienas. 

— Visai nesididžiuoju tuo, ką jai iškrėčiau, — tarė Asas. — 
Ji yra puikus Žmogus ir myli mane. 

“O aš ne?" — norėjo paklausti Fiona, bet ne tik neprabilo 
— netgi pagalvoti apie tai sau draudė. Dabar jie gyvena ekstre- 
maliomis aplinkybėmis, tad nežinia kaip būtų, jeigu grįžtų į nor- 
malų gyvenimą. 

— Kaip manai, ar grįžusi į Niujorką kada nors panorėsi at- 
vykti į Floridą? O gal nė pasižiūrėti nenorėsi į šią vietovę? — 
tyliai paklausė jis. 

Nuo atsakymo Fioną išgelbėjo Suzė. 

— Gal galėtumėt porą valandų patylėti, kad visi nors kiek 
numigtume? 

Fiona daugiau nekalbėjo, bet ji ir nemiegojo. Matyt, turi nu- 
tikti kas nors baisaus, kad Žmogus įvertintų savo gyvenimą. Jei 
prieš kokį trejetą mėnesių kas nors būtų paklausęs, kaip gyvena, 
ji būtų atsakiusi-esanti laimingiausia pasaulyje, visiškai paten- 
kinta tuo, ką turi. Bet Fiona jau suprato, kad į ankstesnį gyveni- 
mą sugrįžti nebegalės. Niekada. Ji bandė save įtikinti, kad lėlė, 
atnaujinama dukart per metus, — kilnus dalykas, bet tuoj pat su- 
prato, kad teisus yra Asas, pasakęs, jog savo gyvenimą ji pasky- 
rė, kad uždirbtų pinigų ir taip jau turtingai kompanijai. 

Ir galiausiai ji suvokė, kad nėra nepakeičiama. Ji manė, kad 
visas jos gyvenimas — Kimberlė, kad kompanija be Fionos Bur- 
kenhalter nenuspręs, ką toliau daryti su Kimberle. Bet iš tikrųjų 
— tik reikia išdrįsti tai sau pripažinti — yra net keletas žmonių, 
galinčių kurti Kimberlės gyvenimą, kaip galėjo ji. 

— Potvynis, — sušnibždėjo ji į tamsą. 

— Kas? — pasigirdo Aso balsas iš anapus Suzės. 

— Jaučiuosi kaip vieno gotikinio romano herojė. Ji išėjo pa- 
sivaikščioti. Ir nors užaugo prie jūros, pamiršo, kad prasideda 
potvynis. Ir ji pateko į pavojų. 

— Ar ji išsigelbėjo? — paklausė Asas. 

— O taip. Ir pabaigoje supranta, kad ją užliejęs potvynis 
buvo geriausias kada nors jos gyvenime nutikęs įvykis. 

— Kažkodėl man neatrodo, kad žmogžudystė — geriausias 
gyvenimo įvykis. 

Fiona giliai atsikvėpė. 

— Gal ir ne, bet aš, kaip ir ta herojė, kai ką sužinojau. 

Tikriausiai tai prisipažinusi Fiona šiek tiek atsipalaidavo, 
nes tučtuojau užmigo. 

Asas ją žadino bučiniais. Jai prireikė laiko suvokti, kad jie- 
du lovoje yra vieni ir kad pagaliau jiedu pasimylės. 

Mėgaudamasi ji atlošė galvą ir gulėjo užsimerkusi, kai jo 
bučiniai keliavo kaklu, o jo delnas — jos nuoga ranka, kol sura- 
do krūtinę. Ji jautė, kad jis geidžia jos. 

Nieko gyvenime ji taip nenorėjo, kaip šio vyro. Ji pražiojo 
lūpas ir pajuto burnoje jo liežuvį. Ji iš visų jėgų nustūmė jį ir 
pati užsliuogė ant jo. 

— Ak, mažyte, — sumurmėjo jis glostydamas jai nugarą. 

— Faksas! — garsiai sušuko nuo tarpdurio Suzė. 

Asui ir Fionai neliko nieko kito, kaip liautis bučiuotis. Jis 
nuvertė ją nuo savęs. 

Suzė, matyt, pernelyg nepaisydama jų veiksmų, atsisėdo ant 
lovos. | 

— Atsiuntė tą istoriją, — tarė ji ir nugėrė kavos iš atsinešto 
puoduko. — Fiona, atrodo, tavo draugėms pavyko įsilaužti į ta- 
vo butą. Oho! Jos tikrai drąsios šitaip rizikuoti. Tikriausiai tu 
joms labai svarbi? 

Fiona tuo metu nedaug ką girdėjo, bet jau buvo pradėjusi 
atsitokėti nuo Aso bučinių. 

— Ar taip? — garsiau paklausė Suzė. — Neišgirdusi atsa- 
kymo, pasilenkė arčiau prie jų. — Ar draugės galvoja apie tavo 
gyvenimą? 

Asas jau Žiojosi sakyti, ką jis galvoja apie Suzę. Fiona ne- 
norėjo nieko girdėti. Ji norėjo mylėtis su Asu. Labai norėjo, bet 
iš tikrųjų visiškai atsiduoti negalėjo. Ji nežinojo, kodėl. Bet jau- 
tė, tarp jų yra kai kas neišspręsta. Gal nuojauta, kad jų santykiai 
neturi ateities, kad jis susižadėjęs su Liza, kad ji, Fiona, ir jis 
dabar drauge tik dėl susiklosčiusių aplinkybių? Bet ne, yra ir dar 
kažkas. 

Ji nusirito nuo lovos ir atsistojo. 

— Taip, mano draugės labai rūpinasi manimi. 

Buvo akivaizdu, kad Suzė nori Fioną su Asu išskirti. Bet 
kodėl? Fiona, prisiminusi visus Suzės trukdymus, suprato, kad 


175 


Jude Deveraux 


jie neatsitiktiniai. Vos tik jie su Asu prisiliesdavo vienas prie ki- 
to, Suzė tuoj ko nors paklausdavo. Arba dar geriau: atsigulė mie- 
goti tarp jųdviejų. 

Suzė taip elgiasi sąmoningai. Ir tai — labai asmeniška. 

— Apačioje yra karštos kavos, — Žžvaliai tarė Suzė, tarsi 
nesupratusi, kaip jinai ką tik sutrukdė. Ji pasitraukė nuo lovos ir 
atsuko jiems nugarą. 

Fiona prunkštelėjo, kai Asas, praeidamas pro Suzę, sulenkė 
pirštus kaip paukščio nagus ir prikišo prie jos sprando. Suzė at- 
sigręžė. 

— Asai, mielasis, tavo drabužiai juk kitam miegamajame, — 
prisiminė ji ir ryžtingai laukė, kol jis nuseks paskui ją. Ji tikrai 
neketino palikti jo su Fiona lovoje. 

Fionai tai buvo juokinga. Taip, ji nori pabūti su Asu. Suzė 
elgiasi kažkaip senamadiškai ir keistai, tarsi Fioną nuo kažko 
saugotų. Ji nusišypsojo išeinančiam Asui. 

Kai apsirengusi Fiona nusileido laiptais, pamatė, kaip pyk- 
čio apimtas Asas stumia Suzę lauk pro duris. 

— Pažiūrėk, ką pridarei! — pasakė jis tyliu, bet grėsmingu 
balsu. 

— Labai atsiprašau, — tarė Suzė. — Netyčia. Tikrai neno- 
rėjau, kad taip atsitiktų. 

— Kas čia atsitiko? — Žiovaudama paklausė Fiona. Dar ne- 
buvo visai išaušę, ir ji jautėsi mieguista. 

— Ši moteris, — pasakė Asas valdydamasis, — ką tik suga- 
dino tavo draugių atsiųstą medžiagą. 

— Ne! — suriko Fiona ir pažvelgė į tai, ką Asas laikė rankoje. 

— Ji išvertė kavą. Ir kaip tik ant popierių. O paskui šlapiais 
popieriais ėmė šluostyti šlapią stalviršį. 

— Aš užsimiršau! Suprantate? — Suzė teisinosi tokiu bal- 
su, kad, atrodė, tuoj pravirks. — Padėjau iš fakso išimtus popie- 
rius ant baro viršaus, ir netyčia apvirto kavinukas. Aš instinkty- 
viai griebiau popierius. Norėjau išvalyti išsipylusią kavą. 

— Negi nesupratai, kiek šie popieriai kainavo Fionos drau- 
gėms? — piktai paklausė Asas. — Nežinau, kaip jos įsigavo į 
butą, bet vis tiek neteisėtai. Paskui turėjo likti ten naktį, perra- 
šyti visą istoriją ir atsiųsti čia. Jeigu jas pagautų, patrauktų bau- 
džiamojon atsakomybėn. 

Fiona nenorėjo galvoti apie tai, ką jis pasakė, ir jai nepati- 
ko, kaip Suzė dreba. Fiona nežinojo kodėl, bet Suzė kažkuo jai 
patiko. Gal jos maniera vaidinti jųdviejų su Asu globėją? 

Todėl ji apglėbė moterį per pečius ir priglaudė ją prie krūtinės. 

— Tai įvyko netyčia, todėl pamirškime. Gerai? 

— Netyčia? — susiraukė Asas. — Manau, ji tai padarė są- 
moningai. Tiesą sakant, manau, kad visi jos veiksmai yra vaidy- 
ba. Netikiu, kad ji yra ta, kuria dedasi esanti, ir kad yra tokia 
nekalta, kokia apsimeta. 

— Ar aš? — šniurkščiojo nosimi ir glaudėsi prie Fionos Su- 
zė. — Čia vienintelis melagis yra Asas. Kodėl leidai Fionos drau- 
gėms rizikuoti dėl šių popierių? Kodėl tavo šeima tiesiog neiš- 
pirko joms kelio į Fionos butą? Tiesą sakant, kodėl neišsiperki 
iš viso šio jovalo? Kiek tas galėtų kainuoti? Keletą milijonų? Ką 
jie reiškia tokiam turtuoliui? 

Baigusi kalbėti, Suzė pasislėpė už Fionos, laikydamasi ran- 
komis už jos liemens, o Asas kėsinosi ją pasmaugti. 

— Užmušiu tave, — iškošė jis. 

Fiona užstojo Suzę nuo Aso. 

— Ką ji čia kalba? — paklausė ramiai. 

— Nieko svarbaus, — atsakė Asas, vis dar bandydamas pa- 
siekti Suzę. 

Fiona įdėmiai pažvelgė į A5ą. 

— Ar tik ne todėl mes neskaitome laikraščių ir nežiūrime te- 
levizoriaus? Tu nenori, kad aš sužinočiau... jog esi turtuolis? — 
paskutinį žodį ji ištarė taip tyliai, kad jis vos išgirdo. 

Atsitraukęs Asas murmėjo: 

— Tai jokia paslaptis. Aš... 

Fiona atsigręžė į Suzę ir nustūmė šios rankas sau nuo lie- 
mens. 

— Kokie jo turtai? 

— Karaliai, valdantys karalystes, turi mažiau pinigų, negu 
turi jis. 

Fiona atsisėdo ant kėdės prie baro. 

— Vadinasi, viskas, ką man sakei, yra melas, — ramiai ištarė. 

— Fiona, — Asas ištiesė ranką norėdamas ją paliesti. 

Bet Fiona mostu sulaikė jį. 

— Nuo pat pradžių viską melavai. Sakei, jog turėjai dirbti 


177 


Jude Deveraux 


ištisus metus, kad nusipirktum plastikinį aligatorių. Bet tai buvo 
melas. Būtum jį nupirkęs už smulkiuosius, kuriuos nešiojaisi pi- 
niginėje. 

— Aš neišleidau nė cento iš savo palikimo, — atsakė Asas 
emocijų perkreiptu veidu. — Bandžiau išgyventi iš savo užsi- 
dirbtų pinigų. 

— Atrodo, Henris Fordas pasakė: “Niekas taip nežlugdo am- 
bicijų kaip palikimas". Tiesa? — jos balsas buvo šaltas. Akys 
taip pat. — Ar viešbutį, kuriame buvome apsistoję, irgi gavai 
kaip palikimą? 

— Ne, — sumurmėjo Asas. 

— Bet galiu lažintis, kad viešbutis priklauso jo šeimai, — 
tarė Suzė. — Vienas jo giminaitis yra milijardierius. 

— Nieko sau, — tarė Fiona. — Ne kokie milijonai, o mili- 
jardai. 

— Fiona, — maldaujamai vėl ištiesė rankas Asas. — Buvo 
ne taip. Aš niekada nenorėjau... 

— Meluoti man? Kodėl gi ne? Kas aš tau? Pasakyk, ar tavo 
numylėtoji Liza yra ne iš turtingos šeimos? 

Asas neatsakė jai. Stovėjo tvirtai suspaudęs lūpas. 

Fiona klausiamai pažvelgė į Suzę. 

— Tai tu tikrai neskaitai laikraščių? Panelės Lizos Renės 
Hanikat šeima yra tokia pat turtinga, kaip ir Montgomerių. Na, 
ne tokia, bet beveik. Pasak laikraščių, jo šeimos vyrai visada ves- 
davo dėl pinigų, — pasakė Suzė. 

— Ką gi, — tarė Fiona vėl atsigręžusi į Asą, — tomis aplin- 
kybėmis buvau prieinama tik aš, todėl teko pasitenkinti tuo, ką 
buvo galima gauti. 

Tai buvo geliantys žodžiai, bet Fiona norėjo įskaudinti Asą 
kuo labiau. Už tai, kad melavo jai. 

Ji laukė Aso atsakymo, bet jis neatsakė. Tik stovėjo žiūrė- 
damas į ją. Jis norėjo rėkti, pasakyti jai, kad jos galvoje sukasi 
klaidingos mintys, bet kartu jis norėjo kurstyti jos pyktį. Nes 
koks kvailys įsimylės Žmogų, melavusį taip, kaip melavo jis. 

Fiona atgręžė nugarą abiem. 

— Ar jūs pasiruošę važiuoti? Kuo greičiau pradėsime, tuo 
greičiau pabaigsime visą tą reikalą. 

— Aš pasiruošusi, — atsakė Suzė, išlindusi iš už Fionos už- 
dangos. — Tik užbėgsiu trumpam į gerą vietą, ir galime važiuoti. 

Kieme Asas priėjo prie Fionos. 

— Manau, mums reikėtų pasikalbėti apie tai. Niekada ne- 
norėjau... 

Ji šaltai jam nusišypsojo. 

— Ne mano reikalas, ką turi banko sąskaitoje, — ji stengėsi 
sutramdyti jaudulį. — Tu man nieko neskolingas, ir aš tau nieko 
neskolinga. Tai, kas tarp mūsų buvo, lėmė ekstremalios aplinky- 
bės. Ir tu nejautei poreikio papasakoti man apie save daugiau, 
negu reikėjo. Tai, kad tu ištraukei iš manęs viską, ką turėjau pa- 
sakoti, o pats pasakei tik tai, kas būtiniausia, nieko nereiškia, — 
ji jau beveik šaukė, bet nekreipė į tai dėmesio. 

— Ne, — ji kilstelėjo ranką, kai jis norėjo kažką pasakyti. — 
Neprivalai teisintis. Ką tu ketini man pasakyti? Gal maždaug tai: 
“Tarp kitko, Burke, aš esu turtingas ir gyvenu tame apleistame 
paukštyne tik šiaip sau, dėl pramogos. Norėjau pasižiūrėti, kaip 
gyvena kita Žmonijos pusė. Man — tai tik pasilinksminimas..." 

— Jau pakankamai pasakei, — nutraukė jis šaltai. — Nema- 
nau, kad turėtum kalbėti apie tai, apie ką ničnieko neišmanai. 

— Tu velniškai teisus. Aš juk nieko neišmanau? Tu žinai 
apie mano motiną, tėvą, apie tai, kad buvau vargšė našlaitė ir 
mokiausi internatuose. Viską žinai ir apie mano darbą. Viską, ką 
tik galima Žinoti apie mane. Bet aš nežinau apie tave nieko. 

— Žinai viską, kas būtina žinoti apie mane, — ramiai ištarė 
jis. — Visada maniau, kad yra svarbesnių dalykų už mano są- 
skaitą banke, bet jei manai, kad ji yra svarbiau negu tai, ką aš 
atskleidžiau, tuomet atleisk, kad susidariau neteisingą nuomonę 
apie tave. 

— Neteisingą nuomonę apie mane? — sušnypštė ji, bet jis 
nusisuko ir nuėjo. 

— Visi pasiruošę? — linksmai paklausė Suzė, bet ją per- 
smelkė rūškani abiejų žvilgsniai. Visi nužingsniavo į džipą. — 
Kažkas man kužda, kad eksursija nebus maloni, — tarė ji ir nu- 
sišypsojo taip, tarsi būtų įvykę tai, ką pranašavo. 

Per visą kelionę į Kendriko parką Fiona galvojo tik apie vie- 
na — Aso išdavystę. Ir kaip ji galėjo manyti, kad pažįsta jį? Pa- 
manė, kad jau pažįsta tikrąjį jį, nes sužinojo, ką jis mėgsta pus- 
ryčių, suprato, kaip myli paukščius. Bet visą tą laiką jis neprisi- 
leido jos prie savo tikrojo “aš". 

Ji galvojo, kodėl. Kas ji jam? Juos suvedė nelemtas atsitik- 
tinumas, nes jos tėvas ir jo dėdė buvo susiję kažkuo, kas įvyko 
seniai, o Rojus Hadsonas pavogė jos tėvo sukurtą pasakojimą, 
nes... 

— Nori pasikalbėti apie tai? — ramiai paklausė Asas, nu- 
kreipęs žvilgsnį nuo kelio į ją. 

— Nėra apie ką kalbėtis, — atsakė ji kiek galėdama nerū- 
pestingiau. — Ar greit atvažiuosime? Kiek man žinoma, pažįsti 
Kendriko parką ir esi matęs žemėlapį, todėl turėtum žinoti, kiek 
laiko prireiks surasti tuos liūtus. Nuoširdžiai tikiuosi, kad jie te- 
bėra, nes... 

Per veidrodėlį Asas pažvelgė į Suzę. Ši, atrodė, miega, bet 
jis abejojo, ar iš tikrųjų taip. Na, bet ji nors paliko juos ramy- 
bėje. 

— Nepasakiau apie savo šeimos pinigus todėl, — prabilo 
jis švelniai, — kad neskiriu jiems didelės reikšmės. 

Ji pažvelgė į jį. Vienas antakis buvo pakilęs į viršų. 

— Suprantu. Tu tik norėjai, kad jausčiausi nepatogiai dėl 
to, kad sunaikinau tavo brangų aligatorių ir atėmiau kąsnį iš ta- 
vo darbuotojų. 

— Taip, — atsakė jis paprastai. — Iš pradžių taip ir buvo. 
Aš supykau. Tuos pinigus, už kuriuos pirkau aligatorių, aš užsi- 
dirbau pats. Paskui staiga aligatoriaus neliko, ir man būtų reikė- 
ję pasinaudoti pinigais, kurių pats neuždirbau, — jis pažvelgė į 
šoninį veidrodėlį ir vėl ėmė žiūrėti į kelią. — Norėjau dėl visko 
kaltinti tave, bet... — jis dirstelėjo į ją. 

— Kas bet? — paklausė ji vis dar piktai. — Kas? Įsimylėjai 
mane? Todėl bandei mane įsitempti į lovą? Juk nemanei, kad aš 
užkibsiu? 

— Tai štai koks aš tau atrodau, — jis vėl dirstelėjo į ją. — 
Manai, kad užviriau visą tą košę vien tam, kad įsitempčiau tave 
į lovą? 

Fiona žiūrėjo pro langą. Suprato, kokia pasirodė juokinga. 
Jos draugės dažnai pasakydavo, kad ji pernelyg manieringa. Džina 
kartą išvyko į Karibų salą ir praleido ten savaitę lovoje su vienu 
jaunu vyru, kurio neketino daugiau matyti. Fionai buvo trisde- 
šimt dveji, ji gyveno ant dvidešimt pirmojo amžiaus slenksčio, o 
elgėsi kaip nekalta graikų tragedijos mergelė. 

“Bet čia nėra jokios logikos!" — pamanė ji. Jo melas — 
blogiau nei įprastas melas, kokio paprastai griebiasi vyras. Aso 
melas beveik privertė ją patikėti. Patikėti Asu. 

— Klausyk, — kiek įstengdama ramiau tarė ji. — Neturiu 
teisės pykti. Tavo gyvenimas yra tavo, ir tai, ar tu turi pinigų, ar 
ne, pats moki už savo aligatorius ar moka dėdė, yra ne mano 
reikalas. Gal per artimiausias keturiasdešimt aštuonias valandas 
surasime liūtus ir galbūt sužinosime, kas iš tikrųjų nužudė Rojų, 
ir galbūt... aš nežinau... Galbūt viskas išsispręs, ir tu galėsi grįž- 
ti į savo turtingą šeimą, o aš grįšiu pas... pas... — ji negalėjo 
sugalvoti, pas ką turėtų grįžti. Kimberlė nebepriklauso jai, ir, 
kaip kužda nuojauta, Džeremis — irgi nebe jos. Vargu, ar ji kada 
nors galės pažvelgti į Džeremį nematydama jame Polo Montgo- 
merio, arba Aso. Tiesą sakant, ji nebuvo tikra, ar galės pažvelgti 
į bet kurį vyrą ir neieškoti jame Aso. 

Iš pagrindinio kelio Asas pasuko į apžėlusį šoninį keliuką, 
vedantį į Kendriko parką. Dabar jie važiuoja į trobelę. Jis nieko 
neatsakė į jos gražbylystę, ir jai pasidarė įdomu, ką jis galvoja. 
Kiekvienas pro šalį pralekiantis augalas, kiekvienas pikiruojan- 
tis paukštis primindavo, kaip ji pirmą kartą pateko į seną jo dė- 
dės trobelę. Prisiminė, kad buvo išsigandusi, bet tomis dienomis 
užsimezgė draugystė. Prisiminė, kaip Asas gynė ją nuo kulkų: 
tiesiog užstojo savo kūnu, rizikuodamas gauti kulką pats, kad 
tik ji nekliudytų jos. 

Negi jis vaidino? Nejaugi jis toks geras aktorius? 

Bet net tada ji žinojo, kad jis kažką slepia. Ji nesuprato, ką, 

bet jautė, kad jis ne toks, koks atrodo. Na, o dabar ji jau žino, ką 
jis slėpė. Pinigus! Jis — turtuolis ir nenorėjo, kad ji tai Žinotų. 
Kodėl? Ar ji priklauso ne tam socialiniam luomui? 

Kai jie jau buvo netoli trobelės, Asas tarė: 

— Fiona, norėjau tau pasakyti, kad... 

Jis nebaigė sakinio, nes senos trobelės priebutyje stovėjo 
Džeremis. O šalia jo — graži jauna moteris, Fionos matyta per 
televizorių, — panelė Liza Renė Hanikat. 

— Čia — ne vakarėlis gamtoje, — pro sukąstus dantis savo 
rafinuotai, išdidžiai sužadėtinei pasakė Asas. 

Fiona turėjo nusigręžti, kad paslėptų pasitenkinimo šypse- 
ną, nes, vos išvydusi dievinamąją Lizą, ji ėmė nerimauti, kad 
Asas rodys jai savo meilę, o Fiona nebūtų to pakėlusi. Gal kada 
ir galėtų tai pakelti, bet tikrai ne dabar. 

Jie suėjo į tos senos lūšnos vidų. Fiona suprato, kad “dėkin- 
gi" už generalinę tvarką gyvūnai padvigubino pastangas vėl pa- 
versti trobelę savo namais. Bet Fiona lyg niekur nieko atsisėdo 
ant sofos, prie kurios prieš porą savaičių nebūtų net prisilietusi. 
Šypsodamasi pasislinko palikdama vietos atsisėsti Džeremiui, bet 
jis tik vyptelėjo, o jo žvilgsnis klausė, ar jai visi namie. 

Visi sutelkė dėmesį į Aso ir Lizos ginčą. Stebėjo juos, tarsi 
šie būtų buvę kino žvaigždės. 

— Liza, — sukandęs dantis pratarė Asas, — ar supranti, kaip 
rimta tai, ką padarei? Jeigu tave sekė policija, mudu su Fiona 
atsidursime kalėjime, net nespėję išteisinti savo vardų. 

Liza papūtė lūputes. 

— Jei taip kalbėsi su manimi, neišduosiu mūsų staigmenos. 

Kai Aso veidą užliejo raudonis, o rankos susispaudė į 
kumščius, Fiona nusprendė įsikišti, kol neįvyko ketvirta žmog- 
žudystė. 

— Jei tavo staigmena yra koks nors šilkinis dėvimas daik- 
tas, aš nekantrauju pamatyti, — pasakė ji bandydama įlieti kiek 
humoro į tą situaciją. Tačiau niekam juokai nerūpėjo. Džeremis 
pasitikdamas ją suspaudė prie peties ranką, tarsi ji būtų nepa- 
klusnus vaikas, kurį reikia sutramdyti. Ji pagalvojo, ar jis visada 
elgėsi su ja lyg su vaiku. 

Išgirdusi Fionos žodžius, Liza atsigręžė į ją. Lizos mėlynos 
akys užsidegė, ir Fiona pajuto nebylų klausimą: “Kas manaisi 
esi?" 

Užuot supykdęs, Lizos neapykantos kupinas žvilgsnis pri- 
vertė Fioną kuo karščiausiai nusišypsoti Asui. Jos šypsena sakė: 
“Kokią mielą ledi išsirinkai." 

— Jis yra mano staigmena, — šaltai pasakė Liza rodydama 
į duris. 

Tarpdury stovėjo senis. Pažvelgusi į jį, Fiona pamanė, kad 
jis ne toks jau senas, veikiau nualintas oro ir laiko. Jo žili plau- 
kai buvo praretėję, kūnas sulysęs, kaklo oda klostėmis gulė ant 
švarių, bet sudėvėtų marškinių. 

— Pamiršote apie tai? — paklausė senis, ištiesęs liesą ran- 
ką į tris mažus pasiklausymo įtaisėlius. 

— Ar todėl lengvai juos radote, kad pats padėjote trobelė- 
je? — įgėlė Asas. 

Fiona žiūrėjo į vyriškį. Jame buvo kažkas pažįstamo. Se- 
nis atsigręžė į ją ir nusišypsojo. Burnoje trūko kairio priekinio 
danties. 

— Pažinai mane, Smokyte? — paklausė jis juokdamasis. 

— Gibis? — sušnibždėjo Fiona, nes pamatė ant dešinės 
blauzdos ištatuiruotą žalią drakoną. 

— Smokis visada sakydavo, kad tu nuovoki, — tarė vyras ir 
staigiai atsigręžė į Suzę. — O tu beveik nepasikeitei, — jis nu- 
žvelgė ją nuo kojų iki galvos. — Kaip tau pavyko? Pardavei už 
jaunystę sielą? 

Suzė nusišypsojo jam. 

— Susukau galvą plastinės chirurgijos specialistui, ir jis at- 
sidėkojo už tai. 

Gibis nusijuokė drauge su ja. 

— Gerai, — tarė Džeremis teisininko tonu. — Noriu žinoti, 
kas čia vyksta. Tas vyras sakė: jei atvešime jį čia, jis išpainios 
visą tą situaciją. Taigi noriu Žinoti, kas čia darosi. 

Bet niekas jam neatsakė, nes Asas, Fiona ir Gibis dėjosi ant 
pečių kuprines. 

— Reikia keliauti. Mūsų laukia ilga kelionė pėsčiomis, — 
tarė Asas ir pažvelgė į Džeremį, apsivilkusį lengvu kostiumu. — 
Grįšime, kai tik galėsime. Mašinos rakteliai ant stalo. 

Buvo aišku, kad jis Lizą, Suzę ir Džeremį nori palikti. 

Bet Džeremio planai buvo kitokie. 

— Jei manote, kad galite išeiti iš čia ir... 

Jis nutilo, kai Asas atsigręžė į jį pykčio temdomu veidu. 

— Aš dabar nusiteikęs taip, kad galėčiau nuskalpuoti bet 
kurį, — ištarė Asas ramiai ir, kadangi Džeremis nieko nesakė, 
užsisegė savo kuprinę ir nuėjo prie durų. 

Bet priebutyje Džeremis juos pasivijo. 

— Be manęs neišeisite, — tarė pro sukąstus dantis. 

— Kodėl? — nužvelgė jį Asas nuo galvos iki kojų ir vėl 
aukštyn. — Susirūpinai dėl savo mylimosios? O gal nori kąsnio 
nuo to, ką mes surasime? 

Nespėjus Džeremiui atsakyti, Fiona atsistojo tarp abiejų vyrų. 

— Neliek ant jo savo pykčio. Jis bandė padėti. Gibis yra... 

— Vienas tų žmonių, vykusių su tavo tėvu. Tą nesunku at- 
spėti, — atsakė Asas ir atsigręžė į Lizą, kuri irgi išėjo iš trobe- 
lės. Rankoje ji laikė nedidelį juodo nailono krepšelį su užrašu 
“Neiman Marcus". 

— Jos blakstienų tušas, — pasakė Fiona ir pamatė, kaip vos 
pastebima šypsenėlė iškreipė Aso lūpas. 

— Asai, branguti, juk tu neleisi jai šitaip gelti man per visą 
mūsų kelionę? 

— Liza, — kantriai ištarė Asas, — tu negali eiti su mumis. 
Ten yra gyvačių ir moskitų. Yra ir aligatorių. Tau ten per daug 
pavojinga. 

— O man ne? — paklausė Fiona. 

— O jai ne? — tuo pat metu prikišo Liza. 

Tai išgirdęs Asas skėstelėjo rankomis ir ėmė lipti priebučio 
laipteliais Žemyn. 

— Kur yra policija, kai jos reikia? Kodėl negali manęs areš- 
tuoti ir pasodinti į gražią saugią kalėjimo kamerą? 

Jam už nugaros prunkštelėjo Gibis: 

— Atrodo, ši kelionė man patiks labiau už aną. 

Po valandos Fiona pagalvojo, kad geriau būtų likusi trobe- 
lėje, negu klampojusi per pelkę, bet ji nepasiskundė nė karto. 
Liza dejavo už jas abi. Kiekvienas žodžis, išsprūdęs iš jos tobu- 
los burnytės, versdavo Fioną viduje nusišypsoti. 

— Tu jos nemėgsti. Tiesa? — paklausė šalia Fionos einantis 
Džeremis. Jis brovėsi per augalus vis dairydamasis gyvačių. 

Paveikta jo tono Fiona griežtai į jį dėbtelėjo. Džeremis at- 
rodė pažemėjęs. Ir ar jis visada buvo toks suvaržytas? O gal taip 
atsitiko dėl nuolatinio sėdėjimo prie kompiuterio ekrano? 

— Bet tau ji patinka, — ramiai atsakė Fiona. Nuo tada, kai 
Džeremis suspaudė ranką jai prie peties, daugiau prie jos nepri- 
silietė. Dabar jai atrodė neįtikėtina, kad jie buvo meilužiai. 

—- Ar žinai, iš kokios ji šeimos? 

— Ne, bet manau, kad tu Žinai. 

— Ji galėtų... jis pažvelgė akies krašteliu į Fioną, — padėti 
man padaryti karjerą. 

Fiona giliai atsikvėpė. 

— Ką gi, tai sąžininga. Ir tu teisus. Net jei kaip mano advo- 
katas ir ištrauktum mane — kas iš to. Likčiau bedarbė. Tiesa? 

— Aš taip nesakyčiau, Fiona. Bet Žinai, juk tarp mūsų nieko 
nebuvo. Mes buvome tik... 

— Gali man nesakyti, kad mes nemylėjome vienas kito. Da- 
bar tai Žinau. 

— Dabar? Ar tai reiškia, kad tu ir Montgomeris... 

— Tarp mūsų nieko nebuvo, jeigu tai turi omeny, — atkirto 
Fiona ir pritildė balsą. — Pastarosiomis dienomis stengėmės iš- 
siaiškinti, kas nužudė tris žmones. 

— Jau tris! O Dieve. Fiona, kaip giliai tu įklimpai! 

— Taip giliai, kaip mane įklampino! — užriko ji ir turėjo 
raminti save. — Klausyk, jei tau reikia mano leidimo rėžti spar- 
ną apie tą mažytę, — paskutinį Žodį ji ištarė taip, tarsi šis būtų 
keiksmažodis, — blondinukę, tu jį gauni, — ji nubraukė lapą 
nuo veido. — Bet negi manai, kad tavo mažytė aistruolė panorės 
tavęs, kai ji turi tokį, kaip girdėjau, tai yra, kaip visi girdėjome, 
turtuolį, koks yra... Montgomeris? — Ji neprisivertė ištarti var- 
do. Jis kaip tik savo didelėje rankoje laikė tobulą Lizos kulkšnį 
tikrindamas, ar neišniro jos tobuli kauleliai. Pati Fiona prieš pus- 
valandį pasitempė koją nesėkmingai užlipusi ant medžio šakos, 
bet joks vyras nepopino jos. Greta einąs Džeremis net nepaste- 
bėjo, kad ji šlubčioja. 

— Jų vestuvės turėjo būti dviejų šeimų turto susiliejimas, — 
tarė Džeremis, tarsi kažką cituodamas. — Pastarosiomis dienomis 
man teko ją gerai pažinti. Mes veikėme kartu petys prie peties, 
diena po dienos. 

— Ieškodami mūsų, — pasakė Fiona, ir jos veidas nerodė 
jokių jausmų. — Ir ko! ieškojote, žaidėte pėdsekiais. Kur? Po 
stalu, o gal lovoje? 

— Štai kas tarp mūsų buvo negerai, — tarė Džeremis. — 
Kad ir kokie prasti būtų reikalai, tu visada juokauji. 

Fiona laukė, kol jis pabaigs sakinį ir pasakys kitą. Nes ne- 
aiški pirmojo potekstė. Argi blogai, kad ji gali juoktis bėdos aki- 
vaizdoje? Asui vienas iš labiausiai patinkančių jos bruožų yra 
sugebėjimas juokauti bet kokiomis aplinkybėmis. 

Atsigręžusi atgal, ji pamatė, kaip Asas padeda perlipti Lizai 
per išvartą. 

— Nemanau, kad jis ją paleis, — ji vėl atsigręžė į Džeremį. — 
Ir neatrodo, kad Liza jį iškeis į tave. 

— Juokauji? — suprunkštė Džeremis. — Tas šaltas baslys 
tegalvoja apie savo paukščius ir... Gal pasakysi, kas čia tau taip 
juokinga? 

Ji neatsakė, tik įdėmiai pažiūrėjo į Asą su Liza. 

— Asui Montgomeriui nieko negalima prikišti, — atsakė ji. — 
Visame pasaulyje tokio nėra, — taip pareiškusi, nudrožė pirmyn ir 
įsiterpė tarp Gibio ir Suzės. 

— Taigi dabar papasakokite man viską, — paragino Gibį, 
staiga panorusi išgirsti ką kita, o ne Džeremio verkšlenimus apie 
savo karjerą. 

Kai Liza pareiškė išalkusi, Asas pamojo visiems duodamas 
ženklą padaryti pertraukėlę. 

Fiona paklusniai atsisėdo šalia Džeremio, bet, kai pamatė, 
kad Asas nuėjo į krūmus, tuoj pat atsistojo ir nusekė paskui jį. 

— Norėčiau šiek tiek privatumo, — staiga atsuko jai nugarą 
Asas ir ėmė segiotis kelnes. Ji nekreipė dėmesio. 

— Ką čia sumanei? 

— Manau, turėtume grįžti pas kitus, — tarė jis. — Liza išsi- 
gąs ir... 

— Gali man nedumti akių, Asai Montgomeri! — atkirto ji, 
paskui pritildė balsą. — Tu pasalūnas, melagis. Žinau, kad kaž- 
ką sumanei. 

— Kodėl netiki, kad atėjau čia pasižiūrėti paukštelių? — 
paklausė jis, ir pusė lūpų išlinko į šypseną. 

— Tu neateitum čia net dėl kokio mėlynakio šviesiaplunksnio 
nektaro čiulpiko! — atrėžė ji, ir Asas nusišypsojo abiem lūpomis. 

— Pasiilgau tavęs, — švelniai ištarė. 

Fiona laikėsi, kad nepultų jam į glėbį. Ji prisiminė visas tas 
valandėles, kai jiedu buvo vieni. Ir kodėl jie taip ginčydavosi? 
Bet dabar ji prisiminė Lizą. | 

— Rodyk, ką turi, — prisimerkusi ji ištiesė jam ranką. 

Apsidairęs, ar jų kas nemato, ir tyliai kikendamas jis ištiesė 
jai dvi auksines vinis. 

— Kaip tu sužinojai? — paklausė. 

— Pažįstu tave. Tu ne iš tų Pietų Amerikos džentelmenų, 
padedančių damoms perlipti per išvartas. Todėl, kai pamačiau 
taip darantį, supratau, kad kažką sumanei. Pavyzdžiui, tau reikė- 
jo nuslėpti faktą, kad trauki iš išvartos vinis. 

— Liza laiko mane džentelmenu, — tarė Asas. 

— Liza myli tavo pinigus. Ir jeigu tu to neperpratai, tai aš 
susidariau klaidingą nuomonę. 

Asas čiupo ją, prisitraukė ir ėmė bučiuoti. 

— Pasiilgau tavęs, — vėl ištarė bučiuodamas jai plaukus ir 
akis. — Vis dar nekenti manęs. Nenorėjau tau meluoti, bet... 

— Žinau, — atsakė ji lūpomis godžiai bėgiodama jo kaklu. — 
Žinau. Tau bloga nuo moterų, mylinčių tavo pinigus. 

— Niekada neteko bendrauti su moterimi, nežinančia, kas ma- 
no šeima, ir... 

Jis daugiau nieko nepasakė. Jo ranka užgaišo ant jos krū- 
ties, o paskui ėmė keliauti žemiau. Fionos keliai ėmė linkti. Ap- 
link juos augo kupli džiunglių augalija. Virš jų vienas kitą šaukė 
paukščiai. Ir Fiona niekada nieko nenorėjo labiau, kaip dabar pa- 
noro to vyro. Jai tapo nesvarbu, kad maždaug už dvidešimties 
pėdų jų laukia bendražygiai. Jeigu jie būtų kreipę dėmesį į kitus 
žmones, būtų turėję atsidurti negyvenamoje saloje. 

Išgąstingas Lizos riktelėjimas grąžino juos į tikrovę. 

— Kas dabar? — sumurmėjo Fiona. — Ar ji pamatė vorą? 

Bet Asas pakėlė galvą ir įsiklausė. Jau kitą sekundę jie iš- 
girdo šūvio garsą. Po akimirkos nuaidėjo dar vienas. 

Fiona ėmė brautis per krūmus atgal, bet Asas paėmė ją už 
rankos ir tyliai vedė į stovyklavietę lanku. Staiga jis sustojo, pri- 
dėjo pirštą prie lūpų ir parodė į žemę. Fiona stovėjo visiškai ty- 
liai, kol pro juos prašliaužė, kaip jai atrodė, kokių keturiasde- 
šimties pėdų gyvatė. Kai ji nušliaužė sau, Asas davė ženklą eiti. 

— Nuodinga? — sušnibždėjo ji. 

— Mirtinai. 

— Kaipgi kitaip. 

Jis praskynė augalus ir valandėlę stovėjo žiūrėdamas, pas- 
kui susiraukęs grįžo prie Fionos ir gūžtelėjo pečiais. Ji žengė 
pirmyn ir pasižiūrėjo. Džeremis, Suzė ir Gibis žvelgė į kažką ant 
žemės. Liza sėdėjo prigludusi prie medžio kamieno. Atrodė mirš- 
tanti iš baimės. 

— Ji pamatė gyvatę, — ištarė Fiona bjaurėdamasi. 

— Ojie iš baimės šovė vienas į kitą, — pridūrė juokauda- 
mas Asas, ir jie abu nusišypsojo. 

Asas susiglostė drabužius ir nuėjo prie kitų. 

— Norėčiau žinoti, kas turi šaunamąjį ginklą, — tarė jis. — 
Ir noriu tuoj pat jį gauti. 

Liza, ką tik atrodžiusi mirštanti, pašoko ir pakibo Asui ant 
kaklo. 

— Tai aš, brangusis. Aš ją pamačiau. Ji buvo... Ak, Asai, tai 
buvo siaubinga. Nežinau, kaip aš atsigausiu. Mano terapeutas... 

Asas pamatė, kaip Suzė pasitraukė iš Žmonių, kažką apsto- 
jusių, būrelio ir ženklais parodė prieiti ir pasižiūrėti. 

Fiona irgi pasižiūrėjo. Ant Žemės, apvilkta vyriškom med- 
vilninėm kelnėm ir iki pat kaklo susagstytais medvilniniais marš- 
kiniais, gulėjo Roza. 

— Tik ne vėl tai, — atsiduso Fiona, įsisprendusi rankomis į 
klubus. 

— Ką ji turi omeny?! — šaukė Liza. — Asai, ta moteris 
negyva! Argi ji to nesuvokia? Kas jai darosi? 

Jis numetė Lizos rankas nuo savo kaklo ir nuėjo prie lavono. 

— Turbūt jau per vėlu nuimti pirštų atspaudus, — tarė jis. 

Fiona nenorėjo galvoti apie Rozos lavono atsiradimo aplin- 
kybes. Juos stebėjo. Juos sekė. Ėjo iš paskos. Ji apžiūrėjo drabu- 
žius, į kuriuos buvo įkišta Roza. 

— Medvilnė, — tarė. — Na, ji bent natūrali. 

Suzė ir Asas, pamiršę baimę, ėmė juoktis. 

— Jūs trys esate nesveiki, — tarė Džeremis. — Jūs tikrai 
nesveiki. Aš jau imu galvoti, kad jūs iš tikrųjų nužudėte mieląjį 
senį Rojų Hadsoną. 

Tai išgirdęs, Asas atsigręžė ir pagriebė Džeremį už marški- 
nių priekio: švarką Džeremis buvo nusivilkęs. 

— Tai tiesa, advokate, mes visi nesveiki. O žudikai ir jų 
bendrai yra dar nesveikesni. O dabar malonėkite savo ginklą. Tuo- 
jau pat. | 
— Gyvenu Niujorke ir turiu leidimą ginklą nešiotis, — at- 
sakė Džeremis stengdamasis išsitiesti visu ūgiu, bet jo viršugal- 
vis vos siekė Aso smakrą. 

— Čia — ne Niujorkas. Čia — mano valdos, ir aš čia esu 
karalius. Aišku? Prašau duoti ginklą. 

Nenoromis, grėsmingai perkreipęs veidą, bet neištaręs nė žo- 
džio, Džeremis atidavė Asui nedidelį pistoletą, kurį nešiojosi vi- 
dinėje švarko kišenėje. 

Asas įkišo ginklą į savo kuprinę ir dėjosi ją ant pečių. 

— Nuo šiol visi laikysimės kartu. Kažkas mus seka, kažkas 
eina pirma mūsų. Ar turite klausimų? 

— Juk mes jos čia nepaliksime? — pašnibždomis paklausė 
Liza. 

— Norėtum parnešti ją į trobelę? — atsakė Asas. Jo akys 
buvo šaltos. — Gal tau reikia apsaugininkų? Nori grįžti į trobelę 
viena? 

— Nesuprantu, kodėl jūs tokie negailestingi, — papūtė apa- 
tinę lūputę Liza. — Gal judu ir pripratę prie lavonų, bet mes su 
Džeremiu — tikrai ne. 

Asas tik porą kartų mirktelėjo, paskui pažvelgė į Lizą, Dže- 
remį, galiausiai į Fioną. Ir šyptelėjo jai prieš nusigręždamas. 

— Vesiu aš, nes Žinau, kur eiti, — pareiškė Asas. — Burke, 
tu laikykis šalia manęs, Suze, eik paskui ją, už jos — Liza, pas- 
kui — advokatas. Gibi, tu eisi paskutinis. Ar esi ginkluotas? 

Fiona pažvelgė į Gibį. 

— Du pistoletai ir peilis bate, — ramiai pasakė ji. 

— Ir...? — nusišypsojo jai senis. 

— Nesakysiu, — su šypsniu jam atsakė ir Fiona. 

Gibis pamerkė jai akį ir kreipėsi į Asą. 

— Esu pakankamai gerai ginkluotas. Vesk mus. Tikiuosi, 
kad šį kartą teisingu keliu nuvesi mus visus. 

Asas atsakė jam šypsena. Draugija pajudėjo. Asas pro petį 
tarė Fionai: 

— Paimk iš jos, kas liko iš tų popierių ir perskaityk man. 

Fiona kaip mat suprato jo įsakymą: jis kalbėjo apie tuos kava 

supiltus popierius, kuriuose slypi pasakojimas apie tai, kaip liū- 
tai atsidūrė ten, kur yra dabar. Tėvo atsiųstą “Raflį" ji perskaitė 
labai įdėmiai, nes tada buvo prikaustyta prie lovos ir neturėjo ką 
veikti. O istoriją apie aukso liūtus ji gavo pačiame futbolo tur- 
nyro viduryje, kai apskritai mažai skaitė, dideliam savo mokyto- 
jų nusivylimui. Taigi tos istorijos irgi neįsiminė. 

Suzė išgirdo įsakymą ir jau laikė lapus paruošusi. 

— Čia tikrai mažai ką galima įskaityti, — pasakė Fiona Asui 
stengdamasi neatsilikti nuo jo. Jei nebūtų tokia aukšta, tai būtų 
sunkiai pavykę. Fionai rūpėjo pasižiūrėti, kaip spėja eiti mažo ūgio 
Liza, bet susilaikė. Gal Asas kaip tik ir nori atsikratyti jų? O gal 
jis žino, kad du iš jų yra kažkieno taikiniai, todėl nori atskirti juos 
nuo grupės? “Bet mus gali nušauti pirmus", — pamanė ji. 

— Na? — paragino Asas, nes ji ilgokai tylėjo. 

— Sunku ką nors suprasti, — atsakė ji. — Galiu perskaityti 
tik atskiras frazes, sakinių nuotrupas. Va, čia: Oras tvankus. Rū- 
kas. Po dviejų dienų rūkas išsisklaidė. Prieš mus — žemė. Stūk- 
santi keturių šimtų pėdų aukščio juoda uola. Vėjas sumažėjo. Lai- 
vą nešė prie uolos. Visi žinojome, kad jis suduš. Bet atrodė, kad 
uolos... — negaliu perskaityti. Atrodo parašyta, kad jos prasi- 
skyrė. Taip. Uolos prasiskyrė, jiems artėjant prie savo lemties. 
Čia dar kažkas parašyta. Dar kažkas. Laivas įplaukė į properšą 
tarp uolų. Plaukė, kol užkliuvo stiebas. Laivas įstrigo. Vėl kaž- 
kas... Laivas nugrimzdo auštant. Čia daug ko neįmanoma per- 
skaityti. Kažkas — pavardės negaliu įskaityti — ketino užgrobti 
laivą, bet nespėjo. Po avarijos jis pagrobė brangenybes ir ėmė 
vadovauti saloje. Ta vieta juokinga, ir aš ją prisimenu. Anas siau- 
bingas vyras vilkėjo ryškiai raudonais drabužiais, pasiūtais iš au- 
dinio, paimto iš skęstančio laivo. Jis buvo žiaurus ir valdingas. 
Nužudė šimtą dvidešimt vieną išlikusį gyvą po avarijos Žmogų, 
įskaitant moteris ir vaikus, o Liusindą pavertė savo meiluže. 

Ji pakėlė akis nuo suglamžytų dėmėtų popierių. 

— Net originale nebuvo parašyta, kas ta Liusinda, bet prisi- 
menu, kaip tada įsivaizdavau, kad ji gražuolė. Aš maniau... Po 
griežto Aso žvilgsnio ji vėl sužiuro į popierius. 

— Kitas vyras toje saloje, vardu Viljamas, turėjo keturias- 
dešimt šalininkų, ir jam pavyko surengti dvi atakas. Paskui jis 
surengė staigų antpuolį ir užėmė... Aš negaliu perskaityti, ką. 


191 


Jude Deveraux 


“Jis paėmė vieną blogiuką į nelaisvę." Čia labai daug neįskaito- 
ma, bet atrodo, kad laivo kapitonas su keturiasdešimt penkiais 
žmonėmis išplaukė pagalbos ir sugrįžo. O kai sugrįžo, tas bloga- 
sis su savo pakalikais pasidavė. Juos nuplukdė ten, iš kur atplau- 
kė laivas, ir pakorė, — Fiona ėmė sklaidyti lapus. — Šiuose ki- 
tuose lapuose, atrodo, istorijos vidurys. Beveik nieko neįmano- 
ma įskaityti. Čia rašoma, kaip tie žmonės vargo, kol įsitvirtino 
saloje. Galiu įskaityti padrikas frazes. Jie gėrė muskatinį vyną, 
valgė sūrius ir alyvas — tai pavyko parsinešti iš laivo; pasistatė 
trobeles palmių lapų stogais, papuošė sienas Flandrijos gobele- 
nais. Salos beždžionės vogė iš jų maistą. Jie... — Fiona apgręžė 
vieną lapą atvirkščiai, — jie nušovė keletą... manau, ten parašy- 
ta "beždžionių", bet mėsa pasirodė labai neskani... O! Stai Čia 
įdomu. Sala nebuvo negyvenama, kadangi keletą jūreivių suval- 
gė čiabuviai. Kas dar?.. Jie pasidarė pjūklų ir kardų. Ir, atrodo, 
protingai padarė. Va, štai... Jie užmušė penkiolikos pėdų kroko- 
dilą, iškepė ir suvalgė. Atrodo, rašyta, kad mėsa skani. 

— Ji skani, — Žinovo tonu tarė Asas. — Kas dar? 

— Jie susitiko... Neįskaitau su kuo. A, štai: Jie susitiko su 
čiabuvių vadu, davė jam dovanų: tekstilės, stiklo taurių, veidro- 
džių ir... Ne, neįskaitau. Tai ir viskas, ką galima perskaityti, iš- 


skyrus... — Fiona nusišypsojo. — Atrodo, ten buvo parašyta, kad 
Sofija turėjo pasisekimą dėl alpimų... 

— Visa tai įdomu, — tarė Asas, — bet kas parašyta apie 
liūtus? 


— Arba ta dalis liko permirkusiuose nuo kavos puslapiuo- 
se, arba tais metais atsiųstas žemėlapis nedera su istorija. 

— Ar tu nė iš vienos istorijos nieko neprisimeni apie auksi- 
nius liūtus? — paklausė Asas tokiu tonu, kad Fiona pasijuto tik- 
ra kvailė, nes neprisimena tokių svarbių dalykų. 

— Nekaltink manęs, — primerkė ji akis. — Tu užaugai šioje 
pelkėje. Kodėl pats neradai nei vinių, nei liūtų, kai buvai vaikas? 

— Tiesą sakant, radau. 

Fiona taip ir sustojo vietoje, bet Asas stvėrė jai už rankos ir 
nusitempė pirmyn. 

— Prašau nekelti scenos, — ramiai pasakė. — Ar nori, kad 
sužinotų kiti? 

— Ką sužinotų? — paklausė ji, o balsas jau išdavė kylantį 
susierzinimą. — Kad tu, o ne aš, žinojai viską iš pat pradžių? 

— Nepasakysiu tau nieko, jei bobiškai kelsi isteriją. 

— Aš? — ji būtų įmaniusi trenkti pirmu po ranka pasitai- 
kiusiu daiktu. — Ak, Asai, brangusis. Negaliu nuimti šios plunks- 
nelės, o ji taip spaudžia mano smulkų mažytį kulniuką, — ji pa- 
mėgdžiojo Lizą. 

— Tu jai pavydi? 

— Lygiai kaip tu Džeremiui, — atkirto ji. 

— Taigi labai smarkiai, — pasakė jis ir pažvelgė į ją iš po 
blakstienų. 

Fiona nesumojo, ką jam atsakyti, nors manė, kad jai tai vi- 
siškai nebūdinga, ir vos nesuklupo ant riogsančios išvartos. Asas 
prilaikė ją už alkūnės. 

— Vis dar pyksti ant manęs, kad nepasakiau, jog mano tė- 
vas pasakiškai turtingas, ir kad galiu pastatyti tau nuosavą žais- 
lų fabriką, kur galėtum sukurti savo pelkynų lėlę, kur galėtum 
vadovauti kitiems, kaip norėtum, ir nesijaudinti, kad koks nors 
suskis gali atleisti tave iš darbo? 

Po tokio ilgo be atokvėpio ištarto sakinio Fionai beliko nu- 
sijuokti. 

— Na, galbūt perspektyva ne tokia ir bloga. Išgyvenčiau tai. 
Bet... — ji valandėlę žiūrėjo į šalį, paskui pažvelgė į jį. — Bet 
kaip... kaip... 

— Liza? 

— Tu juk ketini ją vesti. 

— Kai rauseisi mano namuose prie įėjimo į parką, ar tau 
nekilo klausimas, kodėl jos nuotrauka pakišta po lova? 

— Aš ne... Na, gerai, gal ir kilo, bet tu visą laiką priminda- 
vai apie neblėstančią meilę jai. 

— Buvau vienišas. Nuvykau mėnesiui pas tėvus. Ten buvo 
Liza. Puikiai leidome laiką. Pamaniau, kad galėčiau su ja pra- 
leisti ir visą gyvenimą. Bet kai sugrįžau čia, namo... — jis mos- 
telėjo ranka į pelkę, kurioje verda savas gyvenimas, — supratau, 
kad ji negalės pritapti čia. Ketinau neįžeisdamas jos nutraukti 
santykius, bet... — jis gūžtelėjo pečiais. 

— Bet atsiradau aš, sunaikinau tavo krokodilą, paskui atsi- 
budau su lavonu ir... 

— Aligatorių, — pataisė Asas. 

Fiona nusišypsojo jam akinama šypsena. 

— Aš tai Žinau, bet ar žino Liza? 

Asas žiūrėjo tiesiai prieš save. Jis pritildė balsą: 

— Manau, gal Liza surado ką nors brangesnį už Montgome- 
rių pinigus. 

Kai Fiona suglumusi susiraukė, Asas ženklais parodė jai at- 
sigręžti atgal. Jų neilga vorelė buvo susiskirsčiusi poromis. Su- 
zė ir Gibis, sukišę galvas, kažką energingai kuždėjosi, o Liza su 
Džeremiu... 

Fiona klausiamai pažvelgė į Asą. 

— Tikriausiai praeitą savaitę jiedu drauge praleido daug 
laiko? 

— Tikriausiai, — atsakė jis Žiūrėdamas tiesiai, bet Fiona 
pastebėjo, kad šypsena išlenkė jo lūpas. “Gražias lūpas", — pa- 
manė ji. 

Jos širdis suplakė stipriau ir greičiau. Ji giliai įkvėpė, kad 
nusiramintų. 

— Atrodo, tavo vestuvių nebus, — Fiona pasistengė, kad 
balsas skambėtų nerūpestingai. 

— Tavo taip pat, — pasakė Asas džiūgaudamas lyg mažas 
berniukas, ir Fiona nusijuokė. 

Valandėlę jie ėjo tylėdami, bet netikėtai Asas užkliuvo už 
drėgno grumsto ir atsitrenkė į kietą palmės kamieną. Griūdamas 
jis įsistvėrė į Fioną, ir jie, susivijus jų ilgoms rankoms ir ko- 
joms, parvirto. Kažkaip jo lūpos surado jos lūpas, ir jis bučiavo 
ją keliolika ilgų malonių sekundžių, kol pribėgo kiti. 

— Ar tau nieko neatsitiko?! — suspiegė Liza. — Ak, Asai, 
brangusis, numirsiu, jei tau kas nutiks. 

Fiona, sėdėdama ant žemės ir markstydamasi nuo saulės, pa- 
matė, kaip Džeremio rankos susispaudė į kumščius. 

— Nieko mums neatsitiko, — atsakė ji pabrėžtinai. — Tik 
pasipainiojo gyvatė. 

— Na, bent jau ne lavonas, — tarė Suzė, stovinti šalia Gi- 
bio. Fionai parūpo, apie ką gi jiedu taip karštai kalbėjosi. 

— Kadangi jau vis tiek sustojome, gal reikėtų įsikurti nak- 
čiai, — tarė Gibis įdėmiai žiūrėdamas į Asą. — Nebent nori, kad 
mes keliautume ratais? 

— Ratais? — skubiai paklausė Liza. — Ką tai reiškia, bran- 
gusis? Juk tu nevedi mūsų ratais? 

— Na, žinoma, ne, — atsakė Asas, bet Fiona pastebėjo, kad 
jis nusuko akis. — Gibis turėjo galvoje vežimą. Tiesa, seni? 

— Taip, — atsakė Gibis, bet nenuleido akių nuo Aso. 

Asas atsistojo, nusimetė kuprinę. 

— Aš čia turiu žvejybos įrankius. Gibi, paieškok kokio ma- 
salo, o tu, advokate, užkurk primusą. Suze, ar moki žvejoti? 

— Aš daug ką moku. Taip pat ir eiti pagal žemėlapį, — tarė 
ji Žiūrėdama į Asą lediniu žvilgsniu. 

— Atrodo, žinau, apie ką jiedu kuždėjosi, — tarė Asui į ausį 
Fiona, irgi stodamasi. 

— Pasitrauk, — tarė jis jai. Kurį laiką Fiona galvojo, kad 
jis pavarė ją nuo savęs šalin. Bet tuoj suprato, ko jis norėjo. 

— Suze, — tarė ji, — padėsiu tau Žuvauti paskui, kai nuei- 
siu e... pasėdėti į krūmus. 

— Ir aš su tavim, — pasakė Liza, įsitikinusi, kad moterys į 
tą vietą turi eiti drauge. 

Keldamas nuo žemės kuprinę Asas be žodžių, bet išraiškin- 
gai paprašė Fionos ją sulaikyti. 

— Prašau atleisti, — kuo nerūpestingiau atsakė Fiona, — 
bet kadangi čia nėra būdelės, norėčiau patupėti viena. 

Liza iš pradžių tik sumirksėjo, o paskui ėmė kikenti. 

— A, taip. Suprantu. Tu juk nepabėgsi? 

— Nemaniau, kad esu laikoma belaisve, — atsakė Fiona. 
Liza tikrai nepakenčiama. 

„— Suprantu. Vis per tas Žinių laidas. Policija labai nori tave 
sulaikyti. Mano, kad tu... 

Džeremis paėmė Lizos ranką į savąją: 

— Ji tai žino. Tik ji... 

Nepaprastai staigiai Asas atitraukė Džeremio ranką nuo Li- 
zos rankos. 

— Jei nenori netekti rankos, advokate, nekišk jos prie mano 
moters! 

Kai visų dėmesys nukrypo į Asą, Fiona nepastebėta smuko į 
krūmus. 

Po dešimties minučių ji vis dar slėpėsi nuo grupės ir laukė. 
“Kur jis? Ar ji ne taip jį suprato? Gal jis visai neketino pasiša- 
linti su ja? O gal... Gal paveiktas pavydo, kai Džeremis prisilie- 
tė prie jo moters, Asas dabar pliekiasi su Džeremiu ir niekada 
nepasirodys? Ir gal Asas melavo, kad...? — galvojo Fiona. 

Kai Asas palietė ranką, Fiona vos neišsinėrė iš odos. Asas 
užspaudė jai burną, kad ji nesuriktų. 

— Ar visada kalbiesi pati su savimi? — paklausė jis. 

— Tavo moteris? — ištarė ji tulžingiau, nei norėjo. Tiesą 
sakant, ji visai neketino kalbėti apie Lizą. Pavydas tokiai mote- 
riai kaip ji, Fiona, nėra būdingas. — Tavo moteris? 

Asas nusijuokė ir, paėmęs ją už rankos, ėmė tempti per krū- 
mus. 

— Aš jiems daviau tiek darbo, kad, manau, turėsime kokį 
trisdešimt minučių, kol mūsų pasiges, — tarė jis ir pasitaisė sun- 
kią kuprinę ant nugaros. 

Fiona pakibo ant jo rankos, tarsi.delstų sekti paskui jį. 

— Juk nenori, kad Liza eitų su tavimi? Ten, kur mudu ei- 
nam? 

Asas stabtelėjo. 

— Pasiimti liūtus, žinoma, — tarė jis. — Ar pamiršai, kad 
sakiau, jog žinau, kur jie yra? 

Žinoma, kad ji pamiršo. Iš pradžių per jo bučinius, o paskui — 
išgirdus pareiškimą, kad Liza yra jo moteris, auksas ir liūtai išgara- 
vo jai iš galvos. 

Fiona tiesiog nepajėgė logiškai galvoti. Ji stovėjo nejudė- 
dama. 

Asas paleido jos ranką, žengė žingsnį prie jos, pakėlė smak- 
rą, kad ji Žiūrėtų jam į akis. 

— Gal padės, jei pasakysiu, jog pasakiau taip, kad atitrauk- 
čiau dėmesį? Gal padės, jei pasakysiu, kad labai tave myliu ir 
kad vesiu tave, jei kada nors iš čia išsikrapštysime? 

— Tai, e, taip, tas truputį padės, — išlemeno ji. 

— Na, tuomet eikime. Netrukus ims temti. 


21 skyrius 


Ką gi, kai moteriai pasiperša nuostabus vyras, ji tikisi šam- 
pano, austrių geldelėse, žvakių šviesos. Na, visų tų dalykų. 

Bet Fiona nieko panašaus nesulaukė. Jis tik tempė ją per 
dumblotą vandenį. Jie klampojo iki kelių, taigi, kaip mintyse 
pasišaipė Fiona, mažytei Lizai vandens būtų buvę virš galvos, 
o Asas — vyras, kurį ji myli — nuolat įspėdavo ją apie gyva- 
tes. Ir aligatorius. Ir kitokius gyvius, į kuriuos ji nenorėjo žiū- 
rėti iš arti. 

Nereikia nė sakyti, kad Fionos nuotaika buvo ne per geriau- 
sia. Ir išlieti pykčio nebuvo ant ko, išskyrus vyrą, brendantį per 
drumzliną vandenį pirma jos. 

— Nesuprantu, kodėl tu neprisiminei to anksčiau, — tarė ji 
irzliai. — Jei būtum suvokęs, kad žinai, kur tie liūtai, kiek anks- 
čiau, tarkime, tuoj po Hadsono mirties, gal mudu būtume... 

Ji nutilo, nes Asas sustojo, leisdamas praslysti pro juos gy- 
vatei. Jei Fiona būtų tikėjusis išgyventi užsimerkusi, ji būtų už- 
simerkusi. Bet turėjo būti atsimerkusi ir matyti viską: tamsų 
drumzliną vandenį, nukarusius medžius, praskrendančius dide- 
lius paukščius, regis, besijuokiančius iš jų. 

— Supratau, kur jie yra tik tada, kai pamačiau savo dukte- 
rėčių atsiųstus žemėlapius. Prisimeni, kad čia užaugau? Gerai 
pažįstu šias vietas. 

— Kokia nuostabi vaikystės žaidimų aikštelė, — sarkastiš- 
kai pasakė ji, prisiplojusi prie nukarusių nuo medžių ispaniškų 
samanų. 

— Geresnė už šių dienų betono ir plieno aikšteles. Ei, žiū- 
rėk, čia duobė. 

Fiona šonu apėjo tą, kaip jai atrodė, bedugnę po vandeniu. 

— Koks čia gylis? — sušnibždėjo ji. 

— Neišmatuojamas, kiek man žinoma, — jis patraukė ją už 
rankos, bet ji nė nepajudėjo, tada paėmė ją į glėbį, perkėlė per 

kažkokias liūliuojančias samanas ir pastatė ant sausos žemės. Są- 
lygiškai sausos. Ji liumpsėjo po kojomis. 

— Turbūt niekada nenusišveisiu, — tarė ji žiūrėdama į savo 
kūną, kurio gera pusė buvo aplipusi šlapiu purvu. 

Asas atsistojo šalia jos. Paskui pasilenkė pabučiuoti jos. 

— Nusišveisi, — ištarė švelniai ir išsitiesė eiti toliau. — 
Nagi, kur norėtum praleisti medaus mėnesį? 

— Sacharos dykumoje, — skubiai atsakė ji, ir Asas nusi- 
juokė. 

Fiona pagalvojo, kad jos ūgis dabar praverčia, antraip ji nie- 
kaip nesuspėtų su jo ilgu žingsniu. Buvo akivaizdu, kad jis žino, 
kur eina. Ir ketina ten netrukus patekti. Jai teliko džiaugtis, nes 
dienos šviesa jau blėso. 

— Turbūt būtų per daug tikėtis, kad po šio neilgo pasivaikš- 
čiojimo mūsų laukia viešbutis? 

Asas suprunkštė, išgirdęs tuos juokingus žodžius. 

Temstant Fiona stengėsi laikytis dar arčiau Aso. Ji vis dai- 
rėsi aplinkui, klausėsi baugių garsų, matė šešėlius ten, kur jų ne- 
buvo. Pagaliau Asas pasakė: 

— Mes beveik atėjome. 

Jo balsas privertė ją pašokti. 

— Viskas gerai, — ramiai tarė jis, — aš čia. 

— Tarsi tos gyvatės ir aligatoriai pažinotų tave. 

— Dauguma ir pažįsta, — linksmai atsakė jis. — Nori iš- 
girsti, kaip suradau liūtus? 

Ji buvo tikra, kad kažkoks didelis ir gauruotas daiktas ką tik 
sujudėjo už medžio. Bet tuoj suabejojo: gal tik medis sujudėjo. 
Ji abiem rankomis laikėsi įsikibusi į Aso ranką ir visu kūnu pri- 
lipusi prie jo. Tylėdama linktelėjo galvą. 

— Manau, tada man buvo dešimt, ir vieną dieną išėjau pasi- 
vaikščioti. 

Ji sukluso. 

— Dešimt? Ir vaikštinėjai po šitą pelkę? 

— Liaukis, — tarė jis. — Kalbi kaip mano motina. Gatvėje, 
kur intensyvus eismas, daug pavojingiau negu čia. Taigi aš vaikš- 
tinėjau ir pamačiau, kaip už kažkokių vijoklių dingo TV. Nela- 
bai prisimenu, kas buvo paskui, išskyrus tai, kad staiga jie išniro 
prieš mane. Atrodo, jų akys buvo smaragdinės. 

Fiona laukė, kol jis baigs pasakojimą, bet jis tik klampojo 
per pelkę ir nieko nesakė. 

— Gerai, pamėginsiu papasakoti aš, — tarė ji. — Tu išėjai 
paslampinėti po pelkes. Saugodamasis gyvačių, moskitų, Žmo- 
gėdrų krokodilų, nešeisi baterinį televizorių ir užėjai porelę auk- 
sinių liūtų smaragdų akimis. Ir kas paskiau? Ilgainiui viską pa- 
miršai. Ar tavo vaikystė buvo tokia įspūdinga, kad piratų lobius 
rasdavai kiekvieną dieną? Ir tiek, kad jau negali jų prisiminti? 

Asas vėl nusijuokė. 

— TV — tai ne televizorius, o Amerikos grifas*, ir nieko 
daugiau. Tą dieną nutiko dar šis tas. 

— Kas gi? — nekantraudama paklausė ji. 

— Nekantrauji išgirsti? 

Ji grėsmingai prisimerkė. 

— Tą dieną įvyko nedidelė nelaimė. 

Ji neketino skatinti jo pasakoti: nenorėjo suteikti jam ma- 
lonumo matyti ją maldaujančią pabaigti pasakojimą, bet jis pa- 
klausė: 

— Kas man iš to, jei tu panaudosi mano pasakojimą tai savo 
lėlei sukurti? 

— Turėsi turistų ir mane. Ko dar nori? 

Asas atsigręžė, apkabino ją ir ėmė bučiuoti godžiau, negu 
buvo bučiavęs kada nors anksčiau. 

— Nieko, — atsakė jis. — Tik tavęs. 

Po valandėlės paleido ją iš glėbio, bet nepaleido rankos. Pa- 
judėjo toliau. 

— Tai kas nutiko tą dieną? — neištvėrusi paklausė Fiona. 
Matyt, jo bučiniai privertė užmiršti viską. 

— Susilaužiau koją ir turėjau grįžti, nes Žinojau, kad ten, 
kur buvau, niekas manęs nerastų, ir mirčiau nuo karščiavimo. 
Vėliau pamaniau, kad tuos liūtus regėjau kliedėdamas. 

Ji galvojo apie tai, ką jis pasakojo, mėgindama įsivaizduoti 
dešimtmetį berniuką, šlubčiojantį per pelkes, velkantį sulaužytą 
koją. 

— Kiek laiko išgulėjai ligoninėje? — tyliai paklausė. 

Atsakydamas į jos jautrumą jis spūstelėjo jai ranką. 


* Turkey Vulture angl. trumpinys. 

— Porą savaičių. 

Tada, kai sutemo taip, kad Fiona jau nieko nebematė, jis at- 
vedė ją, kaip jai pasirodė, į nepraeinamas džiungles, bet jis pra- 
skyrė vijoklius ir įžengė į dar juodesnę tamsą. Ją apėmė baimė. 
Kai Asas paleido jos ranką, ji vos nesuriko iš baimės. Bet valdė- 
si ir tyliai stovėjo, kol jis rausėsi savo kuprinėje. Jai atrodė, kad 
praėjo amžinybė, bet pagaliau jis įjungė elektrinį žibintuvėlį. 

Pasidarė dar baugiau: juodu supo juoda vaiduokliškai atro- 
danti augalija. Gūdi tyla šiurpino odą. 

— Paimkime liūtus ir eikime iš čia, — sušnibždėjo ji. — 
Man čia nepatinka. 

— Tai bus truputėlį sunkoka, — atsakė jis linksmu balsu. — 
Paimsime juos, kaip tu pasakei, rytoj rytą. 

Jai prireikė valandėlės laiko suprasti, ką jis pasakė. 

— Rytą? Rytoj rytą? — jos balsas buvo kone isteriškas. — 
Nori, kad čia nakvotume? 

Kai Asas paėmė jai už kulkšnies, ji suspigo iš baimės. Bet 
jo ranka slydo blauzda, ir ji pažvelgė žemyn į jį. Kol ji baimin- 
gai dairėsi aplinkui, jis išskleidė miegmaišį primenančią palapi- 
nę. Į ją galėjai įlįsti, užsitraukti užtrauktuką ir apsisaugoti nuo 
baugios tamsos aplinkui. 

Užteko jai pažvelgti Asui į akis, ir ji pamiršo liūtus, žmog- 
žudystes, jų ieškančią policiją. Fionos kojos sulinko, ir ji susmuko 
jam į glėbį. 

Tylomis Asas lengvai paguldė ją į mažytę palapinę, užtrau- 
kė užtrauktuką, išjungė žibintuvėlį. Netrukus Asas jau buvo ant 
jos, apkabino ir glamonėjo ją. 

Ji net nenujautė, kiek ilgai tramdytų emocijų ir ilgesio buvo 
susikaupę, ko! neprisiglaudė prie jo. Akimirksniu jie jau plėšė 
vienas nuo kito drabužius, traukė juos per galvą, kelnės nuslydo 
keliais ir kulkšnimis. 

Susilietė rankos, lūpos, oda. Aso lūpos surado Fionos krūtį, 
ir ji atsilošė, leisdama jam pasiekti jautriausias kaklo vieteles. 

Jo rankos nuklydo žemyn. Per klubus, per sėdmenų apvalu- 
mus. 

Fiona atvėrė savo kūną jam. Apkabino jo pečius, nuo kurių 
vaizdo tiek daug kartų jai džiūvo burna. Ji nežinojo, kaip seniai 
geidė jo. Atrodė, kad visą amžinybę. 

Kai jis įėjo į ją, ji suriko iš nuostabos ir malonumo. Asas 
bučiniu užspaudė lūpas. 

Ji neįsivaizdavo, koks jis bus meilužis, bet tokios ugnies 
jame tikrai nesitikėjo. Vis dėlto ji žinojo, kad jis — aistringas 
žmogus. Jis jaučia aistrą paukščiams, šitai savo pelkei, o da- 
bar — jai. 

Jie raičiojosi mažytėje palapinėje, ilgos rankos ir kojos kliu- 
dė jos kraštus, jie stengėsi kuo daugiau liestis vienas prie kito, 
kuo daugiau prisiglausti, kad geriau pajustų vienas kitą. 

Ir kulminaciją jie pasiekė drauge. 

— Myliu tave, — ištarė susmukęs ant jos išprakaitavusio 
nuogo kūno. 

Ji laikė apsivijusi jį kojomis, stipriai prigludusi ir glostė jam 
plaukus. Norėjo pažinti kiekvieną jo kūno dalelę. 

Be to, ji norėjo pažinti jo vidų. Ji norėjo viskuo dalytis su 
juo, kaip dar niekada su niekuo nebuvo dalijusis. 

Fiona mąstė, kad galbūt gerai, kad jie susipažino tokiomis 
nepalankiomis aplinkybėmis — ateityje ji niekada negalės apsi- 
mesti prieš jį. Su draugėmis ji juokaudavo, kad kiekviena mote- 
ris turi “paradinę" pusę. 

— Kol užkariauja jį, — pasakė Ešlė. — Tada ji jau gali būti 
savimi. | 

Fiona nesijautė savimi bendraudama su Džeremiu. Tiesa, ji 
to nesuprato, kol nebuvo apkaltinta. 

Susitikusi su Asu, ji parodė jam tai, ką turi blogiausia. Jis 
matė ją pavargusią ir irzlią. Pažinojo ją sarkastišką ir tulžingą. 
Jis sužinojo, kad ji gali būti protinga ir visai kvaila. Netgi tai, 
kad kartais ji būna apskaičiuojanti ir savanaudiška. 

Bet vis tiek ją myli. 

— Apie ką susimąstei? — sušnibždėjo į ausį Asas. Jis jau 
gulėjo šalia jos, o jos galva ilsėjosi ant jo peties. 

Ji nusišypsojo į tamsą. 

— Sakyk, — švelniai ištarė jis, — kad ir kas būtų. Tikriau- 
siai esu girdėjęs ir blogesnių dalykų. 

— Kai tėvas aplankydavo mane, stengdavausi būti pati ge- 
riausia mergaitė visame pasaulyje, — tyliai pasakė ji ir nutilo. 

Asas apmąstė jos žodžius. 

— Nes tikėjaisi taip jam patikti, kad jis pasiimtų tave su 
savimi, užuot palikęs internatinėje mokykloje? 

— Taip, — atsakė ji, ir gerklėje įstrigo kamuolys. — Tie 
laikraščiai, rašę apie mano vienišą vaikystę, nedaug suklydo, — 
pasisukusi ji beveik priglaudė lūpas jam prie kaklo. — Bet tu... 

Ir vėl Asas neskubėjo atsakyti. 

— Bet aš myliu tave, nors žinau, kad esi blogo charakterio. 

— Aš nesu! — užginčijo Fiona. — Bent nebuvau, kol neta- 
pau ieškoma dėl nužudymo. 

— Ir nesusidėjai su nekenčiamiausiu vyru? 

— Na, ir tu man nebuvai labai meilus, — paprieštaravo ji. — 
Ir, Asai Montgomeri, jeigu tu man dar kartą prikiši, kad susprog- 
dinau tą tavo prakeiktą aligatorių, aš... aš... 

— Ką? — juokas kuteno jam gerklę, o jo ranka slinko jos 
šlaunimi. — Padegsi bilietų būdelę mano parke? 

— Maniau, kad ją jau padegiau, — kimiai atsakė ji ir įkan- 
do jam į ausį. 

— Taip? Neprisimenu. Papasakok man, kaip ten buvo. 

— Gerai, — tarė Fiona uždėjusi savo koją ant jo. — Manau, 
kad galėsiu. 


22 skyrius 


— Tai kur jie yra? — paklausė Fiona vos prašvitus. Ji jau 
apsirengusi klūpėjo palapinėje. 

Vis dar gulėdamas Asas nusižiovavo ir pakėlė akis į ją. 

— Gal pirmiausia norėtum užvalgyti? Ar atsigerti? Ar... 

Užteko jai pažvelgti jam į akis, ir iš karto suprato, ką jis 
turi galvoje. Jo basa koja jau kuteno jai blauzdą. 

Bet ji pasitraukė toliau nuo jo. 

— Pirmiausia norėčiau išsimaudyti, o paskui — normalaus 
gyvenimo. Nei vieno, nei kito negaliu gauti, kol neišnarpliojo- 
me šios paslapties ir neišsikapstėme iš pelkių. 

Tebežiovaudamas ir krapštydamas galvą, Asas sėdosi, bet, 
kai galva pasiekė palapinės viršų, vėl atsigulė. 

Fiona ropštėsi iš palapinės. 

— Net jei pamatysi liūtus, iš kur žinosi, kas nužudė Rojų, 
Eriką ir Rozą? — pakausė jis. 

— Nežinau, bet liūtai turėtų padėti išsiaiškinti. Kažin, ar aš 
neturiu utėlių? 

— Greičiau dėlių, palindusių po drabužiais. Galėtum nusi- 
rengti — apžiūrėčiau odą. 

— Gerai gudrauji, bet ne. Renkis ir lįsk lauk, — įsakė ji, bet 
jos lūpos švelniai šypsojosi. Ji pagalvojo apie tai, kad jų slaps- 
tymasis tuoj baigsis. Ji tai jauste jautė. 

Apsidairiusi aplinkui, Fiona iš karto suprato, kad stovi ne 
laukinėse džiunglėse. Čia buvo prisiliesta žmogaus rankų. Gam- 
ta taip nesutvarkytų. Be to, Floridos pelkių kraštovaizdis yra la- 
bai plokščias, o ji išvydo tarsi dviejų aukštų namą, bet beveik 
paslėptą dauboje. Priekį dengė nukarę vijokliai, kuplūs augalai, 
todėl viduje buvo beveik tamsu. 

Kai Asas išlindo iš palapinės, Fiona nė nekrustelėjo. Ji vis 
dar dairėsi aplinkui. 

— Kas čia? — sušnibždėjo ji bijodama, kad balsas šioje 
vietoje nenuskambėtų skardžiai. 

— Manau, kad senovėje čia buvo laidojimo vieta. Jai pasta- 
tyti reikėjo daug laiko. 

Ji tebestovėjo it įkalta. Asas paėjėjo porą žingsnių, pasilen- 
kė ir pakėlė nuo žemės blizgantį daiktą. Ištiesė Fionai. Tai buvo 
sidabrinis parkeris, purvinas ir kai kur parūdijęs. 

— Tavo? — paklausė ji. 

— Mano dėdės, bet aš jam jį daviau, — Aso ranka sugniau- 
žė parkerį, ir jis pasakė: — Manau, kad dėdė ateidavo čia daž- 
nai, kad jis puikiai žinojo, ką aš pamačiau tada, kai susilaužiau 
koją. Bet mano tėvams jis pasakė, kad draustinyje nėra jokio ak- 
meninio urvo, kaip kad aš pasakojau. 

— Kaip jis tave sulaikė, kad daugiau čia nelandžiotum? 

— Jis pasakė, kad tai vyriausybės Žemė ir visur užminuota. 
Paaugęs supratau, kad tai melas, bet pamaniau, gal ten klampu- 
sis smėlis, gal labai daug aligatorių ar kas nors panašaus. Be to, 
kai tampi vyresnis... — jis nutilo ir vėl prabilo, — praeina noras 
tyrinėti. Ir dar štai kas: vos imdavau eiti ta kryptimi, pradėdavo 
skaudėti koją. 

— Nesuprantu, kaip čia galima vieną vietą atskirti nuo ki- 
tos, — tarė ji. 

— Ar nori pamatyti liūtus? Ar nori pamatyti tai, kas kaina- 
vo tiek daug gyvybių? Tarp jų ir mano dėdės? 

Fiona buvo beprasižiojanti pasakyti “taip", bet kartu kažko- 
dėl ji norėjo bėgti iš šio urvo į karštą Floridos saulę. Vis dėlto 
ėmė linkčioti galvą. Kai jis ištiesė ranką, ji giliai įkvėpė ir nuse- 
kė paskui jį. 

Jis įjungė žibintuvėlį, nuvedė ją už palapinės, paskui keletu 
akmeninių laiptelių žemyn. Suprato, kad daugiausia šios akme- 
ninės olos įrengta po žeme. Kas žingsnis žemyn jai šiaušėsi plau- 
kai. Jautėsi, lyg tūkstančiai akių stebėtų juos. 

— Man čia nepatinka, — sušnibždėjo ji. 

— Čia daug negyvėlių, — paerzino jis. 

— Labai juokinga. Ar nemanai, kad šią vietą įrengė vyru- 
kai, turėję liūtus? 

Asas prunkštelėjo. 

— Manau, kad jai — jau tūkstančiai metų. Tikriausiai ar- 
cheologams čia patiktų. Palyginti su šiuo įrenginiu, liūtai yra jau- 
ni: tik kokių penkių šimtų metų ar panašiai. Nelabai ką išmanau 
apie Kinijos meną. 

— Pasiimsime juos su savimi ir pasiklausime ko nors, — 
pasakė Fiona įsikibusi Asui į ranką. Jos žvilgsnis klaidžiojo ak- 
meninėmis sienomis, nuo kurių vijokliais lašėjo vanduo. Visur 
šmirinėjo driežai, ir Fiona nuolat krūpčiojo. 

— Puiki mintis, — tarė Asas. — Vieną paimsiu aš, o kitą — tu. 

Fiona tik linktelėjo galvą, ir jie nusileido dar per porą laip- 
telių. Tada pamatė kažką panašaus į geležines duris. 

— Ateityje užuot patyrusi nuotykius, verčiau apie juos skai- 
tyčiau. Man čia tikrai nepatinka. 

— Jei susilaužiusi koją pasiliktum čia visiškoje tamsoje — 
patiktų. 

— Jėi čia juokelis, tai nelabai vykęs. Ar turi raktą nuo šios 
spynos? 

Asas patraukė didžiulę ant metalinių durų kabančią spyną, 
ir ji pasidavė jam. Buvo surūdijusi. Jis pastūmė duris. Fiona ti- 
kėjosi, kad jos girgždės, bet atsidarė lengvai. 

— Taip ir įtariau, — tarė Asas piktindamasis, — kad dėdė 
Džilas dažnai čia ateidavo, nes durų vyriai pakeisti. Kai tada čia 
buvau, durys vos atsidarė. Turėjau spraustis pro jas iš visų jėgų. 
Paslydau. Viena koja trekštelėjo. 

Fiona nenorėjo galvoti, kokį skausmą jam tada teko iškentėti. 

— Turbūt nesitiki, kad jis Čia įrengė elektrinį apšvietimą? 

Asas įžengė į juodumą kitapus durų ir keliolika sekundžių iš- 
buvo ten. Fionai, paliktai šiapus durų, tos sekundės virto amžinybe. 

— Ką pasakytum apie žibintą? — paklausė Asas, ir jo bal- 
sas toje tyloje privertė ją pašokti. — Nusiramink, — jis padavė 
jai palaikyti Žibintą, kol degė degtuką (jis visada kišenėje nešio- 
jasi degtukų dėžutę). 

— Dabar laikykis manęs ir eik pamažu. Man nepatinka grin- 
dinys. 

— Man nepatinka nei grindinys, nei sienos, nei lubos, nei... 

— Ššš! — sustojo jis ir įsiklausė. — Ar girdėjai? 

— Girdėjau viską: gyvates, driežus, vorus... 

— Ne! Štai ten vėl. Ar negirdi? 

Ji ne itin gerai pažinojo pelkės garsus, kad išgirstų ką nors 
neįprasta. 

— Ar negalėtume greičiau paimti tuos liūtus ir eiti iš čia? — 
paklausė ji. — Policijos nuovada, palyginti su šia vieta, — rojaus 
buveinė. 

Asas dar valandėlę pasiklausė, paskui nuvedė ją į vidų. Ten 
buvo nedidelė patalpa akmeninėmis sienomis, grindimis ir lubo- 
mis. Bet sienos, ganėtinai sausos, čia nebuvo apaugusios vijok- 
liais, nešmirinėjo driežai. 

O tos patalpos viduje tupėjo du didžiuliai stilizuoti liūtai. 
Tokie, kokius galima pamatyti priešais kinų restoranus. Tik šie 
— didesni už tuos, mažiausiai penkių pėdų aukščio. Atrodė nu- 
lieti iš sunkaus aukso. Akių vietoje spindėjo žali brangakmeniai. 

— O! — išsprūdo Fionai, ir ji atsisėdo ant grindų pasižiūrė- 
ti į juos. Tie didžiuliai padarai turi kažką karališko, kažką, kas 
verčia pasijusti menkesniam prieš jų didybę. — O! 

Kol Fiona sėdėjo ir tylėdama žiūrėjo į liūtus, Asas priėjo 
prie vieno ir perbraukė ranka. 

— Mano teorija tokia: jie buvo nugrimzdusiame laive. Ir dėl 
jų vyko ir tebevyksta visos šios Žudynės. 

— Bet kaip jie čia pateko? — sušnibždėjo Fiona. Ji vis dar 
tebežiūrėjo į juos jausdama pagarbią baimę. 

— Manau, colis po colio atrideno ant rąstų. Reikėjo daug 
raumenų. 

— Ne, aš turėjau omeny tą laivą, apie kurį skaitėme. Juk jis 
nenuskendo Floridos pakrantėje? 

— Turbūt ne. Prisimink narą — perlų ieškotoją ir vyrus, iš- 
traukusius liūtus iš jūros. Tas laivas galėjo nugrimzti kitame pa- 
saulio krašte. 

— Ir kažkas nubraižė žemėlapį, — tyliai ištarė Fiona, — tą, 
kurį turėjo mano tėvas. 

— Kurį jis pavogė ir suklastojo, — tarė Asas apžiūrinėda- 
mas antrojo liūto akis. 

Fiona nesiginčijo. Jau truputį per vėlu tikėti, kad tėvas bu- 
vo šventas. 

— Kaip? — pakausė ji. 

— Paklausinėjau senį Gibį, kodėl jiems niekad nepavyko 
rasti liūtų. Sulyginau visus atsakymus. Nemanau, kad tėvas keti- 
no mirti. Jis ketino atiduoti tuos liūtus tau. 

Fiona pažvelgė į jį netikėdama. 

— Mano buto fojė jie atrodytų nuostabiai. 

Asas nusišypsojo iš jos sąmojo. 

— Aš tik kartą buvau susitikęs su tavo tėvu. Jis man pagel- 

bėjo, ir tai daug pasako apie jį. Man atrodo, jis jautė kaltę, pali- 
kęs tave auginti svetimiems, todėl norėjo tau kuo nors atsilygin- 
ti. Ir, manau, jis ketino vykti į ekspediciją ir surasti liūtus. 

— Aha. Kažkas panašaus į atsiprašymą, vainikuotą dovana. 

— Smokis nebuvo labai originalus. Jis turbūt ėmėsi klas- 
tos... — nutilęs jis pažvelgė į Fioną. — Na, tai tik mano teorija. 
Kažkas paėmė originalų žemėlapį ir padarė kopiją. Tokią vyku- 
sią, taip pasendintą, kad tas Edvardas, pirmasis žemėlapio savi- 
ninkas, neatskyrė jo nuo tikrojo. Gibis sakė, kad Edvardas netgi 
padėjo... 

— Žinau. Jis padėjo kamputyje savo inicialus išblunkančiu 
rašalu. Kai žemėlapis niekur nenuvedė, jis palaikė jį virš žvakės 
liepsnos, ir išryškėjo inicialai. 

— Smokis buvo nuovokus. Kaip ir jo duktė, — tarė Asas 
šypsodamasis jai. — Ir Smokis gerai išmanė žemėlapius. . 

— Bet neišmanė apie žmones, — pasigirdo balsas nuo durų. 

Fiona ir Asas staigiai atsigręžė. 

Ten stovėjo vyras ir laikė į juos nukreiptą ginklą. 

Asas norėjo pulti jį, bet vyras tuoj pat nusitaikė Fionai į galvą. 

— Tik pajudėk, ir ji gaus kulką į galvą, — pareiškė jis. 

Fiona įdėmiai žiūrėjo į vyrą. Jis mūvėjo aptemptais džin- 
sais, ir Fiona pastebėjo, kad jo kairė koja nuo kelio plonesnė. 

— Raselas, — vos girdimai ištarė ji. 

Išgirdęs tai, vyras nukreipė Žvilgsnį nuo Aso ir nežymiai nu- 
sišypsojo jai. 

— Smokis visada sakydavo, kad tu protingiausia mergytė 
visame pasaulyje. 

Tai turėjo būti komplimentas, bet nuskambėjo persmelktas 
tokios neapykantos, kad Fionos nugara nubėgo šiurpuliukai. 

— Tai kas dabar? — garsiai paklausė Asas, tarsi norėtų ati- 
traukti to vyro dėmesį nuo Fionos. — Nužudysite mus ir paimsi- 
te liūtus? Tris žmones jau nužudėte siekdamas jų, tai ką reiškia 
dar du? | 

Tas Žmogus artėjo prie keturiasdešimties. Fiona dar paste- 
bėjo, kad jo plaukai per anksti pražilę. Jos protas dirbo. Ji sten- 
gėsi prisiminti, ką tėvas rašė apie tą vyrą “Raflyje". Kai jie ieš- 
kojo lobio, jis buvo jaunas. Aštuoniolikos ar dvidešimties. Vai- 
kiną jos tėvas mylėjo. Ji prisiminė jautusi pavydą, kai skaitė tė- 

vo rašytus laiškus. Jei ji būtų buvusi berniukas, gal būtų dalyva- 
vusi tėvo aprašytoje istorijoje ir pati. 

Apie tą vaikinuką Smokis rašė su užuojauta. Pasakojo, kad 
jo prostitutė motina prisigėrusi jį, dvimetį vaiką, nustūmė že- 
myn nuo laiptų. Berniukas išgyveno, bet jo kairė taip ir liko luo- 
ša. Jis šlubavo. 

— Jei mums lemta mirti, tai gal pasakysite, kodėl? — pa- 
klausė Asas. Fiona matė, kaip jis, palinkęs už liūto, bandė nema- 
čiom iš kišenės išsitraukti peilį. Tą siaubingą akimirką Fiona re- 
gėjo viziją: abu vyrai susiima ir vienas jų žūva. 

Bet staiga Fionos protas prašviesėjo. Labai labai prašviesėjo. 

Ji pažvelgė į vos keleriais metais už save vyresnį vyrą. 

— Juk tu nenori tų liūtų? — ramiai paklausė ji. — Niekada 
jų nenorėjai. 

Ir Raselas, ir Asas sužiuro į ją. 

Lėtai, kad neišgąsdintų jo, Fiona atsikėlė nuo Žemės ir atsi- 
stojo per keletą pėdų nuo jo. Buvo aukštesnė už jį mažiausiai 
šešiais coliais. 

— Tu tik norėjai mano mirties. Tiesa? 

— Taip. Norėjau, kad tu mirtum, — atsakė jis kažkokiu ne- 
gyvu balsu. 

— Ir jis taip pat? — ramiai paklausė Fiona. — Ar jis irgi 
turi mirti? Kodėl neleidus jam grįžti pas savo sužadėtinę, o pas- 
kui tu ir aš... 

Vyras suprunkštė juokais: 

— Jo mergina susidėjo su advokatu. Advokatui rūpi jos pi- 
nigai. Jo mergina soti juo, o jis ja. 

Vyras nukreipė ginklą į Asą. 

— Tegu jis eina, — tarė Fiona. — Tai, kas yra tarp mudvie- 
jų, liečia tik mudu, o ne jį. 

— Klausyk, Burke! — garsiai ištarė Asas vėl atkreipdamas 
dėmesį į save, — neketinu išeiti iš Čia be... 

— Nevadinkite jos taip! — užriko vyras, o jo ranka, laikan- 
ti ginklą, sudrebėjo. — Ji neverta tos pavardės! 

— Gerai, — ramiai ištarė Fiona. — Jis nežino, kas čia daro- 
si, todėl nieko nesupranta. Tik atsitiktinumas jį suvedė su mani- 
mi. Ir jis dėl to nekaltas. 

— Nepasakok man niekų. Žinau, ką jūs sumanėte. Girdėjau 

viską apie jus, — šio gražaus vyro akys buvo keistai tuščios. 
Joms trūko kažko, kas vadinama sveiku protu. Jo lūpos pašaipiai 
išsiviepė. — Aš netgi mačiau jus kartu. 

— Jis turtingas, — šyptelėjo Fiona. — Dariau viską, ką tik 
galėjau, kad jis duotų man pinigų. Aš jų verta, — jos balsas pri- 
tilo: — Kaip ir tu. 

Akies krašteliu Fiona pamatė, kaip Asas sujudėjo, ir su- 
prato, kad jis jau išsitraukė iš kišenės peilį. Bet ką reiškia ke- 
turių colių ašmenys prieš pistoletą? Ji jau spėjo gerai pažinti 
Asą: žinojo, kad jis pasistengs tapti didvyriu, ir viskas baigsis 
jo mirtimi. 

Staigiu judesiu Fiona atsidūrė tarp Aso ir Raselo. Užpakaly 
savęs išgirdo, kaip Asas piktai iškvėpė. Ji pasisuko taip, kad ma- 
tytų abudu vyrus. 

— Norėčiau supažindinti su savo broliu, — tarė ji Asui ir 
atsigręžė į Raselą. — Tikras? 

— Tik pusiau, — atsakė jis. — Man teko bloga kekšė, o tau 
gera. 

— Suprantu, — apsimetė ji suprantanti. 

— Na, o aš nieko nesuprantu, — garsiai tarė Asas, paskui 
vienu tiksliu judesiu atsisėdo ant auksinio liūto užpakalio, ar- 
čiau prie ginkluoto vyro. Iš šalies atrodė, tarsi laiką leistų senų 
draugų kompanijoje. — Gal nors vienas pasakysite man, kas čia 
darosi? 

— Tai ji gavo išsilavinimą, o ne aš, — labai priešiškai pasa- 
kė Raselas. 

— Taip, bet tu galėjai būti su tėvu, — lyg pavydus vaikas 
paprieštaravo Fiona. 

— Geriau paaiškink viską nuo pradžių, — garsiai, beveik 
šaukdamas pasakė Asas, pakėlęs ranką. 

“Kodėl jis taip garsiai kalba?" — pagalvojo Fiona ir tuoj 
pat išgirdo negarsų triukšmą už atvirų durų. Kažkas leidžiasi se- 
nais akmeniniais laiptais apčiuopomis į žibinto šviesą, sklindan- 
čią iš jų patalpos. Fiona turėjo pripažinti, kad pusė tonos aukso 
gerai atspindi šviesą. 

— Ką žinojo Roza? — nuo Aso balso galėjo suvirpėti sienos. 

— Ji tave pamatė? Tiesa? — paklausė Fiona ne taip garsiai 
kaip Asas, bet taip, kad užtektų nustelbti žingsnius ant laiptų. — 

Ir ji pažino tave? — Gal dėl to, kad paminėjo Rozą, Fiona staiga 
suprato, kas ten, ant laiptų. Ir, kas dar svarbiau, ji suprato, koks 
šioje istorijoje to asmens vaidmuo. 

— Kodėl turėčiau tau atsakyti? — irzliai paklausė Raselas. — 
Kodėl turėčiau... 

Jis nespėjo pasakyti nieko daugiau, nes kažkas trenkė jam į 
galvą nedidele nailono kuprine. Iš jo rankos iškrito ginklas ir 
visus apkurtino. 


Epilogas 


— Papasakok dar kartą, teta Fiona, — paprašė mažas ber- 
niukas žiūrėdamas į moterį smalsumo kupinomis akimis. 

— Taip, papasakok tą vietą apie pistoletą ir liūtus. 

Fiona vis dar nepriprato būti vadinama teta ir, žinoma, turė- 
ti šeimą. Bent jau ne tokio dydžio kaip Montgomerių ir Tagertų. 

Buvo praėję keturi mėnesiai nuo tos siaubingos dienos “auk- 
sinėje oloje", kaip tą vietą pavadino Montgomeriukai. 

— Palikit ją ramybėj, — pasakė Keilė Tagert, pasisodinusi 
ant kelių du kaip vandens lašai panašius dvynukus. 

Fionai buvo sunku prisiminti vardus ir viską susieti, bet ji 
žinojo, kad Keilė yra garsi detektyvų rašytoja ir trokšte troško 
jai išsipasakoti. Norėjo paklausti jos, iš kur semiasi idėjų savo 
nepaprastoms knygoms. 

— Nieko tokio, — atsakė šypsodamasi Fiona. 

Pro visų kambaryje buvusių žmonių, anot Aso, giminaičių, 
galvas Fiona pažvelgė į vyrą, už kurio turi ištekėti ir nusišypso- 
jo. Ji visada norėjo turėti šeimą, nors ne tokią gausią, į kokią 
turėjo greitai ateiti. 

— Tęsk, — paragino mažas berniukas. 

Fiona pažvelgė į jį ir pagalvojo, kas jo tėvai. Čia buvo daug 
vaikų ir pusė jų atrodė identiški dvyniai. Tiesą sakant, čia buvo 
tiek daug dvynių, kad ji pamanė galbūt nešiojanti irgi dvynukus, 
o ne vieną kūdikį. Asui dar to nepasakė, bet šiąnakt pasakys. 

Ji vėl nukreipė dėmesį į mažylį. 

— Gerai. Nuo kur pradėti? 

— Nuo liūtų! 

— Ne, papasakok mums “Raflį", — paprašė kitas vaikas. — 
Noriu išgirsti viską apie blogus žmones ir tą, kuris buvo tavo 
brolis. 

“Raflis" tapo mėgstamiausiu televizijos vaidinimu. Deja, di- 
deliam tėvų susirūpinimui. Jiems visiems kaip vienam nepatiko 

personažų charakteriai ir pamokymai. Tiksliau, pamokymų sto- 
ka toje pjesėje. Taip ir liko neatskleista, kad storulis, geidęs jau- 
no gražaus vyro, iš tikrųjų buvo moteris. 

Už Montgomerių pinigus viskas buvo sutvarkyta taip, kad 
visa tiesa apie žmogžudystes laikraščiuose liko neatskleista, to- 
dėl publikai liko nežinomas tas faktas, kad “Raflio" įvykiai vy- 
ko iš tikrųjų. Prieš pat “Raflio" rodymą per nacionalinę televizi- 
ją kažkas pažvelgė į originalų Rojaus Hadsono rankraštį, apa 


ten antraštę “Raflis" ir pakeitė "Rafaelio" pavadinimą. “Si pjesė 
pavadinta ne angelo vardu", — vėliau buvo cituojami kažkieno 
žodžiai. 


Pjesės nešamas pelnas ir Rojaus testamentu Asui ir Fionai 
paliktas turtas buvo skirtas labdarai. 

Liūtai, paimti iš urvo, jau buvo viename Floridos muzieju- 
je, netoli Kendriko parko. Antrojo “Raflio" televizijos sezono 
pabaigoje buvo atskleista, kad rodyta tikra istorija ir kad liūtai, 
kurių ieškojo niekingi pjesės personažai, bet taip ir nesurado, 
eksponuojami naujame muziejaus filiale. O tas naujas filialas — 
tai restauruota senovinė laidojimo vieta akmens sienomis ir laip- 
tais, vedančiais Žemyn į patalpą, kurioje ir buvo tik vieninteliai 
liūtai. Pinigų patalpai įrengti padovanojo nesiskelbęs asmuo. 

Prie naujojo muziejaus filialo buvo įveistas sodas, o jame 
eksponuojama didžiulė paukščių kolekcija. Paukščiai į ten per- 
kelti iš Kendriko parko. Filialo atidarymas sutapo su naujos lė- 
lės Oktavijos, gaminamos naujai įsikūrusioje Burkės žaislų kom- 
panijoje, pradžia. 

Žaislų kompanijos direktorių tarybos narė buvo ir Fionos 
motina Suzė — “geroji kekšė", kaip Suzė buvo pavadinta tą die- 
ną, kai, nulipusi akmeniniais laiptais, trinktelėjo Raselui į galvą 
Lizos kuprinaite, į kurią ji prigrūdo akmenų. 

Jo tikrasis vardas buvo Kurtas Korbinas (Smokis pasakojime 
jį pavadino Kurto Raselo, berniuko, suvaidinusio Džeimį Makfi- 
tersą televizijos filme, garbei). Smokis buvo užmezgęs ryšį su 
alkoholike prostitute Lavender, ir Kurtas buvo to ryšio pasekmė. 
Smokiui labai nepatiko, kaip ta moteris augino jo sūnų, todėl, 
kai Suzei, su kuria jis palaikė ilgalaikius santykius, gimė mergy- 
tė, Smokis negailestingai atėmė ją iš motinos, kurią laikė ne ką 
geresne už Lavender. 

— Aš mylėjau tavo tėvą, — pasakė Suzė. — Tikrai mylėjau, 
bet jis... 

Fionai prireikė laiko apsiprasti su tuo, kad turi gyvą moti- 
ną, ir jai vis dar reikėjo laiko atleisti tėvui už tai, kad atskyrė 
jas. 

— Jis man pasakė, kad apgyvendino tave pas kažkokius tur- 
tingus gimines, kad tu turi viską, kas geriausia, — pasakojo Su- 
zė šniurkščiodama nosimi nuo verksmo. — Pasakojo apie jojimo 
pamokas, kad turi savo nuosavą ponį. Nežinojau tiesos, kol ne- 
perskaičiau apie tave laikraščiuose. Ir pamaniau, kad jei tu so- 
ciopatė — tai dėl to kalta aš. Todėl ir šluosčiau palietą kavą tais 
popieriais. Ten apie mane buvo parašyta viskas, bet tau dar per 
anksti buvo žinoti. 

Asas sakė patikėjęs tik puse to, ką papasakojo Suzė, nes pa- 
sakodama ji save pateikė kaip gerutę, o Smokį — blogą žmogų. 

— Nemanau, kad mums reikėtų per daug smalsiai jos klau- 
sinėti, ką veikė pastaraisiais metais ir su kuo. 

Fiona linktelėjo pritardama. Juk Suzė gyveno bendruome- 
nėje, kur buvo apsistoję Žmonės, vengiantys rodytis už savo ma- 
žos bendruomenės ribų. 

Bet kad ir kokia buvo Suzė, kad ir kaip ji gyveno, galų gale 
ji tapo didvyre. Savo pogrindiniais kanalais ji sužinojo, kur slaps- 
tėsi Fiona ir Asas. Ji nusiuntė jiems žinutę, kad tai, ko ieško, 
surasią “Mėlynojoje orchidėjoje"'. Nei Asas, nei Fiona nepakldu- 
sė jos, iš kur ji gavo suklastotus pasus. 

Kai Suzė Lizos kuprine partrenkė Kurtą, Asas negaišo laiko 
ir diržu supančiojo Kurto rankas, kad tas negalėtų veikti. Smar- 
kiau surišti jo nespėjo, nes laiptais atlėkė Liza reikalaudama grą- 
žinti jos kuprinę. 

Asas pakėlė akis nuo be sąmonės gulinčio Kurto ir paklausė: 

— Kaip tu mus radai? 

— Ėjau paskui jį, — rodydama į Gibį aiškiai bjaurėdamasi 
pasakė Liza. 

— Pavogiau tavo žemėlapį, — linksmai atsakė Gibis. — Pa- 
maniau, kad ir be jo Žinosi, kur eiti, kad žemėlapio nepasigesi. 

— Ir nepasigedau, — atsakė Asas. 

Labiausiai liūtai paveikė Džeremį. Jis negalėjo atitraukti ran- 
kų nuo jų. 

— Kaip apmaudu atiduoti juos į muziejų, — sušnibždėjo jis 
glostydamas vieną iš keturių smaragdo akių. 

— Visada galime juos išlydyti ir pasidalyti pinigus, — gar- 
siai pasakė Asas, o kai Džeremio veidas nušvito, Asas panieki- 
namai prunkštelėjo. 

Fiona buvusiam draugui be gailesčio atsuko nugarą. 

Po dviejų valandų Aso pusbrolis Frenkas Tagertas pristatė 
ten sraigtasparnį. O dar vėliau Frenko Tagerto rūpesčiu ėmė veikti 
visa armija tyrėjų, ieškančių, ką pridarė Kurtas. 

Kurtas nesivargino slėpti pėdsakų, nes manė, kad jį sau- 
go jo anonimiškumas, todėl liko akivaizdžių įrodymų: vieš- 
bučių registracijos, telefono ir kitokios sąskaitos. Keletas žmo- 
nių matė Kurtą su Rojumi Hadsonu, o daugelis vieno pajūrio 
restorano lankytojų tą naktį, kai buvo nužudytas Rojus, matė 
Kurtą drauge su Eriku. “Nieko nepagalvojau apie jį, nes laik- 
raščiai rašė, kad žudikai — tiedu", — tokį atsakymą pateikė 
visi tie liudininkai. 

Kitą rytą po to, kai Fiona ir Asas pasirodė policijai ir susiti- 
ko su žiniasklaidos atstovais, jie įėjo į teismo salę, lydimi šešių 
advokatų, nešinų didžiausia šūsnimi dokumentų. Kad teisėjui būtų 
aiškiau, dėl ko iš tikrųjų įvyko tos trys žmogžudystės, Frenkas į 
teismą atskraidino vieną liūtų. 

“Melagingas areštas." Toks buvo verdiktas. Ir Asas su Fio- 
na išėjo laisvi. 

Žinoma, Frenkui iškėlė bylą net trys konservatyvios grupuo- 
tės, pareiškusios, kad jis pažeidė “archeologinius standartus", pa- 
judinęs liūtus iš jų “originalios" poilsio vietos. Frenkas pasam- 
dė muziejininkus, kad jie pasakytų, kokio amžiaus tie liūtai ir 
patvirtintų, kad jie atgabenti iš Kinijos. 

Paskutinė Fionos išgirsta naujiena buvo tokia: Kinijos vy- 
riausybė pareikalavo grąžinti liūtus arba sumokėti už juos iš mi- 
lijonieriaus Frenko Tagerto kišenės. Frenkas patarė jai nesirū- 
pinti, nes teismams esą prireiks tiek daug laiko nuspręsti, kam 
priklauso liūtai, kad... | 

— Mes visi jau seniai būsime mirę, — pabaigė už jį Asas. 

Fiona buvo patenkinta viskuo: kad atsirado kraujo giminai- 
tė Suzė, būsimomis vestuvėmis ir didžiule šeima. Ji laukėsi, tad 
pageidavo, kad vestuvės įvyktų greičiau, bet, atrodė, kad šios 

šeimos nenustebintų ir kūdikio gimimas praėjus septyniems mė- 
nesiams po vestuvių. 

— Laiminga? — paklausė Asas, atsistojęs šalia ir apkabinęs 
ją per liemenį. 

— Labai. Bet... 

— Bet kas? 

— Norėčiau namo, — tyliai ištarė ji. 

— Ą, — bereikšmiu balsu pasakė jis, — į savo butą. Ar už jį 
sumokėta nuoma? Maniau, kad Frenkas... 

Ji pridėjo pirštą prie jo lūpų. 

— Namo, į Floridą. 

Asas negalėjo atrodyti labiau sukrėstas. 

— Tu nekenti tos vietovės. Nekenti karščio, pelkių... 

— Žinau, kad nori įsikurti ten savo lėšomis, neleisdamas 
paveldėtų šeimos pinigų, bet ar nemanai, kad reikėtų nugriauti 
tavo trobelę ir pastatyti ką nors panašaus į mūsų namą “Mėlyno- 
joje orchidėjoje?" Ką nors su oro kondicionieriumi ir baseinu? 
Ir... — ji nutilo, paskui pritildė balsą, — su kambariu kūdikiui. 

Asas valandėlę žiūrėjo į šalį. Juos supo Žmonės, bet tą aki- 
mirką jie jautėsi vieni du visoje planetoje. Jis vėl pažvelgė į ją. 

— Taip, manau, kad galėtume. O... kada turėtų būti baigtas 
kūdikio kambarys? 

— Po septynių ar septynių su puse mėnesio. 

Jis nieko neatsakė ir vėl nusigręžė nuo jos, bet ji matė, kaip 
stipriai pulsuoja jo kaklo kraujagyslė. 

— Bus Heronas, jei gims berniukas, ir Ibisė — jei mergai- 
tė*, — pagaliau ištarė jis. 

— Man labiau patiktų Spunbilas ir Gnetkečer**. Jei, Žino- 
ma, gims dvynukai, — atšovė ji. 

Tai išgirdęs, Asas nusikvatojo taip garsiai, kad visi, buvę 
kambaryje, atsigręžė į jį. Bet jis, paėmęs Fionai už rankos, tik 
nusišypsojo jiems. 


* Heron — garnys, ibis — ibisas (paukštis). 
** Spoonbill — girnovė, gnatcatcher — musinukė. 

